
Introducere 


S-a impus ideea că restaurarea are drept componente de bază știința și arta în corelaţie 
cu puterea de a decide în aplicarea tratamentelor și respectul faţă de obiectul de intervenţie. 
Restauratorii cu sufletul deschis spre trecut sunt cei care palpează primii, cu mâna și cu inima, 
obiectele, cei care suferă din cauza efectelor nefaste ale timpului care provoacă deteriorări de 
natură fizică, chimică și biologică; sunt cei care încearcă să reconstituie obiectele de artă, în lungi 
zile monotone, cu bucurie și dragoste pentru rezultatul obținut. 


Restauratorii au o deontologie ce se aseamănă cu cea a medicilor: începe de la fișa de sănătate 
și se continuă cu tratamentele prescrise și cu consolidarea pieselor vătămate. Ca și aceștia, 
tremură de emoție în faţa fiecărei piese noi, de teama de ar pierde o inscripţie sau un strat pictural 
ascuns. Piesele restaurate și dovezile strânse în dosare sunt doar o parte a muncii lor; restul se 
sedimentează și se transformă treptat într-un „savoir faire” care stă la baza acestei pledoarii pentru 
noblețea, frumusețea și importanța muncii de restaurare. 


Prin cele ce urmează, ne adresăm celor care au făcut din restaurare pasiunea vieţii lor, 
spunându-le că împărtășim cu ei dezamăgirea de a nu avea nici până în prezent o legislaţie 
unitară, cum ar fi Codul Patrimoniului, în concordanţă cu convențiile și legislaţia internaţională în 
vigoare. Doar un cod al patrimoniului, alături de un cod deontologic subiînţeles, ar putea impune 
ferm aplicarea principiilor și legilor universale în materie de conservare și restaurare a bunurilor de 
patrimoniu mobil și imobil. În această situaţie, nu este surprinzător faptul că importanţa acordată 
acestei activităţi este prea scăzută, programele de specializare și mai ales cele de perfecționare 
insuficiente, incomplete, în multe cazuri predate de puţinii specialiști, fără o programă unitară. 
Condiţiile necorespunzătoare din laboratoare și ateliere, suficiența formatorilor, care percep 
activitatea stagiarilor cel mult ca pe o rutină, se adaugă listei neajunsurilor legate de insuficientele 
dotări în aparatură, materiale și substanţe. Rezultatul poate duce la diminuarea interesului pentru 
activitatea de restaurare, în contextul în care starea de conservare a bunurilor culturale se 
înrăutățește din ce în ce mai mult. Sunt factori de risc incomensurabili ce duc atât la distrugerea 
bunurilor culturale, cât și la blazarea chiar și a celor mai zeloși specialiști și la ieșirea lor mult prea 
timpuriu din sistem. La toate se adaugă plecarea la propriu și la figurat a specialiștilor de marcă, 
a unora din viaţă, a altora din ţară. 


Lipsa unei bazei de date centralizate și a unei bibliografii pe domenii și tehnici, amintită mai sus, 
alături de mobilitatea redusă a specialiștilor, împinge la concluzia, că nu există coerenţă și unitate 
în cercetarea și formarea noilor specialiști. Dacă documentare înseamnă strângerea, analizarea și 
difuzarea de noi date din conservare și restaurare, atunci devine obligatorie dacă nu o bibliotecă, 
fie şi în format electronic, care să cuprindă toate informaţiile bibliografice despre cercetările în curs 
de derulare și despre formarea specialiştilor, măcar un manual corespunzător despre și pentru 
restaurarea și conservarea patrimoniului. 


În cele mai multe cazuri, restaurarea rămâne o operaţiune mecanică, repetitivă și monotonă, 
atât la propriu, cât și la figurat, din cauza unor șefi de structuri care eludează rolul cercetării în 
formarea restauratorului, de fapt singura modalitate de avansare în stăpânirea mecanismului 
și procesului de restaurare, omiţând realitatea că fiecare lucrare restaurată este unică și, de 

aceea, susceptibilă de a oferi noi informaţii dintr-unul sau mai multe puncte de vedere. În același 
timp, aceștia consideră că doar șeful face cercetare, uitând că cel care cunoaște cel mai bine o 
lucrare este chiar restauratorul care a preluat-o în lucru. Responsabilul laboratorului, împreună 
cu specialiştii în investigaţii, ar trebui să se ocupe de centralizarea și diseminarea rezultatelor 
obținute de fiecare restaurator. Cercetarea nu ar trebui să se rezume doar la cunoașterea și 
preluarea unor metode, materiale și substanţe. Cercetarea ar trebui să aibă drept scop facilitarea 
și coordonarea activităţii pe plan naţional și internaţional, cu accent pe formarea experţilor (teoria 
restaurării și conservării, metode de examinare și documentare asupra operelor de artă și istorice 
supuse restaurării și metode de pregătire a conservatorilor — doctorate — cu accent pe promovarea 
și coordonarea cercetării pe plan internaţional). 


Poate că s-ar impune ca specializarea restauratorilor să se facă pe baza unui program naţional 
unitar susținut de MCIN, pentru a aduce la un numitor comun informaţiile absolvenţilor facultăților în 
care se predă conservarea și restaurarea. De asemenea, se impune introducerea unor cursuri de 
specialitate în programele de formare a arhitecţilor, a inginerilor, a muzeografilor şi a istoricilor prin 
organizarea unor cursuri după modelele unor mari centre europene, urmate de stagii anuale de 
perfecționare a experților. 


Recitind un text pe care l-am scris în urmă cu peste un sfert de secol, am realizat că în 
abordarea restaurării nu s-a schimbat nimic, în sensul că a rămas o profesiune de credinţă pentru 
cei care o practică, chiar și așa, cu mijloace materiale și cu resurse umane puternic diminuate. 
Dacă cele două minusuri pot fi compensate prin pasiune și entuziasm, nu același lucru se poate 
spune când ne referim la modesta bază de date deţinută până în prezent. Din păcate, nu există o 
bibliografie de referinţă care, organizată pe domenii și tehnici, ar putea furniza informaţii noilor sau 
mai vechilor conservatori și restauratori. Deși s-au scris sute de lucrări de atestat și ceva mai puţin 
de o sută de lucrări de licenţă și de masterat, ba poate chiar și câteva zeci de teze de doctorat, 
acestea nu sunt cunoscute nici măcar de către cei mai buni specialiști din domeniu. Pentru că, 
din cauza lipsei fondurilor necesare, au rămas nepublicate, dovedind interesul scăzut pentru 
valorificarea științifică și profesională a rezultatelor obținute. Cunoaștem o parte dintre cele câteva 
sute de articole dispersate prin diverse periodice din ţară și din străinătate. Din păcate, aceste 
articole acoperă, cu precădere, domeniile consacrate ale arheologiei (ceramică, metal) sau ale 
biblioteconomiei (carte și legături de carte), eventual ale artei monumentale, oferind o concluzie 
simplistă: rezultatele fiind repetitive, aproape identice prin tehnici şi tratamente aplicate, nu oferă 
(aproape) nimic nou. În sfârșit, ne-am mulțumit cu cele câteva manuale și cărţi de conservare și 
restaurare, redactate de prestigioși profesori, la care din fericire mai putem face recurs. 


În contextul menţinerii la standarde internaţionale a polului de formare în restaurare, se impune 
abordarea pe baze științifice a acestei profesiuni, a cărei predare ar trebui să se facă pe baza unui 
curs complet, specific fiecărei tehnici în parte. Redactarea și publicarea unui astfel de manual ar 
trebui să devină obligaţie morală, asociată cu deontologia profesională controlată. 


Dr. Biro Hendre Doina 

Noţiuni de legislație, norme și standarde 


Autor: dr. Laurenţiu Dragomir 


» Standard ocupaţional: Restaurator bunuri culturale (studii superioare). 


> Legislaţia naţională privind patrimoniul cultural (bunuri culturale, monumente istorice). 
Normele de conservare-restaurare. 


» Standarde europene privind conservarea bunurilor culturale. 


» Principiile restaurării științifice. Deontologia profesională. 


Pregătirea profesională a restauratorilor în România 


Pregătirea profesională a specialiştilor în domeniul conservării și restaurării reprezintă o 
activitate complexă și de durată. 


Intervenţiile și lucrările de conservare și restaurare asupra bunurilor culturale mobile clasate 
se efectuează numai de către conservatori și restauratori atestaţi conform legislaţiei în vigoare. 
Bunurile care alcătuiesc patrimoniul cultural naţional mobil sunt: bunuri arheologice și istorico- 
documentare, precum elemente provenite din dezmembrarea monumentelor istorice, bunuri cu 
semnificaţie etnografică, precum monumente din muzeele etnografice în aer liber.1 


Specializarea și perfecționarea personalului necesar activităţii de restaurare în România a început 
în anul 1964, odată cu înființarea Centrului special de perfecţionare a cadrelor din cultură creat cu 
destinația asigurării pregătirii personalului din instituţiile de cultură, prima instituție din România cu 
asemenea atribuţii, ce a pregătit până în anul 1979 peste 870 de specialiști în domeniul muzeologiei, 
investigațiilor, conservării și restaurării bunurilor culturale din patrimoniul naţional, iar până în prezent, 
peste 1.500 de specialiști la nivel naţional în aproape 50 de ani de activitate. 


În raport cu complexitatea proceselor specifice fiecărui gen de restaurare, programa de 
specializare stabilea următoarele durate ale cursurilor de specializare: 18 luni pentru investigații 
fizico-chimice și biologice, ceramică, piatră, sticlă, porțelan, 24 de luni pentru lemn, metal, textile, 
mobilier, sculptură, 30 de luni pentru grafică artistică, 36 de luni pentru pictură tempera, pictură 
în ulei, pictură murală și lemn policrom. Formarea se desfășura în două etape: prima destinată 
cursurilor, cu o durată totală cuprinsă între 1.200 și 1.500 de ore?, iar cea de-a doua, de practică, 
cu o durată de 1 an. Absolvenţii stagiului de formare-specializare lucrau în cadrul laboratoarelor 
zonale timp de doi ani sub asistenţă de specialitate, neintervenind pe bunuri de patrimoniu având 
un grad de complexitate care presupunea experienţă îndelungată. 


1  Legeanr. 182 din 25 octombrie 2000 (republicată) privind protejarea patrimoniului cultural naţional mobil, cap. |, 
art. 3 (2). 

2 Norme privind reglementarea activităţii de restaurare a bunurilor istorice, artistice, științifice, tehnice, de istorie 
naturală care fac parte din patrimoniul cultural naţional, Consiliul Culturii și Educaţiei Socialiste, București, 1982, p. 34. 

Institutul de Arte Plastice* „Nicolae Grigorescu” din București a organizat primele cursuri 
de conservare-restaurare în domeniul picturii murale în anul 1970 în cadrul secției de Pictură 
Monumentală, reorganizată mai târziu în secţia Arta Murală — Restaurare, cu specializare în 
conservare-restaurare mobilier și pictură pe lemn. După 1989, a fost creată secţia Conservare și 
Restaurare opere de artă. 


După 1989, odată cu abrogarea legislaţiei regimului comunist privind protejarea patrimoniului 
cultural naţional, vidul legislativ instalat, ce a durat peste un deceniuf, s-a concretizat și la nivelul 
pregătirii și specializării specialiştilor. 


Au fost înfiinţate noi facultăţi destinate formării specialiștilor în domeniul conservării și restaurării 
patrimoniului, în prezent funcționând un colegiu de artă și 11 universităţi” — fapt pozitiv, dar care 
prezintă în activitatea desfășurată în ultimele două decenii o serie de scăpări legate de nivelul 
calitativ de pregătire al viitorilor absolvenţi, fapt relevat și în Raportul Comisiei Prezidenţiale pentru 
Patrimoniul Construit, Siturile Istorice și Naturale, întocmit în anul 2009: 


„ lipsa de experienţă și competenţa discutabilă a unei părţi din corpul didactic, rezultată din 
absenţa unei activități didactice de specialitate acumulată înainte de 1989; 

- absenţa unei pregătiri prealabile a formatorilor cauzată de inexistenţa unui sistem de formare 
a viitoarelor cadre didactice în domeniul conservării-restaurării patrimoniului; 

- funcţionarea școlilor în spaţii improvizate, cu o dotare inadecvată sau precară; 


3 În prezent, Universitatea Naţională de Arte din București. 

4 Legea nr. 182 privind protejarea patrimoniului cultural naţional mobil a apărut în 25 octombrie 2000; Normele 
de acreditare a conservatorilor și restauratorilor aprobate prin Ordinul Ministrului Culturii nr. 2008/2001; Normele 
de acreditare a experţilor, aprobate prin Ordinul Ministrului Culturii nr. 2009/2001; Legea nr. 422 privind protejarea 
monumentelor istorice a fost promulgată în 2001; Legea nr. 311 a muzeelor și a colecţiilor publice, în 8 iulie 2003; 
Normele de conservare și restaurare a bunurilor culturale mobile clasate au fost aprobate prin Hotărârea Guvernului nr. 
1546 din 18 decembrie 2003; Normele privind autorizarea laboratoarelor și a atelierelor de conservare și restaurare, 
prin Hotărârea Guvernului nr. 216/2004. 

5 Colegiul de Artă „Ciprian Porumbescu” din Suceava, cu specializarea conservare-restaurare bunuri culturale, 
învățământ liceal, înființat şi acreditat de Ministerul Educaţiei în anul 2009; Universitatea Naţională de Arte din 
Bucureşti, Facultatea de Istoria și Teoria Artei — Domeniu de licență: Arte plastice, decorative şi design — Specializare: 
Istoria şi teoria artei, Conservarea și restaurarea operei de artă; Universitatea de Arhitectură și Urbanism „lon Mincu” 
din Bucureşti, studii de licenţă în specializarea „Conservare şi Restaurare de Arhitectură” și master în „Conservarea și 
reabilitarea patrimoniului construit”; Universitatea din Bucureşti, Facultatea de Teologie Ortodoxă „Patriarhul Justinian”, 
Catedra Artă Sacră, licenţă și master în specializarea Conservare-restaurare — formarea de conservatori ai bunurilor 
de patrimoniu, restauratori carte-document și icoană-lemn policrom (pictură pe suport de lemn) și formarea de pictori 
bisericești, pictură murală și icoană); Facultatea de Fizică, master „Știinta conservării și restaurării operelor de patrimoniu 
prin metode fizice şi chimice avansate”; Universitatea Lucian Blaga din Sibiu: Departamentul de Istorie, Patrimoniu și 
Teologie Protestantă, din anul 2011, departament în cadrul Facultăţii de Științe Socio-Umane, având domeniile Istorie 
(licenţă — 3 ani, master — 2 ani), Arte (licenţă conservare-restaurare și modă, design vestimentar — 3 ani și master 
în Restaurare Lemn Policrom — 2 ani); Facultatea de Arte din Oradea, studii universitare de licenţă în conservare- 
restaurare; Universitatea de Vest din Timișoara, Facultatea de Arte și Design, Studii universitare de licenţă: pictură 
lemn policrom, icoană, arte textile, restaurare piatră și ceramică arheologică, și master: icoana-pictură și restaurare; 
Universitatea de Artă și Design Cluj-Napoca, licenţă: specializarea Conservare și Restaurare, master: Arte plastice, 
decorative și design — Conservare și Restaurare; Universitatea de Arte „George Enescu” din lași, Facultatea de Arte 
Plastice, Decorative și Design, Studii universitare de licenţă în domeniul Arte plastice, decorative și design, specializare 
Conservarea și restaurarea operei de artă, Master în Conservare-restaurare — Direcţii de studiu: restaurare pictură 
murală, restaurare pictură tempera; Universitatea Alexandru loan Cuza din laşi, Facultatea de Teologie Ortodoxă, 
master: Specializare Patrimoniu cultural; Universitatea „Valahia” din Târgoviște, Facultatea de Științe și Arte, licenţă: 
Arte plastice, decorative și design, specializarea: Conservare și restaurare; Facultatea de Știinte Umaniste, master: 
Muzeologie și Conservarea Patrimoniului în societatea contemporană; Universitatea Transilvania din Brașov, Facultatea 
de Ingineria Lemnului, master: Eco-Design de Mobilier și Restaurare, specializare: Conservare-restaurare mobilier. 

- acceptarea unor cifre de școlarizare disproporționat de mari, cu efecte inflaţioniste, şi 

necorespunzătoare spațiilor de învățământ și dotării reale de care dispun școlile; 

- absenţa oricărui plan de investiţii al statului, prin Ministerele Educaţiei și Culturii, pentru a 
stimula, în cadrul unei politici unitare, iniţierea și dezvoltarea învățământului superior din domeniul 
patrimoniului; 

- elaborarea necontrolată și neracordată a programelor de învățământ la exigenţele existente 
pe plan internaţional, în școli cu o solidă experienţă și cu un incontestabil prestigiu în formarea 
specialiștilor în conservarea și restaurarea patrimoniului.” 


Centrul de Pregătire Profesională în Cultură, reorganizat în anul 2015 ca Institutul Naţional de 
Cercetare și Formare Culturală, în subordinea Ministerului Culturii, autorizat de către Autoritatea 
Naţională pentru Calificări”, continuă cursurile de pregătire profesională pentru ocupațiile de 
restaurator bunuri culturale (studii superioare) și conservator opere de artă și monumente istorice 
(studii superioare). 


Programele de formare au la bază standardele ocupaţionale aprobate de către Autoritatea 
Naţională pentru Calificări, Ministerul Educaţiei Naţionale și Ministerul Muncii și Justiției Sociale. 


Certificatul de absolvire pentru ocupaţia de restaurator bunuri culturale este singurul act 
recunoscut la nivel naţional și internaţional, în baza căruia se poate încheia un contract de muncă 
înregistrat în Registrul electronic al salariaţilor de la Inspectoratul Teritorial de Muncă, în care este 
specificat codul COR, studiile, nivelul și competențele de specializare. 


Sistemul suplimentar de acreditare de către Ministerul Culturii și Identităţii Naţionale ca expert 
restaurator sau conservator este prevăzut de Ordinul Ministerului Culturii și Cultelor nr. 2008 din 
12 februarie 2001 pentru aprobarea Normelor de acreditare a conservatorilor și restauratorilor, cu 
completările și modificările ulterioare, acordă același nivel de atestat de expert, fără a se specifica 
limita de competenţă a restauratorului sau conservatorului cu studii medii faţă de cel cu studii 
superioare în efectuarea intervențiilor de conservare-restaurare* și durata acreditării, fiind valabil 
numai pentru efectuarea intervențiilor asupra bunurilor culturale clasate de pe teritoriul României. 
Documentul de expert restaurator nu reprezintă o diplomă de studii sau atestat de restaurator. 


Nemulţumirile, exprimate ocazional sau formulate în scris, aduse de erorile — uneori flagrante 
— comise chiar de restauratori acreditaţi la unele intervenţii de restaurare au făcut ca de mai multă 
vreme să apară ideea reatestării profesionale.* 


6 Raportul Comisiei Prezidenţiale pentru Patrimoniul Construit, Siturile Istorice și Naturale, București, 2009, p. 88. 
7 Autorizarea furnizorilor de formare profesională se face de către Autoritatea Naţională pentru Calificări pe baza 
criteriilor de evaluare, pentru o perioadă de 4 ani, pentru fiecare dintre ocupațiile pentru care furnizorii de formare 
profesională organizează programe de formare profesională (Metodologia de autorizare a furnizorilor de formare 
profesională a adulţilor, aprobată prin Ordinul 353/23.07.2003 MMSSF și ORDIN 5202/8.10.2003 MECT). 

8 În Italia, tehnicianul restaurator (încadrat în grupa a Ill-a, profesiuni tehnice — studii medii, postliceale) asistă 
restauratorii în prevenirea, întreținerea și restaurarea bunurilor culturale mobile și de arhitectură; colaborează în 
activitatea de cercetare finalizată cu reconstrucţia istorică, culturală și de conservare a acestora, evaluează condiţiile 
de degradare, culege date și materiale documentare; are grijă, în conformitate cu îndrumarea metodologică a 
restauratorului, de pregătirea materialelor necesare pentru intervenţii. Restauratorul bunuri culturale este încadrat în 
grupa a II-a, profesii intelectuale, științifice și cu specializare ridicată -studii superioare, profesiile incluse în această 
unitate utilizând tehnici, cunoștințe și aptitudini artistice pentru recuperarea, restaurarea și conservarea operelor de artă 
(Istat — Istituto Nazionale di Statistica, Nomenclatura e classificazione delle Unită Professionali). 

9 Raportul Comisiei Prezidenţiale pentru Patrimoniul Construit, Siturile Istorice și Naturale, București, 2009, p. 94. 

Standardizarea naţională în domeniul patrimoniului cultural 


A SI ve ASOCIAŢIA DE STANDARDIZARE DIN ROMÂNIA 


Mormalisation 8 Rumânische Normung Vereinigung 


= CENELEC erau (—)) 


Restaurarea este o disciplină care necesită aptitudini tehnice și cunoștințe de bază din domeniul 
chimiei, fizicii, istoriei, istoriei artei, desenului tehnic, științei și rezistenţei materialelor, factorilor de 
degradare și parametrilor de microclimat (pentru materialele constitutive ale obiectelor din lemn, 
bronz, sticlă, ceramică, fier, piatră etc.). 


În acest scop, în pregătirea profesională a restauratorilor, cunoașterea și aplicarea normelor de 
conservare-restaurare și ale standardelor internaţionale de profil adoptate și de România în ultimii 
ani prin Comitetul Tehnic ASRO 380 — Conservarea bunurilor culturale este obligatorie în actualul 
context de integrare europeană a sistemului de pregătire profesională. Metodologia de restaurare 
a bunurilor culturale prevede: cercetarea istorică, analize și investigaţii, întocmirea proiectului de 
conservare-restaurare, efectuarea lucrărilor de consolidare, reintegrare, restaurare. 


În România, normele de referință pentru bunurile culturale, arheologice și structurile istorice 
din lemn sunt reglementate de standardele adoptate de ASRO prin Comitetul Tehnic ASRO 380 
— Conservarea bunurilor culturale, și anume: 


- SR EN 15898:2012 Conservarea bunurilor culturale. Termeni principali generali și definiţii. 


- SR EN 15946:2012 Conservarea bunurilor culturale. Principii de ambalare pentru transportul 
bunurilor culturale. 


- SR EN 15999-1:2014 ver. eng. Conservarea bunurilor culturale. Ghid pentru proiectarea 
vitrinelor pentru expunerea și conservarea bunurilor culturale. Partea 1: Cerinţe generale. 


- SR EN 16085:2013 ver. eng. Conservarea bunurilor culturale. Metodologie de eșantionare 
pentru materiale de patrimoniu cultural. Reguli generale. 


- SR EN 16095:2013 ver. eng. Conservarea bunurilor culturale. Înregistrarea stării patrimoniului 
cultural mobil. 


- SR EN 16096:2013 ver. eng. Conservarea bunurilor culturale. Evaluare și raport despre starea 
patrimoniului cultural construit. 


- SR EN 16141:2013 ver. eng. Conservarea bunurilor culturale. Ghid pentru managementul 
condițiilor de mediu. Amenajări de conservare deschise: definiţii și caracteristici ale centrelor de 
colectare destinate conservării și managementului bunurilor culturale. 


- SR EN 16242:2013 ver. eng. Conservarea bunurilor culturale. Proceduri și instrumente de 
măsurare a umidității aerului și a schimburilor de umiditate dintre aer și bunurile culturale. 

- SR 13561:2013 Patrimoniu cultural. Artefacte din lemn. Structuri portante. Inspecții în situ 
pentru diagnosticarea elementelor de lemn. 


- SR 13562:2013 Patrimoniu cultural. Artefacte din lemn. Termeni și definiţii referitoare la 
deteriorarea lemnului. 


- SR 13563:2014 Patrimoniu cultural. Artefacte din lemn. Structuri portante de construcții. 
Criterii pentru evaluarea preliminară, proiectarea și execuţia lucrărilor. 


- SR 13564:2014 Patrimoniu cultural. Artefacte din lemn. Blatul suport pentru pictură. 
Terminologie elemente componente. 


- SR 13566:2014 Patrimoniu cultural. Artefacte din lemn. Determinarea și clasificarea condiţiilor 
de mediu. 


- SR 13567:2014 Patrimoniu cultural. Artefacte din lemn. Structuri portante. Termeni și definiţii 
pentru configuraţiile structurale și a elementelor componente. 


- SR 13568:2013 Patrimoniu cultural. Lemn arheologic și arheo-botanic. Linii directoare pentru 
recuperare și primă conservare. 


Informaţii detaliate privind standardele pot fi obținute accesând: www.asro.ro 


Standardul ocupaţional de restaurator bunuri culturale 


Pentru ocupaţia de restaurator bunuri culturale există în prezent două standarde ocupaţionale: 
un standard pentru studii superioare și unul dedicat celor cu studii medii. 


Standardele ocupaţionale descriu activităţile specifice ocupaţiei de restaurator bunuri 
culturale și competențele fundamentale, generale și specifice necesare practicării acesteia și sunt 
structurate în conformitate cu Ordinul Ministerului Educaţiei și Cercetării Științifice nr. 3170/2015 
privind aprobarea modelului de Standard ocupaţional pentru educaţie și formare profesională 
și Ghidul de elaborare a Standardului ocupaţional realizat de către Autoritatea Naţională pentru 
Calificări în trimestrul II al anului 2015. 


Conform standardului ocupaţional, restauratorul bunuri culturale este specialistul care, prin 
tratamente și intervenții specifice pe bunurile culturale degradate, acţionează asupra acestora 
pentru a le aduce la forma, aspectul, culoarea, dimensiunile și starea de conservare pe care 
acestea le-au avut înainte de degradare. 


Ocupaţia de restaurator bunuri culturale există în Codul Ocupaţiilor din România, în Subgrupa 
majoră 26 — Specialiști în domeniul juridic, social și cultural", având codul COR (actualizat): 
262107, pentru studii superioare, respectiv 343303, pentru studii medii." 


Primul standard ocupaţional de restaurator din România a fost întocmit și aprobat în anul 
2005, în prezent fiind supus revizuirii și îmbunătăţirii sub supravegherea Ministerului Educaţiei, 
Ministerului Muncii și Autorităţii Naţionale pentru Calificări. Noul standard ocupaţional va ţine 
cont de principalele sarcini și responsabilități specifice unei ocupații, aşa cum sunt menţionate în 


10 https://www.rubinian.com/cor_3_grupa_minora.php?id=26 
11 Restauratorii bunuri culturale-studii medii sunt clasificați ca nivel 3 tehnician în domeniul artei (muzee, biblioteci), 
conform Clasificării ocupaţiilor din România, actualizată. 

standardul internaţional al clasificării ocupaţiilor (ISCO, www.ilo.org), în clasificarea ocupațiilor din 
România — COR, precum și în clasificarea europeană a aptitudinilor / competenţelor, calificărilor 
și ocupaţiilor (ESCO, www.escoportal.eu). 


Standardul ocupaţional pentru formarea profesională a restauratorului bunuri culturale (studii 
superioare) este structurat astfel încât permite transpunerea cu ușurință a informaţiilor necesare 
completării suplimentului descriptiv Europass, ce reprezintă începând cu anul 2016 elementul 
definitoriu al viitorului pașaport profesional al individului, singurul care va asigura pe viitor 
mobilitatea forței de muncă pe piața Uniunii Europene. 


Noul model de standard ocupaţional permite ca educaţia și formarea profesională necesare 
dobândirii certificatului pentru practicarea acestei ocupaţii să se realizeze în mod unitar la nivel 
naţional, similar țărilor dezvoltate din Europa. 


În vederea elaborării standardului ocupaţional, s-a ţinut cont de principalele sarcini și 
responsabilități specifice unei ocupaţii, așa cum sunt menţionate în standardul internaţional al 
clasificării ocupaţiilor (ISCO, www.ilo.org), în clasificarea ocupaţiilor din România — COR, precum 
și în clasificarea europeană a aptitudinilor / competenţelor, calificărilor și ocupaţiilor (ESCO, 
www.escoportal.eu). 


Extras Proiect 
STANDARD OCUPAȚIONAL 


Titlul standardului: Restaurator bunuri culturale 


Domeniul: Educaţie şi formare profesională, cercetare-proiectare, cultură 


Nivelul de studii cerut pentru ocupaţia de Restaurator bunuri culturale: studii superioare de 
specialitate (nivel licenţă). În conformitate cu descriptorii de definire a nivelurilor Cadrului european 
al calificărilor (CEC) și Cadrului Naţional al Calificărilor aprobat prin H.G. nr. 918 în 20.11.2013, 
rezultatele învăţării corespunzătoare nivelului de calificare 6 sunt: 


- cunoștințe avansate într-un domeniu de muncă sau de studiu, care implică înțelegerea critică 
a teoriilor și principiilor; 


- abilităţi avansate care denotă control și inovaţie, necesare pentru a rezolva probleme complexe 
și imprevizibile într-un domeniu de muncă sau de studiu specializat; 


- gestionarea de activităţi sau proiecte tehnice sau profesionale complexe, prin asumarea 
responsabilităţii pentru luarea deciziilor în situaţii de muncă sau de studiu imprevizibile; 


- asumarea responsabilităţii pentru gestionarea dezvoltării profesionale a indivizilor și a 
grupurilor. 


Coordonator proiect: Dr. Laurenţiu Dragomir, expert restaurator MC. 


Preşedinte Comitet Tehnic naţional 380 ASRO — Conservarea bunurilor culturale 

ROMÂNIA 


STANDARD OCUPAȚIONAL 
PENTRU EDUCAȚIE ȘI FORMARE PROFESIONALĂ 


1. Titlul standardului ocupațional 


RESTAURATOR BUNURI CULTURALE (STUDII SUPERIOARE) 
Cod COR 262107 


2. Denumirea tradusă a standardului ocupaţional (En): 


CULTURAL PROPERTY RESTORER 


3. Competenţe și deprinderi dobândite de titularul certificatului obținut pe baza 
standardului ocupaţional pentru educaţie și formare profesională 


1. Aplicarea prevederilor legale specifice activităţii de restaurare a bunurilor culturale 
2. Aplicarea normelor de sănătate și securitate în muncă 

3. Respectarea normelor de protecție a mediului 

4. Efectuarea analizelor fizico-chimice 

5. Stabilirea diagnosticului în vederea restaurării 

6. Completarea documentelor specifice activității de restaurare 


7. Restaurarea bunurilor culturale mobile 


4. Nivelul de calificare al ocupației 


4.1. conform Cadrului Naţional al Calificărilor (CNC) 6 
4.2. conform Cadrului European al Calificărilor (EQF) 6 
4.3. conform ISCED 6 

5. Informaţii despre programul de educaţie și formare 
5.1. Cerinţe specifice de admitere la programul de formare, raportate la nivelul de 


calificare 


Absolvent al învățământului superior tehnic sau artistic cu diplomă de licenţă 


5.1.1. Competenţe și deprinderi necesare: 


- deprinderi tehnice 
- capacitatea de comunicare 
- colaborarea cu alţi specialişti în echipe multidisciplinare 


5.1.2. Condiţii minime de acces la programul de educaţie și formare, raportate la 
nivelul de studii: 


Nivelurile de studii: 

- învăţământ general obligatoriu 

- învățământ profesional prin școli profesionale 

- învățământ liceal, fără diplomă de bacalaureat 

- învățământ liceal, cu diplomă de bacalaureat 

- învăţământ tehnic de maiștri 

- învăţământ postliceal de specialitate 

- învăţământ superior cu diplomă de licenţă X 
- învățământ superior cu diplomă de master 


5.1.3. Alte studii: 
Nu este cazul 
5.1.4. Cerinţe speciale: 


Pentru specializarea restaurator pictură, cursanții trebuie să fie absolvenţi ai unei 
facultăţi de arte plastice, specializarea pictură 


5.2. Acces la altă ocupaţie / alte ocupaţii cuprinse în nomenclatorul COR 
5.2.1. Accesul la ocupaţie / ocupaţii de același nivel de calificare, conform CNC, pe 
bază de experienţă / recunoaștere de competenţe 


Conservator opere de artă și monumente istorice (studii superioare) 
Cod COR 262102 


5.2.2 Accesul la ocupaţie / ocupaţii de nivel de calificare imediat superior, conform 
CNC, pe bază de programe de formare profesională și experienţă 


Șef laborator conservare-restaurare opere de artă Cod COR 143905 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


16 


RESTAURATOR BUNURI CULTURALE (Suport de curs) 


6. Descrierea programului de educaţie și formare 
6.1. Durata totală 1500 din care: 

- 240 teorie; 

- 1260 practică; 


- recunoscute în sistem de educație formal / non-formal. 
6.2. Planul de pregătire (anexa 1) 
6.3. Programa de pregătire teoretică și practică (anexa 2) 
6.4. Echipamente / utilaje / programe software 
Ustensile diverse adaptate fiecărei specializări: pensete, lupă, diverse dispozitive de 
prindere și strângere, pensule, șpacluri, rașchete, clești, bisturiu, seringi, scule de diferite 


dimensiuni, instalaţie de eliminare a noxelor, aparatură de iluminat, stereomicroscop 
electronic, plită electrică etc. 


6.5. Cerinţe privind nivelul minim de calificare și experienţa profesională pentru: 
formatori, instructori preparatori formare și evaluatori. 


Formatori certificaţi cu experienţă de minimum 6 ani în domeniul restaurării bunurilor 
culturale. 


Legislaţia naţională privind patrimoniul cultural 
(bunuri culturale, monumente istorice). 
Normele de conservare-restaurare. 


În România, protejarea patrimoniului muzeal se realizează în concordanţă cu următoarele legi 
și normative: 


1. Legea nr. 182 din 25 octombrie 2000 privind protejarea patrimoniului cultural naţional 
mobil. 

2. Norme de clasare a bunurilor culturale (publicate în Monitorul Oficial nr. 349/24 mai 2002). 

3. Legea nr. 311/8 iulie 2003 privind muzeele și colecţiile publice. 


4. Norme de conservare și restaurare a bunurilor culturale mobile clasate (publicate în 
Monitorul Oficial nr. 58/23 ianuarie 2004). 
5. Hotărârea de Guvern nr. 216/2004 pentru aprobarea Normelor privind autorizarea 


laboratoarelor și a atelierelor de conservare și restaurare (cu modificările și completările 
ulterioare). 


6. Legea nr. 12/11 ianuarie 2006 pentru modificarea și completarea Legii muzeelor și a 
colecțiilor publice nr. 311/2003. 

Informaţii detaliate privind legislaţia poate fi obținută accesând www.cultura.ro. 


Definiţie 


Patrimoniul muzeal reprezintă totalitatea bunurilor, drepturilor şi obligaţiilor cu valoare 
patrimonială ce aparțin unui muzeu sau, după caz, unei colecţii publice. (Legea 311/2003) 


Din patrimoniul muzeal pot face parte următoarele categorii de bunuri: 


1. bunurile clasate în patrimoniul cultural naţional mobil, de valoare excepțională, istorică, 
arheologică, etnografică, artistică, documentară, ştiinţifică și tehnică, literară, cinematografică, 
numismatică, filatelică, heraldică, bibliofilă, cartografică și epigrafică, reprezentând mărturii 
materiale și spirituale ale evoluţiei comunităţilor umane, ale mediului înconjurător și ale potenţialului 
creator uman; 


2. bunurile imobile de valoare excepţională, istorică, arheologică, etnografică, artistică, 
documentară, științifică și tehnică; 


3. siturile și rezervaţiile care au caracter arheologic, istoric, artistic, etnografic, tehnic și 
arhitectural, constituite din terenuri, parcuri naturale, grădini botanice și zoologice, precum și 
construcţiile aferente; 


4. alte bunuri care au rol documentar, educativ, recreativ, ilustrativ și care pot fi folosite în cadrul 
expozițiilor și al altor manifestări muzeale. 


Proprietate 


Bunurile care se află în patrimoniul muzeal pot face obiectul dreptului de proprietate publică 
a statului şi a unităților administrativ-teritoriale sau, după caz, al dreptului de proprietate privată. 
Regimul juridic al dreptului de proprietate publică şi / sau privată asupra bunurilor care se află în 
patrimoniul muzeal este reglementat conform dispoziţiilor legale în vigoare (Legea nr. 311/2003). 


Categorii de bunuri ce aparţin patrimoniului cultural naţional 


După importanţă, semnificaţie, vechime, unicitate sau raritate, bunurile aparținând patrimoniului 
cultural naţional se împart în două mari categorii (conform Legii nr. 182/2000): 


a. Fond, alcătuit din bunuri culturale de valoare deosebită; 


b. Tezaur, alcătuit din bunuri culturale de valoare excepţională. 

Obligaţiile proprietarilor 
Proprietarii de muzee și colecţii publice au următoarele obligații: 


* asigurarea evidenţei și clasării bunurilor care fac parte din patrimoniul muzeal; 
* asigurarea conservării și restaurării bunurilor culturale; 


* punerea în valoare a bunurilor prin expunere și garantarea accesului publicului și 
specialiștilor la acesta, prin cercetare și punerea la dispoziţie pentru cercetare. 


Se interzice folosirea patrimoniului muzeal în alte scopuri decât cele mai sus menţionate. 
Proprietarii au obligaţia de a lua măsuri menite să asigure paza, protecţia împotriva incendiilor, 
prevenirea și diminuarea pagubelor care pot fi aduse patrimoniului muzeal în caz de calamitate 
naturală sau conflict armat (Legea nr. 311/2003). 


Protejarea patrimoniului în muzee și colecții 


Întregul personal angajat în muzee și colecții contribuie prin activitatea sa la protejarea 
patrimoniului muzeal. Personalul de specialitate al muzeelor și al colecţiilor publice, conform 
legii muzeelor, cuprinde funcţiile de muzeograf, cercetător, conservator, restaurator și arhitect — 
acolo unde este cazul. Bunurile culturale, grupate pe categorii de materiale și depozitate în spații 
special amenajate în conformitate cu Normele de conservare și restaurare, sunt în gestiunea 
unui conservator sau gestionar custode, cu studii medii sau superioare, atestat. În funcţie de 
organizarea fiecărui muzeu, depozitele pot fi în subordinea unui departament dedicat evidenţei 
(sau evidenţei și conservării) patrimoniului, sau fiecare secție poate avea în subordine propriile 
depozite. În unele muzee naţionale, conservatorii sunt coordonaţi de un conservator general, care 
în acest caz răspunde de toate colecțiile. 


În muzee este obligatoriu să existe un departament sau secție de conservare-restaurare care, 
în funcţie de nivelul instituţiei, cuprinde laboratoare de conservare-restaurare grupate pe categorii 
de suporturi (lemn, textile, pictură-tempera și ulei, documente grafice, piele și pergament, metal, 
piatră) în funcţie de colecţii, precum și un laborator de investigaţii fizico-chimice şi biologice. 


Conservarea și restaurarea patrimoniului muzeal se realizează prin: 


+ conservarea preventivă — ansamblul activităţilor cu caracter permanent, ce au ca 
scop contracararea acțiunii tuturor factorilor care intervin în mecanismul proceselor de 
deteriorare sau de distrugere a bunurilor culturale muzeale; 

* conservarea curativă —- ansamblul de măsuri menite să contracareze efectele 
degradărilor fizice, chimice și biologice asupra bunurilor culturale; 

* restaurarea — o intervenţie competentă cu mijloace adecvate asupra unui bun cultural, 
cu scopul de a stopa procesele de deteriorare, de a păstra cât mai mult posibil din 
original și din semnificaţia iniţială a obiectului asupra căruia se intervine. 


Conservarea preventivă este sarcina conservatorului general și a conservatorilor de colecții, 
iar conservarea curativă și restaurarea se realizează numai de către restauratorii atestaţi din 
laboratoarele de conservare-restaurare, în conformitate cu legislaţia în vigoare. 

Acte normative în domeniul muzeelor și colecţiilor publice 


* Legea nr. 182/2000 republicată + Protejarea patrimoniului cultural naţional mobil 
* Ordin nr. 2035/18 aprilie 2000 republicat | « Normele metodologice privind evidenţa, 
gestiunea și inventarierea bunurilor culturale 
deţinute de muzee, colecţii publice, case 
memoriale, centre de cultură și alte unităţi de 


profil 

* Legea nr. 311/8 iulie 2003 republicată * Muzeele și colecţiile publice 

* HGnr. 1546/18 decembrie 2003 + Normele de conservare și restaurare a bunurilor 
culturale mobile clasate 

* HG nr. 216/2004 + Normele privind autorizarea laboratoarelor și a 


atelierelor de conservare și restaurare 

Criterii de acordare a avizului prealabil în 
vederea înfiinţării muzeelor și colecțiilor publice 
Criteriile și normele de acreditare a muzeelor și 
colecţiilor publice 


* OMC nr. 2297/2006 


«e OMCC nr. 2057/2007 


* OMCC nr. 2185/2007 + Normele de clasificare a muzeelor și colecţiilor 
publice 

* HG nr. 886/2008 + Norme de clasare a bunurilor culturale mobile 

* HG nr. 90/2010 + Organizarea și funcționarea Ministerului Culturii 


* OMC nr. 2408/23.06.2011 Stabilirea personalului împuternicit să constate 

contravenţii și să aplice amenzile prevăzute de 

actele normative din domeniul culturii 

* OMC nr. 2080/2012 * Regulamentul de organizare și funcţionare a 
Direcţiilor Judeţene pentru Cultură și Patrimoniu 


Naţional, respectiv a municipiului București 


Restaurarea patrimoniului cultural 
Decalogul restaurării 


|. Funcţiile principale ale muzeului sunt: 


a) constituirea științifică, administrarea, conservarea și restaurarea patrimoniului muzeal 
(art. 4, lit. a, Legea nr. 311/2003). 


II. Proprietarii și titularii de alte drepturi reale asupra muzeelor și colecțiilor publice au, 
potrivit Codului civil și prezentei legi, următoarele obligaţii: 


a) să asigure integritatea, securitatea, conservarea și restaurarea bunurilor clasate în 
patrimoniul cultural naţional mobil care fac obiectul patrimoniului muzeal (art. 11, alin. 1, lit. a, din 
Legea nr. 311/2003). 


III. Restaurarea -— o intervenţie competentă cu mijloace adecvate asupra unui bun cultural 
mobil, cu scopul de a stopa procesele de deteriorare, de a păstra cât mai mult posibil din original și 
din semnificaţia iniţială a obiectului asupra căruia se intervine (art. 2, lit. c, din HG nr. 1546/2003). 

IV. Selectarea bunurilor culturale mobile și includerea lor în lista bunurilor propuse pentru 
restaurare se face în funcţie de starea de conservare, valoarea patrimonială și cerințele 
valorificării expoziţionale (conform HG nr. 1546/2003, art. 25). 


V. Înainte de restaurare, bunul cultural mobil este cercetat din punct de vedere fizic, chimic 
și biologic în laboratorul de investigaţii, în vederea stabilirii deteriorărilor, a cauzelor, a factorilor de 
deteriorare și a metodologiei de restaurare. Corelarea rezultatelor și raportarea acestora la evoluția 
tehnologiilor trebuie să conducă și la rezolvarea unor probleme de datare și autentificare. Analizele 
trebuie să se efectueze, pe cât este posibil, prin metode nedistructive sau microdistructive 
care nu afectează integritatea bunului cultural mobil. 


VI. După finalizarea cercetării, bunul cultural mobil se trimite, împreună cu documentaţia, la 
laboratorul de restaurare pentru stabilirea metodologiei de restaurare. Restauratorul întocmește 
dosarul de restaurare pe care îl prezintă împreună cu bunul cultural mobil comisiei de restaurare 
(conform HG nr. 1546/2003, art. 26). 


VII. Comisia de restaurare, stabilită de către conducătorul instituţiei, se compune din personal 
de specialitate acreditat conform legii și factori de decizie (directorul instituţiei, membri ai consiliului 
științific, șeful laboratorului de restaurare). Comisia de restaurare analizează, avizează și 
aprobă metodologia de restaurare și asigură recepţia finală a lucrărilor. Hotărârile comisiei 
de restaurare sunt obligatorii. Prin aprobarea dată, comisia de restaurare răspunde solidar cu 
restauratorul, în condiţiile legii, în ceea ce privește corectitudinea diagnosticului și a metodologiei 
de restaurare (conform HG nr. 1546/2003, art. 27). 


VIII. Toate intervenţiile la care este supus bunul cultural mobil se consemnează în documentația 
de restaurare, care cuprinde: 


a) fișa de evidenţă; 

b) fișa de conservare; 

c) documentaţia restaurărilor anterioare; 

d) documentaţia de investigaţii fizico-chimice și biologice; 
e) documentaţia foto; 

î) metodologia de restaurare; 

9) procesul-verbal al comisiei de restaurare; 

h) jurnalul de restaurare. 

(conform HG nr. 1546/2003, art. 30) 


IX. Restaurarea bunurilor culturale mobile se efectuează numai de către restauratori acreditați 
conform legii, în cadrul organizat al laboratoarelor și atelierelor de profil acreditate potrivit legii 
(conform HG nr. 1546/2003, art. 31). 


X. În cursul procesului de restaurare, se vor avea în vedere următoarele principii: 


a) păstrarea în totalitate a părților originale din obiect. Nicio intervenţie nu trebuie să înlăture, 
să diminueze, să falsifice părţi ale obiectului (Primum non nocere); 


b) folosirea unor materiale similare celor originale sau, dacă nu este posibil, acestea să aibă 
proprietăţi fizico-mecanice cât mai apropiate celor originale (Compatibilitatea materialelor); 

c) utilizarea unor materiale, substanţe etc. care au fost experimentate, testate în condiţii 
controlate, suficient de riguroase pentru a fi concludente în determinarea incompatibilităţilor și 
efectelor secundare; 


d) folosirea unor materiale, substanţe reversibile etc. care pot fi îndepărtate ulterior fără a afecta 
starea obiectului. Materialele nereversibile se vor folosi numai în situaţii limită în care utilizarea lor 
ar constitui singura modalitate de salvare a obiectului; 


e) toate intervenţiile asupra obiectului, din punctul de vedere al naturii, poziționării, completării 
zonelor lacunare etc., să se poată observa fie prin examinare directă, fie prin intermediul 
documentaţiei din dosarul de restaurare (Lizibilitatea intervențiilor); 


f) nu se vor face completări dacă lipsește mai mult de 50% din original (Restaurarea se opreşte 
unde începe ipoteza); 


9) urmărirea evoluţiei stării obiectului restaurat prin efectuarea de controale periodice (conform 
HG nr. 1546/2003, art. 32). 


Actul de restaurare nu-și propune să creeze un bun cultural mobil nou. El urmărește 
să aducă bunul cultural mobil la o stare, la un aspect care să transmită cât mai complet funcţia 
originală a acestuia. 


Principiile științifice de restaurare 


În cadrul eforturilor de elaborare a principiilor științifice care trebuie să însoțească procesul de 
restaurare, s-au afirmat specialiști din diferite ţări ale lumii, dintre care amintim pe Alfredo Barbacci, 
Cesare Brandi, Paul Coremans, Alfred Schmidt, Hans Foramitti, Bernard Feilden, dar și profesorii 
Grigore Ionescu și Gheorghe Curinschi Vorona — reprezentanţi ai României la deschiderea celui 
de-al doilea Congres Internaţional al Arhitecţilor și Tehnicienilor pentru Monumente Istorice de la 
Veneţia în mai 1964 și la Congresul de constituire a Consiliului Internaţional al Monumentelor și 
Siturilor Istorice (ICOMOS) din 1965. 


Ca rezultat al activităţii tuturor acestor specialiști, s-au pus în evidenţă următoarele principii de 
bază ale restaurării patrimoniului: 


1. Principiul prudenței, „primum non nocere”, preluat din medicină, prin care se cere ca 
restauratorii să se comporte în fața unui monument, a componentelor artistice sau a artefactelor 
asemenea unui medic plin de bune intenții și de dorinţa de a nu pricinui niciun rău celui bolnav. 
Orice intervenţie trebuie să fie asigurată după o temeinică cercetare prealabilă pentru identificarea 
problemelor de restaurare-conservare efectuată de un colectiv pluridisciplinar de specialişti. Se 
va recurge la tehnici verificate prin experienţă în timp. 


2. Principiul acțiunii minime, în sensul în care orice intervenţie de restaurare se limitează la: 
a. zonele a căror stare impune o acţiune contemporană; 


b. tipurile de acţiuni care conservă materialul original și structura istorică în detrimentul celor 
care presupun înlocuirea acestora; 


c. tehnicile de intervenţie care afectează cel mai puţin materialul original al monumentului. 


3. Principiul utilizării materialelor și tehnicilor tradiționale, prin care se va respecta materialul 

original, orice intervenţie de restaurare sau reîntregire a structurii monumentului presupunând 
folosirea materialelor compatibile, prelucrate în aceleași tehnici tradiționale. 


4. Principiul reversibilității intervenției, prin care se urmăreşte ca orice intervenţie de consolidare, 
reparare, reîntregire, completare asupra unui monument să fie executată cu materiale și tehnici 
care să permită eventuale reveniri în timp. 


5. Principiul marcării intervenţiei, în sensul în care orice intervenţie de restaurare prin care 
au loc înlocuiri sau completări de material original cu unul nou să fie marcată, astfel încât să nu 
dăuneze aspectului monumentului ca operă de artă. 


6. Principiul autenticității, care se referă la: 


a. păstrarea materialelor originale de construcție din structura monumentului; în cazul în care 
acestea se înlocuiesc în timp, se va menţine tipul tradițional de material; 


b. păstrarea în timp a concepției originale a monumentului; 


c. conservarea monumentului prin păstrarea tehnicii originale de execuţie iniţiale a construcţiei 
sau folosind tehnicile tradiționale originale la diversele lucrări de conservare-restaurare; 


d. păstrarea locului unde a fost creat monumentul și a cadrului tradiţional. 


În anul 1972, prin circulara nr. 117 din 10 aprilie, Ministerul Instrucțiunii Publice din Italia 
(Ministero della Pubblica Istruzione) a difuzat Carta Restaurării 1972 (Carta Italiana del Restauro) 
către coordonatorii institutelor autonome cu obligativitatea de a respecta cu stricteţe normele 
conţinute în Cartă, în cazul oricăror intervenţii de restaurare, cartă ce devine pentru specialiștii 
din întreaga lume a restaurării un model. 


Completând Carta de la Veneţia, Adunarea Generală a ICOMOS întrunită în a XII-a reuniune 
din Mexic (octombrie 1999) a particularizat principiile recunoscute anterior și a adoptat Carta 
patrimoniului vernacular construit și Principiile pentru conservarea structurilor istorice 
din lemn. Acest ultim document definește principiile de bază și practicile pentru protecția 
și conservarea structurilor istorice din lemn. Se atrage atenţia asupra diversităţii și deficitului 
structurilor istorice de lemn și vulnerabilitatea acestor materiale la putrezire și degradare și se fac 
recomandări în șapte domenii: 


- de efectuare a inspecției, înregistrării și documentării materialelor, aptitudinilor și tehnologiilor; 
- monitorizarea și întreţinerea ce ar trebui să se desfășoare în mod regulat; 


- intervenţiile ar trebui să urmeze mijloace tradiţionale, să fie reversibile și să nu împiedice 
conservarea viitoare sau accesul viitor la probe în structura sau situl respectiv; 


- reparațiile și materialele introduse, meșteșugul și tehnologia de construcţie ar trebui, în cazul 
în care este posibil, să corespundă cu cele utilizate iniţial; 


- rezervele forestiere istorice ar trebui să fie stabilite ca sursă de lemn adecvată pentru 
conservarea și reparația structurilor istorice; 


- materialele și tehnologiile contemporane ar trebui să fie utilizate cu cea mai mare prudenţă și 
numai în cazul în care există beneficii asigurate; 


- educaţia și formarea sunt esenţiale pentru o conservare durabilă și o politică de dezvoltare. 

Sănătate — Securitate în muncă în domeniul conservării şi 
restaurării 


» Legislaţie, norme, standarde. 

>» Evaluarea riscurilor profesionale la locul de muncă. 

>» Regulamentul european REACH. Aplicarea în laboratoarele de conservare-restaurare. 
>» Reglementări biocide. 

» Protecţia mediului. 


> Securitate la incendiu. 


Laboratoarele de conservare-restaurare din muzee (ca utilizator final al substanţelor chimice) 
sunt obligate să furnizeze Inspectoratului Teritorial de Muncă pe raza căruia își desfășoară 
activitatea, înainte de începerea acesteia, lista cu substanţele și preparatele chimice periculoase 
pe care le vor deţine (cu precizarea categoriei din care fac parte) și care pot pune în pericol 
sănătatea angajaţilor în mediul de muncă (conform prevederilor art. 22, aliniatul 2 din Legea nr. 
360/2003, actualizată, privind regimul substanţelor și preparatelor chimice periculoase). 


La ora actuală sunt înregistrate peste 50.000 de substanţe și preparate chimice potenţial 
dăunătoare care ajung la locurile de muncă. 


Lista cu substanţele și preparatele chimice periculoase sunt prevăzute în HG nr. 1218/2006 
privind stabilirea cerințelor minime de securitate și sănătate în munca pentru asigurarea protecţiei 
angajaţilor împotriva riscurilor legate de prezenţa agenţilor chimici și în HG nr. 1408/2008 privind 
clasificarea, ambalarea și etichetarea substanţelor periculoase. 


Pentru prevenirea îmbolnăvirilor restauratorilor și a tuturor categoriilor de personal care lucrează 
direct sau sunt expuse substanțelor chimice, muzeele trebuie să respecte o serie de măsuri 
prevăzute de lege: afișarea fișei tehnice de securitate a substanţelor periculoase în laboratoare 
și la locurile de muncă, șantierele de restaurare, afișarea instrucţiunilor de lucru și securitate și 
sănătate în muncă specifice locului de muncă, cu precizarea riscurilor și mijloacelor de protecţie 
adecvate, informarea și instruirea angajaţilor asupra riscurilor pentru sănătate la care se expun, 
supravegherea stării de sănătate a acestora prin efectuarea analizelor medicale anuale, în vederea 
prevenirii bolilor profesionale. 


Nedepunerea listei cu substanţele și preparatele chimice periculoase deţinute de către 
laboratoarele de conservare-restaurare din muzee la Inspectoratul Teritorial de Muncă este 
considerată contravențţie și se sancţionează cu amendă cuprinsă între 20.000 și 60.000 de lei — 
conform prevederilor art. 25, alin. (2), lit. a) din Legea nr. 360/2003, actualizată, privind regimul 
substanţelor și preparatelor chimice periculoase. 


Prevederi legale privind domeniul securităţii și sănătăţii în muncă se regăsesc în următoarele 
acte: 


- Constituţia României. 


- Codul Muncii (Legea nr. 53/2003). 

- Legea nr. 319/2006 a securităţii și sănătății în muncă. 
- Legea nr. 360/2003 privind regimul substanţelor și preparatelor chimice periculoase. 
- HG nr. 1425/2006 pentru aprobarea Normelor metodologice de aplicare a Legii nr. 319/2006. 


- Legea nr. 249/2011 pentru modificarea art. 4 din Legea nr. 349/2007 privind reorganizarea 
cadrului instituțional în domeniul managementului substanțelor chimice. 


- OUG nr. 60/2013 pentru completarea art. 4 alin. (1) din Legea nr. 349/2007 privind 
reorganizarea cadrului instituţional în domeniul managementului substanţelor chimice. 

- Hotărâri de Guvern prin care au fost transpuse prevederile directivelor europene, pe domenii 
specifice. 

În momentul integrării în Uniunea Europeană, România a transpus integral aquis-ul 
comunitar în domeniul securităţii și sănătăţii în muncă. 


Legislaţia naţională armonizată cu Directivele europene din domeniul securităţii și sănătății în 
muncă este: 


Act normativ: Directiva transpusă: 
Legea nr. 319/2006 Legea securităţii și sănătăţii în muncă 89/391/CEE 
H.G. nr. 300/2006 Cerinţele minime de securitate și sănătate pentru 92/57/CEE 


șantierele temporare sau mobile 


H.G. nr. 493/2006 Cerinţele minime de securitate și sănătate referitoare 2003/10/CE 
la expunerea lucrătorilor la riscurile generate de zgomot 


H.G. nr. 971/2006 Cerinţele minime pentru semnalizarea de securitate 92/58/CEE 
și / sau de sănătate la locul de muncă 


H.G. nr. 1048/2006 Cerinţele minime de securitate și sănătate pentru 89/656/CEE 
utilizarea de către lucrători a echipamentelor individuale de protecţie la 
locul de muncă 


H.G. nr. 1091/2006 privind cerințele minime de securitate și sănătate 89/654/CE 
pentru locul de muncă 


H.G. nr. 1092/2006 privind protecţia lucrătorilor împotriva riscurilor legate 2000/54/CE 
de expunerea la agenţi biologici în muncă 


H.G. nr. 1093/2006 privind stabilirea cerințelor minime de securitate 2004/37/CE 
și sănătate pentru protecţia lucrătorilor împotriva riscurilor legate de 
expunerea la agenţi cancerigeni sau mutageni la locul de muncă 


H.G. nr. 1146/2006 privind cerinţele minime de securitate și sănătate 9/655/CEE 
pentru utilizarea în muncă de către lucrători a echipamentelor de muncă 95/63/CE 
2001/45/CE 

Act normativ: Directiva transpusă: 
H.G. nr. 1218/2006 privind stabilirea cerinţelor minime de securitate și 8/24/CE 
sănătate în muncă pentru asigurarea protecţiei lucrătorilor împotriva 91/322/CEE 
riscurilor legate de prezenţa agenţilor chimici 2000/39/CE 

2006/15/CE 
H.G. nr. 557/2007 privind completarea măsurilor destinate să promoveze 91/383/CEE 


îmbunătăţirea securităţii și sănătăţii la locul de muncă pentru salariaţii 
încadrați în baza unui contract individual de muncă pe durată determinată 
și pentru salariaţii temporari încadraţi la agenţi de muncă temporară 


Din punctul de vedere al protecţiei mediului, sunt o serie de prevederi legislative referitoare 
inclusiv la utilizatorii substanţelor chimice definite ca periculoase pentru mediu. Astfel, 
Regulamentul REACH (1907/2006) se bazează pe principiul conform căruia producătorii, 
importatorii, utilizatorii trebuie să se asigure că produc, importă, utilizează substanţe ca 
atare, în amestecuri sau în articole care nu au efecte adverse asupra sănătăţii umane și 
mediului. El prevede un sistem de autorizare pentru a garanta controlul adecvat al substanţelor 
care suscită preocupări majore și înlocuirea progresivă a acestora, dacă acest lucru este posibil 
din punct de vedere tehnic și economic, cu substanţe alternative corespunzătoare. Totodată, 
regulamentul solicită înlocuirea progresivă a celor mai periculoase substanţe chimice. 


Strategia de securitate la incendiu pentru muzee și 
monumente istorice 


Incendiul este cea mai mare ameninţare pentru orice construcţie. În cazul unei clădiri istorice, 
pierderea poate fi iremediabilă.'? Din păcate, incendiile apărute la monumentele istorice și muzee 
nu sunt evenimente rare. 


Statistica ne arată că numai în perioada ianuarie 2002-—iunie 2006, în medie șapte clădiri de 
patrimoniu pe lună au fost pierdute sau deteriorate ca urmare a unor incendii în Marea Britanie." 


Figura 1. Incendiul din 20 noiembrie 1992 de la Castelul Windsor (Marea Britanie) 


12 BS 7913: 1998 Guide to the principles of the conservation of historic buildings 
13 The Cost of History: Fire Risk Management Journal (Februarie, ediția 2008) 

Costuri pentru restaurare: 45 de milioane de lire sterline 


Figura 2. Incendiul din 27 noiembrie 1992 de la Palatul Hofburg din Viena 


În România, prin dimensiunea pagubelor înregistrate, exemplificăm următoarele incendii 
produse în perioada 1995-2009 în care au fost distruse în întregime construcţii ale lăcașurilor de 
cult sau aparținând mănăstirilor: 


* 1995: bisericile ortodoxe din localitățile Muntele Rece (Cluj), Blidari (Vrancea), Pipirig (Neamţ) 
și căminul de bătrâni de la mănăstirea Agapia, satul Văratec (Neamţ); 


* 1996: bisericile ortodoxe din localitățile Valea Stejarului (Maramureș) și Nucet (Dâmboviţa); 


* 1997: bisericile ortodoxe din Boca, com. Samarinești (Gorj), Nehoiu (Buzău) și Schitul 
Sihăstria Putna (Suceava); 


* 1998: bisericile ortodoxe Mărăţei || din Piatra Neamţ și cea de lemn din Făgăraș (Brașov); 


* 1999: construcții destinate cazării persoanelor de la mănăstirile Sihăstria din Vânători (Neamţ), 
Pasărea (Ilfov) și Putna (Suceava) și bisericile ortodoxe Sfinţii Arhangheli Mihail și Gavril din satul 
Soci, comuna Păncești (Bacău) și cea din localitatea Colţii de Jos (Buzău); 


* 2000: schitul „Mihai Viteazul” (ridicat la 1615) din comuna Șutești (Vâlcea) și biserica ortodoxă 
din comuna Izvoarele (Giurgiu); 


* 2001: bisericile ortodoxe „Sfinţii 40 Mucenici” din comuna Botești (Neamţ) și din comuna 
Viișoara (Vaslui); 


+ 2002: bisericile ortodoxe „Nașterea Maicii Domnului” din Străoane (Vrancea), cea de lemn 
din curtea Comandamentului Naţional al Jandarmeriei, schiturile „Sfinţii Apostoli Petru și Pavel” 
din comuna lacobeni (Suceava) și din Orlat (Sibiu) și mănăstirile Dumbrava din comuna Unirea 
(Alba) și „Sfânta Treime” din comuna Suplai (Bistrița Năsăud); 


* 2003: corpul de chilii al mănăstirii Hadâmbu (lași), mănăstirea Piatra Scrisă (Armeniș, Caraş- 
Severin) și Biserica Sfânta Elisabeta din București, la care se executau lucrări de consolidare și 
restaurare; 


* 2004: biserica ortodoxă din comuna Negri (Bacău) și mănăstirea Suzana (Prahova); 


* 2005: bisericile ortodoxe „Sfinţii Constantin și Elena” din Bondrea, comuna Scorţoasa (Buzău), 
și „Sfinţii Constantin și Elena” din Miclești (Vaslui); 


* 2006: mănăstirea Tarniţa din Bolotești (Vrancea); 

* 2008: mănăstirea Daniil Sihastrul, Putna, jud. Suceava; 
* 2009: biserica de lemn din Soconzel, jud. Satu Mare. 


Dintre cele mai importante incendii produse în muzeele pavilionare și în aer liber din ţară trebuie 
menţionate: 


* incendiile produse la Muzeul Satului din București în anii 1997 și 2002, în care s-au 
pierdut 5 monumente de arhitectură și alte 14 monumente au fost grav afectate alături 
de obiectele de patrimoniu din interiorul caselor. 

* incendiul produs la Muzeul Satului Bănăţean din Timișoara, din noiembrie 2007, fiind 
distruse Casa Vinului și corpul de pază. Potrivit cercetărilor, incendiul a fost provocat 
de focul dintr-o sobă lăsată nesupravegheată de paznicul plecat să-și facă rondul. 


incendiul produs la acoperișul Muzeului de Istorie și Etnografie din Lugoj, din 14 
octombrie 2008. 

incendiul produs la Complexul Muzeal Naţional al Pomiculturii și Viticulturii Golești, din 
27 septembrie 2011, în urma căruia au ars aproximativ 400 mp de acoperiș și au fost 
degradate obiecte de mobilier vechi și ceramică. 


De asemenea, trebuie amintite și ultimele cinci incendii produse numai în decurs de o lună în 
perioada octombrie—noiembrie 2011 în Centrul istoric din București, ultimul soldat cu un mort și 
11 persoane intoxicate cu fum. 


/ 


Figura 3. Incendiul de la Muzeul Satului din București din 7 septembrie 1997... 

Figura 5. Biserica evanghelică din Bistriţa Năsăud distrusă de incendiul din 11 iunie 2008 


| 


Figura 6. Biserica de lemn din Soconzel, jud. Satu Mare (1777), monument istoric 
cod LMI: SM-Il-m-B-05355, distrusă de incendiul din 3 octombrie 2009 

Figura 7. Incendiul din 27 septembrie 2011 de la Muzeul Viticulturii și Pomiculturii Golești 


Incendiile în muzee sau la monumente istorice nu sunt foarte rare. În ultimul sfert de veac, în 
România s-au pierdut definitiv importante monumente de arhitectură din lemn, iar muzee în aer 
liber au suferit pagube importante din cauza neglijării măsurilor de apărare împotriva incendiilor. 


_—._ 
- 


pa Imgrtu primii 


Figura 8. Biserica de lemn din Poiana Stampei, monument istoric de clasă B 
(cod LMI: SV-Il-m-B-05588), afectată de incendiul din 18 februarie 2015 


Dacă într-un muzeu pavilionar sau în aer liber izbucnește un incendiu, atunci angajaţii se vor 
confrunta cu probleme foarte dificile. Pe lângă efectul direct al focului, cele mai mari pericole le 
reprezintă fumul și gazele de incendiu. 


În general, incendiile în muzee și la monumente istorice apar din cauza ignorării și nerespectării 

legislaţiei în vigoare, executarea lucrărilor de „reabilitare” prin modificarea structurii din lemn, 
utilizarea materialelor moderne care favorizează propagarea incendiului (de ex. placarea cu 
polistiren a bârnelor pereţilor exteriori, tâmplăria originală din lemn înlocuită cu ferestre din 
termopan, învelitoarea din șindrilă înlocuită cu tablă gen Lindab sau cu elemente din cauciuc 
etc.), în urma unor neglijenţe sau a lipsei alocării fondurilor minime necesare prevenirii incendiilor. 


Câteva sfaturi simple de urmat pe linia protecţiei la incendiu sunt necesare pentru restauratorii 
care îşi desfășoară activitatea în laboratoarele de conservare-restaurare. Astfel: 


- fiecare salariat și în special șefii de secţii trebuie să cunoască unde sunt amplasate 
stingătoarele, cum se utilizează acestea, ce tip de stingător este propriu fiecărui tip de incendiu, 
ce tactică de stingere trebuie utilizată; 


- de câte ori este posibil, în loc de stingător se va utiliza pătura antifoc; 


- computerele și instalațiile electrice trebuie stinse cu CO, sau alt agent de stingere cu efecte 
similare; 


- lichidele combustibile, grăsimile și benzinele nu se sting niciodată cu apă; 


- intervenţiile asupra instalaţiilor electrice de iluminat vor fi executate de către persoane calificate 
și autorizate. Se interzice folosirea instalaţiilor electrice defecte sau improvizate; 


- la tablourile de distribuţie a curentului electric se vor folosi numai siguranțe originale; 


- materialele combustibile (lenjerie, mobilier, hârtii etc.) nu trebuie să fie așezate la distanța mai 
mică de 50 cm faţă de corpurile de iluminat; 


- nu se vor lăsa sub tensiune, fără supraveghere, reșourile sau plitele electrice sau alte instalații 
și utilaje de lucru din laborator; 


- cablurile și prelungitoarele electrice nu vor fi așezate direct peste birouri sau peste diverse 
materiale combustibile (dosare depozitate, cărți etc.). 


- fumatul este cu desăvârşire interzis, prin lege. Nu fumaţi sub nicio formă în laboratorul de 
restaurare, în apropierea depozitelor de patrimoniu, magaziilor de materiale și alte asemenea 
locuri unde fumatul prezintă pericol de incendiu. Spațiile de fumat sunt special reglementate și 
marcate; 


- în laboratoare nu se folosesc butelii de gaze lichefiate fără regulator de presiune, care prezintă 
fisuri sau lărgiri la capete, deoarece constituie pericol de emanare a gazelor; 


- orice semnal de alarmă trebuie să fie luat în serios. Fiecare salariat trebuie să aibă cunoștință 
de căile de evacuare spre exterior din spaţiul în care se află. Toate trecerile, coridoarele și scările 
care, în caz de pericol, sunt căi de evacuare și salvare trebuie să fie menținute libere; 


- salvarea oamenilor primează stingerii incendiilor! În caz de incendiu, întâietate are evacuarea 
clădirii. Ferestrele se închid, dacă mai este timp. Ușile se închid, dar nu se blochează, lumina nu 
trebuie lăsată aprinsă; 


- în cazul în care nu puteți să vă evacuaţi în siguranță (culoare pline de fum sau diverse 
obstacole pe traseul de evacuare), vă întoarceți în birou / laborator și vă așezați în dreptul ferestrei 
pentru a fi văzuți de pompieri. 

Prevederi legale privind domeniul securităţii la incendiu se regăsesc în următoarele acte: 


- Legea nr. 307/2006 privind apărarea împotriva incendiilor, cu modificările și completările 
ulterioare. 


- Legea nr. 481/2004 privind protecţia civilă, republicată, cu modificările ulterioare. 


- Ordinul MAI nr. 3/2011 pentru aprobarea Normelor metodologice de avizare și autorizare 
privind securitatea la incendiu și protecţia civilă. 


- Ordinul MAI nr. 129/2016 pentru aprobarea Normelor metodologice privind avizarea și 
autorizarea de securitate. 


- https:/mww.igsu.ro, pagina de legislaţie actualizată. 

Chimie generală 


Autor: Lect. Univ. Lupu loan Mihai 


Scurt istoric; fizica, chimia și biologia sunt ramurile fundamentale ale științelor naturii. 


Fizica (physis-gr.-natura) se ocupă cu fenomenele care au loc în natură şi cu forțele care le 
provoacă. Chimia studiază speciile materiale, unitare și bine definite numite substanțe, iar biologia 
studiază viața și ființele vii. 


Definiţia mai veche a Chimiei cercetează acele fenomene în cursul cărora are loc o modificare 
a naturii substanţelor, în timp ce în fenomenele fizice natura substanţelor nu se schimbă. Filozofii 
greci din sec. 5 î.e.n. au introdus conceptul de element-stoicheia. Parmenide admitea două, focul 
și pământul, primul fiind agentul creator activ, al doilea cel inert pasiv (dualitate energie-materie). 
Empedocle (490-430 î.e.n.) admitea existenţa a patru elemente: pământul, apa, aerul și focul — 
acestea nu se puteau transforma unele în altele, dar se puteau combina, dând naștere tuturor 
obiectelor. 


Leucip (450 î.e.n.) și elevul său Democrit (460-370 î.e.n.) au scris că toate lucrurile sunt 
compuse din atomi care sunt în număr infinit și sunt neschimbători, sunt antrenați în „vârtejuri” 
prin care iau naștere toate lucrurile compuse. 


Chimia se consideră că a luat naștere în sec. 2 e.n. în Alexandria, oraș de cultură greacă din 
Egipt. Apare într-un decret a lui Dioclețian din 296 e.n., în care se ordona arderea cărţilor egiptenilor 
despre chemeia sau arta „facerii” aurului sau argintului. Tradiţia chimică greacă s-a răspândit în 
Europa apuseană medievală prin intermediul arabilor care au adăugat prefixul, rezultând alchimie. 
Din ea s-a născut termenul de experiment și distilare în ambix ajuns la noi ca alambic. Perioada 
alchimiei a fost de cca. 1500 de ani, în care s-au descoperit acidul azotic, alcoolul și câteva săruri. 


Abia în sec. 17 și 18, R. Boyle, Lavoisier, Lomonosov și alţii au pus bazele chimiei moderne. 


Fizica cu Galilei și Newton (sec. 16-17) au început clasificarea fenomenelor fizice în mecanică, 
acustică, optică sau căldură, iar prin sec. 18 au fost date primele legi. 


Ramurile chimiei sunt chimia anorganică și chimia organică, care studiază diversele tipuri de 
substanțe, ch. fizică, analitică, industrială etc., cercetarea fundamentală, aplicativă și de dezvoltare. 


În realitate, științele naturii formează un tot unitar, fiind deosebite doar de subiectele de lucru 
și unele metode. 


Materia este tot ce ne înconjoară, corpurile sunt o porțiune bine delimitată din ea, compuse din 
materiale, iar acestea sunt compuse din substanţe, care pot fi simple și compuse. O substanţă se 
caracterizează prin două proprietăţi esenţiale: omogenitate și compoziție constantă, invariabilă. 


Omogen = porțiune de materie cu aceleași proprietăţi, iar neomogen = eterogen, adică 
alcătuit din mai multe componente cu proprietăţi diferite = materiale. Omogenitatea nu poate 
defini o substanţă — aliajele, benzina, soluţiile. 

Chimia studiază compoziţia, structura, proprietăţile fizice și chimice ale substanţelor. 


Transformările chimice care duc la o substanţă mai simplă decât cea iniţială se numesc analize. 
Operația inversă, din substanța simplă la compusă, se numește sinteză. Substanţa simplă = 
element și este acea substanţă compusă din atomi de același fel, iar combinaţia chimică este 
formată din atomi diferiţi. Atomul este cea mai mică particulă ce caracterizează un element chimic, 
respectiv este cea mai mică particulă dintr-o substanţă care prin procedee chimice obișnuite 
nu poate fi fragmentată în alte particule mai simple. Acesta constă într-un nor de electroni care 
înconjoară un nucleu atomic dens. Nucleul conţine particule cu sarcini electrice pozitive (protoni) 
și particule neutre (neutroni), fiind înconjurat de norul electronic încărcat negativ. Când numărul 
electronilor și al protonilor este egal, atunci atomul este neutru din punct de vedere electric; dacă 
acest lucru nu se întâmplă, atunci atomul devine un ion, care poate avea sarcină pozitivă sau 
negativă și proprietăți diferite față de atomul de la care a provenit. Atomul este clasificat după 
numărul de protoni și neutroni: numărul protonilor determină numărul atomic (Z) și suma acestora 
determină masa acelui element, notată cu (A). 


Molecula e cea mai mică parte dintr-o substanţă care păstrează compoziția și toate proprietăţile 
chimice ale acelei substanțe. O moleculă este neutră, destul de stabilă, formată din cel puțin doi 
atomi, de același fel sau diferiţi, legaţi cu legături chimice covalente. 


Elementele sau atomii se reprezintă prin simboluri (hidrogenul — H, oxigenul — O etc.), iar 
compușii chimici — combinaţiile — sunt reprezentate prin formule care pot fi brute (nr. și felul 
atomilor: H-2, 0-1) sau structurale (arată și modul de legătură), H-O-H. Fiecare element chimic 
se caracterizează printr-o masă proprie, redată în tabele, sau sistemul periodic. Capacitatea 
unui element de a se combina cu altul de numește valență și este în funcţie de locul din sistemul 
periodic, structură și implicit de numărul de electroni de pe ultimul strat. Elementele cu același 
număr de ordine sau atomic, Z, dar cu masa diferită se numesc izotopi. Atomii au o structură 
asemănătoare cu a sistemului solar, nucleul central în jurul căruia se rotesc electronii cu viteze 
foarte mari. Electronii sunt pe straturi care se notează cu K, L, M, N, O, P, Qsau cu cifre de la 1 la 7. 
Straturile de electroni au valori de energie diferită ce crește de la nucleu spre exterior, ultimul fiind 
numit și de valență. Ocuparea straturilor cu electroni se face cu un număr de electroni determinat, 
respectiv K-2, L-8, M-18, N-32. Straturile sunt formate din unul sau mai multe substraturi care se 
notează cu cifra corespunzătoare stratului, urmată de o literă care indică tipul orbitalului, notată 
cu s, p,d,eșif. Fiecare orbital poate conţine maximum doi electroni care se rotesc atât pe orbită, 
cât și în jurul axei lor. 


Sistemul periodic al elementelor. În 1869, Mendeleev a observat că proprietăţile chimice ale 
elementelor aranjate în ordine crescătoare a maselor atomice se repetă periodic, de aici venind și 
denumirea lui. Acesta este format din 8 grupe — verticale — și 7 perioade — orizontale (Anexa 1). 


în dreapta sus. 


După locul în sistem, putem ști tipul de legătură ce se formează între elemente și valența 
fiecăruia. 


Avem trei categorii de elemente: metale, nemetale şi semimetale (metaloizi). Metalele sunt 
alcaline, alcalino-pâmântoase, tranziționale, post tranzţionale, toate sunt solide excepţie fâcând 
mercurul Hg, lichid; metalozi, solide; nemetalele incluzând şi halogenii, solide şi gaze, 1 lichid 
Bromul Br. In concluzie, majoritatea sunt metale şi substanţe solide dupa cum se vede din tabel. 

Gazele nobile nu formează combinaţii cu alte elemente şi din această cauză au diverse aplicaţii 
practice, cea mai cunoscută fiind umplerea tuburilor şi becurilor de iluminat. 


Legături chimice 


Legătura ionică, sau electrovalentă, se realizează prin cedare și / sau acceptare de electroni 
de pe ultimul strat al fiecărui atom pentru a-și forma o configuraţie stabilă, atomii transformându-se 


în ioni, care se atrag formând substanţele ionice. Legăturile ionice se formează între elementele 
din gr. |, II cu elementele din gr. VII, VI care dau ioni de semne contrare. Valenţa elementelor poate 
fi egală cu nr. grupei din care fac parte, sau 8 - nr. grupei, cu mici excepții (Anexa 2). 


Legătura covalentă se realizează prin punere în comun de electroni de către atomi pentru a 


forma o moleculă. Este mult mai puternică decât legătura ionică. Elementele de același fel, din 
aceeaşi grupă ori din grupe apropiate, formează legături covalente (Anexa 2, Anexa 3). 


Legătura metalică se realizează prin punere în comun de electroni de către metale, aceștia 
având posibilitatea să se deplaseze de la un atom la altul. Astfel, metalele au proprietăţi specifice 
datorită acestui tip de legătură: luciu, conductibilitate electrică și calorică, maleabilitate și ductilitate, 


având posibilitatea de a forma aliaje cu proprietăți comune, cu următoarele exceptii: Ag-Fe, Al-Pb, 
Te-Pb. 


Legături fizice 


Sunt legături slabe, de tip electrostatic, ce se realizează între molecule fără a da naștere unor 
substanţe noi, de aceea se și numesc fizice, influențând numai aceste tipuri de proprietăți. Sunt 
de trei feluri: 


* de Hidrogen -— acesta se leagă de molecule care conțin Oxigen sau alt element 
electronegativ; 


* Dipol-dipol — este molecula de apă, care are 2 poli: unul +, altul -, legându-se între 
ei (Anexa 3); 


+ Van der Waals — cea mai slabă, explică clivajul printre altele. 
Cele mai importante stări de agregare sunt: gazoasă, lichidă și solidă. 


Gaze — spatii intermoleculare foarte mari, agitaţie termică foarte mare, nu au formă și volum 
propriu. 


Lichide — spații intermoleculare și agitație termică mai mici, nu au formă, dar au volum 
determinat. 

Solide — spaţii dintre molecule și agitaţie termică foarte mici, au formă și volum propriu. 

Temperatura este factorul principal care determină trecerea substanţelor dintr-o stare în alta: 


cu creșterea ei solidele trec în lichide și mai apoi în gaze, iar prin răcire fenomenul se desfășoară 
invers. 


Astfel, cu creșterea temperaturii se explică și creșterea agitaţiei moleculelor, spațiile dintre ele 
mărindu-se până la pierderea formei și a volumului prin expandare (dilatare). 

Solidele sunt în general aranjate în cristale de ioni, atomi sau molecule în diferite tipuri de rețele. 
Mai sunt și cazuri rare de solide amorfe, fără formă precisă (de ex.: rășinile naturale sau sintetice, 
sticla), acestea neavând punct fix de topire, ci un palier de înmuiere și apoi lichefiere. Creta este 
singurul material natural microcristalin cu zone de reţea cristalină și cu zone neomogene-amorfe. 


Soluţii, suspensii, coloizi și emulsii 


Soluţiile sunt amestecuri omogene de două sau mai multe substante (lichide miscibile sau 
solide dizolvate în lichid), inseparabile prin metode mecanice (filtrare, centrifugare, decantare) și 


nedecelabile la microscop. Întotdeauna avem două componente, unul majoritar în care se dizolvă 
cel minoritar. Primul se numeste solvent si celălalt solvat. Gazele, indiferent de natura lor, sunt 
miscibile în orice proporţie. Lichidele sunt solvenții cei mai cunoscuți pentru gaze, alte lichide și 


solide. Aliajele pot fi considerate soluţii. Substanțele pot fi solubile, parțial solubile și insolubile. 
Soluţia saturată conţine cantitatea maximă de substanţă dizolvată într-un anumit solvent la o 


temperatură și o presiune date. Concentrația exprimată în procente (sau alte unități) se numește 
solubilitate (ex.: apă + NaCI). 


Suspensiile sunt amestecuri între un lichid si un solid. cel din urmă având particulele destul 


de mari pentru a putea fi văzute cu ochiul liber sau la microscop și pot fi separate prin filtrare (ex.: 
făină în apă). 


Coloizii sunt amestecuri în care particulele dispersate sunt prea mici ca să poată fi văzute, trec 


prin filtrele obișnuite, dar nu trec prin membrane semipermeabile (ex.: laptele, sângele, gelatina 
dizolvată în apă; au aspect opalescent). 


Substanțe anorganice compuse: oxizi, acizi, baze (hidroxizi), săruri 


Oxizii conţin în molecula lor Oxigen și un alt element. Când acel element este metal avem oxizi 
bazici, iar când este nemetal avem oxizi acizi, deoarece cu apa acești oxizi dau clasele respective 
de compuși. Metode de obţinere: 


- combinare directă: 2Mg + O, = 2MgO 

- descompunere termică a carbonaţilor: CaCO, = CaO + CO, 

- oxidarea oxizilor inferiori: 2CO + O, = 2C0, 

- din acizi cu reducători. 2H,SO, + C = 2H.0 + SO, + CO, 

- arderea unor substanțe compuse: CH, + 20, = CO, + 2H,0 

- deshidratarea acizilor sau bazelor: Ca(OH), = CaO + H,O, H.CO, = CO, + H,O 


Din categoria oxizilor mai fac parte și peroxizii (ex.: CaO, față de CaO sau H,O, apa oxigenată 
sau peroxidul de hidrogen față de H.0). Legătura 0-0 este foarte reactivă deoarece eliberează 
un O, care imediat se poate combina cu alte elemente. 


Proprietăţi fizice: pot fi gaze, lichide sau solide, în general stabili, unii se găsesc în natură, 
alţii se produc. Vom dezvolta subiectul când ne vom referi la reprezentanții cei mai importanți în 
practică. 

Acizii sunt substanțe donoare de H, se mai pot defini ca fiind compuși din Hidrogen și un 
nemetal sau Hidrogen, nemetal și oxigen, deci avem hidracizi și oxiacizi. În funcţie de numărul 
de atomi de H pot fi mono, bi și tri bazici, respectiv: HCI, H-SO,, H.PO,. Se mai împart în două 
categorii, cei tari care cedează ușor H, adică reacţionează (cei de mai sus), și cei slabi care au 
tendința de a se descompune - H,CO,, H,S. Metode de obținere: 


- combinarea directă: H, + CI, = 2HCI 

- oxid (anhidridă) și apă: CO, + H,O = H,CO, 

- sare și acid puternic: NaNO, + H,SO, = HNO, + Na,SO, 

Au gust acru, cei tari produc răni pe piele (antidot: soluţie slabă de bicarbonat de Na). 


Proprietăţi chimice: reacționează cu bazele rezultând o sare și apă, se mai numește și reacția 
de neutralizare din chimia anorganică, cu oxizii bazici, cu metalele, cu sărurile și cu nemetalele. 
Exemplele de reacţii sunt date cu caracter de informaţie pentru cine dorește să înțeleagă și 
mecanismele prin care se produc acestea. 


Bazele sau hidroxizii sunt substanţe donoare de OH, compuse dintr-un metal și gruparea 
OH, sunt mono, bi și tri acide, respectiv NaOH, Ca(OH),, Fe(OH),. Sunt și ele tari și slabe după 
reactivitate, cele tari fiind NaOH, KOH, Ba(OH),, Ca(OH),, iar cele slabe AI(OH),. 


Metode de obținere: reacţia apei cu un oxid metalic; reacția apei cu metale alcaline, 
apa cu hidruri metalice; reacţia dintre o sare și un hidroxid puternic. 


Proprietăți fizice: au gust leșietic, sunt alunecoase la pipăit, cele tari produc răni pe piele. 


Proprietăți chimice: reacționează cu oxizii acizi, cu metalele, cu sărurile, se descompun 
la cald. 


Sărurile sunt formate dintr-un metal și un radical acid. Pot fi neutre (CaS0O,), acide (NaHCO,) 
sau bazice. 


Obținere: reacția de neutralizare, metal și acid, oxid metalic și acid, oxid metalic și oxid 
nemetalic, acid tare și sare de la acid slab, bază și sare, reacţia dintre 
două săruri, combinare directă. 


Proprietăți fizice: sunt solide, incolore sau colorate, în soluţie cu apa dau ioni, 
constituie partea cea mai importantă de produși folosiţi în natură de către 
om și în meseria noastră, fie că ne referim la lianţi anorganici, pigmenți 
sau produși de curăţare. 


Proprietăți chimice: reacționează cu metalele, cu hidroxizii, cu acizii, cu alte săruri, 
cu oxigenul, cu apa. 


Aciditate — bazicitate — neutru. Acestea sunt caracteristicile soluţiilor în special, dar și ale 
substanțelor în particular. Ce înseamnă aceasta: tipul soluţiilor, acid sau bazic, ne este dat de 
concentraţia ionilor de H-pozitivi şi a ionilor OH-negativi; dacă acestea sunt egale, avem o soluţie 
neutră, dacă avem mai mulţi ioni de H, este acidă, iar dacă sunt majoritari ionii OH negativi, este 
bazică. Practic avem pH, adică produsul ionilor de H, care se măsoară pe o scală de la O la 14 cu 
ajutorul hârtiei indicatoare sau cu aparate pH-metre, care dacă arată de la O la 7 avem caracter 
acid, iar de la 7 la 14 avem bazic, pH 7 fiind neutru. Cu ajutorul lui putem modifica tipul soluţiilor 
în funcţie de ce ne interesează să facem la restaurare și nu numai. 

Solventul universal apă, H,O, oxidul de hidrogen 


Stare naturală, se găsește în: 


+ atmosferă sub formă de gaz, lichid și solid. 
* hidrosfera, 71% din suprafaţa Terrei este acoperită de apă și gheaţă 
* râuri, lacuri, pânza freatică etc. 
În stare pură se obține prin distilare, deionizare, are densitatea 1 la 4*C și cea mai mare căldură 
specifică — agent termic, solvent important pentru oxizi, acizi, baze, săruri. 


Apa dură este cea care conţine dizolvate în ea diverse săruri de Ca, Mg, Na, nu face clăbuci 
cu săpunul și nu este indicată a fi folosită la restaurare nici măcar pentru spălare. Astfel se explică 
formarea stalactitelor și carbonatarea varului din pereţi. 


Substanțele care absorb apa se numesc higroscopice, NaCl. 
Cele care absorb apa și se transformă în soluţie se numesc delicvescente, Cacl,. 


Apa dizolvă substanţe anorganice sau organice care conţin atomi sau grupări de atomi capabile 
de a forma legături de Hidrogen cu ea, deci au afinitate pe baza legăturilor fizice (substanţe 
polare). 


Apa de cristalizare este conținută în cristalele sărurilor și în funcţie de cantitate poate da și 
culoare acestora: CuSO, cu 5H,0 este albastru, cu 3 molecule de H.O este verde, cu una, alb, 
iar fără, incolor. 


H,O,— peroxidul de hidrogen sau apa oxigenată — industrial este livrată în concentraţie 
de 30% sub denumirea de Perhidrol, lichid mai vâscos decât apa (din cauza legăturilor de H), 
punct de fierbere 157,8* C; se descompune în apă și O, iar la încălzire se descompune violent; 
este folosit ca decolorant pentru fibre textile, păr, lână, blănuri, pene și ca dezinfectant extern în 
medicină în concentraţie de 3%. 


Proprietățile ionilor 
lonul de Na nu are aceleași proprietăţi cu ale atomului de Na — primul nu descompune apa, al 
doilea o face violent. 


lonul de Cl ce se găsește în soluţie apoasă de NaCl nu are nici mirosul, nici culoarea atomului 
de Cl gazos. 


Dacă punem sare în apă avem apă sărată, iar dacă ar fi ca ionii să fie la fel cu atomii, atunci 
am avea un amestec de HCI și NaOH, deci de acid și de sodă, dar spre norocul nostru nu e așa. 


Soluţia de Fecl, este galbenă, iar cea de Fecil, este verde. 


KMnoO, în soluție este violet, K e incolor și MnO, este colorat, dacă ambii ioni sunt colorați 
avem o culoare rezultantă, iar cel mai frumos și elocvent exemplu este la sticlă. 

Aerul 


Prezentăm compoziţia lui pentru a vă da seama de complexitatea proceselor fizice, dar mai 
ales chimice ce se pot produce în anumite cazuri: 


Azot (N,) 78% mai poate conține alte gaze rare în proporții f. mici, praf, fum, 
Oxigen (0,) 20% microorganisme, vapori de apă și diverși oxizi sau chiar 
Argon (Ar) 0,9% acizi: No,, SO,, SO,, NH,, H,S, CI,. 


Dioxid de C (CO,) 0.03% 


Să le facem o scurtă descriere pe rând. 
Azotul N, — molecula de azot legată covalent este inactivă chimic, practic neutră. 


Oxigenul O, — în anumite condiţii de temperatură devine reactiv prin descompunerea 
moleculei în doi atomi care sunt foarte reactivi; aceștia mai pot apărea și din 
descompunerea ozonului O,, gaz cu proprietăți specifice diferite de ale O,, 
respectiv: miros de usturoi, agent puternic oxidant, se produce în jurul lămpilor 
UV, în descărcările electrice, trăsnete. 


Dioxidul de N, NO, — gaz galben-brun, toxic, cu apă dă acidul azotic NO, + H,O = HNO,, 
atacă mucoasele respiratorii. 


Dioxidul și trioxidul de S, SO,, SO,, primul e gaz ce provine din emanații vulcanice, incolor 
cu miros sufocant, solubil în apă, cu care dă H,SO, acidul sulfuros, este folosit 
la decolorarea fibrelor în industria textilă, clei, gelatină, oprește fermentația la 
vin și e folosit conservant în industria alimentară. 


Trioxidul este solid cu același miros, cu apa dă H,SO, printr-o reacţie violentă. 


Amoniacul NH, rezultă din descompunerea substanțelor organice proteice, emanații 
vulcanice, gaz cu miros înecăcios, foarte solubil în apă, cu care dă 
NH,OH hidroxidul de amoniu. Este folosit la fabricarea rășinilor sintetice, 
a medicamentelor, a mătăsii sintetice, a gheții artificiale și la dizolvarea 
cauciucului natural. 


Hidrogenul sulfurat, acidul sulfhidric H,S se găsește în apa minerală, emanații vulcanice, 
gaz incolor toxic cu miros specific, mai greu decât aerul, produce iritaţii la ochi, 
nas, gât, înnegrește argintul. 

Clorul CI, gaz galben-verzui cu miros caracteristic, toxic, sufocant, mai greu decât aerul, se 
păstrează în butelii sub presiune, antidot se folosește tiosulfat de Na (Na,S,0,). 


27273 
Se folosește la sterilizarea apei, ca dezinfectant la ștranduri, fabricarea 


derivaților cu clor în chimia organică. 
Umiditatea uneori simțită și în aer este de trei feluri: U absolută, U maximă și U relativă. 


* Absolută — este cantitatea de apă conținută în aer și se măsoară în grame/metru cub. 


* Maximă — este cantitatea cea mai mare de vapori ce pot fi conţinuţi în aer la o anumită 
temperatură. 


+ Relativă — este raportul dintre acestea și ne arată în procente situaţia la un moment dat. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 41 


Aceasta este de fapt ceea ce simţim noi şi mai cu seamă materia, materialele din care sunt 
compuse obiectele și este invers proporțională cu temperatura. Obiectele, monumentele își 
realizează un echilibru în timp, care poate fi chiar de ordinul a zeci sau sute de ani. Dacă echilibrul 
se strică sau se modifică, obiectului îi va lua măcar tot atâta timp, dacă nu chiar mai mult, ca să-și 
revină. Apa este vitală nu numai pentru noi, pentru tot ce ne înconjoară, dar trebuie să avem grijă 
să nu depășească limitele impuse de normele de conservare pe tehnici și materiale, chiar și acasă. 


Acizi importanți. 


HCI, acidul clorhidric, apa tare, acidul muriatic, ajută la digestie, singurul care se găsește 
în corpul omenesc în stomac în concentraţie de 0,1-0,3% și distruge bacteriile 
patogene ce ajung acolo. Gaz fără culoare, cu miros iritabil, solubil în apă, se 
livrează în general în concentraţie de 37%, fumegă în aer. 


HNO,, acidul azotic, nitric, lichid incolor în concentrație de 96-98%, densitate 1,52, mai 
greu decât apa, fumegă la aer și arde pielea, o îngălbenește. Se folosește la 
fabricarea nitrocelulozei, a mătăsii sintetice, la gravarea plăcilor metalice de 
Cu, Zn, în tipografii, gravură, la decaparea metalelor. 1 parte HNO, + 3 părți 
HCI = apa regală, care dizolvă aurul. 


H,„SO,, acidul sulfuric, vitriol, lichid incolor, fumans cel care fumegă, în mod normal se 
livrează la o concentraţie mai mare de 100%, cu o densitate de 1,84, având 
dizolvat în el un surplus de SO,. Produce foarte mare căldură la dizolvarea în 
apă, este avid de ea, o scoate din combinaţii, se va dilua turnându-se treptat 
în apă, produce răni grave pe piele, decapant pentru metale. Antidot pentru 
acizi: bicarbonatul de Na. 


H,PO,, acid fosforic, (orto), lichid incolor, siropos, nu este otrăvitor, se folosește în medicină, 
industria textilelor la vopsiri, decapant pentru metale și pasivant pentru Fe. Se 
mai folosește la băuturile carbogazoase în concentraţii mici. Este mai slab 
decât cei trei de mai sus, dar atacă pielea concentrat. 


Baze importante. 


KOH, NaOH, cei mai tari hidroxizi, sunt solide higroscopice, albe, ușor solubile în apă, toxice 
și în concentraţii mici, iar în cele mari ard pielea. Se folosesc la fabricarea 
săpunurilor, celulozei din lemn, la rafinarea uleiurilor vegetale, mercerizarea 
bumbacului. Antidot: oţetul. 


Ba(OH),, hidroxidul de bariu, mai slab decât cei doi, dar mai tare decât cel de Ca. Se 
folosește la restaurare frescă cu precauţiile de rigoare fiind toxic, se folosesc 
mască, mănuși etc. 


Ca(OH),, hidroxidul de calciu, varul stins. Liant anorganic pulbere albă, cu apa și CO, are 
loc reacţia de carbonatare la mortare, frescă. Mai slab decât anteriori. 


NH,OH, hidroxidul de amoniu, provine din amoniac NH, care e foarte solubil în apă, dar 
este un hidroxid slab deoarece este instabil la temperatură obișnuită. Utilizat 
la neutralizări, curăţări în restaurare, vopsire. 

Oxizii și sărurile. 

Din aceste două categorii de substanţe ne interesează cele care au tangenţă cu restaurarea 
sub forma de pigmenţi, materiale pentru grund, lianţi, materiale pentru curăţare etc. 


Oxizii cei mai întrebuinţaţi ca pigmenţi sunt cei de Fier, ocrul galben și roșu, de plumb, galben și 
portocaliu, de zinc și titan albi, de crom verde. Dintre săruri avem silicații — pământurile de diverse 
culori de la alb la negru, roșu cinabru — HgS, carbonaţii bazici de cupru albastru și verde — azuritul și 
malachitul, cel de plumb alb — ceruza, lapis lazuli — ultramarinul natural, fiind cei mai importanţi. Ca 
lianţi avem sulfatul de calciu — gipsul, argilele — silicați, cimenturile cu diverse compoziții, materiale 
pentru grund, creta. De asemenea, sărurile stau la baza marii diversităţi ale pietrelor folosite la 
monumente și sculptură în general: alabastrul, marmura, travertinul, gresia, granitul și altele, pornind 
de la simpli carbonaţi, sulfați, silicați și alte combinaţii între ele. Tot sărurile și oxizii sunt cele care 
formează patina nobilă, dar și produșii de coroziune la metal, eflorescenţele la piatră și zidărie. 


Chimia anorganică este foarte importantă pentru tehnicile care folosesc reacţiile chimice la 
restaurare: metal, grafică, hârtie, carte, documente, textile, frescă, ceramică, pictură, sculptură, 
iar dacă ne gândim bine și la lemn. Fenomenele trebuie să fie înțelese ca să poată fi controlate. 


Anexa 1. 


ostiință TABELUL PERIODIC AL ELEMENTELOR 

Centrul electropozitivității în tabel se află în grupa | jos la Franciu, (Fr), iar cel al electronegativității 
la Fluor (F), grupa VII sus. 

Legături ionice Legături covalente 
Nae + Clt — Nat + 30 i aa H-H 
igo eQla—tgligi:  ti-gle 
eMge + :0, aa Mg"+ FOX He .Ct— Hecl: H=Cie 
.. .. se 
«cae + afli + ei ca gli + tii 

Anexa 3. 


Water Molecule 


https://nutritiebynicoleta.com. 
Molecula și dipolul apa. Realizarea legăturii covalente la apă, 
+ atomii de O și H cu electronii puși în 
« comun, O având 8 în final și fiecare 
«e Hcâte2. 


http://slideplayer.com 

Atomi de H și O cu electronii de pe ultimul strat. 
Formarea apei: 1. atomii se orientează, 2. se apropie, 3. pun în comun electronii, 4. Apa. 


http://slideplayer.com 


Chimia organică 
Definiţie: Chimia carbonului şi a derivaților lui, (1828) prima definiţie. 
Domeniu: Studiază proprietăţile substanţelor organice, prepararea și utilizarea lor. 


Scurt istoric: Termenul a fost folosit în 1808 de Berzelius, care a mai spus „Chimia Organică 
e o știință așa particulară încât atunci când un chimist trece la studiul ei, pășește pe un teren cu 
totul nou”. În 1828, W&hler face prima sinteză organică, încep să se definească primele noţiuni și 
să se descopere primele substanțe, deși alcoolul a fost descoperit și produs cu mult înainte. Abia 
după ce s-au înmulţit descoperirile și substanțele a apărut o altă definiţie: 


Chimia hidrocarburilor și a derivaţilor lor (1889) 


Elementele cele mai întâlnite, valența lor, legături, formule. C, gr. 4, v. 4, legături simple, 
duble și triple. H, gr. 1,v. 1,““0O,gr.6,v.2“*“N,gr.5,v.3'"""X,gr.7,v.1'X=F,CIBrl. 
Mai putem avea P, S, Si, Me (metale) și altele. Formule brute (moleculare) = numărul și felul 
atomilor. Structurale = modul cum sunt legaţi atomii (legături covalente). Catene = lanţuri de 
atomi de carbon; lineare, ramificate și ciclice. Rolul esenţial în chimia organică îl are structura 
în determinarea caracterului distinctiv al compușilor. lzomeria: iso = același, meros = 

parte, adică au aceleași formule moleculare C,H.O, dar proprietăți diferite datorită structurii, ex.: 
alcool etilic și eter metilic CH,-CH.-OH și CH,-O-CH, sau pentan normal, izopentan și tetrametil 
pentan. Din aceste două proprietăţi rezultă și o foarte mare varietate a substanţelor organice. 
Serie omologă: metan, etan, propan, butan: CH,, C,H,, CH; CH. Hidrocarburi = combinaţiile 
dintre C și H. De la acestea se pot obţine (teoretic) majoritatea substanţelor organice. Radicalii 
organici se obțin din hidrocarburi care pierd un H și au o legătură liberă, din CH, avem - CH,, 
linioara reprezintă o legătură covalentă simplă. Funcţiuni sau grupe funcţionale = formulele 
de bază ale celor mai importante clase de substanţe organice cu care se face clasificarea 
acestora: Hidrocarburi: C-H, C=C-H, C=C-H, cu legături simple, duble și triple, lineare și ciclice. 
Derivați halogenați: R-X, Alcooli: (Radical organic) R —OH, Eteri: R- O -—R, Gruparea carbonil: 
= C = O —Aldehide și Cetone Gruparea carboxil: -COOH -Acizi organici, Sărurile lor: esterii 
R-COOR, Amine: R — NH,, Nitrili: R- C2N, grupări mixte: Carbohidraţi, Amide: R — CONH,, 
Aminoacizi. 


Hidrocarburi: 
C-H, C=C-H, C=C-H, pot avea legături simple, duble sau / şi triple. 


Saturate au legătură simplă - între C, terminația an - Alcani, parafine, fără afinitate, fiind 
saturate cu H, primii termeni: CH,, C,H,, C.Hs, CH. metan, etan, propan, 
butan, formula generală CnH,,,., se continuă până la 50 de atomi de C. Cei 

patru de mai sus sunt gaze, de la C, la C,, sunt lichide, cu mai mult de 15 

atomi C sunt solide. Sunt insolubile în apă și mai ușoare ca ea, cei gazoși și 

cei lichizi au miros de benzină, mai puţin metanul, care nu are miros, la fel ca 
cei solizi. Sub numele de eter de petrol întâlnim amestecul de pentan, hexan, 
heptan folosit ca solvent. Benzina e amestec de heptan octan sau nonan, iar 
petrolul de la decan la C,.. Din cei superiori amintim păcura, vaselina, parafina, 
rezultate prin distilarea fracționată a țițeiului, reziduu fiind bitumul, sunt buni 
combustibili, inflamabili și puţin toxici. Tot din amestecul lichid de hidrocarburi 
fac parte și neofalina, petrosinul, esenţa de petrol, white-spiritul și altele. 

Vaselina se folosește ca lubrifiant solid, iar parafina a înlocuit ceara de albine, 

având proprietăţi fizice asemănătoare, amestecul de lichide superioare și solide 

sunt sub formă de uleiuri minerale. 


Nesaturate, legătura = între C, alchene, olefine, terminația ena: C,H,, C,H,, C,„H,, etena, 
propena, butena, formula generală CnH2n, sau cu legătura triplă C = C, alchine 
CnH,n-2. Aceste hidrocarburi pot fi lineare, ramificate și ciclice. Etena C,H, 
este un gaz incolor cu miros dulceag, coace fructele crude, anestezic. Am 
amintit de ea pentru exemplul reacției de polimerizare. Aceasta se realizează 
prin ruperea dublei legături între atomii de carbon și unirea moleculelor între 
ele, la căldură, presiune și cu ajutorul catalizatorilor. Denumirea vine de la 
Mer parte și Polimer mai multe părți de același fel. Formarea polietenei, mai 
cunoscută ca polietilenă: CH.=CH, + CH.=CH,+ CH,=CH, ajungem la -CH,- 
CH,-CH,-CH.-CH,-CH,-, cu proprietățile bine-cunoscute, folosită la ambalaje, 
are transparenţă, luciu, claritate, rezistență mecanică mare, nu este atacată de 
acizi se folosește la izolarea cablurilor și la containere antichimice, neavând 
solvent. Este termoplastă, arde violent în aer, dușmanul ei fiind radiaţiile 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 


ultraviolete. Din cicloalchene mai face parte și esenţa de terebentină (C,H,, 
are o dublă legătură) folosită ca solvent pentru vernis-uri sau la soluţiile de 
curăţare și la diluarea mediumurilor vopselelor de ulei. Din alchine amintim 
numai CH = CH, etina sau acetilena, gaz cu miros de usturoi, folosită la flacăra 


oxiacetilenică, iar din polimerizarea a 3 molecule se obţine benzenul. 


Hidrocarburi aromatice. C,H, seria benzenului, toluenul, xilenul la fiecare adăugând un 
CH, în plus, pornind de la un ciclu de 6 atomi de C aranjați într-un hexagon 
regulat cu 3 legături simple și 3 duble. Iniţial au fost denumite așa deoarece 
primii termeni au miros aromatic, dar sunt toxice, mai ales benzenul, care a fost 
și exclus din lista solvenţilor folosiţi la restaurare. Cei de mai sus sunt lichizi, 
folosiţi în industria medicamentelor, explozivilor, materiale plastice, coloranți, 
vopsele, sunt inflamabili. Din aceeași clasă mai face parte și naftalina, compusă 
din două hexagoane lipite, solidă, cristalizată, cu miros caracteristic, toxică, 
nu se mai folosește la combaterea moliilor care au devenit imune la ea. Cu 
cât crește numărul nucleelor benzenice din care sunt compuse substanţele 
din această clasă, cu atât ne apropiem de derivații care compun unii dintre 
hormoni, colesterolul etc. 


Derivaţii halogenați au unul sau mai mulţi atomi de CI în loc de H: CH,CI, CH,CI,, CHCI,, 
CCI, mono, di, tri și tetraclormetanul, ultimii doi numindu-se cloroform și 
tetraclorură de C. Toţi derivații halogenaţi sunt foarte toxici, cancerigeni, gradul 
de toxicitate crescând cu numărul de atomi de halogeni din moleculă. Se 
folosesc ca solvenţi pentru mase plastice, ca dezinfectanţi sau dezinsectizanți 
în trecut sub forma de DDT, cancerigen și remanent, poate fi găsit încă la textile 
sau grafică chiar dacă a fost folosit acum 50 de ani, la fel și Xilamonul, o rășină 
cu conţinut de pentaclorfenol sau fenolat de Na, foarte cancerigenă, nici ea nu 
se mai folosește. Din clorura de vinil CH,=CHCI prin polimerizare se obține PVC 
răşina sintetică foarte cunoscută și folosită, dar care la ardere se descompune 
în HCI toxic. Un alt reprezentant, care e utilizat la dezinfectarea toaletelor, în 
spitale etc., este cloramina cu mirosul specific de clor. 


Alcoolii R-OH, CH,-OH, alc. metilic, foarte toxic nu se mai folosește în restaurare, în 
cantităţi mici produce orbirea, iar în cantităţi mari, moarte. Înlocuit de etanol 
CH-CH,„OH, sau alcoolul etilic, lichid incolor cu miros specific, foarte solubil în 
apă, folosit ca solvent, în industria lacurilor și vopselelor, industria farmaceutică 
și alimentară, parfumerie, în restaurare, inflamabil și mai puţin toxic decât 
primul. CH-CH,-CH,-OH, alcoolul izopropilic, mai nou folosit în restaurare cu 
bune rezultate uneori în locul celui etilic, are miros deosebit de cel etilic, CH,- 
CH,„CH,„OH, alcoolul butilic, foarte toxic, cu miros puternic neplăcut, folosit 
industrial în soluţiile de decapare a vopselelor, nu în restaurare. Un reprezentant 
important din clasa alcoolilor este glicerina, un trialcool, CH,OH-CHOH-CH,OH, 
lichid incolor, vâscos, cu gust dulceag, folosit în cosmetică, mase plastice, 
pielărie, explozivi, în restaurare, constituent principal al grăsimilor. 


Fenolii, alcooli proveniţi din hidrocarburi aromatice, folosiţi la producerea bachelitelor, 
fenoplastelor, coloranţi, medicamente, dezinfectanți, sunt toxici, ard pielea. 

Eteri R-O-R, CH,-O-CH,, eterul etilic are punctul de fierbere 35 'C, foarte volatile, narcotic, 
folosit în parfumerie, solvent. 


Aldehide și cetone. CH,O, aldehida formică, formaldehida, 40% în apă se numește formalină 
(formol), se folosește la conservarea pieselor anatomice, dezinfectant-antifungic 
sub formă de gaz, miscibilă cu apa în orice proporție. 

Acetona — propanona, CH.,CO-CH,, lichid incolor cu miros specific, miscibilă cu 
apa în orice proporţie, toxică, p.f. 56'C, solvent în industria lacurilor și vopselelor, 
la rășinile epoxidice, la fabricarea mătăsii sintetice, în restaurare cu precauţie 
fiind foarte volatilă. Metieticetona CH,-CO-CH,„-CH,, p.f. 157 * C, se observă 
marea diferenţă de volatilitate a celor două datorată unui radical metil, proprietăţi 
asemănătoare cu acetona, puţin solubilă în apă. Ciclohexanona este un bun 
solvent pentru rășini naturale, vernis-uri. 


Acizii organici RCOOH, monocarboxilici: HCOOH, a. formic este conţinut în furnici, toxic, 
arde pielea, folosit în tăbăcărie, industria textilă, restaurare metal. CH,COOH 
acidul acetic, cu miros caracteristic de oțet în concentraţie de 4-9% folosit în 
industria alimentară, solubil la fel ca primul în apă, se folosește la fabricarea 
esterilor, acetaţilor, mordant în vopsitorie, fixator pentru coloranţi în restaurare 
textile, se livrează concentrat sub denumirea de glacial, deoarece se solidifică 
la temperaturi sub 10“ C. Acizi policarboxilici: oxalic, HOOC-COOH, se mai 
numește sare de măcriș, foarte toxic, atacă pielea, agent de decolorare la 
textile, curăță și șlefuiește marmura. În restaurare mai folosim încă doi 
reprezentanți; tartic și citric la curăţarea produșilor de coroziune la aliajele de 
Cu, fiind acizi slabi ce pot fi ușor de controlat în timpul lucrului și spre deosebire 
de primul care e toxic aceștia nu sunt și se folosesc în ind. alimentară. 


Reacţia de neutralizare în chimia organică se realizează, la fel ca în chimia 
anorganică, între o bază și un acid, aici rolul hidroxidului e luat de alcool și 
reacția se numește de esterificare sau saponificare CH,CH,„-OH + CH,COOH — 
CH,COOCH,CH, + H,O, esterul este acetatul de etil. (Anexa 4.) 


Esterii sunt folosiţi ca parfumuri și esențe, având miros plăcut. 


Cerurile sunt substanţe complexe folosite și în restaurare fie ele naturale sau sintetice. Ca să ne 
dăm seama de interesanta lor compoziţie îl vom cita pe C. D. Neniţescu: „Ceara 
de albine este un amestec de esteri ai acizilor și alcoolilor enumerați mai jos. 
Acizii mai apar și liberi 14-15%. Mai conţine esteri ai acidului palmitic cu alcooli 
de mai jos și cu alcani. Deci avem alcooli din seria CH„(CH,)nCH,OH cu n = 24, 
26, 28, 30, 32, 34 atomi de Carbon în moleculă. Acizi din seria CH„(CH,„)nCOOH 
cu n = 24-34 Carboni, alcani cu formula CH,(CH,)nCH, în care n = 25, 27, 29, 
31 atomi de C în moleculă”. Acum putem să ne dăm seama de complexitatea 
produșilor organici naturali și dificultatea analizării lor. Pe de altă parte, ceara de 
albine ne oferă cel mai interesant și elocvent exemplu de material folosit din timpuri 
străvechi datorită proprietăţilor ei fizice speciale, cumulate cu stabilitatea chimică 
și biochimică. De la aceasta s-a produs ceara microcristalină sintetică folosită în 
restaurare, înlocuită parţial de parafină. Ceara de bumbac se aseamănă cu cea 
de albine având aceeași funcţie de izolator, iar lanolina, grăsimea de pe lâna de 
oaie, se folosește în cosmetică. 

Grăsimile sunt esteri ai glicerinei cu acizii graşi de tipul următor cu număr par de atomi de 
C. Acid butiric CH,„(CH,),COOH - 4 C uleiul de in este format din 45-55% ac. 
linoleic 


* ac. capronic CH„(CH.),COOH - 6 C 22-30% ac. linolic, 15-20% oleic, 6-10% 
palmitic. ac. caprilic CH„(CH,)COOH - 8 C ac. palmitic CH3-(CH2)14-COOH 
- 16 C ac. linoleic are 3 legături duble și 18 atomi de C 

* ac. linolic are 2 legături duble și 18 atomi de C 

* ac. oleic CH,(CH,),CH=CH(CH,),COOH - 18 C acești acizi fiind legați de 
glicerină. Proprietăţile grăsimilor; unele sunt lichide, altele sunt solide în 
funcţie de numărul de atomi de carbon. Se dizolvă în eter, compuși halogenați, 
hidrocarburi aromatice, alcani (C.-C,). Cele solide se dizolvă în eter de petrol, 
sunt insolubile în alcool rece. Descompunerea lor, oxidarea, duce la râncezire, 
proces accelerat de lumină și căldură. Fiind amestecuri, nu au punct de topire 
fix și nu pot fi distilate. Prin polimerizarea uleiului de in se obţine linoxina, foarte 
rezistentă mecanic și chimic. Pe lângă uleiul de in, mai putem avea de nucă, 
mac și altele (v. Istudor). 


Hidraţii de carbon cu formula generală Cx(H,O)y au cap de serie glucoza C,H,,O, apoi 


urmează zahărul format din glucoză și fructoză C,.H,,0O,„ Polizaharidele mai 
importante pentru noi sunt: mierea, dextrina, amidonul, gumele, cleiurile de 
pomi fructiferi și celuloza (v. Istudor). Pe baza proprietăților majorităţii (mai puțin 
celuloza), de a se dizolva în apă total sau parțial cu formare de soluții adezive, 
s-au folosit din timpuri străvechi ca lianţi pentru acuarele, guașe, tempera, 
la încleierea hârtiei și apretarea textilelor, la dublarea tablourilor, la miniaturi, 
ca plastifianţi, înainte să apară noile materiale. Pe plan industrial se folosesc 
la alimente, cosmetice, produse farmaceutice. Dintre gume amintim: arabica, 
traganta, iar dintre cleiuri de pomi: vișin, cireș, prun (v. Istudor). 


* Amidonul este parţial solubil în apă, format din amiloză și amilopectină, 
în restaurare ca adeziv se folosește amidonul solubil purificat de partea 
insolubilă. Celuloza este singura ce nu se dizolvă în apă datorită moleculei 
foarte mari, nu are punct de topire, are rezistenţă mare la rupere rezultată și 
ea din lungimea macromoleculelor orientate paralel și datorită legăturilor de H 
slabe, dar numeroase, acţiunea lor însumându-se. Nedizolvându-se în apă, 
se îmbibă cu ea până la 7-8%, este puţin higroscopică, la umezeală mare se 
umflă în diametru, nu în lungime, folosită la comprese în restaurare. Întrebuințări 
industriale: fabricarea mătăsii sintetice, celofibra, celofan, nitroceluloza, lacuri 
nitrocelulozice, aditivi, apret, metilceluloza, etilceluloza, carboximetilceluloza 
CMC, săpunuri, detergenţi, cosmetică, medicamente, hârtie, carton etc. 


* Nitratul de celuloză (nitroceluloza) se obține industrial prin tratarea celulozei cu 
un amestec de acid azotic și sulfuric. Dacă are conţinut mare de azot N, 13%, se 
numește fulmicoton cu conţinut mai mic de N sub 10% vom avea colodiu (solubil 
în amestec de alcool etilic și eter). Colodiul formează cu camforul o combinaţie 
moleculară omogenă cu proprietăţi termoplaste celuloidul (30 de părți camfor la 
100 de părţi colodiu), cea mai veche masă plastică obţinută sintetic, Parkesine 
prima denumire 1856, apoi Xylonite în 1869 și Celuloid în 1870. Lacul de 

nitroceluloză este obținut din colodiu + ulei de ricin ca plastifiant, ftalat de butil, 
având ca diluanţi esteri alifatici simpli, toluen, xilen. Am amintit aceste lucruri 
deoarece în multe muzee sunt piese din celuloid care au peste 100 de ani și 
care pot necesita restaurare, pe de altă parte nitrolacul a fost folosit o perioadă 
bună de timp la restaurare înainte de alți adezivi sintetici ca aracetul sau diverse 
rășini. Un alt material sintetic vechi pe care îl găsim din ce în ce mai des în muzee 
este Bachelita, o rășină sintetică, din familia fenoplastelor, obținută în formă 
brută prin reacţia de condensare dintre aldehida formică și fenoli într-un mediu 
alcalin. În amestec cu diferite materiale, prin presare la cald, se obţine o masă 
plastică insolubilă, termostabilă, electroizolantă, dură, rezistentă la șoc și la 
uzură. A fost descoperită în 1907 de către chimistul belgian Leo Baekeland (de 
unde îi provine și numele). Se utilizează la fabricarea diferitelor materiale presate 
și laminate, la obținerea unor materiale și piese electroizolante, obiecte de uz 
industrial și casnic, vechile telefoane negre, carcase de magnetofoane, ștecăre 
pentru prize (Wikipedia). Amide, dintre compușii cu N ne oprim puţin deoarece 
conţin gruparea - CONH,, ce le conferă un caracter bazic, ex. dimetilforamida 
H-CON(CH,), folosită ca solvent polar „reactiv” la soluţiile speciale de curățare 
la pictura în ulei, inducându-se o reacţie, ea trebuie și neutralizată! Nitrili 
R-CN, reprezentantul cel mai însemnat HCN acidul cianhidric, gaz foarte toxic 
- moarte, folosit la deratizarea depozitelor portuare, preluat și de muzee, acum 
este interzis, dar la acoperiri metalice în baie de electroliți se folosesc sărurile 
lui, și ele foarte toxice, cianurile de Na și K, deci atenţie foarte mare dacă la 
restaurare metal se manipulează aceste substanţe care au regim special, numai 
cu măști și mănuși de protecţie. 

Aminoacizii grupare ce conține - NH, și - COOH, glicocolul NH,CH,COOH, apoi urmează 
crescând în complexitate alanina, prolina, triptofanul, componentele cele mai 
simple ce intră în compoziţia proteinelor naturale. Proteinele sunt componente 
esențiale alături de apă, săruri minerale, hidraţi de carbon, acizi nucleici, 
vitamine, enzime, ale solutiilor lichide sau gelificate din celulele în care se 
petrec interacțiunile chimice şi fizice intense, sub denumirea de viață. 


Pot fi solubile sau globulare-geluri albumina, cele din serul sanguin, enzimele, 
hormonii, anticorpii, toxinele, au structura polipeptidică. Cleiurile animale, gelatina, 
cleiul de pește, prin încălzire se îmbibă cu apă, menținându-și proprietăţile fizice 
atâta timp cât nu pierd apa, datorită legăturilor fizice slabe ce se formează cu ea. 


Insolubile, fibroase: cheratina din păr, unghii, copite, colagenurile din piele 
oase și tendoane, fibroina din mătase, miozina din mușchi, fosfoproteina din 
lapte — cazeina (vezi Istudor). Coloranţii, substanțe colorate care prin fixarea 
lor pe fibre sau alte materiale conferă culoarea lor acestora, spre deosebire de 
pigmenți, care pentru fixare au nevoie de un liant. Cunoaştem 10 clase importante 
de coloranți organici. 1. nitrici şi nitrozofenolici, 2. azoici, 3. antrachinonici, 4. 
indofenoli și indoxinele, 5. oxazinici, triazinici, fenazinici, 6. di și tri fenilmetanici, 7. 
xantenici și acridinici, 8. ftalocianide, 9. indigoidele, 10. ftalocianide. Întrebuinţări: 
la vopsirea textilelor, pielărie, hârtie, alimente, cerneluri de tipar, cauciuc, foto, 
biologie, medicină, chimie analitică. Unii coloranţi sau compușii metalici insolubili 
ai unor coloranţi servesc din ce în ce mai mult ca pigmenţi în locul celor minerali, 

la fabricarea vopselelor pe bază de ulei, nitrat de celuloză sau diverse rășşini 
sintetice. 


Fibrele textile se pot clasifica în 4 categorii: animale: lână, mătase, blănuri, vegetale: 
bumbac, inul, cânepa etc., mătase sintetică din celuloză, esteri ai celulozei: 
acetatul de celuloză, fibre sintetice: nylon, capron, polietilena etc. 


* Fibrele animale compuse din proteine conţin grupări acide și bazice. Vopsirea 
lor se face cu coloranţi bazici sau acizi care se fixează pe fibre prin formare de 
săruri. În principal se folosesc coloranţi acizi, vopsirea făcându-se din soluţie 
acidă conţinând și sulfat de Na care ajută la egalizarea colorantului pe fibră. 


* Fibrele vegetale fixează coloranţii prin legături de hidrogen. Fibrele acetat 
fixează coloranţii printr-un proces fizic de dizolvare a colorantului în fibră. În 
colorarea textilelor e necesar să ţinem seama de faptul că lâna este relativ 
stabilă față de acizi, se vor folosi coloranţi acizi. Dimpotrivă, celuloza e sensibilă 
la acizi și rezistentă la baze, deci se vor folosi cei bazici. Aceștia au cation 
colorat ex. cei azoici bazici, trifenilmetanici bazici, oxazinici, triazinici și alţii. 
Coloranții direcți sau substantivi au proprietatea de a se fixa pe bumbac fără a 
mai fi tratat. Coloranţii de cadă sunt insolubili în apă, au caracter neutru (chimic), 
se reduc în mediu alcalin formând un fenoxid care e solubil și se poate fixa. 
După scoaterea din cadă se oxidează la aer şi regenerează colorantul insolubil, 
care rămâne definitiv fixat, ex. cei antrachinonici, indigoul, se mai numesc și 
idantren. Este importantă cunoașterea afinităţilor fibrelor pentru coloranţi în 
vederea fixării lor înainte de spălare. 


Săpunuri, detergențţi. Pe baza proprietăţilor săpunurilor s-au creat detergențţii care spre 
deosebire de primii, care sunt numai cationici, adică au ioni de Na sau K la 
capetele lanțurilor de hidrocarburi, sunt de sinteză și pot fi anionici, cationici și 
neionici adică neutri (Anexa 5). Proprietăţile specifice ale acestora pentru care 
se folosesc la spălare rezultă din compoziţie care ajută la scăderea tensiunii 
superficiale a apei, având două tipuri de terminaţii ale moleculelor, una care 
aderă la apă și alta care aderă la substanțele grase ce trebuie eliminate 
(hidrofile și hidrofobe). Respectiv Na se orientează spre murdărie și COOH 
spre apă. Un fir de bumbac care e așezat pe apă plutește câteva ore, dacă 
este și săpun se va uda imediat. Dacă se agită funinginea cu apă și se toarnă 
pe hârtia de filtru, apa trece clară. Când avem apă cu săpun şi o amestecăm cu 
funingine, formează o dispersie neagră ce trece prin filtru, particulele de carbon 
sunt mai mici decât porii filtrului, dar ea aderă una de alta prin legături Van 
der Waals. Apa curată nu le poate desprinde fiindcă nu le udă, dar săpunul se 
fixează cu radicalul hidrocarbură pe ea și cu COOH spre apă, făcând posibilă 
solubilizarea particulelor chiar dacă acestea sunt foarte mari. Astfel săpunul sau 
detergentul deplasează murdăria, grăsimea, uleiul, proteinele, fumul, praful, 
argila, ce aderă, emulsionându-le sau dispersându-le, lăsând fibrele, pielea, 
vasele curate, dar acoperite cu un strat de săpun. Acesta trebuie îndepărtat 
la operaţiunea de limpezire sau clătire. Deci dacă ne referim la fenomenul 
de spălare, comportă 3 etape: înmuiere, spălare și clătire, și are următorii 
parametri: concentraţia agentului de spălare, temperatura, calitatea apei și 

agitația mecanică. Desigur că în restaurare vom folosi concentraţii minime să nu 
fie nevoie de multe clătiri, pe cât posibil detergenți neutri, naturali sau sintetici 
speciali, iar temperatura nu trebuie să depășească temperatura corpului uman. 
În ceea ce privește agitația mecanică se vor folosi perii sau bureţi moi cu mare 
grijă. Dintre detergenţii naturali folosiţi cu foarte bune rezultate este și decoctul 
ancestral şi tradițional de la noi din rădăcină de Saponaria Officinalis atât la 
broderiile vechi, cât și la metale, aur, argint. Complexonul. Preluat din industria 
textilă, la noi întâlnit mai ales la restaurare metal pentru înlăturarea produșilor 
de coroziune la aliajele de Cupru și imitații de argint. Sub denumirea de mai sus 
întâlnim sarea de Na, a acidului etilen-diamino-tetra-acetic, EDTA prescurtat, 
care complexează (preia) prin reacție produșii de coroziune, dar nu se opreşte 
numai la ei dacă procesul nu este supravegheat. Și aici avem parametri cu care 
se lucrează, la fel ca la spălare, dar atragem atenţia că mărirea temperaturii 
duce la creșterea vitezei de reacţie în mod exponențial, deoarece agitația 
moleculară creşte mult și posibilitatea de migrare şi complexare a ionilor este 
mare. La fel ca la spălare, pentru controlul reacției în timpul restaurării e bine 
să avem o concentraţie scăzută ca să nu mai fie nevoie de neutralizare și clătiri 
repetate. (Anexa 6) 


Rășini naturale și sintetice. Cele naturale sunt exudate ale coniferelor, cele mai cunoscute 
fiind așa-numitele rășini moi — damarul, masticul, cele tari fiind copalul şi 
sandaracul, primele folosite în mod curent la vernisarea picturilor în tempera 
și ulei (v. Istudor). Acestea sunt solubile în esenţă de terebentină, white-spirit, 
toluen, alcool etilic sau izopropilic, acetonă, eter etilic, au caracter acid și nu 
sunt solubile în apă. 


* Una dintre primele rășini sintetice folosite în restaurare, după polietilenă, a fost 
polivinilbutiralul, insolubil în apă, apoi acetatul de polivinil (aracet) şi alcoolul 
polivinilic solubili în apă, polimetacrilatul de metil- plexiglasul, solubil în solvenți 
organici. De la acesta pornind s-a creat clasa de rășini acrilice cunoscute sub 
denumirea de Paraloid, solubile în solvenţi organici, continuate acum cu multe 
alte variante de tip Primal sub forma de emulsii apoase cele AC-33 și E-330 
folosindu-se la restaurarea monumentelor, ca să nu mai vorbim de dezvoltarea 
culorilor acrilice pe aceeași bază. Proprietatea lor cea mai importantă este 
uscarea rapidă și solubilitatea iniţială în apă ca după polimerizare să devină 
insolubile. 


+ Rășinile cetonice apărute după 1950 au ajuns și la noi după 20 de ani, cea mai 
cunoscută fiind AW2, foarte asemănătoare cu damarul. 


* Rășini poliesterice. Au fost folosite și la noi o scurtă perioadă de timp în anii 
'80, dar au inconvenientul de a fi formate din trei componente, fapt ce duce la 
îngreunarea aplicării la scară redusă, pe când industrial sunt frecvent folosite 
la acoperirea (lemnului) mobilelor sub formă de lac. 


v Rășini epoxidice. Au renumele de cel mai puternic adeziv folosit în restaurare la 
piatră, ceramică, lemn și metal. la construcţii etc., preluate din industrie datorită 
proprietăților speciale: duritate, putere de lipire, acoperire antiacidă sau bazică, 
rezistentă la temperaturi mari până la 500 'C. Este o rășină bicomponentă, iniţial 

solubilă în acetonă sau amestec de solvenţi la rece, după polimerizare greu 
solubilă în amestec de solvenţi, una dintre cele mai folosite după cele acrilice. 
v Polietilenglicolul și derivații sunt folosite la restaurarea şi conservarea lemnului 
ce a zăcut mult timp în apă, a pieilor vechi, la ceruri sintetice, vopsele, plastifianți. 
* Rășinile siliconice. Siliciul și carbonul se află în gr. 4 și au proprietatea de a 
se lega între ei, formând lanţuri, în ultimii 50 de ani dezvoltându-se industria 
rășinilor pe bază de Si, pornind de la SiH, -silan se obţine polisiloxanul și 
astfel se ajunge la „Siliconi” cu molecule foarte mari și proprietăţi interesante: 
lacuri, răşini și cauciuc siliconic, rezistente la substanţe chimice și temperatură. 
Folosite în construcții, hidroizolațţii, siloxanii la consolidarea pietrei, la restaurare 
ceramică, metal, piatră, stomatologie, pentru luare de amprente la completare. 


* Rășinile schimbătoare de ioni sunt folosite în restaurare pentru extragerea 
ionilor din pereţi. Ele pot fi acide sau bazice, sunt solide pe un suport de material 
plastic. De asemenea, pot fi folosite la producerea apei deionizate = fără ioni, 
folosită în restaurare. 


Solvențţii organici 


Sunt de două categorii: polari și nepolari. Cei polari au în molecula lor O sau gruparea 
OH, practic ne referim la cei care sunt solubili în apă, cei nepolari ca de ex. hidrocarburile 
(derivații din petrol) nu au. Lichidele miscibile sunt acele lichide care au acelaşi tip de legături 
fizice de H şi dipol-dipol ori Van der Waals. Capii de serie de la aldehide, cetone, eteri, alcooli, 
acizi, carbohidrați etc. au aceste grupări, dar moleculele sunt mici. Cu cât moleculele se măresc, să 
zicem de la 5 atomi de C în sus, radicalul organic ce provine de la hidrocarbură va fi mult mai mare 
decât capătul polar și atunci nu se mai pot realiza legăturile. Din această cauză, grăsimile, uleiurile 
și substanțele organice cu molecule mari nu sunt polare și nu se pot amesteca / dizolva în apă, 
ele având preponderent legături nepolare, cu posibilitatea de a se dizolva în solvenţi nepolari. În 
practica restaurării prin cunoaşterea materialelor şi a substanțelor folosite se învaţă proprietăţile 
acestora şi totodată solventul care le solubilizează. Înțelegerea fenomenelor fizico-chimice care 
se întâmplă în timpul restaurării ține de respectul pe care îl avem față de obiect sau monument, 
de înţelegerea procesului de restaurare. Acesta este unul în care obiectul este scos din starea de 
echilibru pe care şi l-a format de-a lungul timpului şi cu cât îl vom deranja mai puţin, cu atât va 


fi spre binele lui, în conformitate cu codul deontologic al meseriei şi cu normele de restaurare- 


conservare. Respectând obiectul ne respectăm pe noi, civilizaţia şi cultura! 

Anexa 4. Saponificare / esterificare 


+ Na'0OH 


Sa 
” Na'OH 


+ Na'0H 
Glycerol 


Tei alvrarila fi i 4 - 
Triglyceride Sodium (Glycerine) 


(in fat/oil) hydroxide Soap 

Chemical Formula (Balanced) 


The official chemical formula for saponifi 


CH2 "O C(CH2)4CH3 
9 
CH2 O —C(CH2)h4CH3 
O 
CH2 O —C(CH2)h4CH3 
A Fat 
(Triglyceride) 


3 NaOH 
Sodium Hydroxide 

Anexa 5. Acizii graşi 

Anexa 3. Detergenți 


Anionic 
e.g. Alkyl benzenesulfonate detergent 

Anexa 6. EDTA și sarea de sodiu 

Investigaţii fizico-chimice asupra patrimoniului 


Autor Dr. Vivian Dragomir 


Rolul investigaţiilor fizico-chimice asupra bunurilor culturale este acela de a le cerceta științific 
din punct de vedere material, într-o strânsă colaborare cu departamentele curatoriale și de 
conservare-restaurare, pentru studiul și prezervarea lor, precum şi pentru dezvoltarea de noi 
tehnologii de analiză și conservare. 


Dacă în trecut Laboratorul de analize fizico-chimice existent în cadrul unui muzeu sau alt tip 
de deținător de patrimoniu era un departament separat nu atât fizic, cât mental în rândul celorlalți 
membri ai corpului de conservatori și restauratori, cu o funcţie poate nu întotdeauna bine înţeleasă 
și apreciată, în prezent, contribuţia acestor metode de lucru își face din ce în ce mai mult simțită 
utilitatea și necesitatea. Pierderile ivite pe parcursul activităţii de conservare și restaurare realizate 
cu toată buna intenţie, dar în absenţa informaţiilor aduse de analizele fizico-chimice, sunt de cele 
mai multe ori irecuperabile. Este vorba de pierderi ale informaţiei istorice conţinute și chiar de 
pierderi materiale. 


Intrarea în procedurile de conservare sau restaurare a unui bun cultural trebuie să permită 
acea importantă etapă a analizării în laborator a obiectului, etapă premergătoare intervenţiei, 
răspunderea de a conserva patrimoniul având semnificaţie nu doar în ceea ce priveşte corpul 
fizic al bunului, ci și în păstrarea „informaţiei” pe care o conţine obiectul în faza iniţială, nealterată 
de actul de conservare. Acest lucru este valabil bineînţeles cu excepţia situaţiei în care sunt 
necesare măsuri de urgenţă în faţa pierderii iminente a piesei. De la un obiect arheologic la un 
obiect etnografic, fiecare are în patina sa o amprentă unică constituită din acele date importante 
pentru cunoașterea trecutului său, pentru modul în care a fost creat și „utilizat” și pentru starea de 
conservare, pentru evoluția sa din punctul de vedere al degradărilor active și pentru determinarea 
celei mai bune metodologii de conservare și / sau de restaurare. 


Această activitate de cercetare a bunurilor culturale trebuie să fie un act de studiu interdisciplinar, 
colaborarea între specialistul în analize fizico-chimice și specialistul în conservarea și restaurarea 
suportului material ce caracterizează bunul cultural fiind esenţială pentru succesul acțiunii. În 
toate marile muzee, această conlucrare este bine stabilită prin experiența acumulată ani și ani 
în serviciul patrimoniului. Cei doi specialiști caută, pe baza cunoștințelor acumulate în timp și a 
facilităţilor de laborator existente, să contribuie la protejarea cât mai eficientă a bunului cultural, 


în aspectele sale materiale și imateriale. 


În funcţie de dotările accesibile, se pot aprofunda cercetările, dar o serie de informaţii importante 
pot fi obținute pe baza unor metode de examinare simple, prin urmărirea în timp, prin realizarea 
unor teste microchimice. De cele mai multe ori, metodele experimentale analitice nu pot fi utilizate 
singure, ci prin complementaritate, fiind necesară aplicarea mai multor tehnici de analiză pentru a 
putea elibera un verdict cert, însă utilizarea acestora va aduce un plus de aprofundare important. 


Imposibilitatea celor mai multe muzee de a achiziţiona aceste tehnici de analiză complementare, 
cu excepţia marilor muzee, a dus în ultimul timp fie la crearea unor centre de cercetare aplicată 

pe diverse suporturi, fie la crearea unor reţele interinstituţionale care să reunească aceste tehnici 
într-un scop comun, cu dificultăți de colaborare uneori în România, din punct de vedere material. 
Un alt trend este cel venit dinspre institute de cercetare cu preocupări recunoscute în domeniul 
industrial care, în căutarea unor teme de cercetare profitabile în care să utilizeze cât mai mult 
dotările existente și pe fondul lipsei de dotare din cele mai multe instituții deținătoare de patrimoniu, 
au format colective dedicate colaborării cu specialiștii în prezervarea patrimoniului în vederea 
cunoașterii și conservării acestuia. Atât timp cât toate aceste colaborări utilizează resursele 
umane și materiale din instituţii diferite în folosul protejării patrimoniului, își îndeplinesc misiunea 
cu succes. 


În prezent, cercetarea se face la nivel internaţional făcând apel la standarde de lucru, existând 
deja în Europa Comitetul tehnic dedicat patrimoniului cultural, CEN/TC/346 — Cultural Heritage, 
cu un bogat volum de muncă realizat, un aport important având standardele italienești și britanice. 
De asemenea, s-a format şi corespondentul său român CT 380 Conservarea bunurilor culturale, 
care are rolul de a adopta ca standarde românești și de a disemina standardele deja aprobate la 
nivel european, de a propune standarde și de a participa la votarea standardelor propuse, alături 
de celelalte comitete tehnice naţionale. Și în domeniul analizelor fizico-chimice există o serie de 
standarde europene adoptate și unele chiar traduse și adoptate ca standarde românești. 


Deși aportul chimiștilor și apoi al fizicienilor în cunoașterea unor piese istorice se putea ghici din 
timpuri mai vechi, rezultate cu adevărat importante apar în momentul în care facilităţile întrevăzute 
de descoperirea razelor X" sunt puse în slujba cunoașterii bunurilor artistice, adică a patrimoniului. 
Organizarea primelor laboratoare de cercetare asupra pieselor artistice sau istorice s-a realizat 
însă în anii 1920-1930 în întreaga Europă și în Statele Unite. 


Dacă în anii ce au urmat celui de-al Doilea Război Mondial s-au creat laboratoare de analize 
fizico-chimice în marile muzee ale lumii și după anii 1970 și în România, aceste laboratoare au 
cunoscut o dezvoltare de proporții prin dotarea tot mai importantă realizată şi prin transformarea în 
Centre care s-au specializat în deservirea monumentelor istorice sau a obiectelor de patrimoniu. 
De la simplele examinări sub diverse lumini, fiecare cu utilitatea lor, la importantele informații 
oferite de observaţia sub microscopul optic, s-a ajuns la detalieri de structură și compoziţie până la 
nivelul atomilor și moleculelor, cu precizii ce pot determina până și urmele unor elemente chimice 
prezente. 


Astfel, atunci când se analizează un obiect de muzeu, se pot obține informații privind 
următoarele probleme: 


* cunoașterea suporturilor materiale prezente din punctul de vedere al compoziţiei, al 
tehnologiei de fabricaţie și al provenienței, putându-se astfel determina încadrarea 
în timp și spaţiu a piesei și completarea informației privind modul în care oameni din 
diferite culturi au evoluat în privința cunoștințelor tehnice, cu determinarea provenienţei 
diferitelor materii prime, aducând astfel date noi privind circuitele și schimburile 
comerciale, precum și concluzii asupra datării, autenticităţii sau a altor aspecte inedite 
privind acea operă; 

* cunoașterea vieţii și istoriei unui obiect, precum și a proceselor de degradare și a uzurii 
datorate trecerii timpului, agresiunii factorilor de mediu și chiar simplei sale utilizări, 
fiind importante atât pentru cunoașterea stării fizico-chimice a obiectului, cât și pentru 


1 Razele X au fost descoperite de Roentgen în 1895. 

prevenirea continuării agresiunilor ce pot da naștere unor noi degradări și stabilirea 
metodologiei de conservare-restaurare adecvate. 


De asemenea, cercetările asupra bunurilor culturale realizate în mod metodic, prin coroborarea 
tehnicilor de examinare și imagistică cu cele de analiză și datare, completând baze de date 
cu informații digitale reprezentative, pot fi de un imens ajutor în aprofundarea și sistematizarea 
cunoștințelor privind istoria şi istoria artei în fiecare domeniu în parte, în folosul reconstituirii 
trecutului material al bunurilor culturale și al tehnicii creației umane. Astfel, importantă este 
realizarea acestei enorme acumulări de informaţii referitoare la istoria artei și a civilizațiilor, 
aparatura stocând și tratând datele, fapt ce va susţine continuu activitatea istoricilor, restauratorilor 
și conservatorilor. Doar munca de echipă între investigatori din diferite laboratoare, dispuși să-și 
adune rezultatele muncii lor, secondaţi de specialiștii istorici, muzeografi și restauratori va aduce 
acele concluzii din ce în ce mai specifice și mai pertinente. 


Un aspect important al investigaţiilor fizico-chimice este acela al proiecției protocolului de lucru. 
Analizele se fac ţinându-se cont de cerințele de conservare-restaurare sau de cele curatoriale, 
de natura materialelor componente, de urmărirea ca cercetarea să fie realizată cât mai non- 
distructiv posibil și, bineînţeles, de posibilităţile laboratorului științific. Întotdeauna principiile 
restaurării trebuie să fie determinante în alegerea metodologiei de lucru, minima intervenţie, 
metodele nedistructive sau prelevarea în cantităţi neglijabile, și acestea realizate din motive 
temeinice. Probele se prelucrează în ordinea nedistructibilității metodei, astfel încât se realizează 
întâi analizele de raze X, de exemplu, după care se apelează la o metodă ce necesită prepararea 
probei sau teste microchimice. Întotdeauna metodele sunt complementare, niciodată o metodă 
nu va da decât o parte din informaţii, fapt pentru care investigatorul trebuie să cunoască suficient 
de bine materialele și tehnicile probabile ale bunului cultural analizat, pentru a putea pătrunde în 
esenţa lucrurilor, și trebuie să colaboreze îndeaproape cu restauratorul și / sau muzeograful pentru 
a se putea extrage maximul de informaţii necesare. 


Un prim set de determinări importante sunt cele legate de conservarea preventivă, de 
cunoașterea mediului ambiant în care se află bunul cultural, fiind vorba de măsurătorile de 
microclimat (temperatură, umiditate, lumină, noxe), precum și cele legate de cercetarea celor mai 
bune metode de ambalare, marcare, expunere. 


Umiditatea și temperatura 


Umiditatea ambientală este reprezentată de vaporii de apă pe care aerul îi conţine în starea 
moleculară și care vin în contact cu materialele higroscopice. Umiditatea absolută este echivalentă 
cu totalitatea vaporilor pe care îi poate conţine un volum de aer (g/mc) — este un factor natural. 
Ea este dată de pătrunderea aerului exterior cu vapori și este accentuată de evaporarea apei din 
pereți ce prezintă umiditate ascensională sau de infiltrație, de evaporarea apei de la curăţenia 
spaţiului, difuzie din zonele de conservare-restaurare, condens și respiraţia oamenilor etc. Aerul va 
conţine întotdeauna o cantitate de vapori, dar capacitatea aerului de a conţine vapori este limitată 
și această limită depinde de temperatură. Astfel, apare saturaţia ce reprezintă cantitatea maximă 
de vapori pe care o poate conţine un volum de aer la o temperatură dată, peste care se produce 
condensarea (picături — ceaţă) și care depinde de temperatura respectivă. 

Din punctul de vedere al conservării, relevantă este măsurarea umidității relative, ce semnifică 
gradul de saturare al aerului cu vapori de apă și se măsoară prin raportul dintre cantitatea de 
vapori dintr-un spaţiu și cantitatea maximă de vapori de apă pe care acel volum l-ar putea conţine 
la temperatura respectivă. 


Valoarea de echilibru al conţinutului de umiditate higroscopică al materialului depinde de 
material la aceleași condiții de umiditate ambientală. Nu orice umiditate este nocivă, dar extrem 
de nocivă este umiditatea relativă oscilantă. În general, valorile recomandate sunt 50%-65% 
pentru spaţii cu materiale eterogene, 25-30% pentru filme și clișee și 0-30% pentru metale și alte 
materiale anorganice. 


Măsurarea U.R. este fundamentală pentru conservare, deoarece obiectele, mai ales cele 
higroscopice, au tendinţa să ajungă la un echilibru cu mediul înconjurător, adsorbind (adsorbție) 
sau cedând umiditate (desorbţie). 


Materialele sensibile la umiditate (cum ar fi lemnul, hârtia și textilele) își schimbă dimensiunile și 
conţinutul de apă odată cu schimbarea umidității relative din jur, dar nu sunt afectate de schimburile 
de umiditate absolută atât timp cât U.R. rămâne constantă. 


Umiditatea are efecte dramatice asupra diverselor tipuri de materiale: accelerează procesele 
chimice și fotochimice, este legată de anumite procese de autooxidare ale unor materiale organice, 
accelerează degradarea hidrolitică și fotochimică a pielii, intensifică coroziunea metalelor, creează 
modificări dimensionale ale bunurilor culturale, cum ar fi umflare, respectiv deshidratare, creează 
migrarea sărurilor existente (eflorescenţe, cruste) și înmuierea adezivilor naturali, favorizează 
degradarea biologică. 


O umiditate prea mică (U.R.< 40%) poate avea efecte greu de controlat: deshidratarea 
materialelor organice, care atrage accentuarea rigidităţii și o ușoară degradare mecanică în timpul 
manipulării și transportului; exfolieri și clivări ale straturilor policrome și peliculelor de protecţie; 
modificări dimensionale, fisurări sau crăpături ale lemnului și prăbușirea structurii celulare a acestuia, 
care antrenează pierderea formei obiectului și degradarea sa iremediabilă. Efectele modificărilor 
dimensionale ale obiectelor, ca urmare a schimbului de umiditate cu mediul, nu sunt instantanee și 
nici imediate. Degradările de natură fizică și mecanică devin evidente doar după desfășurarea unor 
cicluri de mișcări dimensionale și de procese al căror număr și durată nu se pot preciza. 


La U.R. > 70%, unele materiale au un conţinut de apă suficient de mare pentru a favoriza 
germinarea sporilor de mucegai. Dacă pentru piele, pergament, hârtie, apariția mucegaiului este 
favorizată de umiditatea de suport care se realizează la o U.R. > 70%, pentru bumbac, umiditatea 
de suport necesară apariției mucegaiului se realizează doar în condiţii de U.R. de 90%. 


Temperatura este acea mărime fizică ce caracterizează starea de încălzire a unui mediu sau 
a obiectelor la un moment dat. Energia termică, precum și lumina sunt forme sub care se află 
energia într-un spațiu muzeal și revenind la activare există o interdependenţă între temperatură 
(exponențial), energia de activare și numărul de ciocniri între particulele din care este făcut 
materialul. Echilibrul termic se atinge atunci când schimbul de căldură între două corpuri sau 
medii aflate în contact nu se mai produce. lar izolarea termică reprezintă încercarea de a stabiliza 
temperatura și, indirect, umiditatea, obținându-se astfel stabilitatea microclimatică. 


Temperatura și variațiile ei pot duce la modificări ale stării fizice de fază ale unui material, 
mărirea / scăderea volumului solidelor și al lichidelor, creşterea presiunii gazelor; creşterea ratei 

proceselor fizice, cum sunt: evaporarea — condensarea, difuziunea gazelor și a lichidelor în solide, 
dizolvarea / solubilizarea; favorizarea proliferării și dezvoltării dăunătorilor biologici; modificarea 
valorilor U.R. ce variază invers proporţional cu temperatura, modificarea elasticităţii unor lianți, 
precum și contractarea altor materiale organice. 


Pentru stăpânirea parametrilor de microclimat aceştia trebuie cunoscuți permanent. Măsurătorile 
relevante se fac urmărindu-se standardele adoptate și în România pentru aceste operațiuni, și 
anume: SR EN 15757:2012 — Conservarea bunurilor culturale. Specificații pentru temperatură 
şi umiditate relativă pentru limitarea deteriorării mecanice induse de climat asupra materialelor 
organice higroscopice și SR EN 15758:2012 — Conservarea patrimoniului cultural. Proceduri și 
instrumente pentru măsurarea temperaturii aerului și a suprafeţei obiectelor.? Aparatura specifică 
de control și măsură pentru microclimat este constituită din una dintre următoarele variante: 
termohigrometru - în prezent, de cele mai multe ori este digital, cu descărcare periodică pe 
calculator sau chiar cu emisie în timp real (necesită reetalonare), termohigrograf — cu fire de păr 
sau digital (necesită reetalonare lunară pentru rezultate precise), psinometrul — este foarte precis 
și chiar poate face etalonarea celorlalte. Umiditatea mai poate fi relevantă și dacă este măsurată 
în materiale, cu ajutorul umidometrelor (cu pini sau de contact). Importanţa este dată de faptul 
că există anumite limite pentru care umiditatea prea mare sau prea mică duce la deteriorări 
profunde în structură, și acesta este cazul în mod special al materialelor de natură organică, cum 
ar fi lemnul, textilele, pielea, pergamentul, hârtia, dar și pentru materialele de construcţie, de tipul 
cărămizii, mortarelor și tencuielilor etc. 


Figura 1. Termohigrometru cu descărcare lunară pe calculator 


2 Se vor avea în vedere și standardele CEN TC 346 referitoare la microclimatul în care sunt depozitate / expuse 
bunurile culturale din muzee: EN 16242:2012 (W1=00346020): Conservation of cultural heritage — Procedures and 
instruments for measuring humidity in the air and moisture exchanges between air and cultural property, publicat în 
data de 14-11-2012; EN 16141:2012 (W1l=00346014): Conservation of cultural heritage — Guidelines for management of 
environmental conditions — Open storage facilities: definitions and characteristics of collection centres dedicated to the 
preservation and management of cultural heritage, publicat în data de 14-11-2012; EN 15999-1:2014 (W1=00346035): 
Conservation of cultural heritage — Guidelines for design of showcases for exhibition and preservation of objects — Part 
1: General requirements, publicat în data de 05-03-2014; EN 15758:2010 (W1l=00346009): Conservation of Cultural 
Property — Procedures and instruments for measuring temperatures of the air and the surfaces of objects, publicat în 
data de 01-09-2010; EN 15757:2010 (W1=00346008): Conservation of Cultural Property — Specifications for temperature 
and relative humidity to limit climate-induced mechanical damage in organic hygroscopic materials, publicat în data de 
01-09-2010; CEN/TS 16163:2014 (W1=00346019): Conservation of Cultural Heritage — Guidelines and procedures for 
choosing appropriate lighting for indoor exhibitions, publicat la data de 30-04-2014. 

Figura 2. Umidometru 


Figura 3. Umidificator 


Lumina 


Distrugerile produse de lumină asupra unora dintre suporturile materiale ale bunurilor culturale 
se caracterizează printr-o degradare ireversibilă și cumulativă în timp. 


Lumina (radiaţia vizibilă) este acea radiaţie cu lungimea de undă în domeniul 400-780 nm, 
reprezentând un mic interval din totalul spectrului radiaţiei solare, spectru ce se caracterizează și 
prin alte radiaţii ce pun probleme din punctul de vedere al protecției patrimoniului, cum ar fi radiațiile 
infraroşii (lungimi de undă: 780 nm-1 mm) sau cele ultraviolete (lungimi de undă: 100-400 nm). Cu 
cât lungimea de undă este mai mică, cu atât energia radiaţiei este mai mare și deteriorările sunt 
mai mari. lluminarea măsoară fluxul de radiaţii ce afectează o suprafață expusă și se măsoară în 
lucși, iar expunerea măsoară nivelul iluminării în timp (iluminare x timp de expunere) și se măsoară 
în lux oră. Evident, degradările produse sunt măsurate de expunere și s-a ajuns la concluzia că 

obiectele sensibile la lumină ar trebui expuse în condiţii minime de lumină un număr restrâns de 
zile (50 Ix, 8 ore/zi, 125 zile = 50.000 Ix ore/an).* Obiectele din materiale mai puţin sensibile pot fi 
expuse cca 480.000 Ix ore/an (200 Ix x 200 zile x 8 ore/zi). 


Pentru a putea evalua nivelul iluminării din colecţie este necesară măsurarea sa și acest 
lucru se poate obține cu ajutorul luxmetrului. Mai mult, datorită importanţei radiaţiei UV, cea mai 
dăunătoare prin energia sa mare din cauza reacţiilor chimice pe care le produce, putem măsura 
efectele sale prin UV-metru. Până nu demult, era acceptată valoarea de 75 uW/Im (Im=lumen, 
unitate de măsură a fluxului de lumină), dar în prezent valoarea maximă admisă este 10 uW/Im.4 


O altă modalitate de a evalua efectul luminii asupra zonelor expoziţionale sau de depozitare 
este standardul de lână albastră, ce oferă indicații vizuale pe opt probe de lână colorate astfel 
încât fiecare probă se decolorează de două ori mai rapid ca cea anterioară. Prin compararea 
decolorării zonelor expuse cu cele ascunse voit se pot face evaluări reale și se pot lua măsuri 
corespunzătoare. În urma finalizării unui proiect european, s-a pus la punct un tip de dozimetre 
destinate muzeelor, bazate pe același principiu ca lâna albastră, dar care are performanţe net 
superioare (Light Check Ultra, pentru obiecte sensibile la lumină, și Light Check Sensitive, pentru 
obiecte mai rezistente la expuneri). Sunt senzori special concepuţi a fi utilizați pe scară largă, 
inclusiv în mici colecţii, mai ales prin costul lor redus. 


Trebuie remarcate diversele mecanisme de deteriorare ale luminii. Radiația vizibilă și UV 
provoacă deteriorări prin procese chimice ce cauzează decolorarea (exemplu: hârtia, textilele, 
cerneluri, pigmenţi). Radiațiile IR, deşi au energii reduse, au proprietatea că încălzesc suprafețele, 
producând dilatări și tensiuni mecanice5. Pentru materialele sensibile, iluminarea trebuie situată 
sub 50 Ix şi se poate realiza o adaptare treptată a ochiului spre aceste zone prin reducerea 
iluminării și montarea unor spoturi luminoase adecvate. 


Figura 4. Luxmetru 


Sursele de lumină se caracterizează printr-o serie de proprietăţi: cantitatea de UV și 
IR emise; indicele de redare al culorii (să conţină radiaţie similară ca spectru cu vizibilul); 
temperatura de culoare (cu cât e mai mare cu atât e mai albă), durata de viaţă a lămpii; 
consumul de energie; posibilitatea de reducere a iluminării.€ 
3  J. Tegelaers, Cap. 4, Light, “Unravelling Textiles”, Apud. Tendinţe în conservarea preventivă, edit. Marta Guttmann, 
Ed. Astra Museum, Sibiu, 2009, p. 38-39. 

4 Ibidem, p. 39. 


5 În special, becurile cu incandescenţă și cele cu halogen dau cele mai mari cantități de radiaţii IR și aceste surse nu 
trebuie utilizate niciodată în vitrine închise. 


6 Prin comparaţie, soarele emite multă radiaţie vizibilă (VIZ), mult IR și mult UV; lămpile cu incandescenţă emit mult 
IR, mult în VIZ și puţin în UV; lămpile cu halogen emit mult în IR, și mai mult în VIZ și mult în UV (trebuie filtrată, mai 

Importantă în afară de expunere este și natura materialelor.” La textile, cel mai sensibil material 
este mătasea, iar cel mai rezistent, lâna. La hârtie, cea mai rezistentă este hârtia fabricată din 
zdrenţe textile, iar cea mai sensibilă este hârtia de ziar — datorită conţinutului mare de lignină și 
hemiceluloză, instabile chimic. Metalele și materialele anorganice în general nu sunt afectate de 
spectrul vizibil sau UV. Important este și stadiul de fragilizare al fiecărui obiect. 


Urmărirea efectului luminii poate fi monitorizat cu ajutorul colorimetriei, în cazul muzeelor în 
aer liber, cu un grad mai mare de expunerea a patrimoniului și cu dificultăţi de protejare fără să 
se influenţeze prea mult expoziţia permanentă, fiind elocvent în acest sens. 


Figura 5. Colorimetrie — măsurători realizate după un ant, la o piesă 
din expoziţia permanentă a Muzeului Naţional al Satului București. 

Figura 6. Diferenţele de culoare determinate pentru firul roșu al feţei de masă 


ales UV) are durată de viaţă lungă; lămpi cu descărcare în gaze (tuburi fluorescente) emit puţin în IR, mult în VIZ, mult 
sau puţin în UV în funcţie de lampă (au durată de viață foarte lungă, consum redus, se pot găsi cu filtre UV); ledurile 
(diode luminiscente) emit puţin în IR, mult în VIZ și puţin în UV, în prezent foarte utile în muzee; fibrele optice emit puţin 
în IR și UV, dar au dezavantajul pierderii de lumină. 

7 Pentru evaluarea degradării în timp datorată luminii prin acumulare, materialele se pot clasifica și în termenii 
decolorării (DAP = decolorare abia perceptibilă; JNF = just noticeable fade), astfel încât un obiect colorat va păli complet 
în 30 de ani și nu va mai putea fi expus după 10 DAP. Un obiect cu DAP = 10 va fi de neexpus peste 100 de ani și va 
păli complet peste 300 de ani. Altă metodă de evaluare este pe baza sensibilităţii ISO (de la 1 la 8, 8 fiind valoarea 
pentru cele mai rezistente materiale, iar 1 pentru cele sensibile și nedecolorate încă). 

8 Din studiul grafic se observă cum degradarea firelor se produce treptat. Expunerea la lumină și lipsa condiţiilor de 
conservare a piesei textile duc la modificarea parametrilor de culoare CIEL*a*b*. Efectele au fost urmărite şi microscopic. 

Alt agent distrugător al climatului este compoziţia aerului ambiant, care poate fi nociv prin 
elementele lui chimice, printre care oxigenul deţine un loc important, prin acţiunea de oxidare 
asupra unor obiecte, cum ar fi unele metale. Sursa poluării vine din exteriorul spațiului sau din 
interior, prin alegerea materialelor de expunere / depozitare inadecvate. 


În marile orașe, aerul conţine și o serie de alte numeroase substanțe dăunătoare rezultate din 
activitatea industrială, cum ar fi unii compuși sulfuroși. Cantităţile de sulf în proporţie de 1—-2% 
pe care îl conţin uleiurile minerale și cărbunele se oxidează în aer, producând acidul sulfuric, 
care asociat cu particule de grăsime se depune pe suprafața monumentelor, constituind o crustă 
neagră-cenușie. Hidrogenul sulfurat acţionează tot atât de grav asupra tuturor metalelor vechi, 
exceptând aurul, și asupra pietrei, pe care o înnegreşte; de asemenea, modifică și coloritul picturilor 
în a căror componenţă este cuprins albul de plumb. Anhidrida sulfuroasă se poate transforma în 
acid sulfuric, cu efecte distrugătoare foarte mari asupra materialelor organice. Hârtia și textilele 
pot deveni friabile din această cauză. Pentru purificarea aerului sunt necesare instalații filtrante 
utile, dar și foarte scumpe. Realizarea unor unităţi de măsurare a principalelor noxe prezente în 
spaţiile de expunere / depozitare, eventual cu posibilitatea de monitorizare online*, este extrem 
de importantă pentru luarea măsurilor de urgenţă necesare. 


În ceea ce privește alegerea materialelor utilizate pentru realizarea depozitelor și a vitrinelor, 
pentru transportul patrimoniului, datorită pericolului de a emana diverse gaze acide ce se pot 
acumula în timp, se practică de mult timp un simplu test de coroziune accelerată (Oddy Test) prin 
care într-o incintă se introduc materialele ce sunt testate și trei mici martori metalici, din argint, 
cupru și plumb. Incinta este supusă testului de îmbătrânire accelerată, excluzându-se astfel toate 
materialele care produc coroziuni plăcuțelor metalice martor. 


Cele mai importante tehnici de investigare fizico-chimică în vederea cunoașterii intrinseci a 
unui obiect de patrimoniu sunt tehnicile de examinare și tehnicile de analiză, la care se adaugă 
testele microchimice de laborator. 


Tehnici de examinare 


Examinarea optică și stratigrafică: 


Observaţia în lumina razantă sau tangențială: acest procedeu constă în a lumina, natural sau 
artificial, obiectul în studiu cu ajutorul unui fascicul luminos paralel cu suprafaţa lui sau formând 
cu ea un unghi de mică deschidere, cca 5%1%. Sursa luminoasă poate fi un fascicul de lumină 
naturală sau o lampă cu incandescenţă fixat pe proiector, iar imaginea examinată prezintă o 
serie de informaţii privind starea de conservare și tehnica de lucru, cu ajutorul umbrei purtate 
observându-se microrelieful suprafeţei. 


9 Un astfel de sistem de detecție, numit model experimental SafeClimate4Art, cu senzori de temperatură, umiditate, 
particule și senzori electrochimice de monoxid și dioxid de carbon, dioxid de sulf, ozon și alți compuși organici volatili, a 
fost testat în cadrul proiectului „Strategie inteligentă pentru monitorizarea bunurilor culturale mobile în vederea adaptării 
eficiente la schimbările climatice” (INherit), coordonat de Institutul Naţional de Cercetare-Dezvoltare pentru Textile și 
Pielărie, în colaborare cu Muzeul Naţional al Satului „Dimitrie Gusti”, cu Complexul Muzeal Astra Sibiu, cu Complexul 
Muzeal Bucovina Suceava, cu Biblioteca Academiei Române și cu MIRA Telecom SA. 

Figura 7. Icoană Sf. Nicolae, MS 91322, foto lumină directă și lumină razantă10 


Macrofotografia permite obținerea unui document fotografic / digital reprezentând reproducerea 
directă a suprafeţei, cu o mărire de la 5 la 10 ori, cu ajutorul unui obiectiv de scurtă distanţă focală. 
Se pot astfel reliefa unele detalii importante, cum ar fi tușa, semnătura, grafismul, rețeaua de 
cracluri, intervenții anterioare etc., cu posibile clarificări pentru studii comparative, autentificări, 
încadrări în timp. 


Microscopia optică extinde examinarea vizuală directă, cu detaliate informaţii descriptive 
și dimensionale, fiind esenţială înaintea aplicării tehnicilor de analiză sau având încorporate 
asemenea tehnici (Raman, FTIR). Microscopia optică poate fi realizată atât în lumină transmisă, 
cât și în lumină reflectată. Microscopia în lumină reflectată se bazează pe reflexia luminii sursei 
pe o placă de sticlă, ea fiind concentrată pe probă cu ajutorul lentilelor obiectivului. Mărirea 
uzuală este de 40-400 de ori, iar grosismentul maxim este de 1000 de ori. Dezavantajul este 
slaba deschidere și redusa profunzime de câmp. Microfotografia realizată prin microscop permite 
evidenţierea și perceperea unor detalii invizibile ochiului, obținerea de grosismente până la 3000 
de ori, cu date importante asupra omogenităţii materialelor, straturilor, alterărilor. 


10 Proiect MNS „Cercetări asupra materialelor picturii religioase”, 1997-1998, în cadrul Programului Orizont 2000, 
colaborare cu MNAR și IFIN Măgurele. 

Figura 8. Imagini microscopice în lumină reflectată sau transmisă asupra structurii probelor 
(probă suprafaţă picturală cu aurire, probă de fibre textile, stratigrafie, stratigrafie înglobată în rășină) — 
imagini preluate în laboratoarele de investigaţii MNSDG sau MNIR. 


Radiografia şi retroemisia” 


Aceste două tehnici sunt nedistructive și, mai nou, portabile și dau informaţii despre structura 
materială a obiectelor, despre tehnica de execuţie, despre starea de conservare și eventuale 
intervenții anterioare, putând îndruma investigatorul în următoarele etape de studiu. 


Radiografia permite prin acţiunea radiaţiilor ionizante studiul constituţiei obiectelor (lemn, 
ceramică, metal, minerale), prin preluarea pe film și, în prezent, pe suport digital a unei imagini 
rezultate prin radiaţia rezultată în urma absorbției acesteia în materialele din care este realizată 
piesa. Imaginea rezultată dă informaţii despre structură și stare de conservare, dar și despre 
pensulaţie și materiale folosite, unele culori neputând fi compuse decât din anumite elemente 
chimice ce absorb radiaţia — este vorba despre elementele chimice grele de tipul Pb, Zn, Cu, Al, 
Hg etc. 


Retroemisia este o tehnică de examinare ce se bazează pe două tipuri de efecte de înnegrire 
ale filmelor, ale plăcilor fotografice sau, în prezent, digital, în urma iradierii cu radiaţie X dură: 
unul datorat reflexiei electronilor, obținându-se o imagine a suprafeţei obiectului, respectiv unul 
datorat transmisiei electronilor, obținându-se imaginea texturii materialelor de mai mică grosime 
fără superpoziţia decorului pe suprafaţă. 


În afara informațiilor pe care le pot da aceste tehnici, au avantajul non-distructibilităţii și că nu 
necesită instrumentări complicate. 


Tehnici de analiză 


Analiza multispectrală UV-VIZ-NIR 


Această analiză, care constituie și o examinare, se realizează prin expunerea la mai multe tipuri 
de lumini în mod sistematic.12 


11 Dragomir Vivian, Centre de meșteri iconari din spațiul românesc, Specificitatea materialelor și tehnicilor de pictură, 
ediție bilingvă, Editura Universitaria, Craiova, 2011, pp. 179-180. 

12 Rădvan, Roxana, Striber, Joakim, Simileanu, Monica, Angheluţă, Laurenţiu, Ene, Dragoș, Multispectral Imaging 
Applied on Valuable Artwork Objects from Suceviţa Monastery and from „Dimitrie Gusti” Village Museum From Romania, 

Radiațiile UV, situate într-un domeniu al lungimilor de undă 400-100 nm, pot provoca fenomene 
de fluorescenţă câtorva corpuri şi de fosforescenţă. De exemplu, în cazul picturilor, se poate 
face aprecierea stratului de vernis, omogenitatea lui sau inegalităţile lui, eventualele restaurări, 
revernisări, apărând sub formă de pete negre, atât timp cât vernisul fluorescent devine mai mult 
sau mai puțin opac." 


Figura 9. Icoana Sf. Nicolae, MS. 9168, imagini captate în VIZ-UV-IR.! 


Radiaţie apropiată de vizibil, dar totuși invizibilă ochiului, 800-105 nm, lumina infraroșie dă 
posibilitatea de a se investiga stratul superficial. Mai mult, prin gradul de absorbție sau reflexie al 
constituenţilor, substanţele prezente pot fi mai mult sau mai puţin transparente la aceste radiații. 
Astfel, se poate pune în evidenţă natura câtorva culori, repictările suferite, desenul, alterări și 
restaurări ulterioare.'* 


Analiza multispectrală va fi în cazul de față realizată în domeniul lungimilor de undă de la 400 
nm până la 1150 nm (UV-VIZ-NIR). 


În acest fel, această tehnică ce acționează prin diverse tipuri de „lumini” poate ajuta în felul 
următor la apropierea și pătrunderea în straturile unei piese'*: UV-ul ne informează în privința 
stratului superficial, vizibilul asupra suprafeţei și unui strat de culoare de exemplu, infraroșu poate 
ajunge până sub stratul pictural, iar razele X pătrund prin toată grosimea materialului. 


Proceedings Science Meets Archaeology and Art Historz — Balkan Symposium on Archaeometry, 18-20 sept. 2008, 
Ohrid, Macedonia, pp. 25-27, Apud. Dragomir Vivian, Centre de meșteri iconari din spaţiul românesc, Specificitatea 
materialelor și tehnicilor de pictură, ediţie bilingvă, Editura Universitaria, Craiova, 2011, pp. 180-181. 

13 *** coord. Juliette Hours, Les m&thodes scientifiques dans l'6tude et la conservation des oeuvres d'art, Ecole du 
Louvre, Laboratoire de recherche des Musses de France, La Documentation Frangaise, Paris, 1985, (2-8 edition). 

14 Imaginile în diverse „lumini” exemplificate în fig. 51-52 au fost preluate prin bunăvoința doamnei Dr. Roxana Rădvan 
și a colectivului său, cu ajutorul tehnicilor imagistice ale centrului CERTO, din cadrul INOE 2000 București, în cadrul 
cercetărilor preliminare asupra colecţiei de icoane a Muzeul Naţional al Satului „Dimitrie Gusti”. 

15 Simileanu, Monica, Mărăcineanu, Walter, Striber, Joakim, Religious Polychrome Wood Objects Investigated/restored 
Using Photonic Techniques, The e-Journal of Nondestructive Testing — proceedings of The 9th Int. Conference on NDT 
of Art 2008, lerusalim, Israel, 2008. 

16 Centrul European de Arheometrie, /ntroLaboMicroscop.pdf. 

Figura 11. UV VIZ IR 


Scanarea 3D 


Posibilităţile oferite de scanarea 3D sunt foarte atractive pentru digitizarea patrimoniului, 
pentru valorificarea lui și pentru realizarea documentațiilor de conservare-restaurare. Acest tip 
de prezentare virtuală completează posibilităţile de cercetare și chiar examinare ale bunurilor 
culturale. 


Scanarea 3D este o tehnică foarte precisă de a obţine modele digitale cu ajutorul fasciculelor 
laser, datorită proprietăţilor lor de coerenţă, și poate produce copii digitale la o rezoluţie de până 
la 0,15 mm, sau chiar la metodele de laborator, la o rezoluţie de ordinul micronilor sau zecilor de 
microni." 


Principiul de scanare are la bază o metodă de timp de zbor, în care este înregistrat timpul 
necesar radiaţiei de a se propaga între scaner și obiectul de scanat, de a se reflecta pe suprafața 
acestuia, pentru ca apoi să fie detectată de un fotosenzor (încorporat în scaner), urmând ca apoi 
modelul obținut să fie folosit, în funcţie de aplicaţii, în diferite medii de prelucrare (inginerie, medii 
CAD, inspecția calităţii, reproducerea obiectelor de artă sau a bunurilor culturale, animații 3D etc.). 


17 Angheluţă, Laurenţiu, Rădvan, Roxana, Ene, Dragoș, Digital mapping of on-site related photonic investigations over 
a 3-D surface area, Coalition no. 2, 2010, pp. 7-11; Ene, Dragoș, Rădvan, Roxana, Interactive digital representation of 
Sasspol temples, Journal of Optoelectronics and Advanced Materials, vol. 12, nr. 6, 2010. 

Exemplu: Scanare la biserica Dragomirești din Muzeul Naţional al Satului „Dimitrie Gusti"'5, care 

a constat din două înregistrări, câte una pentru pronaos și naos. Poziționarea relativă a camerei 

folosite pentru înregistrarea detaliilor a permis, folosind software-uri de specialitate, translatarea 

ambelor modele 3D într-un singur sistem de coordonate. 


Figura 12. Posibilităţi de examinare-evaluare prin metoda 3D scanning'? 


se <p | Views _ = m - P - m-4- 


Figura 13. Imaginea 3D a bisericii din Dragomirești, Muzeul Naţional al Satului București 


Tehnicile LIF-LIBS 


Analizele spectroscopice se pot realiza cu ajutorul unui dispozitiv optoelectronic bazat pe 
laser, care utilizează tehnica LIF (Laser Induced Fluorescence — Fluorescenţă indusă cu ajutorul 
laserului). Această analiză presupune inducerea unei emisii de fluorescenţă specifică moleculelor 


18 Rezultate obținute în cadrul proiectul de cercetare PNCD II — cu acronimul IMAGIST, prin colaborarea Muzeului 
Naţional al Satului București la proiectul cu acest nume condus de Institutul Naţional de Optoelectronică București INOE 
2000 prin centrul CERTO. 

19 Rădvan, Roxana, Ene, Dragoș, Mărăcineanu, Walter, Simileanu, Monica, Deciu, Cristian, Angheluţă Laurenţiu, 
Striber, Joakim, Dragomir, Vivian, Monitoring and prediction of cultural Heritage Artifacts Conservation Status, 9th 
International Conference on NDT of Art, lerusalim, Israel, 2008; Ene, Dragoș, Dragomir „Vivian, Rădvan, Roxana, 
Angheluță, Laurenţiu, Anania, lulia, GPR study, 3D Scanning and microclimate monitoring at Sârbova house from 
„Dimitrie Gusti” National Village Museum, Bucharest, poster, Lasers in the Conservation of Artworks, Lacona VIII, Sibiu, 
2009. 

excitate existente pe suprafaţa pe care este aplicat un fascicul laser de foarte mică energie. 
Această emisie de fluorescenţă este captată cu ajutorul unui colector optic și transmisă prin fibră 
optică către spectroscop. Informaţiile de la spectroscop prelucrate de aplicaţie dau spectre de 
fluorescenţă și benzi spectrale înguste. Cu ajutorul acestor informații, se construiește o hartă 
a distribuţiei de intensitate a peak-urilor spectrelor de fluorescenţă, ale suprafeţei scanate, 
corespunzătoare distribuţiei și intensității relative a caracteristicilor căutate.2 


Haze Sau) [Area €] 


LIF aplicat la pictură pe lemn, analize realizate de INOE 2000 la Muzeul Naţional al Satului 
București, la biserica Dragomirești, în cadrul proiectului IMAGIST — Spectre de emisie de 
fluorescenţă laser. 


LIBS este o altă tehnică de analiză elementală a materiilor solide, lichide și gazoase, 
utilizându-se un puls puternic de laser, focalizat pe probă astfel încât să se creeze plasma. Emisia 
datorată atomilor și ionilor în plasmă este colectată printr-un sistem de lentile sau fibre optice şi 
apoi analizate de un spectrograf / detector. Liniile spectrale specifice atomilor pot fi astfel utilizate 
pentru determinarea compoziţiei elementale și / sau a concentraţiilor elementelor chimice din 
probă. Principalul avantaj al LIBS este faptul că sunt necesare probe foarte mici și ce nu trebuie 
preparate. Mai mult, este și o tehnică portabilă la faţa locului.?' LIBS este o tehnică foarte versatilă 
non-invazivă datorită regiunilor foarte mici analizate, respectiv a dimensiunilor probelor (0,1 mg-1 
mg de material). 


îm E Pa 
în 
A ap! [20| 770 250 20 300 310 300 330 
| | | | 
a A VVavelengtiy nm 
sp 00 0 700 Fig. 42.4: LIBS spoctra ol the green paint 


Wavelength (nm) on miniature (Fig. 4.2.3a) 
Fig. 42.1: LIBS spectrum of irhapane (ZnS + BaSCaj Giab aki ot al. în 


Figura 14. Exemplificare pentru analiza precisă punctuală — tipul spectrelor obținute.2 


Cele mai bune rezultate se pot obţine prin combinarea celor două metode asupra piesei. 


20 Raport proiect PNCDII-IMAGIST, et. 2/2008. 

21 cc_apparachaelogy_deen.pdf. 

22 Angheluţă, Laurenţiu, Striber, Joakim, Rădvan, Roxana, Gomoiu, loana, Dragomir, Vivian, Simileanu, Monica, Early 
Fungal Contamination Tracking, International Journal of Systems Applications, Engineering & Development, Issue 4, 
vol. 2, 2008. 

23 Giakoumachi et. al., Handbook on the Use of Lasers in Conservation and Conservation Science, 2008. 

Microscopie electronică? 


Când o radiaţie / lumină acţionează asupra unui obiect, observațiile rezultate depind de tipul 
radiaţiei, acest lucru determinând spre exemplu faptul că rezoluția microscoapelor optice este de 
2000 (radiaţie vizibilă), iar microscoapele electronice au rezoluţie de ordinul 2-10 A. Interacțiunea 
electronilor cu materia poate da naștere la numeroase efecte, cum ar fi faptul că morfologia obiectului 
și datele cristalografice sunt redate de electronii secundari, de cei retroîmprăștiaţi și de cei transmiși; 
compoziția elementară este dată de razele X, de electronii retroîmprăștiaţi și de electronii Auger; 
legăturile chimice sunt redate de electronii Auger și de razele X etc. La tehnica SEM (Scanning 
Electron Microscopy) sunt folosite două fascicule sincronizate de electroni, pentru scanarea probei 
și pentru ecranul unui tub catodic de raze X, astfel încât fiecare punct de pe probă are un punct 
corespunzător pe ecranul tubului. Viteza de scanare este suficient de mare ca să redea o imagine 
completă, similară cu cea dată de un ecran TV. Interacțiunea fasciculului cu proba produce diferite 
imagini și informații, astfel încât, în dependenţă de energia electronilor incidenţi (primari), de numărul 
atomic al probei și de particulele care produc imaginea, analizele vor avea diferite adâncimi în 
materie, în mod normal mai puţin de 500 Ă pentru electronii secundari, 1000 A - 1 um, pentru 
electronii retroîmprăștiaţi și de 5000 A - 5 pm pentru razele X. 


Sunt posibile două sisteme de detecție, după 1 WDX, prin difracție pe cristal, sau după energie 
EDAX, detector Si-Li, deosebindu-se prin faptul că, după 1, analiza este mai sensibilă, inclusiv 
pentru elemente chimice ușoare cu Z>3, dar timpul de analiză este mai lung, pe când în cea de-a 
doua variantă, analiza este rapidă, dar mai puţin sensibilă (0,1 = 1 %) și nu are rezultate pentru 
elemente chimice foarte ușoare. 


Avantajul principal este reprezentat de faptul că imaginea este mult mărită și tridimensională. 
Aparatul permite analiză calitativă elementală și analiză cantitativă (cu sau fără etaloane), precum 
și evidenţierea hărților de repartiție a elementelor chimice, caracterizarea straturilor, a incluziunilor, 
a metalizărilor, morfologia constituenţilor etc. 


Microscopie optică și electronică în secțiuni? 


Realizarea de secțiuni stratigrafice: operaţia de prelevare se realizează utilizând reţeaua de 
cracluri, dimensiunile maxime fiind de ordinul 1 mm, iar numărul și amplasarea prelevărilor depind 
de natura problemei de rezolvat și de starea de conservare (examenul suprafeţei la microscop, 
fotografiile și radiografiile sunt indispensabile pentru alegerea amplasamentelor pentru a fi 
reprezentative); eșantionul este înglobat într-o rășină fluidă poliesterică ce se întărește și care 
ulterior se va secționa și se va șlefui perfect. 


Cu un grosisment de 100 - 200 ori apar caracteristicile tehnice ale materiei, numărul de straturi, 
grosimea lor, regularitatea constituenților, punându-se în evidenţă etape succesive în istoria tehnicii 
de fabricaţie, importanţa și natura alterărilor, precum și existenţa eventualelor restaurări. Informații 
suplimentare, prin detaliu și prin analiza EDAX, se pot obţine cu ajutorul microscopiei electronice. 


24 Ferretti, M., and ICCROM - Scientific Investigations of Works of Art, Rome. ICCROM, 1993. 
25 Townsend, J.H., Keune, K., Microscopical techniques applied to traditional paintings, Infocus Magazine, The 
Proceedings of The Royal Microscopy Society, ISSUE 1, March 2006. 

Figura 15. Imagine și spectru asociat la o probă de pictură frescă? 


Imaginile morfologice sunt preluate de microscopul electronic (putându-se decela extrem de 
bine straturile de arriccio şi intonaco). Simultan se poate realiza şi determinarea elementelor 
chimice prezente în diverse locaţii extrem de precise prin baleierea pe imaginea stratigrafiei. 


Figura 16. Analiza?” de suprafață și morfologică, calitativă și cantitativă, cu SEM EDAX2% 


Spectroscopie de fluorescenţă de raze X* 


Tranziţia electronilor între două învelișuri atomice poate cauza emisia unui foton a cărui energie 
este strict legată de diferenţa de energie între cele două învelișuri. Învelișurile interioare ale atomului 


26 Prelucrate de V.D. în cadrul LRMH Champs sur Marne, în 1998. 

27 Vivian Dragomir" lulia Anania1, Laurenţiu Dincă2, Lucreția Miu3, 1 — Muzeul Naţional al Satului „Dimitrie Gusti”; 2 
— Institutul Naţional de Cercetare-Dezvoltare pentru Textile și Pielărie; 3 — Institutul Naţional de Cercetare-Dezvoltare 
pentru Textile și Pielărie, Sucursala Institutul de Cercetări Pielărie și Încălţăminte, Analize complementare în cunoașterea 
textilelor etnografice cu fir metalic, Buletin de conservare-restaurare Restitutio, nr. 10, MNSDG, București, 2016. 

28 Microscop electronic cu scanare SEM/EDAX, Quanta 200, în cadrul Departamentului de cercetare și investigare a 
materialelor al Institutului Naţional de Cercetare-Dezvoltare pentru Textile și Pielărie București, colaborare MNSDG în 
cadrul Proiectului Inherit. 

29 Dragomir Vivian, Centre de meșteri iconari din spațiul românesc, Specificitatea materialelor și tehnicilor de pictură, 
ediţie bilingvă, Editura Universitaria, Craiova, 2011, pp. 188-191, Apud. Sugihara, K., Tamura, K., Satoh, M., Hazakawa, 
Y., Hirao, Y., Miura, S., Yotsutsuji, H., Tokugawa, Y., Analysis of pigments used in scroll paintings of a national treasure 
“Tale of Genji” using a portable X-ray fluorescence spectrometer, International Centre for Diffraction Data, 2001, 
Advances in X-ray Analysis, Vol. 44, p. 432. 

sunt indicate prin K, L, M și nu depind doar de tipul învelișului (K, L, M), ci și de numărul atomic Z. 
Dacă un foton lovește un atom și energia sa este suficient de mare, unul dintre electronii interiori 
poate fi smuls; golul creat tinde să fie umplut cu un alt electron de pe un alt strat exterior și alţi 
electroni legaţi ocupă goluri în cascadă. Tranziţia electronilor pe stări mai legate (la energii mai 
joase) poate duce la eliberarea unei radiaţii X și energia sa este diferenţa între energiile de legătură 
ale celor două stări: E,_„,„ Pe baza acestor considerații, compoziția unei probe poate fi investigată 
nedistructiv prin iradierea cu fotoni cu energii suficient de mari şi analizând radiația de excitație 
fluorescentă în termeni de energie și intensitate: prima pentru elemente, a doua pentru abundență. 


Modurile de excitație sunt următoarele: prin flux de electroni, prin tub de raze X cu excitare prin 
razele caracteristice ale elementelor de pe anticatod (de crom Ka, pentru elemente ușoare: Na - 
Ti; de molibden sau de tungsten La, pentru elemente mai grele) sau cu excitare prin fond continuu 
(radiaţia de frânare a electronilor pe ţintă, excitându-se convenabil la mijlocul fondului continuu). 


Analiza calitativă nu necesită nicio preparare; analiza globală poate fi făcută direct pe obiect 
sau pe probă. Pentru elemente cu Z < Ca, analiza trebuie făcută sub vid sau He, deoarece 
aerul absoarbe radiaţii cu A >3Ă, iar suprafaţa de analizat variază între 20 cm? și 0,2 cm?, după 
cantitatea de probă disponibilă. Tehnica este total nedistructivă, repetabilă pe probă și pe etalon, 
însă pentru Z < C elementele nu se pot analiza. 


4 
Figura 17. Spectrometru portabil de raze X, ansamblu și detaliu al zonei în care este poziționată 


prelevarea în analiza fixă (eroarea este dată și de diferenţa între dimensiunea probei și dimensiunile unei 
analize semnificative) — Laborator MNSDG. 


Precizia variază cu cantitatea de probă și depinde de elementele cercetate și de matricea în 
care se află elementul. Sensibilitatea depinde de metoda de preparare a probei și de materialul 
de analizat — pg/g, când se operează fără diluţie pe o probă de ordinul g. Analiza se poate face 
pe probe, dar și direct pe operă cu ajutorul sistemelor portabile. 


Figura 18. Detaliu al icoanei Maica Domnului cu Pruncul, MS. 47879, colecţia Muzeul Naţional al Satului 
București, imagine zonă analizată și spectru asociat. 

Ca aplicaţii se obţin informaţii utile în caracterizarea materialelor, a tehnicii de execuţie şi 
în stabilirea provenienţei. Analizele cantitative permit realizarea clasificării colecţiilor, folosind 
tratarea statistică multivariabilă, pe criterii arheologice cunoscute, pentru a caracteriza producţia, 
proveniența, atelierele, curentele de difuzie și exporturile, atribuirea la stiluri, autori etc. 


Microfluorescența de raze X 


Microfluorescenţa de raze X este o tehnică de analiză elementară calitativă și semicantitativă 
a tuturor materialelor. O sursă de raze X (tub de raze X) excită suprafaţa obiectului. Emisia 
secundară de fluorescenţă este detectată și analizată pentru a obține spectrul de raze caracteristice 
compoziției suprafeţei studiate. Chiar dacă această tehnică are o sensibilitate medie, ea permite 
obținerea de analize punctuale nedistructive, panoramice și imediate. Ca și spectrometria de 
fluorescenţa de raze X, microfluorescenţa X rezultă din interacţia radiaţiei X cu materia, răspunzând 
la necesitatea de a opera direct pe opera de artă. 


Analiza este total nedistructivă pe toate materialele, pentru elemente cu Z > Al. Analiza punctuală 
se realizează pe suprafeţe cuprinse între 0,1 și 6 mm în diametru. Deși analiza secvenţială este 
lentă (1 h), are o excelentă rezoluţie spectrală, grație sistemului dispersiv după A. În schimb 
analiza multielementală este instantanee (1 min.), dar superpoziţia razelor complică spectrul și 
necesită tratamentul numeric cu sistemul dispersiv după energie. Aplicația se realizează pentru 
pictură, fie direct pe operă (pigmenţi minerali, strat pictural și preparație), fie pe probe, nedistructiv, 
înaintea înglobării în rășină pentru stratigrafie. 


Difracţia de raze X 


Difracţia razelor X este un fenomen de difuzie coerentă și elastică a acestor raze când 
interacționează cu materialul cristalin al probelor, unda difractată fiind caracteristică mineralelor 
constitutive ale materiei picturale. Este utilă în evaluarea structurilor cristaline și chiar în diferenţierea 
între substanţe care au aceeași structură elementală, dar care diferă prin structura cristalină. 
În mod evident, intensitatea / lărgimea peakurilor din difractograme depinde de concentrațiile 
substanţelor în probe. Un dezavantaj important este faptul că proba necesită preparare și nu se 
mai poate utiliza ulterior pentru altă tehnică de analiză. 


Spectrometrie în infraroşu 


Această tehnică se bazează pe interacţia cuantelor de radiaţie electromagnetică cu compușii 
organici și anorganici, în domeniul lungimilor de undă 2,8—33 um, așa-numita zonă infraroșie. 
Mecanismul de interacţiune asociază moleculele cu niște oscilatori mecanici. Dacă una sau 
mai multe configurații de oscilație realizează o schimbare periodică a momentului dipolar al 
moleculei, acordarea acestui oscilator cu unda electromagnetică poate avea loc la frecvenţa sa 
de rezonanţă. Această frecvenţă de rezonanţă depinde de masa relativă a atomilor moleculelor, 
de tăria legăturilor în cadrul moleculei și de structura geometrică a atomilor. 


Dacă moleculele unui compus organic sau anorganic sunt supuse acțiunii unui câmp 
electromagnetic, fotonii de rezonanţă sunt absorbiți și spectrul radiaţiei transmise prezintă 
linii închise caracteristice (pentru frecvențele undelor absorbite ce lipsesc din spectrul emis). 
Dezexcitarea moleculelor are loc cu eliberare de energie (în special sub formă de căldură). Poziţia 

liniilor întunecate din diagrama lungimilor de undă dă informaţii despre tipul oscilaţiilor moleculelor 
sau grupului de molecule, iar intensitatea impulsurilor despre abundența acestor molecule. 


Figura 19. Microscop optic cu posibilitatea realizării de analize 
prin spectrometrie în infraroșu punctual, strat cu strat* 


O importantă dezvoltare a spectrometrului IR este așa-zisul spectrometru transformat Fourier 
sau spectrometrul interferometru. La acest instrument, toate A sunt măsurate simultan. 


De la sursa IR, radiaţia ajunge sub un unghi de 450 pe divizorul semipermeabil de radiația S 
și este reflectată pe suprafaţa lui în proporție de 50% și ajunge apoi pe o oglindă plană mobilă, 
ce o va reflecta, trecând apoi prin S și ajungând la detector. Restul radiaţiei emise de sursă trece 
prin S la oglinda fixă, unde va fi reflectată și va ajunge prin S la detector. În funcţie de diferența 
de drum a ambelor radiaţii se observă interferenţe constructive și distructive. 


În funcţie de zona din spectru a radiaţiei IR folosite putem obţine diferite informaţii. Regiunea 
lungimilor de undă scurte se adresează în special grupărilor funcţionale ca OH, NH și C=0, iar 
zona intermediară este zona determinării amprentei unice fiecărei specii moleculare. Se poate 
folosi pentru identificarea unor compuși relativ simpli. 


Figura 20. Examinarea microscopică a probei și Figura 21. Studiul materialelor prezente într-o 
fixarea poziţiei în care se va face analiza probă, determinarea peak-urilor caracteristice 


Sensibilităţi tipice ale metodei pentru A. sunt de ordinul 1%, având deci o rezoluţie ridicată și 
rapiditate în evaluare. 


Spectrul IR poate fi obținut pentru gaze, lichide și solide (pentru lichide și solide proba trebuie 
să fie destul de subțire pentru a fi transparentă la radiaţia IR). Spectrometrele cer și o calibrare, 


30 Imaginile de mai sus sunt preluate din cadrul Laboratorului de analize fizico-chimice al Muzeului Naţional al Satului 
„Dimitrie Gusti” din București. 

realizată cu standarde cum ar fi polistirenul. Se aplică pentru determinări de compuși atât organici, 
cât și anorganici. 


Spectrometrie Raman 


Spectrometria Raman este o tehnică experimentală ce măsoară variațiile energiei luminii împrăștiate 
(difuzate) de o probă, fiind vorba de aplicarea unui fascicul de lumină monocromatic, cu fotoni de 
frecvență și energie cunoscute. Cea mai mare parte a luminii incidente este împrăștiată prin ciocniri 
elastice cu moleculele probei, fără a se produce vreun schimb de energie (Efectul Rayleigh). Un mic 
procent din lumina incidentă (sub 1%) este împrăștiat inelastic, cu modificări ale energiei fotonilor, 
fenomen numit Efectul Raman, după numele celui ce a descoperit acest efect slab asupra luminii 
împrăștiate (dispersate) (1928). Efectul Raman este util prin urmare pentru analizarea structurilor 
moleculare, prin identificarea unor grupări funcţionale și chiar pentru analize cantitative asupra unor 
amestecuri. Detecţia în această metodă dă spectre ce apar ca urmare a existenţei unor tranziţii ale 
stărilor energetice de vibraţie ale moleculelor din probă, măsurându-se radiaţiile strict corespunzătoare 
efectului Raman prin îndepărtarea din fasciculul emis a radiaţiei Rayleigh. Ca surse ale fasciculului 
incident se folosesc surse intense, cele mai bune rezultate obținându-se prin utilizarea radiaţiei laser. 
Este o metodă ce dă rezultate superioare pentru probele lichide, dar oricare ar fi starea de agregare 
a probei, nu necesită decât volume mici ale acesteia, fapt foarte util pentru domeniul patrimoniului 
cultural, cu atât mai mult cu cât nu afectează în niciun fel proba, aceasta putând fi utilizată pentru o 
analiză complementară. 


Este o tehnică complementară cu analiza în IR, identificând molecule ce nu absorb în IR și are 
avantajul vizibilităţii spectrelor în soluţii apoase. Este utilă de exemplu pentru zona proteinelor, 
a acizilor nucleici, însă are dezavantajul de a nu fi utilizabilă pentru probe ce absorb radiația 
excitatoare sau pentru probe fluorescente. Microspectroscopia Raman acţionează focalizând 
fasciculul laser cu ajutorul microscopului, permiţând astfel localizarea unor zone de analizat de 
domeniul micronilor. Este o tehnică ce permite și măsurarea frecvenţelor de vibraţie ale structurilor 
de tipul reţelei cristaline, fiind utilă pentru studiile cristalografice. Avantajul spectroscopiei Raman 
constă în faptul că lumina nu trebuie să treacă prin probă, permiţând o ușoară analiză a unei mari 
varietăți de materiale, fără prepararea probei. Mai mult, spectrul este unic, analiza putând fi utilă 
la determinarea unui ID al materialelor cu mare specificitate. Analiza este rapidă și non-distructivă 
pentru prelevare și poate fi utilizată și pentru probe lichide.* Faptul că în prezent s-au dezvoltat 
și tehnici portabile de spectrometrie Raman permite analize complet nedistructive. 


lasar ț i - 


optic prote 


spectrograph | f 
4 


Fig. 4.1.6: Portable Raman spectrometer. Excitation source and scattered beam are 
collected by the optic fibre of the probe. 


31 Janssens, K., Van Grieken, R., Non-destructive microanalysis of cultural heritage materials, Elsevier 2004; Physics 
methods in archaeometry, Proceedings of the Int. School of Physics Enrico Fermi, Course CLIV, IOS Press, 2004. 

Fig. 4.1.8: Some Raman spectra of pigments used on a Gutenberg Bible (with permission, from Anal. Chem. 
77 (2005) 3611). 

Spectrometria de masă 


Această tehnică de analiză permite importante aplicaţii în fizică și chimie, de la determinarea 
maselor atomice, moleculare, compoziții izotopice la identificarea unor compuși organici și cuplarea 
cu metode ca detecția în cromatografie de gaze (GC-MS) sau cu plasmă cuplată inductiv (ICP- 
MS). Este o tehnică sensibilă, de analiză calitativă și cantitativă, permiţând determinarea unor 
concentraţii de ordinul pg/ml, putându-se astfel ajunge și la analize ale amprentei cromatografice, 
cu aplicații în determinarea surselor și metodelor de creaţie. 


Spectrometrul de masă permite obţinerea ionilor în fază gazoasă, separarea lor în funcţie de 
raportul masă-sarcină (M/Z) și înregistrarea lor prin spectre de masă ale moleculelor complexe cu 
marcarea abundenței relative a ionilor în funcţie de masa lor. Identificarea are loc prin raportarea 
la biblioteci de spectre ale unor componenți cunoscuți. Facilitatea metodei constă în faptul că 
identificarea unei molecule se face prin spectrul masei acelei molecule, dar și prin spectrul maselor 
fragmentelor provenite din disocierea moleculei, spectrele reprezentând abundența relativă în 
funcţie de raportul M/Z. În determinările de laborator se realizează și extracția compușilor de 
interes din substanţa analizată. 


Este o tehnică utilă în foarte multe tipuri de determinări, de la unele principii active ale plantelor 
(coloranţi) la poluanți și alte tipuri de substanţe (structură, compoziție), fiind una dintre cele mai 
complete analize pentru orice probă. 

Cromatografie lichidă de înaltă performanță (HPLC) 


Cromatografia lichidă de înaltă performanţă este o tehnică de analiză ce realizează separarea, 
identificarea și dozarea substanţelor organice și anorganice aflate în stare lichidă. Cromatografia, 
fiind un proces de separare în cascadă a unui amestec în componente, are o fază staţionară și 
o fază mobilă, care în acest caz este lichidă. Astfel, se realizează din punct de vedere calitativ 
separarea, determinarea componenților pe baza evaluării timpului de detenţie, iar din punct de 
vedere cantitativ, pe baza curbei de etalonare se urmărește variaţia răspunsului detectorului 
în funcţie de concentraţie. Spre deosebire de gaz-cromatografie, care are limitări în ceea ce 
privește substanţele care nu sunt volatile sau cele care sunt instabile termic și se descompun în 
timpul analizei, cromatografia de lichide este foarte utilă pentru separări ale unor produși naturali 
sensibili sau pentru substanţe cu masa moleculară mare puţin stabile, ca proteine, polizaharide, 
pigmenți vegetali (coloranţi), aminoacizi, pesticide și alte substanţe de tratament.*? Analiza a fost 
îmbunătăţită și prin cuplarea cu spectrometria de masă, HPLC-—SM. 


Ambele tehnici cromatografice au dezavantajul preţurilor ridicate, cu atât mai mult cu cât sunt 
cuplate cu spectrometria de masă, cu avantaje de precizie indiscutabile. 


Spectrometrie de emisie (UV) 


Spectrometria de emisie optică în UV este o tehnică de analiză elementară utilizată pentru toate 
materialele. Atomii probei sunt excitaţi fie prin efect termic (arc sau plasmă), fie prin descărcare 
electrică (în scânteie). La întoarcerea lor pe starea fundamentală, atomii emit raze cu energii (și 
deci 1.) caracteristice elementelor excitate și a căror intensitate este în funcţie de concentraţia lor. 


Un aparat de spectroscopie de emisie este constituit din sursa de excitație, care furnizează 
probei energia necesară pentru a emite în spectrul luminos, sistemul dispersiv, care permite 
separarea diferitelor raze emise, în funcţie de 1, şi sistem de detecție, care servește la identificarea 
razelor (analiză calitativă — 1.) și la măsurarea intensității lor (analiză cantitativă). Are avantajul de 
a analiza mai multe elemente simultan, chiar dacă rezultatele de concentraţie nu au așa de mare 
precizie. Se aplică în mod special pentru obiectele metalice (analiza elementelor constituente ale 
unui aliaj), în vederea cunoașterii tehnicilor, analiza impurităților care pot rezolva probleme de 
provenienţă și, indirect, de datare și autentificare. 


Spectrometrie de absorbție atomică 


În domeniul de energii al luminii vizibile, interacţia radiaţiei electromagnetice cu materia are loc 
prin excitarea electronilor de margine ai atomului. Acest lucru poate fi observat experimental dacă 
se consideră că un flux continuu de radiaţie vizibilă trece printr-un nor de atomi liberi. Spectrul 
transmis prezintă niște linii închise, care sunt caracteristice tipului de atom; fotonii ce lipsesc din 
spectru au fost total absorbiți și au cauzat tranziția electronilor de valență într-o stare excitată. 
Măsurând raportul dintre intensităţile radiaţiei atenuate și ale celei neatenuate în funcţie de 
lungimile de undă, putem realiza o analiză cantitativă extrem de sensibilă; metoda cere calibrare 
cu ajutorul unor standarde de referință cu o compoziţie extrem de precisă. 


32 Analize perseverent urmărite în domeniul coloranților fibrelor textile de patrimoniu au fost realizate de peste 20 
de ani de dr. lrina Petroviciu, finalizate și cu teza de doctorat „Liquid Chromatography as analytical technique in the 
characterisation of natural dyes and organic pigments in museum objects”. 

Sistemul este compus din următoarele componente: 


* sursa de radiaţie: o structură tipică este lampa catodică în care lumina este obţinută 
prin excitarea emisiei aceluiaşi element ca cel căutat; 


* atomizor (vaporizator): realizează producerea atomilor liberi prin încălzire (flacără, de 
obicei); 

* monocromator: bazat pe fenomenul de difracție pentru separarea componentelor 
luminii; 

+ detector — fotomultiplicator: detecția ]; 

+ sistem optic: pentru focalizarea fasciculelor atenuate și neatenuate. 


Este o metodă foarte utilizată pentru determinarea urmelor elementelor. Un dezavantaj este 
reprezentat de faptul că proba trebuie adusă în stare lichidă, în prezent însă totul fiind complet 
automatizat. Limita detecţiei este de ordinul 101 = 103 ppb. Are avantajul că nu apar probleme de 
superpoziţie, deoarece liniile de absorbţie sunt foarte înguste, dar datorită diluţiei probei răspunsul 
este neliniar pentru determinarea concentraţiilor. 


Analize cu particule accelerate (PIXE, PIGE, RBS)* 


Analiza se realizează cu un accelerator Van der Graaf în lanţ, de tip Tandem, folosit în 
arheometrie de obicei (de ex.: AGLAE sau la IFIN, Măgurele). O astfel de instalaţie poate accelera 
ioni ai aproape tuturor elementelor, dar doar ionii de masă inferioară lui 20 sunt utilizaţi în scopuri 
analitice, cele mai curente fiind: H, D, cei doi izotopi ai He (3He, 4He). Ionii corespunzători iau 
numele de proton, deutron, 3He sau particule a. Se pot utiliza, de asemenea, și alţi atomi ca 
izotopii rari 15N, care oferă posibilităţi de analiză interesante. 


Există trei moduri de a utiliza fasciculele de ioni (trei linii de măsură): 


* fascicul în cameră sub vid, unde se află proba, pe suport telecomandat, orientabil și 
deplasabil, permiţând poziționarea unui mare număr de probe diferite; 


+ sistemul de fascicul extras, esențialmente de protoni, uneori de deutroni; la capătul 
tubului de ieșire se află o fereastră foarte subţire, etanșată sub vid și pe care fasciculul o 
traversează pentru a ieși la presiune atmosferică și pentru a veni să lovească ţinta, care 
este constituită din probă sau obiectul însuși; această linie este cea mai folosită, mai 
ales pentru examinări preliminare asupra picturilor, sculpturilor policrome, papirusurilor, 
examinarea documentelor și a manuscriselor; 


* microsonda nucleară, sistemul cu microfascicul concentrat asupra unui foarte mic 
diametru, de ordinul 1 um; pentru fiecare punct se înregistrează un spectru complet al 
radiațiilor emise, așezându-se pe raza caracteristică a unui element se poate obţine o 
hartă a repartiţiei acestui element (deoarece fasciculul este foarte mic, curentul trebuie 
să fie foarte mic pentru că o intensitate prea mare ar putea distruge proba sau obiectul). 


Ca metode de analiză disponibile: se analizează răspunsurile materiei (raze X, y sau chiar 
particule) posibile la acţiunea particulelor incidente, analizele fiind realizate doar în straturile 
superficiale (1-10 um, datorită masei mari a ionilor la nivel nuclear și deci a penetrării mici a 
materiei). 


33 lancu-lova, |., loviţ Popescu, |., Bazele spectroscopiei plasmei, Editura Tehnică, București, 1987. 

PIXE — Particle Induced X — Ray Emission 


Este vorba de emisia de raze X care se produc, exact ca la un tub de raze X sau în microscop 
electronic, în care se trimit particule în locul electronilor. Aceste raze X corespund ionizării straturilor 
profunde ale atomilor ţintă și au energii caracteristice elementelor bombardate. Diferenţa esenţială 
față de cazul bombardării cu electroni este că ionii produc mult mai puține radiaţii de frânare până 
la pierderea lor în materie. 


Corecţiile necesare metodei sunt mai ușor de calculat dacă se lucrează în probe subțiri pentru 
a putea neglija efectele de atenuare și de absorbţie. Această grosime depinde de elementele de 
analizat și de celelalte elemente prezente, cazurile perfect adaptate fiind desenele, stampele etc. 
Bineînţeles că, fiind o metodă de analiză prin raze X, se limitează la elemente cu Z > 9, pentru că 
razele emise de elementele mai ușoare sunt prea puţin energetice și sunt absorbite de materie, 
de aer sau de proba însăși. 


RBS — Rutherford Backscattering Spectrometry 


Este vorba de ciocnirea elastică a ionilor incidenţi atunci când întâlnesc atomi sau mai exact 
nucleele țintei. Energia particulelor relansate depinde de masa nucleului lovit; numărătoarea 
acestor ioni retrodifuzaţi, de diferite energii, permite deducerea compoziţiei atomilor țintei. Această 
metodă este bine adaptată la detectarea atomilor grei în matrice făcute de atomii ușori. RBS 
permite, de asemenea, să se stabilească care este profilul în funcţie de adâncime la elementele 
din primii microni, o informaţie deseori capitală și care nu este furnizată de PIXE. 


PIGME — Reacţiile nucleare 


lonii incidenţi pot avea o energie suficientă pentru a reacţiona cu nucleul atomilor țintei, cu 
o probabilitate ce scade cu Z, producând astfel reacţii nucleare, formând nucleul compus care 
este instabil și care se dezintegrează pentru a atinge o nouă stare de echilibru, emițând particule 
încărcate sau raze y care se detectează. 


Este foarte bine adaptată la detecția elementelor ușoare cu radiaţii y foarte energetice și care 
nu sunt absorbite ca radiaţia X. Metoda se folosește și la determinarea importanţei unor elemente 
în zone ale probei nu foarte apropiate de suprafață, putându-se determina și profilul concentraţiilor 
în funcţie de adâncime. 


Principalele avantaje ale metodelor sunt: realizarea analizei elementare, inclusiv cantitativ, 
fără a determina compușii; realizarea unei analize globale sau locale, putându-se face atât 
în tot volumul, cât și local, pe regiuni sau faze, pentru fiecare constituent separat, chiar dacă 
are incluziuni (aliajele) sau diferite faze; diagrama de ansamblu este utilă pentru determinarea 
elementelor urmă; din contră, pentru pictură, unde sunt mai multe straturi, doar analiza asupra 
fiecărui strat este interesantă; se pot face determinări în elemente majore, minore și urme: majore 
— pentru matricea obiectului, substanţele de bază; minore — pentru prezenţe întâmplătoare sau 
nu, tehnică; urme — pentru prezenţe involuntare, proveniență. 

Analiza prin activare cu neutroni“ 


Analiza se bazează pe bombardarea cu neutroni a nucleelor elementelor prezente în probă, 
aceste nuclee capturând neutronii şi devenind radioactive (instabile), după care se dezintegrează 
pentru restabilirea echilibrului de particule în nucleele respective, cu emiterea de radiaţii , ce sunt 
detectate întrucât sunt caracteristice elementelor chimice. 


Pentru activare se folosesc mai ales neutronii termici datorită secțiunii eficace mari. Cea mai 
utilizată sursă de neutroni este reactorul nuclear. Limita detecţiei este invers proporţională cu b 
(fluxul de neutroni), deci foarte bună, precum și cu secțiunea eficace (deci slabă pentru elementele 
ușoare sau pentru cele foarte grele) și cu numărul de nuclee ale țintei. Se manevrează astfel cu 
timpul de iradiere, cu timpul de răcire și cu timpul de măsură. Astfel, pentru izotopi de viaţă lungă 
se utilizează timpi lungi, așteptându-se ca nucleele de viață scurtă să se dezintegreze și astfel se 
curăţă spectrul. Pentru cei de viața scurtă, se folosesc timpi scurţi de iradiere pentru a micșora 
activitatea izotopilor de viaţă lungă. 


Avantajele metodei sunt reprezentate de nedistructivitate, de marea sensibilitate (de ordinul 
ppm sau chiar ppb), mare selectivitate (determinare univocă), mare simplitate de etalonare (liniară, 
nu există efecte de suprapunere între elemente ca la metodele atomice). Precizia este medie 
(5%), relativ însă la ppm, iar durata de măsură este relativ lungă și cu un cost ridicat. Tehnica 
este folosită în mod obișnuit la analize sistematice ale materialelor (analiza constituenţilor majori, 
minori și urme), fiind tipică pentru studiile de provenienţă ale obiectelor de artă ca de ex. studiul 
metalelor, studiul pigmenţilor și al coloranților, studiul ceramicii etc. 


34 Goffer, Z.V.., Archaeological Chemistry, Chemical Analysis, vol. 55, John Wiley & Sons, 1980. 

Pictura murală în tehnica tempera 
slabă / distemper paint 


Autor: Lect. Univ. loan Darida 


> Tehnica distemper paint și materialele 
>» Formele de degradare — starea de conservare a picturii din bisericile de lemn 


» Metodologia de intervenție 


1. Tehnica distemper paint şi materialele 


Traducerea exactă a termenului distemper din limba engleză este tempera cu clei. Precizarea 
este necesară pentru două motive: termenul definește un anume tip de pictură în tempera, și 
anume acela în care liantul este cleiul animal, iar în al doilea rând delimitează în acest context 
principala caracteristică a acestei picturi — aceea de a avea o concentraţie foarte slabă a liantului. 


Materialele clasice ale picturii în tempera sunt pigmenții legaţi cu gumă arabică; în acest caz, 
avem o tempera slabă. Legarea pigmenţilor cu o emulsie de gălbenuș de ou, cu sau fără adaos 
de ulei vegetal, duce la obţinerea unei tempera grase. 


Pictura în tempera cu clei, de slabă concentraţie, a fost cea mai utilizată tehnică în realizarea 
decorului mural în bisericile de lemn ridicate în secolul XVIII și la început de secol XIX. La această 
aparentă precaritate vom mai menţiona faptul că stratul pictural astfel realizat nu a fost niciodată 
protejat cu vreo peliculă de vernis. 


În baza de date online „Biserici de lemn din România” a Institutului de Memorie Culturală 
(CIMEC), găsim consemnate un număr de 1.235 de biserici de lemn. Starea de conservare a 
majorităţii acestor lăcașe de cult este cel puţin precară. Cauzele sunt multiple, iar gravitatea lor 
a dus în ultimele decenii la dispariția câtorva sute dintre cele aflate până nu demult în evidențe. 
Date fiind valorile înscrise în aceste edificii de cult — valoarea istorică, artistică, estetică, liturgică 
și tehnică —, conservarea și restaurarea lor se impun cu obligativitate în regim de urgenţă. Pentru 
înfăptuirea acestui deziderat, este nevoie de eforturi conjugate din partea întregii societăți și de 
experţi în domeniul restaurării într-o conlucrare pluridisciplinară. Prezentul suport de curs vine în 
întâmpinarea celor ce doresc să participe cu determinare ştiinţifică la acest efort — o primă etapă 
a procesului de specializare. 

1.1. Suportul de lemn — forme de îmbinare 


Biserica de lemn apare în contextul oricărei așezări rurale, dominând prin zvelteţea și eleganța 
siluetei. Ridicată de pe un plan simplu, cu pronaos, naos și altar, are raporturi dimensionale 
armonios proporționate, conferind rafinament alurii. Ornamentica exteriorului începe chiar cu 
modul de îmbinare a bârnelor, a crestăturilor cu care se termină acestea, până la ancadramentul 
ușilor, brâul de funie răsucită etc. 


Bârnele — grinzi cioplite pe patru feţe în secțiuni pătrate sau dreptunghiulare — erau îmbinate 
în colțuri în mai multe moduri specifice: 


> În cheotori mai simple sau mai complicate, în coadă de rândunică. 


”. ZA i 


Figura 1. Biserica din Piscu Calului, Argeș, biserică de lemn în cheotori 


Oricare ar fi modul de îmbinare, sistemul se bazează pe ridicarea bârnelor cioplite în 
cununi orizontale și este numit blockbau. 


A d p , "PIB 


Figura 2. Pereţi tip „Blockbau” cu îmbinare în coadă de rândunică — Corneștii Vechi, Bălești, Gorj 

> Alt mod de elevaţie este cel în căţei, unde bârnele cu secțiune dreptunghiulară sunt 
glisate în lăcașele practicate în stâlpi ce ritmează pe verticală fațada sau se află la 
colțuri. 


Figura 3. Biserică „în căţei” din Lelești-Lelești, Gorj 


> Mai poate fi amintită tehnica de construire fachwerk din nuiele împletite într-un cadru 
format din furci înțepenite în pământ, după care paramentul rezultat este tencuit cu lut. 


„o » 

Figura 4. Biserica de nuiele și lut din Izvoarele, Constanţa! 


> S-a practicat și sistemul paiantei, tencuiala fiind prinsă pe o grilă din șipci, cu sau fără 
trestie. 


1 Foto: Vlad Calboreanu, 2001. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 


Figura 5. Biserica din Boia, Jupânești, Gorj — sistemul de acoperire a pereților tip paiantă 


Temelia era constituită dintr-un șir scund de pietre pe care se așeza o grindă groasă, cel mai 
adesea din stejar. 


Elementele de susţinere a șarpantei sunt frumos decorate prin cioplire. La partea superioară 
a cununilor se așezau cosoroabele pe elemente de sprijin bogat ornamentate cu crestături sau 
chiar uneori cu policromie. Șarpanta, formată din grinzi, căpriori și contrafișe, era croită de jos și 
montată apoi treptat, până la acoperirea cu șindrilă (șiță / draniţă). 


Figura 6. Biserica din Frasin-Deal, Şerbești, Dâmboviţa, Figura 7. Biserica din Racâș, Sălaj, 
decoruri artistice ale elementelor de susţinere a șarpantei acoperișul cu şiță 

1.2. Stratul de pânză — benzi textile aplicate la joncţiunea bârnelor 


La interior, la joncţiunea bârnelor care nu întotdeauna călcau perfect una peste alta, sunt 
aplicate prin lipire benzi de pânză -— de obicei din cânepă sau în amestec cu in — pe toată 
lungimea interstiţiilor orizontale, dar și la colțuri, pe verticală. Lăţimea lor este variabilă, având 
între 7 și 10 cm. Procedeul îndeplinea două funcțiuni: 


* închidea spaţiile rămase între bârne, obturându-le și stăvilind circulaţia aerului; 


* în vederea ornamentării interiorului cu pictură murală se obținea o suprafață continuă, 
optimă pentru aplicarea stratului pictural (preparaţie + peliculă de culoare). 
Adesea, înainte de aplicarea benzilor textile, când spaţiile interstiţiale erau pe alocuri prea 
largi, acestea erau obturate cu câlţi sau cu șipci subțiri din lemn de șiță. Ca adeziv s-au folosit în 
concentraţii mai ridicate diverse cleiuri organice, de origine animală. 


Figura 8. Biserica de lemn din Cizer, benzi textile aplicate la joncţiunea bârnelor 


Figura 9. Biserica de lemn din Rozavlea, scenă în care s-au pierdut benzile textile la partea inferioară 

1.3. Stratul de grund — preparația / liantul și materia inertă 


Grundul este compus în majoritatea cazurilor din ipsos mortificat — ca material inert — și o soluție 
de clei animal într-o concentraţie relativ slabă; mult mai rar s-a utilizat carbonatul de calciu — praful 
de cretă sau varul —, iar în unele situaţii s-au depistat adaosuri de alb de plumb. 


Preparaţia se aplica cu pensula, straturile fiind inegale, defectele de prelucrare a lemnului 
acumulând în mod firesc aglomerări mai consistente de materie. Odată uscat, acest strat de grund 
nu urma să fie finisat sau șlefuit în vreun fel înainte de pictare. 


Figura 10. Biserica din Răstolţu Deșert, Sălaj, pronaos, Figura 11. Biserica din Răstolţu Deșert, Sălaj, 
grund vizibil în lacunele statului pictural pronaos, probă de grund 


Figura 12. Biserica din Răstolţu Deșert, pronaos, secţiune stratigrafică a unei probe cu grund 


1.4. Pelicula de culoare — pigmenții și liantul tradiţional 


Pictura era executată cu pigmenții caracteristici epocii, cei mai comuni, mai lesne de procurat, 
fiind utilizaţi în număr și game restrânse. 


Astfel, sunt permanent și peste tot folosite toate variantele de oxizi de fier: de la galben la negru, 
cu bine-cunoscutele nuanţe de ocruri, roșuri, brunuri. Dintre pigmenţi roșii amintim miniul de plumb 
și, mai rar, cinabrul. Pigmentul albastru era obţinut din materiale organice, în special indigoul, 
întâlnit cu cea mai mare răspândire, iar spre mijlocul sec. al XVIII-lea în spaţiul românesc apare 
albastrul de Prusia. Verdele cel mai des utilizat este un pământ natural — hidrosilicatul complex 
de fier, magneziu, aluminiu și potasiu —, iar mai rar apar varietăţi pe bază de cupru (malahit și 
verdigris). Albul cel mai frecvent este carbonatul bazic de plumb, dar și cel provenit din carbonat 
de calciu. Negrurile sunt frecvent organice (de lemn sau de fum). 

Pigmenţii erau legaţi cu clei organic, de origine animală, în soluţii slab concentrate. Explicația 
opțiunii pentru soluţii slabe de clei, în condiţiile variațiilor mari de temperatură și umiditate, rezidă 
în faptul că zugravii au realizat pericolul producerii de lacune extinse în cazul folosirii unui strat 
pictural gros, neelastic, cu un liant concentrat, spre deosebire de straturile picturale rarefiate 
(realizate cu liant slab concentrat, material inert folosit în cantitate redusă) ce permit mișcări ale 
acestuia de-a lungul fibrelor lemnoase, soldate cu fisuri longitudinale dese, dar discrete, lacunarea 
fiind aproape inexistentă. 


Stratul de culoare este realizat prin suprapuneri în general de laviuri, dar și de filme mai 
consistente, niciodată însă cu împăstări, fie chiar și medii. Apar și zone unde grundul este abia 
colorat cu nuanţe din pelicule transparente sau este lăsat ca atare, albul preparaţiei făcând parte 
din compoziția cromatică. Conturul joacă un rol important în economia mijloacelor plastice, ca și 
dublarea lui cu zemuri colorate. 


Specific tehnicii distemper paint din bisericile de lemn este faptul că stratul de culoare nu era 
protejat cu niciun tip de izolator — vernis sau ceară —, pelicula de culoare poroasă fiind expusă astfel 
direct tuturor agresiunilor: depuneri de praf, resturi biologice, fum, gudroane etc. În compensație cu 
o astfel de structură, acest strat pictural s-a adaptat microclimatului fluctuant, izbutind să răspundă 
relativ „elastic” modificărilor inerente de volum ale suportului de lemn. Se poate afirma că dacă 
în prezent se află de multe ori într-o stare de conservare precară, faptul se datorează în bună 
măsură indolenţei omului, a nepăsării, în special atunci când comunităţile au ridicat biserici de zid, 
abandonându-le pe cele din lemn. 


Figura 14. Biserica din Răstolţu Deșert — altar, pigmenţi negru și roșu 

2. Formele de degradare — starea de conservare a picturii din 
bisericile de lemn 


2.1. Forme de degradare la nivelul suportului de lemn 


Formele de degradare sunt efectele unor cauze ce pot fi grupate astfel:2 


* factori de origine fizico-chimică provenind din mediul ambiant; 
* factori biologici; 
* factorul uman; 


* factori interni. 


Lemnul, prin natura sa organică, este supus unor degradări mai mult sau mai puţin grave 
din partea tuturor acestor factori. Cauzele cele mai incisive sunt umiditatea (ca factor reactiv) și 
temperatura (ca factor de reactivare). Una dintre proprietăţile fizice definitorii ale lemnului este 
higroscopicitatea, caracteristică generată de componenta de bază — celuloza (polizaharidă cu o 
mare predispoziţie de formare a legăturilor de hidrogen). Urmare a acestui factor intern, lemnul 
absoarbe umiditatea din mediul ambiant și o cedează în anumite condiţii de microclimat; se 
produce o adaptare a umidității lemnului la cea a umidității relative ambientale, până la o stare de 
echilibru. Absorbţia și desorbția se manifestă prin modificări ale volumului lemnului. Amploarea 
acestei reacții a lemnului depinde de mai mulţi factori: 


* densitatea lemnului; 

* raportul dintre suprafaţa plană neprotejată și grosimea panoului (reacţia mai rapidă a 
unui panou subțire); 

* atacul insectelor xilofage (lemnul atacat reacţionează mai repede); 

* existența unui strat protector (tipul și grosimea peliculei protectoare); 


* amploarea și viteza modificărilor parametrilor de microclimat.* 


Formele cele mai frecvente de degradări ale lemnului, suport al picturii murale în bisericile de 
lemn, sunt următoarele: 
* în procesul de îmbătrânire se produce un fenomen derulat în timp: uscarea; 


+ deformări în plan sau răsuciri, cu consecința imediată a deplasării elementului; 
mișcări amplificate decisiv în cazurile strămutărilor; 


2 Aurel Moldoveanu, Conservarea preventivă a bunurilor culturale, Ed. Cetatea de scaun, Târgoviște, 2011, Ediţia 
a IV-a, p. 32. 
3 Knut Nikolaus: Manuel de restauration des tableaux, Ed. K6nemann, K5ln, 1999, p. 20. 

Figura 16. Biserica din Cizer, Parcul Etnografic Romulus Vuia, Cluj — bolta naosului, răsuciri, deformări în plan 


* fisuri mai mult sau mai puţin profunde; uneori, o primă etapă în producerea lor s-a 
derulat înaintea momentului grunduirii; 


Figura 17. Biserica din Cizer, Parcul Etnografic Figura 18. Biserica din Apoldu — fisuri profunde 
Romulus Vuia, Cluj — fisuri structurale 

Figura 19. Biserica din Târnăvița, Hunedoara Figura 20. Biserica din Căzănești, Hunedoara 
— fisuri ale suportului de lemn — — fisuri structurale — 


* atacul bioteriogenilor, cu fenomene fizice de micşorare a rezistenţei mecanice, în 
special în cazul insectelor xilofage, cu urmările vizibile: orificii de zbor și galerii cu 
profunzimi diverse, localizate pe toată suprafața suportului, ajungându-se până la stratul 
pictural, la joncţiunea bârnelor; cu procese chimice de distrugere a structurii lemnoase 
cu fungi, ciuperci, atacuri apărute în prezenţa umidității ridicate și a materialelor 
organice ce prezintă medii propice de dezvoltare a microorganismelor (cleiuri, adezivi, 
lianţi); infestări ale interioarelor cu rozătoare, păsări și alte mamifere (lilieci). 


Figura 22. Biserica din leud Deal, Maramureş 
- zonă afectată de insectele xilofage — 


îŞ Sara v, 


Figura 23. Biserica din Căzănești, Hunedoara Figura 24. Biserica din Petrindu, Parcul Etnografic 
— gărgărițe, biodeteriogeni — Romulus Vuia, Cluj — atac biologic 

Figura 25. Biserica din leud Deal, Maramureș — atac Figura 26. Biserica din Boz, Hunedoara — fungi 
biologic macroscopici 


Figura 27. Biserica din Boz, Hunedoara — ciuperci Figura 28. Biserica din Târnăviţa, Hunedoara — fungi 


În seama factorului uman, vom enumera câteva degradări care ar fi putut fi prevenite: 


* carbonizări produse de flacăra lumânărilor sau a candelelor nesupravegheate; 


Figura 29. Biserica din Plopiș, Figura 30. Biserica din Cizer, Figura 31. Biserica din Răstolţu 
Maramureș — naos, carbonizări Parcul Etnografic Romulus Vuia, Cluj Deșert, Sălaj — carbonizări 
— carbonizări — 


* infiltraţiile pluviale datorate lipsei de reacţie a celor în drept în momentul defecţiunilor 

apărute la învelitoare; 


Figura 32. Biserica din Marginea, Timiș — boltă, Figura 33. Biserica de lemn din Plopiș — bolta naosului, 
infiltraţii pluviale infiltrații ale apelor pluviale 


+ deteriorări urmate de pierderi ale unor fragmente funcţionale (mobilier, uși, tocuri de 
ferestre etc.) și, de asemenea, ale unor fragmente structurale ale edificiului (montanți, 
fragmente de boltă, de șarpante); 


Figura 34. Biserica de lemn din Racâș, Sălaj — pierderi Figura 35. Biserica de lemn din Racâș, Sălaj — pierderi 
ale unor fragmente structurale ale unor fragmente structurale — detaliu 


* „restaurări”, în fapt reparații cu materiale necorespunzătoare (chituri, cârpe, lemn nou), 
elemente străine fixate cu sisteme metalice ce perforează stratul pictural (cuiere, cuie 
de fier, cabluri electrice, tablouri, ștergare, calendare etc.), improvizații conjuncturale 
(beculeţe de an nou, de Crăciun); 

Figura 36. Biserica din Cizer, Parcul Etnografic Figura 37. Biserica din Cizer, Parcul Etnografic 
Romulus Vuia, Cluj — pronaos, reparații Romulus Vuia, Cluj — naos, chituiri 


Figura 38. Biserica din Gheghe -— chituiri Figura 39. Biserica din Gheghe — zone de pictură 
necorespunzătoare cu ciment acoperite cu fâșii de hârtie 


4, a, P>: 
Ale ff ACE a CE 
Figura 40. Biserica din Curteana — completări improprii Figura 41. Biserica din Gheghe - chituiri 


necorespunzătoare cu ciment și alte materiale 

Figura 42. Biserica din leud Deal, Maramureș — Figura 43. Biserica din Gothatea, Hunedoara — 
materiale necorespunzătoare introduse în operă materiale textile ce acoperă pictura 


Figura 44. Biserica din Căzănești, Hunedoara — Figura 45. Biserica din Răstolţu Deșert — elemente 
elemente străine ce penetrează pictura străine ce acoperă și penetrează parţial pictura 


Figura 46. Biserica din Rozavlea, Maramureş — elemente metalice ce afectează stratul pictural 

2.2. Forme de degradare la nivelul stratului de pânză 


Cea mai gravă formă de degradare la acest capitol este dezlipirea benzilor de pânză. Cauzele 
sunt multiple: umiditatea — cu diversele ei forme, având efect direct asupra cleiurilor, care îşi pierd 
puterea de adezivitate; smulgerea lor sau secţionarea în cazul strămutărilor sau în cazul schimbării 
unor elemente constructive. Cea mai gravă este pierderea acestor fragmente, cu urmarea nefastă 
a dispariţiei continuității discursului iconografic. Problema a fost uneori aparent rezolvată prin 
lipirea unei alte fâșii, de cele mai multe ori fără a reîntregi desenul sau culoarea compoziţiei. În 
alte situaţii, ordinea fâșiilor s-a pierdut, ele au fost relipite haotic, aleatoriu, provocând același 


neajuns al discontinuități. 


Figura 47. Biserica din Rozavlea, Maramureș — Figura 48. Biserica din Plopiș, Maramureș — bolta 
desprinderi ale fâșşiilor de pânză de suportul de lemn naosului, desprinderi ale benzilor textile 


Figura 49. Biserica din Târnăviţa, Hunedoara — Figura 50. Biserica din Răstolțu Deșert, Sălaj — 
desprinderi parţiale ale pânzei desprinderi ale fâșiilor de pânză 


Interstițiile, odată rămase neacoperite, lasă loc unor atacuri biologice de anvergură, zona fiind 
impregnată cu adezivi, cu o umiditate excesivă uneori și, în toate situaţiile, o portiță deschisă 
insectelor. Desprinderile minore nu sunt mai puţin nocive, fibra textilă prezentând ondulări, 
fragilizări și lacunări cu efecte directe asupra stratului pictural pe care îl poartă. 

Figura 51. Biserica din Răstolţu Deșert, Sălaj — Figura 52. Biserica din Cizer, Parcul Etnografic 


desprinderea și pierderea parțială / totală a fâșiilor de Romulus Vuia, Cluj — pronaos, fâșii de pânză lipite 
pânză interstițiale din zona cafasului aleatoriu 


2.3. Forme de degradare la nivelul stratului de grund 


Toate formele de degradare ale suportului lasă urme și asupra grundului. Clachiurile acestuia, 
de-a lungul fibrei de lemn, sunt o consecinţă directă a mișcărilor suportului — dilataţie și contracție. 
Fisurile superficiale sau mai profunde care apar în timp în lungul fibrei bârnelor permit o circulaţie 
a aerului mai intensă, cu repercusiuni asupra grundului. Apar, astfel, lacune, desprinderi de 
profunzime la nivelul stratului pictural. Degradările de acest tip au un caracter dinamic, așadar se 
vor extinde progresiv. 


Forma cea mai gravă de umiditate, cea pluvială, este distrugătoare. Scurgerea apei pe pereți 
provoacă dizolvarea reparaţiei, lăsând vizibile dâre lungi și largi pe verticală, acoperind și zonele 
neafectate direct, spălând sau amestecându-se cu pigmenţii. Se pierd părți majore din scenă, 
apar zone semnificative acoperite cu un halou alb, de particule ancrasate pe suprafața peliculei 
de culoare. Episoadele cu ploi abundente alternează cu cele de vreme bună — umidificări masive 
și uscări brutale, care vor produce friabilizări, macerări cu consecinţele de rigoare: scăderi drastice 
ale coezivităţii și adezivităţii. În urma acestor fenomene, lacunele pot prezenta aspecte diverse: 


+ strat pictural pierdut până la suport, pelicule erodate sau doar cu urme de grund, 
fără culoare, straturi aproape intacte de grund, cu urme vagi din pelicula de culoare 
(identificarea și analiza acestor aspecte va fi de mare importanţă în deciziile ce se vor 
lua la intervenţiile de curăţare și prezentare finală a demersului de restaurare); 

Figura 53. Biserica din Cornetu-Schela, Gorj — strat de Figura 54. Biserica din Târnăvița, Hunedoara — spălări 
grund cu urme de peliculă de culoare ale grundului până la lemn 


* eroziuni de diverse grade ale peliculei de culoare. 


_— 


Figura 55. Biserica din leud Deal, Maramureș — Figura 56. Biserica din leud Deal, Maramureș — 
eroziuni până la lemn / spălări ale stratului pictural eroziuni ale peliculei de culoare 


2.4. Forme de degradare la nivelul peliculei de culoare 


Majoritatea formelor de degradare ale suportului de lemn, ca și ale grundului, sunt transmise și 
peliculei de culoare (efecte care, pentru pelicula de culoare, devin cauze de degradare). 

Fisurile care se produc în bârne vor marca și stratul pictural. Mișcarea fibrelor, la modificările 
de volum, prin absorbţie și desorbție, respectiv dilatările și contracţiile, vor produce clachiuri, 
care, la rândul lor, pot degenera în exfolieri, desprinderi, până la formarea lacunelor. Umiditatea 
lemnului, atacat de fungi, sau degradarea lui prin produsele unor vietăți parazite vor provoca 
oxidări, modificări cromatice, impregnări cu resturi biologice, acide sau proteice. Desprinderea 
fâşiilor de pânză din interstiţiile bârnelor va genera degradarea stratului pictural pe care acestea 
îl poartă, astfel că dispariția acestora va produce lacune apreciabile care vor brăzda scenele. 
Supralicitările calorice sau chiar carbonizările provocate de lumânări, candele sau lampadare 
produc degradări iremediabile. 


Figura 57. Biserica din leud Deal, Maramureş Figura 58. Biserica din leud Deal, Maramureş 
-— lacune ale stratului pictural până la lemn — — lacune și eroziuni ale peliculei de culoare — 


Figura 59. Biserica de lemn din Gheghe Figura 60. Biserica de lemn din Gheghe 
— fisuri ale stratului pictural în zonele cu pânză — — fisuri ale stratului pictural — 


Figura 61. Biserica din leud Deal, Maramureş Figura 62. Biserica din Căzănești, Hunedoara 
-— lacune ale stratului pictural până la lemn — — lacune și eroziuni ale peliculei de culoare — 

Pelicula de culoare, în sine, poate prezenta două tipuri de degradări, fiecare având cauze 
distincte: pulverulența și exfolierea. Prima se datorează scăderii violente a puterii de coezivitate a 
liantului, iar a doua este cauzată de diminuarea adezivităţii. Amândouă, la rândul lor, pot fi efectul 
unor episoade repetate de umezeală accentuată, în urma cărora cleiul (și așa în concentrații mici) 
suferă hidrolizări și uscări în serie. 


Figura 63. Biserica din leud Deal, Maramureş Figura 64. Biserica de lemn din Târnăvița, Hunedoara 
— desprinderi ale stratului pictural — — exfolieri ale stratului pictural — 


Pelicula de culoare prezintă acumulări de depuneri neaderente şi aderente. 


Depunerile neaderente sunt constituite din depozite de praf, particule de lemn, pânze de 
păianjen, având captive mici particule de strat pictural desprins, resturi biologice diverse. 
Straturile de praf, fum, gudroane au o structură ancrasată, urmare a unor fenomene de condens, 
survenite cu ocazia marilor sărbători. Stratul pictural — poros prin particularitatea tehnică a 
distemper paint-ului — înmagazinează pe suprafață toate aceste particule, încărcate cu umiditate, 
care, într-o fază ulterioară, se vor usca, depunerile rămânând puternic ancrasate. Pelicula de 
culoare mai prezintă în anumite zone aglomerări, complet inestetice, de excremente ale unor 
insecte, care au ales o anumită zonă din varii motive. 


z$ has e d ma | DE A ai d s 
Figura 65. Biserica de lemn din Târnăviţa, Hunedoara Figura 66. Biserica de lemn din Sălciva, Hunedoara 
— depuneri slab aderente — — depuneri slab aderente — 

Figura 67. Biserica de lemn din Gheghe Figura 68. Biserica de lemn din Rozavlea, Maramureş 
— depuneri aderente de praf — — depuneri aderente de praf — 


Figura 69. Biserica de lemn din Răstolţu Deșert, Sălaj Figura 70. Biserica de lemn din Gheghe 
— depuneri de ceară — — depuneri de ceară — 


La o înălțime de circa 1—1,30 m, pictura poate purta aglomerări de depuneri proteice, provenite 
de la contactul îndelungat cu îmbrăcămintea enoriașilor. Aspectul acestor zone dă impresia unui 
strat lucios, compact, relativ gras. 


Figura 71. Biserica din leud Deal, Maramureș — Figura 72. Biserica din leud Deal, Maramureș — 
depuneri proteice cauzate de acțiunea factorului uman imagine macroscopică a depunerilor proteice 


Odată cu apele pluviale, care pătrund prin învelitorile nereparate, în stratul pictural intră și 
taninuri, care produc halouri brun-roșcate, în „hărţi aleatorii, distorsionând cromatica compoziţiei. 

Figura 73. Biserica de lemn din Curteana, Hunedoara Figura 74. Biserica de lemn din Sălciva 
— halouri de taninuri — — halouri de taninuri — 


La nivelul peliculei de culoare apar inerent degradări în urma diverselor montaje prin perforări 
cu elemente metalice, cabluri electrice sau prin lovituri mecanice, prin sprijinire sau atârnare. 


3. Metodologia de intervenţie 


3.1. Intervenţii la nivelul suportului de lemn 


Degradările suportului de lemn sunt grupate în trei categorii principale: structurale, estetice și 
biologice. Între ele există o interdependenţă organică, fiecare influențându-se reciproc, amplificându-se 
continuu. În consecință, și acţiunile de conservare-restaurare se pot grupa în aceste categorii. 


3.1.1. Îndepărtarea depunerilor slab aderente sau a celor aderente 


Curăţarea — operaţiune de ordin estetic — este singura cu caracter ireversibil, adică ceea ce 
s-a îndepărtat este iremediabil pierdut. Lacunele apărute în câmpul pictural pot avea profunzimi 
diverse. Depunerile slab aderente sau aderente la suprafața suportului, rămas fără strat pictural, 
vor fi îndepărtate cu atenţie sporită, spre a nu geometriza forma aleatorie, pentru a nu îndepărta 
eventuale resturi de preparaţie existente în zonele lacunare. 


Figura 75. Biserica din Rozavlea, Maramureş Figura 76. Biserica din leud, Maramureş 
— naos, îndepărtarea resturilor biologice de la îmbinarea — naos, îndepărtarea depunerilor slab aderente 
bârnelor — acumulate între bârne — 

Ca agenţi de curățare a lemnului se utilizează soluţii slabe de alcool etilic, emulsii apoase pe bază 
de tensioactivi anionici și neionici, necorozivi, netoxici, toate în concentraţii maxime de la 2 la 5%. 


Menţionăm că aceste lacune ale stratului pictural, lacune ce lasă lemnul vizibil, nu vor fi chituite, 
în consecinţă nu vor fi integrate cromatic, culoarea lemnului curăţat încadrându-se estetic în gama 


Figura 78. Biserica din Cizer, Parcul Etnografic Romulus Vuia, Cluj — îndepărtarea depunerilor aderente 
ancrasate din lacunele stratului pictural 


Figura 79. Biserica din leud Deal, Maramureș — îndepărtarea depunerilor aderente din lacunele stratului pictural 
ce ajung până la suportul de lemn 

3.1.2. Biocidarea locală preventivă / curativă 


La nivelul suportului de lemn se vor aplica, după caz, tratamente diverse contra agenţilor 
biodeteriogeni. Pentru atacul xilofag, se va utiliza, prin injectare sau pensulare, o substanţă 
curativă și preventivă pe bază de permetrin și piperonilbutoxid — Per-xil 10. Cu spectru larg de 
activitate contra fungilor, bacteriilor și algelor se poate utiliza Preventol RI 80 — o clorură de alchil 
— bimetil — benzil — amoniu (sare quaternară de amoniu), în soluţii apoase cu concentraţii între 2 
și 5%. 


Cleiurile folosite pentru consolidări pot fi protejate cu un conservant pe bază de para-clor- 
metan-crezol sodic — Atagol sodic — solubil în apă, cu proprietăţi preventive contra bacteriilor și 
ciupercilor, produsul fiind biodegradabil. 


Un alt preparat, de această dată solubil în solvenţi organici, este Biotin-R, în concentraţii de 
3-5%, în special pentru obiecte expuse la exterior. 


Figura 80. Biserica din Cizer, Parcul Etnografic Figura 81. Biserica din Petrindu, Parcul Etnografic 
Romulus Vuia, Cluj — biocidarea suprafeţei lemnului cu Romulus Vuia, Cluj — tratament local cu biocid Atagol 


Atagol sodic sodic 


Figura 82. Biserica din Rozavlea, Maramureș — biocidarea suportului de lemn cu Per-XIil 10 


3.1.3. Consolidarea suportului de lemn fragilizat 


În urma atacurilor biologice, structura lemnului suferă fragilizări, pierderi de diverse grade ale 
rezistenței mecanice, fie că are loc un fenomen fizic în urma atacului xilofag, fie că are loc un 
proces chimic, în cazul fungilor. În toate situaţiile, este nevoie de o consolidare a structurii, prin 
impregnări și / sau injectări. Se apelează cu succes la Paraloid B72 — rășină acrilică 100%, pe 

bază de metacrilat de etil solubilizată la început în puţină acetonă (20% din cantitatea totală a 
solventului), iar apoi în xilenă (80%). Concentraţiile de rășină, prin aplicaţii succesive (dar fără 
pauze), vor crește progresiv, de la 5% până la 15%. 


Un alt produs cu rezultate optime este Regalrez 1126 — rășină alifatică solubilă în solvenţi cu 
polaritate medie și scăzută (alcool etilic, acetat de butil). 


Figura 83. Biserica din leud Deal, Maramureș — consolidarea suportului de lemn fragilizat 


3.1.4. Completarea spațiilor lacunare profunde — fisuri, fracturi, lacune din 
suportul de lemn 


Din cauza uscării lemnului apar spaţii interstiţiale apreciabile, noduri care sunt expulzate, 
fisuri, spaţii la îmbinări. Acestea vor fi completate în profunzime cu fibră textilă, utilizând de 
regulă câlţi de cânepă, iar spre suprafață cu fragmente de lemn nou, sănătos, de aceeași esenţă 
cu originalul (recuperări din ansambluri de epocă). Lemnul va fi modelat volumetric, după forma 
lacunei, și inserat în sensul fibrei originale. Fragmentul de lemn nou se va încleia doar pe o 
parte, permiţând mișcări fără dezvoltarea unor tensiuni interne. Pentru încleiere este indicat 
cleiul de piele, dar pot fi utilizate, după caz, și produsele moderne, rășinile epoxidice Epo 127, 
Epo 150, Araldit SV 427. 


A: 
Ş 


Figura 84. Biserica din leud Deal, Maramureș — etape ale completării cu lemn nou - tăvănuţe 

Figura 85. Biserica din Cizer, Parcul Etnografic Romulus Vuia, Cluj 
— etape ale completării cu lemn nou a spaţiilor interstiţiale — 


Figura 86. Biserica din leud Deal, Maramureș 
— completarea fisurilor cu lemn nou — 


3.1.5. Completarea volumetrică a lacunelor suportului de lemn 


În cazurile frecvente în care apar lacune ale ornamentelor sculptate, fragmente de mici 
dimensiuni care s-au pierdut, acestea pot fi completate. Intervenţia se realizează cu Balsit 
(W+K) — chit bicomponent pe bază epoxidică, special pentru reconstrucțţii ale unor fragmente de 
lemn. Materialul poate fi colorat cu pigmenţi, pentru obținerea unei nuanţe cât mai apropiată de 
esența originală. De asemenea, avem la dispoziţie Sintolegno — rășină poliester cu fibră de lemn 
încorporată, utilizată atât pentru lipirea, cât și pentru înlocuirea elementelor lipsă din orice tip de 
lemn, ale cărui proprietăţi mecanice le împrumută. 


Piesele lipsă de dimensiuni mai mari vor fi realizate prin copiere exactă, sculptate în lemn nou, 
bine uscat (fragmente de rame, de decor sculptat din ornamentica iconostasului etc.). 

3.1.6. Tintarea / tonarea completărilor cu lemn 


Toate fragmentele de lemn nou cu care s-au realizat completările sau obturările diverselor 
spații vor fi integrate cromatic la culoarea suportului curățat. Se utilizează diverse tipuri de baițuri, 
solubile atât în apă, cât și în alcool. Tintarea se efectuează prin pensulare, cu mai multe reveniri, 
până la obţinerea nuanţei dorite. 


Piesele mai mari sculptate din lemn nou pot fi grunduite (operaţiunea nu este obligatorie, 
opţiunea conformându-se principiului minimei intervenții), preparatul optim fiind cel pe bază de 
clei de peşte (7—9%) și carbonat de calciu micronizat (praf de cretă), acestea urmând a primi un 
tratament cromatic conform cu metodologia specifică integrărilor cromatice. 


Figura 88. Biserica din leud Deal, Maramureș — tintarea / tonarea completărilor cu lemn 

3.2. Intervenţii la nivelul stratului de pânză interstiţial 


3.2.1. Asigurarea profilactică a picturii de pe benzile textile 


Fâșiile de pânză care obturează interstiţiile dintre bârne se află în diverse grade de degradare: 
de la simple desprinderi ale marginilor, până la pierderea lor completă, în fapt pierderea forței 
de adezivitate a cleiurilor. Înaintea oricărei intervenţii de conservare-restaurare, va fi asigurat 
profilactic stratul pictural pe care acestea îl poartă. Operaţiunea constă în aplicarea foiței japoneze 
cu o soluție de clei de pește, în concentraţie de 2—3%. 


Figura 89. Biserica din Cizer, Parcul Etnografic Romulus Vuia, Cluj 
- altar și pronaos, asigurarea profilactică a benzilor textile — 

3.2.2. Îndepărtarea depunerilor de pe versoul benzilor textile 


Spațiile dintre bârne, ca și versoul fâșiilor de pânză, sunt adevărate depozite de depuneri de 
toate tipurile: mici particule de lemn, praf și pământ, resturi biologice, cleiuri degradate etc. 


După caz, fâșiile de pânză atârnânde, ce abia se mai ţin, pot fi desprinse (operaţiunile de 
conservare vor fi efectuate la planșetă), dar, ca regulă, versoul lor se curăţă in-situ, după o 
prealabilă emoliere. Operaţiunea constă într-un tratament cu abur atent controlat. îndepărtarea 
depunerilor se efectuează cu mijloace combinate, umede și mecanice (bisturie, sonde). Resturile 
de cleiuri ancrasate pot fi îndepărtate după aplicarea unei comprese cu CMC, protejată cu un 
conservant. 


Fâșiile de pânză aflate desprinse, date fiind de regulă deformările lor, vor fi ţinute la o presă 
ușoară, fără intervenții de tensionare. 


Figura 91. Biserica din Cizer, Parcul Etnografic Romulus Vuia, Cluj — îndepărtarea depunerilor de pe versoul 
benzilor textile 

Figura 92. Biserica din Cizer, Parcul Etnografic Romulus Vuia, Cluj 
— îndepărtarea depunerilor de pe versoul benzilor textile — 


3.2.3. Lipirea fragmentelor de pânză la suport 


Potrivite cu precizie în vechea poziție, fâșiile de pânză vor fi lipite cu clei de piele (16-18%). 
Pentru că presarea lor pe verticala peretelui până la priza completă a cleiului este anevoioasă, se 
pot utiliza ţintișoare fine pentru o ancorare optimă; utilizarea ţintișoarelor este provizorie, până la 
fixarea definitivă a marginilor pânzei pe suportul de lemn. 


Figura 94. Biserica din Cizer, Parcul Etnografic Romulus Vuia, Cluj — lipirea benzilor textile desprinse 


Figura 95. Biserica din leud Deal, Maramureș — lipirea fâșiilor de pânză desprinse 

3.3. Intervenţii la nivelul stratului de grund și culoare 


3.3.1. Îndepărtarea depunerilor slab aderente 


Suprafaţa picturală este încărcată cu un eterogen depozit de depuneri slab aderente, în special 
în zonele mai înalte, pe bolți, tavane, în colţuri, la îmbinările bârnelor, locuri mai puţin accesibile. 
Consistente, împâslite uneori, aceste depozite sunt compuse din praf, fum, particule diverse, resturi 
biologice, mici fragmente de strat pictural desprins, adesea totul fiind prins în plasele păianjenilor. 


Toate aceste depuneri vor fi îndepărtate cu ajutorul pensulelor moi, rotind tampoane de vată 
pe bastoncini, fără a atinge suprafața picturală. Operaţiunea solicită o atenţie sporită, existând 
în permanenţă pericolul antrenării unor fragmente de pictură, desprinse parţial, dar cu marginile 
captive în firele păienjenișului. 


Să di, R Pas 
Figura 97. Biserica din Rozavlea, Maramureş 
— naos, îndepărtarea pânzelor de păianjen cu pensula — 


Figura 98. Biserica din Cizer, Parcul Etnografic Romulus Vuia, Cluj 
— naos, îndepărtarea depunerilor slab aderente — 


Figura 99. Biserica din Cizer, Parcul Etnografic Figura 100. Biserica din leud, Maramureş — naos, 
Romulus Vuia, Cluj — naos, îndepărtarea depunerilor îndepărtarea depunerilor slab aderente 
slab aderente cu vată rulată pe bastoncini 

3.3.2. Replantarea fragmentelor de pictură volante 


Fragmentele de strat pictural desprinse complet și aflate volante în plasele de păianjen vor fi 
recuperate pe foiţă japoneză, cu un clei fin (1%), pentru a fi apoi replantate la locul lor. Operaţiunea 
este una provizorie, consolidarea definitivă urmând a fi efectuată după consolidarea profilactică. 


SE 


Figura 102. Biserica din Cizer, Parcul Etnografic Romulus Vuia, Cluj — naos, replantarea fragmentelor volante de 
pictură 

Figura 103. Biserica din Petrindu, Parcul Etnografic Romulus Vuia, Cluj — naos, replantarea fragmentelor de 
pictură 


3.3.3. Asigurarea profilactică a stratului pictural 


Tehnica specială în care au fost executate aceste picturi murale impune o serie de „limite”, care 
jalonează strict intervenţiile de conservare-restaurare. Concentrația slabă de liant originală cu care 
s-a lucrat — o soluţie de clei animal de circa 4-5% — şi-a pierdut în timp forța de adezivitate, fapt 
amplificat de multiplele cauze externe. Lipsa unui strat protector și, ca urmare, un grad maxim 
de corozitate au generat o friabilitate ridicată, o stare generală de conservare precară. Situația 
impune o consolidare profilactică, ce se va efectua pe zone extinse, iar, dacă situaţia o cere, pe 
întreaga suprafață. Se va opera prin aplicarea foiţei japoneze, cu o soluţie de clei de pește ce nu 
va depăși concentraţia de 2%. Această operaţiune de asigurare profilactică se va efectua, în toate 
cazurile, înaintea debutului consolidării structurale a monumentului, lucrări ce presupun vibrații 
considerabile, decopertări ale acoperișului, schimbări ale unor elemente de rezistenţă. 


Figura 104. Biserica din Petrindu, Parcul Etnografic Romulus Vuia, Cluj — altar, asigurare profilactică generală 

AD A 3 


Figura 105. Biserica din Bixad — naos, asigurarea Figura 106. Biserica din Apoldu de Jos, Sibiu — 
profilactică a picturii de pe boltă asigurarea profilactică locală a picturii 


Figura 107. Biserica din leud, Maramureș — naos, asigurarea profilactică a picturii peretelui de vest 


3.3.4. Consolidarea generală a stratului pictural 


Intervenţia de conservare-restaurare a picturii murale se va relua cu această operaţiune, după 
terminarea lucrărilor de consolidare structurală. 


Consolidarea generală a stratului pictural — grund și peliculă de culoare — se efectuează 
diferențiat, în etape succesive, în funcţie de tipurile de degradări ale stratului: pulverulenţe, 
exfolieri, desprinderi oarbe (cu sau fără acces), desprinderi sub formă de „acoperiș”. Scopul final 
este redarea coezivităţii peliculei de culoare, în cazul pulverunțelor, și a adezivităţii straturilor, în 
cazul exfolierilor. 

Procedeul care permite atingerea acestor deziderate este următorul: 


+ peste stratul de profilaxie existent se mai aplică un strat de hârtie japoneză, cu clei de 
pește fierbinte (45-50 grade C), în concentraţii de 2-2,5%, asigurându-ne de o bună 
penetrare a acestuia; în acest scop sunt adesea necesare revenirile cu pensula moale 
(nr. 4-8 cu păr rotund); 


peste foița japoneză se aștern două-trei straturi de hârtie pelur și hârtie absorbantă, 
peste care se aplică o folie Melinex, dimensionată după mărimea stratului absorbant; 


peste folia din Melinex se presează ușor, cu mișcări circulare, cu un tampon de vată 
înfășurat într-un textil, preferabil o bucată de bumbac; timpul de acţiune este în funcţie 
de asigurarea aderenței straturilor și, în același timp, a absorbției plusului de umiditate 
în hârtia absorbantă; 
* se îndepărtează cu grijă folia Melinex și stratul absorbant de sub ea. Se aștern imediat 
alte două-trei hârtii absorbante uscate, se aplică folia Melinex și se continuă frotarea. 
Aceste faze ale operaţiunii se repetă până la momentul în care întregul surplus de umiditate a 
fost eliminat. Se îndepărtează apoi cu precauţie întregul facing, glisând foița japoneză paralel cu 
suprafața picturală, pentru a evita o eventuală strapare a peliculei de culoare. 


Suprafaţă înainte de consolidare Aplicarea consolidantului cu pensula 


DN - ş ţ At 4 


Presarea ușoară a suprafeţei prin hârtie absorbantă Aspectul suprafeței picturii după consolidare 
și folie melinex 


Figura 108. Biserica din Cizer, Parcul Etnografic Romulus Vuia, Cluj — naos, etapele consolidării stratului pictural 

Presarea ușoară a suprafeței prin hârtie absorbantă și Aspectul suprafeței picturii după consolidare 
folie melinex 


Figura 109. Biserica din Cizer, Parcul Etnografic Romulus Vuia, Cluj — naos, etapele consolidării stratului pictural 


Aplicarea consolidantului prin intermediul foiței japoneze 

Presarea ușoară a suprafeţei Îndepărtarea hârtiei japoneze 


Figura 110. Biserica din Rozavlea, Maramureș — etapele consolidării stratului pictural 

3.3.5. Consolidarea locală a stratului pictural cu desprinderi oarbe, exfolieri și 
desprinderi în „acoperiş ”, strat pulverulent 


Aceste situaţii apar de regulă în cazul unor pelicule rigide, ridicate de la suport, cu minime 
posibilități de penetrare a soluţiei de clei prin pensulare. În aceste cazuri, se apelează la procedeul 
injectării, aplicat prin foița profilactică, cu atenţie sporită la dozarea cantității soluţiei. Procedeul 
propriu-zis de consolidare este apoi același cu cel prezentat anterior (la Cap. 3.3.4.). 


Figura 112. Biserica din Rozavlea, Maramureș — detaliu înainte și după consolidarea unei desprinderi 

Figura 113. Biserica din Rozavlea, Maramureș — imagini comparative înainte și după consolidarea desprinderilor 
și a exfolierilor 


3.3.6. Îndepărtarea depunerilor aderente de fum, praf, gudroane 


Aderenţa acestor depuneri se datorează în principal episoadelor cu condens și este facilitată de 
porozitatea ridicată a suprafeței picturale neprotejate cu vreo peliculă de vernis. În aceste condiții, 
clasicele modalități de curăţare nu mai pot fi utilizate și, în consecinţă, nici rezultatul final nu va fi 
spectaculos. O parte din depunerile superficiale au fost îndepărtate odată cu eliminarea facing- 
ului de consolidare. 


Procedeele de lucru se rezumă la simple tamponări, rulări ale tampoanelor de vată, orice gest 
de frotare antrenând particule de pigment. 


Performanţa restauratorului constă în abilitatea manevrării tamponului fără a andomaja crusta fină 
pe care pelicula de culoare și-a format-o în timp. Această „epidermă” conţine inevitabil și particule de 
depuneri, optic tolerabile, ele făcând parte, în ultimă instanţă, din patina vremii. Spargerea acestor 
cruste fine poate duce la îndepărtarea unor glasiuri, des întâlnite în aceste picturi, și, ca urmare, la 
zădărnicirea efortului de creaţie a zugravului. Aspectul rămas în aceste cazuri este cel al suprafeței 
inegale, vibrând neplăcut optic, deranjantă estetic. Pentru „remediere”, soluţia de avarie a integrării 
cromatice nu este decât un fals nedorit, ușor depistabil pentru ochiul format. 


Mijloacele pe care le avem la dispoziţie sunt soluţii apoase, în a căror componență nu trebuie să 
intre solvenţi ce scad brutal tensiunea superficială a moleculei de apă. Această condiţie conduce 

la utilizarea unor soluţii slabe de alcool, apă amoniacală și, în rare situații, tensioactivi (maximum 
2%). Foarte rar se va recurge la intervenţii mecanice, situaţiile de excepție fiind ancrasările unor 
reziduuri biologice pe suprafețele mai luminoase. 


Figura 115. Biserica din Apoldu de Jos, Sibiu Figura 116. Biserica din Racâș, Sălaj 
— îndepărtarea depunerilor aderente — — îndepărtarea depunerilor aderente — 

Figura 117. Biserica din Rozavlea, Maramureş 
— Sfântul Ilie în timpul operaţiunii de îndepărtare a depunerilor aderente — 


Figura 118. Biserica din Rozavlea, Maramureș, detalii în timpul îndepărtării depunerilor aderente 

Figura 119. Biserica din Petrindu, Parcul Etnografic Romulus Vuia, Cluj — bolta înainte și după îndepărtarea 
depunerilor 


Figura 120. Biserica din leud-Deal, Maramureș — aspecte din timpul îndepărtării reziduurilor biologice ancrasate 


3.3.7. Îndepărtarea depunerilor de natură proteică 


La partea inferioară a pereților, într-o zonă aflată între 1—1,40 m de la podea, se pot întâlni 
depuneri proteice, în special în dreptul unor cuiere, bănci sau strane, depuneri provenite din 
contactul îndelungat cu îmbrăcămintea din fibre naturale (cu precădere lână) sau din atingerea 
continuă a enoriașilor (ancadramente, policioare, rame etc.). Aceste zone sunt lesne de identificat 
datorită luciului specific și unei tonalități mai închise, urmare a ancrasării acestei pelicule în 
structura picturii originale. Îndepărtarea acestor depuneri de natură proteică reclamă utilizarea 
unor soluţii cu concentraţii de maximum 10% din aceleași amestecuri de solvenţi. Cu rezultate 
optime, poate fi utilizată saliva sintetică, o soluţie apoasă conţinând mucină, chelanţi de sodiu și 
citrat de amoniu. 

Figura 121. Biserica din leud-Deal, Maramureș — test Figura 122. Biserica din Cizer, Parcul Etnografic 


de îndepărtare a depunerilor proteice Romulus Vuia, Cluj — naos, îndepărtarea depunerilor 
proteice 

Figura 123. Biserica din Cizer, Parcul Etnografic Romulus Vuia, Cluj — etape ale îndepărtării depunerilor proteice 


3.3.8. Atenuarea zonelor alterate de taninuri 


Apele pluviale, infiltrate prin învelitori vechi, neîntreţinute, antrenează taninuri din lemnul 
structurilor arhitecturale și le aduce pe suprafața stratului pictural. La uscare rămân pete brun- 
roșcate care alterează, aproape iremediabil, cromatica picturii. Taninurile sunt compuși fenolici 
ale căror grupe OH formează legături de hidrogen cu grupele polare ale fibrei de colagen. Zona 
îmbibată poate sau nu să prezinte clachiuri, exfolieri, dar în toate cazurile are o rigiditate sporită, 
fenomen datorat faptului că taninurile precipită gelatina, care îşi pierde astfel elasticitatea. 

Atenuarea acestor pete poate fi realizată prin aplicarea unor comprese cu apă amoniacală (7— 
8%), cu timp de acţiune variabil (în medie 5 minute), după care, cu câteva tamponări, suprafața se 
descarcă, iar coloraţia se reduce mult —nu dispare, dar se înscrie nederanjant în cromatica generală. 


Figura 125. Biserica din Petrindu, Parcul Etnografic Romulus Vuia, Cluj — atenuarea taninurilor 

Figura 126. Biserica din Cizer, Parcul Etnografic Romulus Vuia, Cluj — naos, atenuarea taninurilor 


3.3.9. Integrarea cromatică a uzurilor și a eroziunilor peliculei de culoare 


Această ultimă operaţiune de prezentare finală se subordonează strict principiului minimei 
intervenţii. Integrarea cromatică se efectuează numai pe zonele stratului pictural care și-au pierdut 
pelicula de culoare, rămânând vizibil doar grundul sau chiar urme ale acestuia. Lacunele mici sau 
mai mari, profunde, până la suport, după cum s-a menţionat, au fost curățate și lăsate nechituite, 
incluzându-și astfel nuanţa de lemn vechi în compoziția cromatică generală. 


Uzurile și eroziunile peliculei de culoare vor fi integrate prin metoda ve/atura sau rittocco, 
cu acuarele, fără liant auxiliar (emulsia de gălbenuș de ou ar provoca un uşor luciu nespecific 
acestui tip de pictură, denaturându-i în general structura). Aceleași metode se vor utiliza și pentru 
integrarea zonelor albe rămase fără peliculă de culoare. Se va recurge la un ton și tentă gri — 
bine-cunoscuta „aqua sporca”-— ţinând seama, în permanenţă, de cele trei caracteristici esenţiale 
ale culorii: intensitate, valoare și calorie. Griurile vor fi diferenţiate cu zecimi de tentă și ton, 
caracter cald sau rece, raportate la originalul alăturat. Acuarelele se vor utiliza diluate cu apă 
demineralizată, protejată cu un conservant. Pentru un duct continuu, se pot adăuga câteva picături 
de fiere de bou. După încheierea integrărilor cromatice, suprafața picturală nu va fi vernisată cu 
niciun fel de peliculă de protecție — integrările cromatice nu vor fi fixate. 


Figura 127. Biserica din Rozavlea, Maramureș — naos, aspecte din timpul operaţiunii de integrare cromatică a 
uzurilor şi eroziunilor 

Figura 128. Biserica din Rozavlea, Maramureş 
— naos, detaliu înainte și după integrarea cromatică a uzurilor și eroziunilor — 

Figura 129. Biserica din Racâș, Sălaj 
— detaliu înainte şi după integrarea cromatică a uzurilor și a eroziunilor — 


rabbit 
Figura 130. Biserica din Cizer, Parcul Etnografic Romulus Vuia, Cluj 
— detaliu înainte şi după integrarea cromatică — 

Figura 131. Biserica din leud Deal, Maramureş 
— naos, detaliu înainte și după integrarea cromatică a uzurilor și a eroziunilor — 

Figura 132. Biserica din leud Deal, Maramureş 
— naos, detaliu înainte și după integrarea cromatică a uzurilor şi a eroziunilor — 


Figura 133. Biserica din Cizer, Parcul Etnografic Romulus Vuia, Cluj 
— ansamblu în timpul operaţiunilor de restaurare și după integrarea cromatică — 

Figura 135. Biserica din Petrindu, Parcul Etnografic Romulus Vuia, Cluj — naos, ansamblu înainte și după 
restaurare 

Conservarea şi restaurarea picturii în tempera pe 
suport de lemn icoană și lemn policrom 


Autor Nicolae Catrina 


|. Introducere 


1. Caracterul specific al picturii în tempera pe suport de lemn 


Toate operele pictate, indiferent de tehnică, materiale, stiluri, artiști, au de regulă aceeași 
structură stratigrafică: 


* suport 
„ strat pictural 
* vernis 


Această structură stratigrafică formată din materiale și straturi cu proprietăţi fizice și chimice 
diferite are de la început o predispoziţie la clivare (despărțirea a două straturi perfect suprapuse), 
la cojire, la fisurare și la măcinare. 


Tendinţa spre descompunere este caracteristică tuturor materialelor, diferenţa fiind dată de 
viteza diferită cu care evoluează. 


Cauzele acestor predispoziţii sunt determinate în special de indicii de dilatare și hidratare 
termică sau higroscopică inegală ale straturilor structurale. În alte situaţii, pot apărea și fenomene 
de interacţiune chimică între substanţele componente și / sau cazuri de interacţiune între 
materialele de stratificare, care pot duce la un transfer de substanţe dintr-un strat în altul. 


Stabilirea unui diagnostic în vederea propunerii unui tratament de restaurare corect asupra unei 
opere de artă incumbă cunoașterea cauzelor degradărilor manifestate prin formele de degradare 
observabile sau ascunse. 


Pentru a trata cauza și apoi a atenua efectul, stabilirea diagnosticului ţine de deslușirea corectă 
a ecuaţiei dintre cei trei factori cauzatori: fizici, chimici și biologici. 


Spaţiul pentru care au fost create iniţial icoanele este biserica. În cadrul bisericii ortodoxe, 
icoanele sunt așezate în iconostas. În funcţie de așezarea lor în iconostas, ele pot fi împărţite 
în registre. În registrul | găsim icoane împărătești, de hram și de completare, ușile diaconești și 
ușile împărătești. Registrul II este completat cu scene prăznicare, III cu apostoli și registrul IV cu 
proroci. Terminaţia iconostasului registrul V îl reprezintă coronamentul, în axul central Crucea cu 
Răstignirea şi cele două molenii poziţionate în stânga și în dreapta faţă de cruce. 


Forma și dimensiunile iconostaselor, numărul de registre, ordinea reprezentărilor iconografice 
pot fi diferite în funcţie de perioada în care s-au realizat, stil, influenţe, aria geografică, arhitectura 
ansamblului, modificări și adaptări la noi spaţii în cazul translatării. 

Figura 1. Releveu cu iconostasul bisericii de lemn din com. Vrâncioaia, jud. Vrancea.1 


Registrul | — icoane împărătești, poale de icoane împărătești, ușile diaconești și împărătești. 


Registrul II — scene prăznicare. 
Registrul III — apostoli. 
Registrul IV — proroci. 


Registrul V — coronamentul, Crucea și cele două molenii. 


Ca orice operă de artă, icoana are o tehnologie care însumează cunoștințe și materiale 


specifice. 


1 Proiect de conservare-restaurare a iconostasului de la biserica de lemn „Sf. Nicolae” Vrâncioaia, jud. Vrancea, iulie 2017, planşa 
nr. 2. 

2. Terminologie tehnică de specialitate 


2.1. Suport 


Vom numi suport structura portantă a stratului pictural. Suportul icoanei este lemnul. Lemnul 
poate fi de diferite esențe. Întâlnim suporturi din lemn de tei, plop, brad, fag, stejar etc. 


Debitat dintr-o bucată de scândură sau mai multe, suportul este ales cu grijă, uscat și prelucrat 
după reguli și cunoștințe verificate în timp. Suportul are dimensiuni variabile în funcţie de locul 
destinat în iconostas. Componentele suportului sunt îmbinate între ele cu clei animal sau cazeină, 
dibluri de lemn, fluturi etc. Pe spatele suportului găsim traversele. Acestea pot fi: traverse îngropate 
sau semiîngropate, poziţionate în același sens sau în sens contrar. Modul în care sunt finisate și 
poziționate traversele poate aduce informaţii despre locul de provenienţă, perioada, autorul operei. 


Faţa panoului poate fi finisată cu ramă adăugată, cu scafă simplă sau profilată. 


2.2. Strat pictural 


Pânza este un element pe care îl întâlnim frecvent, dar nu obligatoriu. Pânza apare pe suport 
pentru a prelua mișcările acestuia. Ea poate acoperi integral panoul sau poate fi pusă în fâșii pe 
noduri, pe îmbinări, pe muchii. În secolul al XVIII-lea, pânza de in era mai frecventă, iar cea de 
cânepă era mai rar întâlnită. Ea conţine fibre de celuloză, compus organic macromolecular cu 
capacitate higroscopică foarte mare. Adezivul cu care se lipește pânza de suport este cleiul animal. 


Grundul în structura icoanei este cel care primește pictura. Este format din soluții de clei în apă 
plus materii inerte. Materiile inerte sunt ipsos mortificat, praf de cretă (mai rar), ceruză, praf de 
marmură, caolin. Înaintea aplicării grundului se îngrașă suportul cu o soluţie slabă de clei. Grundul 
se aplică pe suport în straturi succesive și se șlefuiește. Stratul de grund poate să fie mai gros sau 
mai subțire, mai bogat sau mai sărac în clei, ele împărțindu-se în: absorbante, semiabsorbante și 
impermeabile. Putem întâlni suporturi preparate cu grund și pe verso și laterale în încercarea de 
a stabiliza mișcările lemnului. Aplicarea grundului pe panou se face după regula gras pe slab — 
prin scăderea proporțţiei de clei în grund. 


Ultimul strat de grund lustruit primește incizia și / sau eboșa compoziţiei, în linii mari, mai ales 
pentru a stabili zonele care urmează să primească foița de aur, argint, staniu etc. 


Sub foița de aur sau argint găsim o peliculă fină de bolus ce poate avea culori diferite (roșu, 
ocru, albastru). 


Pelicula de culoare. Ceea ce noi azi numim peliculă de culoare este de fapt o succesiune 
de straturi de la închis spre deschis, de la brun-verzui — proplasmă -— spre glicasmă, luminări și 
blicuri. Pelicula de culoare poate fi formată din pigmenţi minerali (naturali și artificiali), pigmenţi 
organici (animali și vegetali), pigmenţi sintetici și micști amestecați cu o emulsie din gălbenuș de 
ou (tempera grasă), cazeină, clei organic (tempera slabă). 

2.3. Peliculă de vernis 


Vernis-ul este ultimul strat în ordinea pictării pe o icoană. El este format dintr-o rășină, un 
solvent și un plastifiant. Pelicula de vernis are două roluri: de protecție și estetic. 


Obligatoriu, un vernis de calitate trebuie să conţină trei substanţe: 
* o rășină (duritate și strălucire); 
* un solvent (pentru fluidizare); 
* plastifiant (pentru flexibilitate). 
Rășini: 
1. rășini dure — chihlimbar, copal — sunt insolubile în diluanţii de atelier, sunt rezistente la 
umiditate, uscăciune și căldură; în timp se închid puternic; 
2. rășini semidure — alte specii de copal; 
3. rășini moi — mastic, damar, sacâz, șelac — se dizolvă la rece cu fluiditate convenabilă 
în solvenții de atelier; masticul și damarul dau vernis-uri de bună calitate. 
Solvenți: 
1. terebentina; 
2. esenţa de petrol. 
Plastifianţi: 
1. uleiuri esenţiale; 
2. balsamuri (terebentina de Veneţia); 
3. ceara de albine. 
Proprietăţile necesare ale peliculei de vernis: elasticitate pentru a putea prelua tensiunile 
provocate de variațiile de temperatură și umiditate, să nu dăuneze culorii, să nu înmoaie sau 
să gonfleze la uscare, să-și menţină gradul de strălucire și transparenţă, profunzime maximă, 


să reflecte lumina și UV-ul, rezistenţă la factorii biologici, agenţi poluanţi. Vernis-ul trebuie să fie 
rezistent la devitrificare și mucegai și să fie reversibil. 


peliculă de protecţie 


peliculă de culoare 


foiţă metalică 


incizie / eboșă 


preparaţie grund 


fibră textilă / hârtie în 
unele cazuri 


Jeungod yes 


încleiere 


suport de lemn 


uodns 


Figura 3. Stratigrafie specifică picturii pe suport de lemn și lemn policrom.2 


2 Lucrare de atestat CPPC — 2011, Icoană împărătească cu reprezentarea iconografică „Arhanghelul Mihail”, secolul 
al XVIII-lea, Ţara Românească. 

II. Cercetare preliminară şi documentare 


1. Istoric (încadrare perioadă, influenţe stilistice, tehnologie) 


Se va efectua o cercetare asupra obiectului pentru a se aduna cât mai multe date cu privire 
la: identificare reprezentare iconografică, încadrare perioadă, localizare, influenţe stilistice, 
tehnologie, autor, deținător, donator, dimensiuni, documentaţie de arhivă scrisă sau fotografică, 
desene, schiţe, relevee, existența unor intervenţii anterioare etc. 


2. Starea de conservare 


* Lemn sculptat policromat 


Factori interni: 


Suportul de lemn utilizat în operă (în unele cazuri) prezintă defecte naturale ale materiei 
prelucrate. Noduri, ramificații de creștere, fibră deviată sunt vizibile pe versoul panourilor, frize, 
stâlpi decorativi. Aceste zone cu defecte naturale de lemn, coroborate cu microclimatul ambiant, 
pot produce în timp contorsionări locale de fibră lemnoasă vizibile uneori și pe fața lemnului prin 
degradări specifice de strat pictural. 


Figura 4. Nod de lemn prezent Figura 5. Contorsionare locală de fibră lemnoasă (nod) 
pe versoul panoului. vizibilă pe faţă ce a produs în timp desprinderi parțiale 
sau totale de strat pictural 

Figura 7. Canat dreapta ușă împărătească. Contorsionare locală de fibră lemnoasă (nod) 
vizibilă pe față prin degradarea specifică a stratului pictural. 


Factori de mediu: 


Climatul interior 


Proprietăţile higroscopice ale lemnului cauzează o stabilitate dimensională relativ scăzută. 
Lemnul uscat este mai higroscopic decât cel umed, iar calitatea lemnului depinde de umiditate. 

Variația concentraţiei de apă sub punctul de saturare determină schimbări ale structurii lemnului. 
Astfel, variațiile repetate de umiditate și temperatură produc tensiuni acumulate în lemn cu ruperi 
de fibră ce duc la apariţia fisurilor în lungul fibrei, fracturi, fragilizări de structură, curbări, expulzări 
de traverse, de elemente decorative (slăbirea proprietăţilor adezive ale cleiului utilizat). 


Figura 8. Verso friză apostoli. Desprinderi cu tendinţă de curbare concavă panou 
pe linia de asamblare a scândurilor. 


a 


Figura 9. Verso friză scene prăznicare. Desprinderi cu tendinţă de expulzare panou 
pe linia de asamblare a scândurilor. 

Figura 11. Detaliu verso, fractură de panou Figura 12. Detaliu față, fractură şi fisuri de panou. 
sculptat, policromat. Sisteme neadecvate de prindere (cuie metalice noi), 
fixare a panoului de structura portantă. 

Figura 13. Detaliu coronament, molenie. Lacună fragment din suportul de lemn sculptat. 


X 


Figura 14. Detaliu friză proroci, fractură suport de lemn pe linia de îmbinare. 
Fisuri, desprinderi, lacune de strat pictural. 


Aceste forme de degradare ale lemnului sunt preluate de stratul pictural cu consecințe asupra 
stării de conservare a acestuia. Slăbirea proprietăţilor de coeziune și adezivitate între straturile 
suprapuse generează în timp pierderea parţială sau totală de strat pictural. 

Figura 16. Lacune de strat pictural, desprinderi evolutive de strat pictural, 
depuneri de murdărie aderentă pe suprafața suportului de lemn. 

Figura 17. Migrări de strat pictural datorat infiltraţiilor de ape pluviale în mod repetat 
și cu perioadă mare de timp (zile). 


Figura 18. Verso friză apostoli, capăt lateral sud. Grafic de umiditate cu migrare în diferite etape, 
acumulare de umiditate la traversa din panou. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 1 39| 


Figura 19. Friză apostoli față, capăt lateral sud. Migrări de strat pictural datorat infiltraţiilor de ape pluviale 
în mod repetat și cu perioadă mare de timp (zile). 


Factori biologici: 


Prezenţa prelungită a umidității influențează higroscopicitatea celulozei din lemn ce poate fi 
propice degradărilor biologice — atac xilofag și fungic. 


Atacul insectelor xilofage apare ca fenomen important în degradările suportului de lemn și 
ale stratului pictural, prin fragilizări de structură lemnoasă cu pierderea parţială sau totală a 
elementelor sculptate. Instabilitatea structurii de lemn datorată canalelor și orificiilor de zbor se 
transmite stratului de preparaţie cu apariţia diverselor forme de degradare. 


Figura 20. Fotografie ansamblu verso friză proroci. Grafic de umiditate cu migrare în diferite etape. 

Figura 21. Detaliu verso friză proroci. Structură de lemn fragilizată de atacul fungic. 
Depuneri de murdărie slab aderentă la suport, ce au evoluat în timp în aglomerări de depozite 
localizate punctual pe suprafața panoului. 


i ini 


Figura 22. Verso friză „Arborele lui leseu”. Atac fungic, structură de lemn fragilizată, 
depuneri de murdărie slab aderentă la suport, ce au evoluat în timp în aglomerări de depozite. 

Figura 23. Stâlpi din registrul icoanelor împărătești, capătul inferior (paviment). Orificii de zbor 


Figura 24. Structură lemnoasă fragilizată ca urmare a atacului xilofag. 

Figura 25. Structură lemnoasă fragilizată ca urmare a atacului xilofag. 
Orificii de zbor și galerii produse de insectele xilofage. 


Factorul uman: 


Utilizarea lumânărilor în interiorul lăcașului de cult produce în timp depuneri de gudroane, 
scursuri de ceară, arsuri punctuale sau extinse de strat pictural, degradare ireversibilă datorată 
modificării structurale produse de temperaturile înalte. 


Figura 26. Fotografie ansamblu, friză față. 

Figura 29. Detaliu friză, carbonizare suport de lemn sculptat și policromie. 

Eroziuni de strat pictural cu diferite grade de profunzime până la structura lemnoasă se produc 
de regulă prin atingerea repetată a suprafeţelor inferioare ale iconostasului cu mâinile, hainele, 
acțiuni periodice de curăţenie prin desprăfuire, soluții pulverizate pentru îndepărtarea depunerilor 
de praf și gudroane atât la pictură, cât și pe suprafețele policromiei, îndepărtarea scursurilor de 
ceară prin utilizarea ustensilelor improprii: cuţit, bureţi abrazivi, șpaclu etc. 


9) a - % r.y 

Figura 30. Eroziuni de strat pictural cu diferite grade de profunzime până la structura lemnoasă. 


Suportul de lemn / panou icoană 

Figura 31. Sfântului Nicolae și ereticul Arie. Fractură Figura 32. Maica Domnului cu Pruncul. Fractură pe 
pe toată lungimea panoului, umiditatea prelungită pe toată lungimea panoului, halouri de umiditate, urme/ 
latura inferioară a panoului a favorizat apariția insectelor stropi de var, așchieri de fibră (laterala inferioară din stg. 
xilofage, depuneri de murdărie aderentă și slab aderentă la capătul traversei) urme de debitare și prelucrare a 
pe toată suprafața panoului panoului vizibile pe verso 

Figura 33. Așchieri de fibră rămase din debitarea și prelucrarea panoului de lemn. 

Figura 34. Depuneri de ceară, arsuri de panou, pete și stropi de var. 

Figura 35. Verso panou - structură de lemn fragilizată ca urmare a insectelor xilofage. Canale și orificii 
de zbor. Depuneri de materii slab aderente cu aspect văros, fractură de panou pe linia de îmbinare a 
scândurilor ce formează panoul. 


Figura 36. Față panou — fractură de panou cu distanțare evazată spre latura inferioară. 
Panoul de lemn este bine prelucrat și finisat pe față, acest aspect poate fi observat pe suprafețele 
lacunare de strat pictural. Orificii de zbor vizibile pe faţa panoului. 

Figura 37. Arsuri de strat pictural și depuneri de ceruri. Curăţări improprii efectuate în timp, inegale, cu 
uzuri în pelicula de protecţie și pelicula de culoare. 

Figura 38. Curăţări improprii efectuate în trecut, inegale, cu uzuri în pelicula de protecţie și pelicula de culoare. 

Figura 39. Cură 


și pelicula de culoare. 


culturadata.ro 

Figura 40. Curăţări improprii efectuate în timp, inegale, cu uzuri în pelicula de protecţie și pelicula de 
culoare. 

Figura 41. e Lacune de peliculă de culoare și preparaţie produse în etape cu diferite grade de 
profunzime până la suportul de lemn. 
e În lumină laterală se pot observa degradări evolutive de strat pictural. 

Figura 42. Reţea de fisuri în foița metalică și pelicula de culoare, depuneri aderente de praf, fum, 
gudroane. 

Figura 43. Reprezentări iconografice ilizibile, evidenţiate cu lumină directă. Depuneri aderente de praf, 
fum, gudroane, peliculă de vernis îmbrunată, aplicată în strat gros, inegal distribuit, granulat. 

Figura 44. Macrofotografii cu lumină directă. Peliculă de vernis îmbrunată, 
aplicată în strat gros, inegal distribuit, granulat. 


INSTITUTUL NAȚIONAL Ă 
PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 1 58| 


Figura 45. Strapări de peliculă de culoare ca urmare a degradării vernis-ului. 
Schița iconografică pentru reprezentarea artistică este vizibilă prin lacunele peliculei de culoare. 


3. Investigaţii (fizico-chimice, biologice, teste) 


Investigarea obiectului prin diferite procedee nedistructive — fotografierea în lumină directă şi 
laterală, macrofotografia și microfotografia, razele X, infraroșii și ultraviolete — duce la descoperirea 
invizibilului, a tuturor acelor detalii de ordin tehnic și structural care au importanţă nu numai pentru 
cunoașterea tehnologiei și a metodelor de conservare, dar și pentru înțelegerea și aprecierea 
calităţilor operei de artă. 


Toate aceste cercetări de ordin fizic, chimic și microbiologic coroborate reprezintă, în realitate, 
cel mai preţios auxiliar al restauratorului. Prin fotografiere și analiză microscopică, chimică și 
microbiologică se pot preciza în primul rând natura degradărilor și gravitatea lor. 


Studiu de caz: 
Fotografia: cu lumină directă 


Fotografia în lumină directă rămâne ca martor în documentaţia obiectului. Ea face parte din 
fișele de evidenţă, conservare și restaurare și relevă starea de conservare la un moment dat, 
indiferent dacă obiectul intră sau nu în procesul de restaurare.* 


Fotografia cu lumină laterală 

Fotografia în lumină laterală înseamnă aplicarea oblică a luminii pe suprafaţa obiectului. Acest 
mod de luminare a obiectului relevă cu precădere deformări de suport, grosimea peliculei de 
culoare, fisuri și desprinderi de strat pictural etc. 


3 Aparat foto Canon EOS 5D Mark! - CMOS Full Frame 21 MPx. Obiectiv Tamron AF 28-300mm f/3.5-6.3 XR Di VC 
IF (stabilizare de imagine). 
4 The Hamilton Kerr Institute, England, Bulletin number |, 1988. 

Atât fotografiile realizate cu lumină directă, cât și cele realizate cu lumină laterală străpung 
pelicula de vernis și ne dau o imagine mai apropiată de pelicula de culoare existentă (repictarea).* 


Figura 46. A — detaliu cu lumină directă; imaginea arată Figura 47. B — detaliu cu lumină laterală relevând 
lacune de strat pictural, incizii în grund și degradări de  deformările panoului sub stratul pictural și desprinderile 
vernis de pe marginea icoanei 


Figura 48. Ansamblu verso cu lumină directă și laterală 


5 ldem. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 160 
Macrofotografia* 
Cuprinde scara raporturilor de fotografiere de la 1:1 la 10:1. Această tehnică face posibilă 


studierea detaliilor nedetectabile cu ochiul liber. Ea poate arăta atât tehnica utilizată de pictor, cât 
și procese de degradare în stare incipientă.” 


Figura 49. Macrofotografie cu lumină directă, structura vernis-ului degradat și lacune 
în pelicula de culoare 


Figura 50. Macrofotografie cu lumină laterală, denivelări de preparaţie pe fața panoului, grosimea 
repictărilor dublată de grosimea inegală a vernis-ului și depuneri de murdărie 


6  Aparatfoto Canon EOS 5D Mark II - CMOS Full Frame 21 MPx. Obiectiv Tamron AF SP 90mm f/2.8 Di MACRO (1:1). 
7 The Hamilton Kerr Institute, England, Bulletin number |, 1988. 

Figura 51. Macrofotografie cu lumină laterală, ridicături de strat pictural sub formă de acoperiș în două 
ape, desprinderi oarbe, grosimea repictărilor pe scris și fond, fibre și fire textile vizibile pe marginea 
desprinderilor și ridicăturilor de strat pictural generatoare de viitoare lacune 


+ 


Figura 52. Macrofotografie cu lumină directă, degradarea peliculei de vernis sub formă 
de aglomerări ce au dus în timp la smulgerea / straparea peliculei de culoare 

Radiografia 


Aplicarea razelor Roentgen la cercetarea tablourilor s-a făcut pentru prima dată în 1882, la 
Munchen, și a dus la dezvăluirea invizibilului. Razele X care întâlnesc în calea lor diferite corpuri 
sunt „absorbite”, într-o proporție mai mare sau mai mică, umărul atomic, densitatea și grosimea 
acestor corpuri şi lungimea de undă a razelor respective. De aceea și diferiți pigmenţi folosiți 
în pictură reacţionează fiecare altfel, alcătuind porţiuni mai întunecoase sau mai luminoase. 
Datorită acestui fapt, stratul de pictură devine vizibil în toată adâncimea lui, dezvăluind anumite 
particularităţi ale lucrării (repictări succesive), care rămân cu totul ascunse unei simple analize 
de suprafață.e 


O radiografie poate produce informaţii detaliate cu privire la construcția panoului de lemn și la 
intervenţia ulterioară asupra lui. Se poate afla dacă scândurile de lemn sunt îmbinate cu dibluri din 
lemn sau cuie de metal, ceea ce poate dicta cursul tratamentului de restaurare pentru a minimiza 
riscurile daunelor și pentru a maximiza rezultatul.? 


Datorită faptului că icoana a avut intervenţii de restaurare (repictare) anterioare, prin 
radiografiere am vrut să aflăm: 
+ dacă pictarea personajului respectă incizarea grundului cu schița compoziţiei; 


+ localizarea exactă a completărilor de lacune cu grund provenite de la intervenţia de 
restaurare anterioară; 


* localizarea repictărilor pe suprafaţa icoanei (scris, fond, portret, mâini, mantie, decorul 
tunicii, peisaj). 
În urma radiografierii s-a constat: 
O la suport: 


* fractura verticală mediană a panoului ţine de la latura superioară până la latura 
inferioară, de-a lungul fibrei şi în toată grosimea lemnului. Panoul fracturat în două 
bucăţi a rămas ca un întreg datorită stratului de pânză aplicat pe mijlocul panoului; 


* urme de prelucrare a lemnului acum vizibile pe fața panoului; 
* cui rămas în fibra panoului (cantul din dreapta aproximativ mijloc). 
O la stratul pictural: 
* repictarea personajului respectă incizia inițială fără modificări de atitudine; 
+ se observă repictarea pe scris, fond, portret, mâini, mantie, decorul tunicii, peisaj; 


+ localizarea și forma exactă a completărilor de lacune cu grund provenite de la 
intervenţia de restaurare anterioară. 


Ru) 


8 Corina Nicolescu „Muzeologie generală”, ed. Didactică și pedagogică, București, 1979 
9 The Hamilton Kerr Institute, England, Bulletin number |, 1988 

Figura 53. Radiografie' ansamblu, datorită densităţii și felului pigmentului în radiografie ne apar 
suprafețe opace şi transparente 


10 Radiografierea icoanei s-a făcut cu aparatul reglat la 60 KV — 3,2 mA — (160-200 mS) 

Fotografia IR 


Razele infraroşii, invizibile ochiului, sunt înregistrate prin fotografie. Datorită lor se pot descifra 
inscripţii ascunse și cele adăugate ulterior, repictările mai vechi, uniformizate și acoperite de vernis. 


Pentru a putea primi informaţii strict legate de stratul pictural (dacă lucrarea a suferit schimbări 
de compoziție, retușuri, completări de lacune, repictări) am folosit fotografierea în infraroșu între 
parametrii 750 nm — 900 nm și 900 nm — 1150 nm. 


Pentru că fotografierea IR între parametrii 750 nm — 900 nm (IR 1) se oprea într-un strat de 
suprafață, nefiind folositoare pentru cercetarea noastră, am folosit fotografierea cuprinsă între 
parametrii 900 nm — 1150 nm (IR 2), care ne-a relevat pelicula de culoare autentică sub repictare. 


Figura 54. Detaliu IR între parametrii 750 nm — 900 Figura 55. Detaliu IR între parametrii 900 nm — 
nm (IR 1), masă compactă de culoare aplicată, fără 1150 nm (IR 2), prin comparație cu fotografia IR 750 
detalii nm — 900 nm, cea realizată între parametrii 900 nm 
— 1150 nm relevă diferențieri de tonuri pe faldurile 
tunicii, apariţia detaliilor 

Figura 57. Detaliu IR între parametrii 900 nm — 1150 nm (IR 2), se observă că sub zonele repictate (zonele închise 
din peisaj) există peliculă de culoare autentică. Autenticul relevă o mare fineţe de desen cu grijă pentru detalii 

Figura 58. Detaliu IR între parametrii 750 nm — 900 nm (IR 1) 

Figura 59. Detaliu IR între parametrii 900 nm — 1150 nm (IR 2), completări 
restaurare anterioară (dreapta jos) 

Fotografie UV fluorescent 


Studierea suprafeței cu raze ultraviolete — lumina lui Wood sau lumina neagră — pune în evidenţă 
degradările chimice superficiale produse în pelicula de culoare sau în stratul de vernis. Aplicarea 
acestor raze duce la cunoașterea stării de conservare a lucrării, scoțând în evidenţă procesul 
de degradare și intervenţiile ulterioare, făcute cu abilitate, care pot fi mai greu de determinat cu 
ochiul liber. 


Fotografierea UV cu lumină fluorescentă a dus la descoperirea pe suprafaţa icoanei a unor 
zone cu o a doua repictare punctuală, dezordonată, răspândită pe suprafaţa icoanei (fond, 
chenar, peisaj, mantie). 


Figura 60. Detaliu UV fluorescent; coroborând investigaţiile IR premergătoare și UV fluorescent, a 
rezultat apariția (dovedită) a altei intervenţii de dată mai recentă 

Figura 61. Detaliu UV fluorescent; se pot observa intervențiile de repictare de dată mai recentă prin 
apariţia zonelor mai întunecate 

Figura 62. Detaliu UV fluorescent 

Microfotografie 


Microfotografia se referă la fotografierea prin intermediul microscopului sau a 
stereomicroscopului. 


Microscopul"! ajută la determinarea structurii interne a obiectului, la aprofundarea unor detalii 
de ordin tehnic și la cunoașterea stării de conservare. 


Prin microscopie polarizată se obţin informații privind starea straturilor transparente ca rezultat 
al proprietăţilor de birefringenţă (stratul transparent captează lumina prin polarizare, iar lumina se 
oprește pe straturile picturale pe secţiuni). 


Examinarea microscopică în secțiune a straturilor de grund, culoare și vernis s-a făcut fără 
prelevare de probe — la suprafața icoanei — folosindu-ne de lacunele existente, pe câmpul pictural 
și marginile icoanei. 


"07%, 4 Fi m 
Figura 63. Stratigrafie de grund 20X, clivaje între Figura 64. Stratigrafie de grund 50X, fisură de 
straturile de grund grund și structură de grund 


Figura 65. Completare ulterioară de grund 20X, zona mai deschisă la culoare și diferența de structură 
reprezintă o completare provenită din restaurarea anterioară 


11 Microscopul utilizat a fost Leica EZ4 D cu cameră digitală EC 3 cu rezoluţie de 3 megapixeli. 

igura 66. Pânză, grund, peliculă de culoare și igura 67. fir de in 
vernis 20X 


Figura 68. Aureolă 25X, structură de vernis inegală, Figura 69. Detaliu sprânceană 25X, peliculă de 
îmbrunată și fisuri microscopice culoare și vernis 


Figura 70. Detaliu aripă 20X, structură de vernis și pigment care arată repictări şi revernisări 

igura „rond chenar verde-galben igura „ Aglomerari de vernis degradat cu 

Figura 73. Fond verde-albastru 20X Figura 74. Litere stânga sus 20X, repictare vernis 
îmbrunat cu reziduuri și fibre textile 


Figura 75. Structură vernis cu pigment roșu 45X Figura 76. Vernis îmbrunat, granulat, grosier, 


reticulat 20X 

Figura 77. Stratigrafie chenar 100X, grosimea Figura 78. Stratigrafie chenar 20X, lemn, pânză, 
peliculei de culoare și vernis grund, peliculă de culoare şi vernis 


“Figura 79. Stratigrafie în lacună 20X, secţiune în vernis și peliculă de culoare, fibre textile pe marginea 
lacunelor 


4. Cauzele de degradare 


Lemnul este un material natural. Chimic este compus din celuloză, lignină și hemiceluloză și 
în mică parte mai găsim gume, rășini și materii tanante. 

Apa existentă în lemn este de trei feluri: apa liberă (lemnul verde), apa legată (intră în compoziția 
fibrelor și cauzează contracții în timpul uscării), apa de compoziţie (intră în compoziția moleculelor). 


Proprietăţile higroscopice ale lemnului cauzează o stabilitate dimensională relativ scăzută. 
Lemnul uscat este mai higroscopic decât cel umed, iar calitatea lemnului depinde de umiditate. 
Variația concentraţiei de apă sub punctul de saturare determină schimbări ale structurii lemnului. 


În momentul în care lemnul se debitează și devine suport pentru pictură, el mai conţine apă 
în pereţii celulelor, fiind foarte higroscopic. Din cauza higroscopicităţii, lemnul preia umiditate din 
mediul ambiant și o cedează în aceeași măsură. În aceste condiţii, panoul se dilată și se contractă, 
modificându-și dimensiunile. Acest fenomen influențează starea de conservare a stratului pictural 
și a peliculei de vernis. 

Higroscopicitatea celulozei din lemn poate fi propice degradărilor biologice — atac xilofag și 
fungic. Rezultatul atacului biologic rupe structurile de rezistenţă din interiorul masei lemnoase și 
pune în pericol existența operei de artă. 


Preparațţia de grund, suport pentru pelicula de culoare. 


Gipsul este materialul de umplutură din grund, într-o soluţie de clei. Este un mineral care face 
parte din grupa sulfaţilor și mai este denumit și sulfat de calciu hidratat. El este de obicei alb când 
este de bună calitate. Material cu duritate scăzută, gipsul este solubil în apă și clivează. Clivajele 
straturilor de grund sunt determinate de schimburile de umiditate dintre stratul pictural și panou, 
apa infiltrându-se între pelicula de culoare și straturile de grund, între straturile de grund, pânză 
(dacă este prezentă) și panou. 


Degradările grundului sunt expresia degradărilor din panou și, ca atare, cauzele degradărilor 
din panou sunt definitorii și pentru grund. 


Cauzele fizice — fluctuaţia bruscă de temperatură și umiditate determină modificarea dimensiunii 
panoului și au ca efect apariţia desprinderilor de-a lungul fibrei. Prezenţa îndelungată a umidității 
duce la pierderea adezivităţii cleiului, astfel că stratul de grund nu mai poate prelua mișcările din 
fibra lemnoasă, generând desprinderi de strat suport care ulterior devin lacune. 


În zonele de contact frecvent, apar uzurile de folosință ce duc la pierderi de strat de grund, 
peliculă de culoare și foiţă metalică pe suprafeţe extinse, lăsând lemnul aparent. 


O altă cauză majoră de degradare este cea a aplicării tratamentelor agresive de spălare, 
ștergere, periere ce produc pierderi de grund, peliculă de culoare, foiţă metalică și vernis. 


Degradările de strat pictural şi lacunele de strat pictural se pot identifica într-un procent mai 
crescut pe suprafeţele sculptate, traforate, în comparaţie cu zonele plane ale policromiei. 


Elasticitatea vernis-ului trebuie să fie suficientă pentru a putea prelua tensiunile provocate de 
variațiile de temperatură și umiditate produse în special asupra suportului. 


Luciul peliculei trebuie să asigure profunzimea maximă a culorilor, astfel că pelicula de vernis 
trebuie să reflecte lumina în mod regulat. Comportarea în condiţii de umiditate este importantă 
deoarece datorită factorilor de mediu se pot altera funcţiile pentru care pelicula de vernis a fost 
aplicată. Aerul poluat care conţine dioxid de azot și bioxid de sulf în condiţii de umiditate ridicată 
formează acizi cu rol catalizator în degradarea hidrolitică a vernis-ului. Energia termică și oxigenul 
din aer sunt cauza descompunerii parţiale a vernis-urilor. 


Ca un vernis să fie de bună calitate trebuie să conţină o rășină bună (nu brunisează, are 
proprietăţi stabile, elasticitate), pentru că tipul de rășină influențează mecanismul degradării. 


Degradările peliculei de vernis pot avea loc atât în stare proaspătă, cât și în stare uscată. După 
uscare sau uscare aparentă, vernis-ul se acoperă de impurități grase și praf. 


5. Diagnostic 


Stabilirea unui diagnostic în vederea propunerii unui tratament de restaurare corect asupra unei 
opere de artă, incumbă cunoașterea cauzelor degradărilor manifestate prin formele de degradare 
observabile sau ascunse. 

Pentru a trata cauza și apoi a atenua efectul, stabilirea diagnosticului ţine de deslușirea corectă 
a ecuaţiei dintre cei trei factori cauzatori, aceștia fiind: factorii fizici, chimici și biologici. 


În urma cercetării operei de artă (icoană, iconostas) d.p.d.v. istoric, analiza stării de conservare 
și cauzele de degradare, coroborat cu investigaţiile efectuate se pot enumera tipurile de degradări 
începând de la suport, strat pictural și pelicula de protecţie. 


6. Documentaţie desenată 


Se anexează și o documentaţie desenată (relevee) cu rol de a cartografia starea de conservare 
cu formele de degradare ce le prezintă obiectul, localizarea tipurilor de investigaţii, notarea 
dimensiunilor icoană/ansamblu iconostas, propuneri de metodologie, etc. 


7. Propunere metodologică de intervenţie în vederea 
conservării și restaurării 


Descrierea etapelor de intervenţie și a metodelor utilizate în vederea conservării și restaurării 
operei de artă (icoană, iconostas). 


III. Metodologia conservării și restaurării 


1. Consolidare strat de preparație și peliculă de culoare 


1.1. Consolidare profilactică 


Operaţiunea de protecţie temporară se va aplica local, în zonele cu degradări ce prezintă 
caracter evolutiv atât la stratul de preparație, cât și la pelicula de culoare, sau la ambele, în funcţie 
de situație. Asigurarea stratului pictural se va efectua prin aplicarea foiţei japoneze cu soluție 
apoasă de clei de pește între 3 și 5% și conservant. Foiţa japoneză este tăiată 10x10 cm sau 
dimensiuni mai mici în funcţie de suprafaţa pe care se aplică. Soluţia apoasă de clei se va aplica 
cu ajutorul unei pensule, prin intermediul foiței japoneze, din centru spre margini. 


1.2. Consolidare la rece (spatulă metalică flexibilă sau rigidă) 


Această operaţiune se utilizează în situaţiile cu probleme de peliculă de culoare (solziri, 
exfolieri) când au loc intervenţii de suprafaţă. Se poate realiza cu spatulă metalică flexibilă sau 
rigidă, o soluție apoasă de clei la temperatura camerei şi conservant. Are loc un proces de sclivisire 
a suprafeţei până la evaporarea dispersantului. Între pelicula de culoare și spatulă se va aplica o 
folie transparentă de melinex. 

1.3. Consolidare la cald (spatulă termoreglabilă, fier de călcat termoreglabil cu 
gramaje diferite în funcţie de situație) 


Consolidarea definitivă se aplică local, în zonele cu forme de degradare ale stratului pictural 
ce necesită această operațiune. 


Se va utiliza o soluţie apoasă de clei de pește caldă cu o concentraţie cuprinsă între 8 şi 12%, 
după caz, și conservant. 


Cleiul se aplică atât cu pensula, cât și prin injectare, prin intermediul hârtiei japoneze în funcţie 
de felul desprinderii și permisivitatea stratului pictural. 


Peste hârtia japoneză utilizată la consolidarea profilactică se va mai adăuga un strat de hârtie 
japoneză și mai multe straturi de hârtie pelur (4-6 straturi pelur), urmând ca acestea (pelurul) să 
fie înlocuite pe măsura eliminării condensului rezultat din alternarea preselor calde (prin călcare) 
cu cele reci (pietre de marmură cu forme și greutăţi diferite). 


Alternarea cald-rece duce la pătrunderea cleiului în stratul pictural degradat și evaporă apa 
prin condens, preluat de hârtia pelur și cea albă. Se vor alterna presele calde cu cele reci până la 
eliminarea apei prin condensare în totalitate. 


După consolidare, se îndepărtează straturile de hârtie adjuvante, inclusiv hârtia japoneză, cu 
ajutorul tamponului de vată umectat în apă caldă și bine stors. 


2. Completări de lacune din stratul de preparaţie 
cu grund nou 


2.1. Lucrări pregătitoare în vederea completărilor 


O Curăţarea chimică și mecanică a lacunelor existente de strat pictural 

Îndepărtarea depunerilor de murdărie din suprafaţa lacunară și degresarea acestora se va 
face chimic cu o soluţie de alcool etilic 5-7% în apă și mecanic cu bisturiul și tampoane de 
vată umectate în apă alcoolizată. Vor fi evitate acţiuni intense de frotare în marginile lacunelor, 
prevenind eroziunea stratului de culoare. Marginile lacunelor vor fi degresate cu aceeași soluție 
și prin intervenţie cu bisturiul, pentru asigurarea îndepărtării complete a depunerilor. 


O Amorsarea suprafeţelor lacunare de strat pictural 

Amorsarea suportului se va efectua prin pensulare cu o soluţie slabă de clei de pește 6-7% în 
apă, conservant și un adaos de praf de cretă. Cantitatea de praf de cretă se adaugă până când 
se obţine o soluţie semilichidă ce poate fi aplicată pe suprafaţa lacunară prin pensulare fără a se 
depăși marginile lacunelor. 


2.2. Efectuarea completărilor cu spatula sau pensula 


Grundul nou se va aplica în straturi succesive cu spatula sau pensula fără a se depăși marginile 
suprafețelor lacunare. Se va utiliza soluţie apoasă de clei de peşte 8-9%, conservant și adaos de 
praf de cretă. Cantitatea de praf de cretă se adaugă până când se obţine o vâscozitate de grund 
ce poate fi aplicat cu spatula sau prin pensulare (după caz). 

2.3 Finisarea completărilor cu grund nou 


Suprafeţele se vor șlefui cu dopul de plută umectat în emulsie de ou '4 și conservant. Șlefuirea 
trebuie să fie la nivelul stratului pictural. Acţiunea mecanică prin mișcări circulare cu ajutorul 
dopului de plută și chimic emulsie de ou '4 şi conservant trebuie să se efectueze cu atenție, 
fără a pune în pericol zonele învecinate lacunei. Eventualele halouri albe ce rezultă din această 
operaţiune vor fi îndepărtate cu emulsie de gălbenuș de ou '4, conservant și vată bine stoarsă. 


Finisarea suprafeţei pregătește zona pentru următoarea operaţiune de integrare cromatică a 
lacunei. 


3. Curăţare 


Din punct de vedere tehnic, alegerea, dozajul și modalităţile de aplicare a soluţiilor utilizate 
pentru curăţat vor trebui puse în concordanţă cu exigenţele de securitate impuse de natura stării 
de conservare (e posibil ca aderenţa insuficientă a stratului pictural să oblige la consolidare înainte 
de curăţare, iar de aici poate rezulta și alegerea soluţiei de curăţare ţinând cont de natura fixativului 
și de solventul său) a picturii originale și selecţia substanţelor de curăţare în funcţie de materiile 
care trebuie îndepărtate. 


O identificare în vederea orientării și alegerii soluţiilor de curăţare se face în mod normal în 
urma analizelor de laborator urmate de teste de solubilitate. 


Soluţiile de curăţare se pot alege în funcţie de materiile prezente și de rezistența sau 
sensibilitatea picturii originale. 


Se alege solventul ai cărui parametri sunt mai apropiaţi de cei ai solidului de dizolvat. 
Lichidele polare au o mare tensiune superficială (apa) și o mai mică tendinţă de a se evapora. 
Lichidele nepolare au o scăzută tensiune superficială și se evaporă repede (hidrocarburile). 
Hidrocarburi — benzen, toluen, xilen, white spirit, terebentine 

Derivați halogenaţi — diclor-metan, cloroform, tetraclorură de carbon, diclor-etan 

Alcooli — alcool etilic, izopropilic, metilic 

Glicoli — etilenglicol, glicerină 

Eteri — dioxan, eter etilic, eter izopropilic 

Cetone — acetonă, metil-etil-cetonă 

Esteri ai acizilor carboxilici — acetat de etil, acetat de butil 

Amine — butilamină, morfolină, piridină, hidroxid de amoniu 


Amide — dimetilformamidă, formamidă 


4. Integrare cromatică 


Integrarea cromatică oferă posibilitatea refacerii integrităţii imaginii. Este un ansamblu de 
operaţiuni privind tratarea uzurilor, zgârieturilor la pelicula de culoare, lacunelor de strat pictural 
în vederea refacerii pe cât posibil a lecturii operei fără a produce un fals istoric și estetic. 

În funcţie de tipul și extinderea lacunelor, de la uzura patinei și a stratului pictural la marile 
câmpuri lacunare, lacunele pot permite sau nu refacerea integrităţii imaginii. 


4.1. Integrare uzuri, zgârieturi la pelicula de culoare 


Operațiunile de integrare cromatică se vor executa prin metoda velatura și ritocco pentru uzuri și 
zgârieturi — tonuri de culoare opacă cu gamă cromatică caldă sau rece aplicate prin transparenţă. 
Reversibilitatea completării cromatice se va asigura prin utilizarea culorilor de apă, a emulsiei de 
ou 1/4 și a conservantului. 


Integrarea lacunelor se va face diferențiat, prin metoda echivalenţei cromatice, în armonie cu 
cromatica locală sau generală a zonei, cu un ton mai deschis, urmărind a obține o percepție finală 
integrată în ansamblu. 


4.2. Integrarea completărilor cu grund nou 


Completarea cromatică se va face conform celor două principii fundamentale ale restaurării: 
lizibilitatea intervenţiei fără aparatură de specialitate și reversibilitatea tehnicii. Lizibilitatea 
intervenţiei se va asigura prin tehnica tratteggio (prin juxtapunerea și suprapunerea culorilor pe 
cât posibil pure în linii paralele și verticale), obținând în final acea intensitate care să reducă 
vizibilitatea lacunei, făcând să se integreze cromatic în același plan cu originalul. Reversibilitatea 
se asigură prin utilizarea culorilor de apă, a emulsiei de ou 1/4 și a conservantului. Completarea 
cromatică va avea un caracter limitativ, oprindu-se la marginea lacunelor. 


Integrarea lacunelor se va face diferențiat, prin metoda echivalenţei cromatice, în armonie cu 
cromatica locală sau generală a zonei, cu un ton mai deschis, urmărind a obține o percepție finală 
integrată în ansamblu. 


5. Vernisare 


Aplicarea peliculei de protecţie se poate efectua prin pulverizare sau pensulare cu o distribuire 
uniformă a vernis-ului şi o uscare controlată. 

Examinarea științifică a picturii de șevalet 


d 


Tipuri de degradări specifice 


Autor loan Sfrijan 


În timp, s-a folosit o varietate mare de materiale ca suport și strat pictural. 


Pictura, în general, poate fi clasificată în: 


* pictură murală (imobilă) — a fresco, a secco; 


* pictură de șevalet (mobilă). 


Evoluţia suporturilor folosite în pictura de șevalet: 


+ lemnul a fost folosit preponderent până în secolul al XVI-lea; 


+ pânza a fost folosită în toate epocile și toate școlile — independentă începând cu secolul 
al XVI-lea; 

* cuprul a fost folosit în pictura vest-europeană a secolelor XVII-XVIII (pentru picturi de 
mici dimensiuni); 

* fildeșul a fost folosit în secolul al XVIII-lea în Anglia și Franţa ca suport pentru miniaturi; 

* sticla a fost folosită încă din Renașterea italiană; 

+ cartonul a fost folosit ca suport din a doua jumătate a secolului al XIX-lea; 


+ prefabricatele din lemn (placaj, panel etc.) au fost folosite din a doua jumătate a 
secolului al XIX-lea; 


+ pielea a fost folosită ca suport la lucrări decorative. 


Lemnul 


Lemnul a fost constant folosit drept suport în toate școlile de pictură. Modelele se pot distinge 
după specia lemnului, tăietură sau îmbinare. Diferenţierile se pot face în funcţie de epoci, ţări și 
ateliere. 


Lemnul s-a folosit începând cu primele practicări ale artei. A fost suportul favorit în pictura 
apuseană din secolul al XIV-lea până în secolul al XVI-lea, mai puţin în secolele al XVII-lea și al 
XVIII-lea, când a fost surclasat de pânză. Lemnul a căpătat un nou interes în secolul al XIX-lea. 


La prima vedere, lemnul poate fi considerat un suport foarte solid, rezistent, ca suport pentru 
pictură, dar din punctul de vedere al stabilităţii are multe vulnerabilități din cauza structurii sale 
complexe. 

Din punctul de vedere al cerinţelor suportului de pictură, sunt foarte importante: 
* alegerea lemnului potrivit, stabilitatea din punctul de vedere al umidității, debitarea, 
zona de debitare și prelucrare corectă; 
+ depozitarea în condiţii microclimatice stabile; 
* transportul într-un microclimat controlat; 
* restaurări ştiinţifice; 


* prevenirea atacurilor biologice. 


Structura lemnului 


Lemnul este alcătuit din: 
* centru (inima); 
* lemnul tare (dur), format din celule inactive ce depozitează minerale și substanţe cu 
proprietăți fungicide și insecticide ce îi conferă protecţie la atacurile biologice; 
+ lemnul moale, format din celule active ce transportă seva; 
+ scoarța. 


În funcţie de culoarea lemnului dur, speciile de lemn sunt împărţite în: 


* specii de lemnul dur colorat (stejar, pin, nuc, castan, salcie); 


* specii de copaci de aceeași culoare a lemnului slab și a celui dur, diferența constând 
în faptul că partea moale este foarte bogată în umiditate (tei, molid, brad, fag roșu); 


+ fără deosebiri de culoare sau conţinut de umiditate între partea dură și cea moale, 
distincţia făcându-se doar la microscop (plop). 


Inelele de creștere se formează în perioada de vegetaţie primăvară-vară și sunt alcătuite din 
celule diferite ca tip și dimensiune faţă de celulele din perioada rece. Inelele de creștere sunt 
extrem de importante în datarea panourilor pe lemn (dendrocronologie). 


Răspândirea regională a celor mai folosite specii de lemn în jurul anului 1500: 
+ Țările de Jos — stejar 100%; 
«+ Germania — stejar 20%, pin 21%, tei 21%; 
* ltalia — plop 90%; 
+ Franţa: stejar 57%, castan 17%. 


În secolul al XIX-lea revine lemnul ca suport, cea mai folosită esenţă fiind mahonul. 
Panourile de lemn pot fi clasificate în funcţie de tăietură şi îmbinare: 


„ tăietura radială (corectă) — este perpendiculară pe inelele de creștere ale trunchiului. 
Este caracterizată de lățimi reduse ale scândurilor, dar rezistenţă la modificările 
dimensionale și deformări. Sunt cele mai vechi tipuri de debitări prin spargerea 
trunchiului; 


* tăietura tangenţială (incorectă) — este tangenţială pe inelele de creștere ale lemnului. 
Permite lățimi mari ale scândurii (egale cu grosimea trunchiului), dar rezistenţă scăzută 
la modificări dimensionale, deformări, cu predispoziţie la fracturi și fisuri (spărturi). 

Panourile pot fi confecţionate din una sau mai multe scânduri îmbinate, în funcție de mărimea 
picturii. 

Îmbinările pot fi: 

* prin simplă încleiere la 90* — aproape 90% din panourile flamande dintre secolele 
XIV-XIX; 

* cu umăr la 90* — pentru mărirea suprafeţei de încleiere; întâlnită în școlile de pictură 
din sudul Europei, în special Spania secolelor XIV-XV; 

* cunut și feder. 

Aceste îmbinări pot fi consolidate cu cepuri de lemn îngropate, traverse îngropate sau fixate 
în cuie sau cepuri de lemn pe spate, pene de lemn în formă de coadă de rândunică, mai rar pe 
față, de cele mai multe ori pe spate. De multe ori, aceste consolidări sunt târzii și au fost făcute la 
restaurări. Alte îmbinări au fost consolidate cu benzi de pânză, pergament, hârtie, fibre vegetale 
și animale. 

Un număr important de panouri vechi au fost consolidate cu parchetaje, preponderent în secolul 
al XIX-lea. 


Pânza 


Suportul de pânză a fost folosit din cele mai vechi timpuri. Folosirea ţesăturilor pentru pictură 
poate fi urmărită până în Egiptul Antic. 


În Evul Mediu, pânza a fost folosită în unele școli europene de pictură, aceasta reieșind atât 
din operele păstrate, cât și din surse scrise. Între secolele XIII și XVI, pânza era lipită în totalitate 
sau numai pe margini pe panouri de lemn. 


La mijlocul secolului al XVI-lea apare suportul auxiliar — șasiul — și pânza devine suport 
independent. 


Suportul din pânză are avantajul că are o rezistenţă mare în timp, este foarte ușor în comparaţie 
cu panoul de lemn și poate fi rulat în timpul transportului. 


În 1786, în Anglia a fost creat primul război de țesut mecanizat care funcţiona pe același principiu 
ca războiul de țesut mecanic, iar în 1805, în Franţa a fost creat războiul de ţesut specializat cu 
comandă automată individuală a ițelor. 


Fibrele folosite în timp: 
* inul este cel mai folosit, fiind puţin poros, foarte rezistent la fluctuațiile U.R., se modifică 
dimensional într-o mai mică măsură; 
+ cânepa este folosită puțin în secolele XIX și XX; fibra este lipsită de supleţe și rezistenţă; 


* bumbacul este folosit în secolul al XX-lea, în special, la suporturile preparate industrial; 
are o fibră poroasă, extrem de instabilă la fluctuațiile U.R.; 


* mătasea este folosită rar în pictura fără preparaţie. 


Alegerea unei fibre și modul în care este țesută se reflectă în rezistenţa și aspectul general al 
lucrării. 

Italienii foloseau o varietate mare de țesături. Se cunosc cazuri în care au fost folosite tipuri 
diferite de țesătură ce au intrat în componența aceluiași suport. În pictura venețiană era des 
întâlnită pânza țesută pe diagonală. 

Olandezii foloseau ca regulă generală o pânză subțire în care urzeala trecea regulat pe 
deasupra și dedesubtul firelor de băteală. 


Țesătura este un produs textil realizat din cel puţin două sisteme de fire: unul dispus longitudinal, 
denumit urzeală, și celălalt dispus transversal, denumit băteală. Regula după care se îmbină firele 
acestor două sisteme se numește legătură. 


Legături fundamentale pentru țesături: 
* legături pânză; 
* legături diagonal fundamental; 
* legături atlas fundamental. 


Legătura pânză este utilizată în mod curent în pictura de șevalet, modul de ţesere fiind cel 
mai simplu: firele de urzeală trec regulat pe dedesubtul și pe deasupra firelor de băteală (utilizată 
frecvent în pictura olandeză). Aceste tipuri de pânze sunt ţesături cu gren care nu prezintă faţă 
sau spate. 


La țesere, legăturile diagonal fundamental sunt prelucrate ca legături cu dominantă de 
băteală pentru a proteja firele de urzeală și, de asemenea, mecanismul de formare a rostului. 


Influenţa legăturii diagonal asupra țesăturii constă în aspect neted, rezistenţă mare la frecare 
și tușeu plăcut, moale. 


Legăturile atlas creează în câmpul țesăturii un aspect specific de suprafaţă netedă și uniformă, 
chiar lucioasă. A fost folosită în unele ateliere de pictură din secolul al XVI-lea până în secolul 
al XVIII-lea. 


Există o evoluţie a lăţimii pânzei în timp. În jurul anului 1500, lăţimea maximă era de 70 cm. 
La sfârșitul secolului al XVI-lea, în pictura venețiană lățimea maximă era de 125 cm, iar în cea 
flamandă, 146 cm. În a doua jumătate a secolului al XVII-lea, în pictura flamandă se întâlnesc 
pânze cu lățimi de 210 cm. 


Pentru obţinerea unor suporturi mai mari, pânzele erau cusute între ele prin diferite tipuri 
de cusături: 
« însăilare simplă a ambelor margini; 
* cusătură prin plierea marginilor; 
* cusătură prin rularea marginilor; 


* cusătură în urma acului. 


Evoluţia suportului auxiliar 


La sfârșitul secolului al XVI-lea, pânza era întinsă pe un șasiu provizoriu pentru a fi pictată şi 
apoi fixată pe un alt șasiu sau direct în ramă cu sfoară. Aceste indicii se mai păstrează foarte rar, 
deoarece majoritatea pânzelor vechi au fost dublate. 


Șasiurile apar la începutul secolului al XVI-lea. Acestea sunt fixe la îmbinări (fixate cu cepuri 

de lemn sau cuie de metal). Dimensiunile cele de mari au una sau mai multe traverse în cruce. 

În a doua jumătate a secolului al XVIII-lea, apar șasiurile mobile, la început cu o pană, apoi cu 
două pene la îmbinări. Folosirea penelor datează din jurul anul 1755, fiind menţionate în scris ca 


noutate în anul 1757. Această inovaţie este răspunsul la oscilaţiile tensiunii pânzei la umiditatea 
relativă. Prin pene se extind îmbinările, ceea ce permite retensionarea periodică a pânzei. 


În secolul al XIX-lea, șasiurile erau confecţionate cu pantă pentru a limita contactul cu pânza 
suport. 


Suportul de metal 


Cuprul este folosit ca suport pentru picturi de mici dimensiuni, în special în Olanda și Germania, 
de la mijlocul secolului al XVI-lea, mijlocul secolului al XVII-lea. Este un suport stabil, fiind protejat 
împotriva coroziunii de stratul pictural de pe faţă, uneori și de o preparaţie de ulei pe spate. 


A fost înlocuit de email, iar plăcile de cupru au fost intens utilizate în gravură. 


Ramele 


În secolele XIV-XV, ramele erau din aceeași bucată cu panoul. 


La sfârșitul secolului al XV-lea apar ramele fixe — marginile panourilor sunt îngropate în canelura 
acestora. Foarte puţine rame de acest tip au supravieţuit până în zilele noastre, fiind foarte expuse 
la degradări. 


În Renaștere apar: 


* rame lăcaș — cu pediment în partea superioară și piedestal la bază; 
* rame plate — pictate, decorate cu foiţe metalice, intarsii; 
* rame profilate — simple sau cu ornamente. 


Apariţia și comercializarea ramelor aplicate a dus la înlocuirea multor rame foarte vechi. 


Tehnica picturii 
Stratul pictural este format din: 


strat de încleiere; 
* preparaţie grund; 
* imprimatura; 

+ strat de culoare; 
strat de vernis. 


Strat de încleiere 


Preparaţia este în mod tradiţional compusă dintr-un strat de încleiere aplicat pe suprafața 
suportului și mai multe straturi de liant (clei, ulei) cu materiale de umplutură (carbonat de calciu, 
sulfat de calciu). În anumite cazuri conţine și un ultim strat izolant alb sau colorat (imprimatura). 

Ea izolează și protejează fibrele celulozice ale suportului de aciditatea uleiurilor din stratul de 
culoare. 

Tipuri de preparații: 


* albe-— alcătuite din clei animal şi material de umplutură (carbonat de calciu în țările din 
Europa de Nord și Europa Centrală, gesso în ţările mediteraneene); au fost folosite de 
primitivi, în Renaștere, apoi au fost reintroduse în secolul al XIX-lea; 


* colorate — folosite în secolele XVII-XVIII, în special, pentru pânză; uleiul înlocuiește 
cleiul, pentru obţinerea unor preparaţii mai elastice și stabile la U.R.; în funcţie de școli 
sau zone geografice, culorile acestor preparaţii diferă astfel: brun- roșcat în Italia, ocru- 
galben și ocru-roșu în nordul Europei; se întâlnesc și cazuri în care preparaţia lipsește, 
limitându-se la un strat de clei sau ulei. 


Imprimatura este un strat intermediar cu rolul de a impermeabiliza preparaţia. 


Până în secolul al XVI-lea, grundurile de clei erau izolate cu un strat format din ulei și alb de 
plumb. Picturile au rămas cu luminozitatea iniţială. 


Preparaţiile colorate erau acoperite în unele zone de un strat gri, închis sau deschis, format 
din ulei, alb de plumb și cărbune. 


Stratul de culoare este compus dintr-un liant și pigmenţi, în funcţie de epoci și de natura 
liantului (clei, ulei, rășină, ceară). Bogăția tehnicilor picturale se regăsește în varietatea de lianți 
și pigmenţi pe care artiştii le-au adoptat. Natura liantului, a pigmențţilor și a tehnicii de execuție 
condiţionau uscarea, viitorul comportament al tabloului și îmbătrânirea sa. 


Natura chimică a pigmentului exercită o influenţă importantă asupra proprietăţilor mecanice 
ale stratului de culoare. 


Pigmenţii bazici se combină cu acizii grași ai liantului și formează săpunuri metalice. Aceste 
straturi au o mare rezistenţă și elasticitate. 


Pigmenţii neutri din punct de vedere chimic realizează o coeziune a stratului prin legături 
secundare. Se constată o mai slabă rigiditate și rezistenţă a stratului. 

Pigmenţii la primitivi sunt într-o gamă restrânsă, de origine minerală și organică. În timp, 
numărul acestora s-a mărit prin apariţia pigmenţilor de sinteză. 


Mediumuri: 
* apa; 
* cleiuri animale și vegetale; 
* gume arabice; 
* emulsii de ou; 
* uleiuri; 


* rășini naturale și sintetice. 


Vernis-urile sunt pelicule ce au rolul de a proteja și a pune în evidenţă cromatica stratului de 
culoare. Acestea sunt dispersii formate din rășini naturale sau sintetice și un solvent. În unele 
cazuri, artiștii foloseau uleiuri sau amestecuri uleiuri-rășini. 

Analiza operei de artă 


Metode de analiză a lucrării 
Examinarea lucrării: 


O lumină directă — o imagine 
de ansamblu; 


O lumină laterală — deformări 
ale suportului, desprinderi 
ale stratului pictural; 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 1 86| 


O transparenţă — spărturi, fisuri, cracluri; 


„O fluorescență UV (analiză 
de suprafață) — degradarea 
stratului de  vernis, 
intervenţii vechi, retușuri 
și repictări, compoziţia 
materiei picturale; 


O reflectografie de infraroșu 
(analiză substrat, în cazul 
picturilor cu strat de culoare 
subțire) — pune în evidență 


degradări, intervenţii 
ulterioare, tehnica de lucru 
a autorului; 


INSTITUTUL NAȚIONAL 


PENTRU CERCETARE ȘI FORMARE CULTURALĂ culturadata.ro 


RESTAURATOR BUNURI CULTURALE (Suport de curs) 1 87| 


O Roentgen RX (analiză 
de profunzime, în toată 
grosimea picturii) — pune 
în evidenţă degradări în 
straturile componente ale 
picturii, modificări, tehnica 
de lucru, natura materiei 
picturale; 


cu ajutorul fotografiei în lumină directă, laterală, macro și fluorescenţă UV; 
microscopie — tehnica de lucru, degradări, intervenţii, granulaţia pigmențţilor; 


dendrocronologie — determinarea vârstei și a locului de unde provine lemnul; 


O O 0 0 


stratigrafii — secţiune în 
grosimea stratului pictural; 

O determinări de pigmenți 
prin metoda XRF; 


E (keV) 


Mecanisme de degradare: 
* - degradări chimice; 
* - degradări biologice; 
* - degradări mecanice. 


Degradări chimice — oxidarea duce la ruperea lanțurilor polimerice și la creșterea acidității. 
Hidroliza este degradarea unei substanțe în prezenţa apei. 


Reacţii fotochimice — lumina este agent de activare ce conduce la apariția de reacții chimice. 
Lumina asociată cu oxigenul duce la reacţii de foto-oxidare. 


Degradările biologice sunt provocate de microorganisme, mucegaiuri, bacterii, insecte. 


Degradările mecanice sunt provocate de contracții și dilataţii specifice materialelor componente 
fiecărui strat și în ansamblul picturii. 


Sunt influențate de natura materialului și microclimat (umiditate și temperatură). 

Degradările suporturilor 


Degradările panoul de lemn 


O Deficienţele de tehnică (debitare, confecționare, îmbinare, ranforsare incorectă a panoului 
și a componentelor sale) duc la: deformări, fisuri (spărturi), desprinderi între componentele 
panoului de lemn și apariţia degradărilor la nivelul stratului pictural; 


O Variaţiile de microclimat 
(U.R., temperatură) duc la: 
modificări dimensionale, 
deformări ale suportului, 
pierderea coeziunii dintre 
straturile componente 
și favorizarea apariţiei 
atacurilor biologice; 


O Degradările biologice 
(mucegaiuri, insecte, 
fungi) duc la: fragilizarea 
și distrugerea suportului; 

O Manipulările defectuoase 
duc la: fisuri (spărturi), 
zgârieturi, pierderi locale, 
deformări,  prăbușiri, 
eroziuni etc.; 


O Intervenţiile 
necorespunzătoare în 
timp (parchetaje, traverse, 
dublări, redimensionări, 
completări, consolidări) duc 
la: fracturi, fisuri, deformări 
ale suportului de lemn și 
degradări la nivelul stratului 
pictural (fisuri, cracluri, 
desprinderi, pierderi). 

Degradările suportului din pânză 


O Deficienţele de tehnică/ 
fabricaţie (alegerea, 
răsucirea incorectă a fibrelor, 
tensionarea incorectă, 
cusături incorecte la 
îmbinarea pânzelor, aplicarea 
incorectă a preparaţiei) duc 
la: deformări, apariţia de 
fisuri și cracluri transmise 
stratului pictural, tendinţe 
de desprindere, desprinderi 
și pierderi, desprinderi între 
straturi, pierderi de coeziune 
și adeziune; 

O Variaţiile de 
microclimat (U.R., 
temperatură, 
lumină) duc la: 
oxidare, pierderea 
elasticității, 
fragilizare, 
modificări 
dimensionale; 


O Degradările biologice (mucegaiuri, insecte) duc la: distrugerea celulozei, fragilizarea 
suportului, tendinţe de desprindere transmise stratului pictural; 

O Manipulările defectuoase 
duc la: spărturi, zgârieturi, 
pierderi locale, deformări; 


O Intervenţiile 
necorespunzătoare în 
timp (dublări, modificări 
dimensionale, tensionări 
incorecte) duc la: 
oxidarea și fragilizarea 
suportului, deformări, Pauli 
pierderi de suport, III e a tt ab fit ăla stii 
apariţia de cracluri şi |) 
fisuri transmise stratului 
pictural, pierderi de 
adeziune între straturi. 


Degradări ale suportului auxiliar (șasiu) 
O Deficienţele de tehnică / fabricaţie (debitare și confecționare incorectă) duc la: deformări, 
modificări dimensionale, fragilizarea îmbinărilor; 


O Variaţiile de microclimat (U.R., temperatură, lumină) duc la: modificări dimensionale, 
deformări; 


O Degradările biologice (mucegaiuri, insecte) duc la: fragilizarea şi distrugerea șasiului; 


O 


Manipulările defectuoase duc la: spărturi, zgârieturi, pierderi locale; 


O Intervențiile necorespunzătoare în timp duc la: fisuri, spărturi, pierderea proprietăților 
iniţiale (a mobilităţii la îmbinări). 

Degradările stratului pictural 
Stratul de încleiere 


O Deficienţele de tehnică (nerespectarea concentraţiei, a aplicării în funcţie de 
particularităţile cleiului și ale suportului) duc la: apariţia reţelelor de cracluri, fisuri, pierderi 
de coeziune și adeziune; 


O Variaţiile de microclimat (U.R., temperatură și lumină) duc la: pierderea puterii colante, 
cracluri și fisuri, desprinderi și pierderi ale stratului pictural; 


O Degradările biologice (mucegaiuri, insecte) duc la: pierderea aderenţei între starturi; 


O Degradări transmise de la suport sau substrat: fisuri, cracluri, pierderi. 
Preparația 


O Deficienţele de tehnică (nerespectarea concentraţiei cleiului și a raportului acestuia cu 
materialul de umplutură, nerespectarea regulii de suprapunere a straturilor, preparațiile 
colorate) duc la: degradarea suportului celulozic, întunecarea stratului de culoare în timp. 

Compoziţia preparaţiilor este determinantă în procesul de îmbătrânire al tabloului. De raportul 
corect de concentraţie între materialul de legătură și liant depinde aderenţa stratului pictural, iar 
de grosimea și suplețea sa, coeziunea. În același mod, culoarea sa, determinantă în construcția 
cromatică, are o incidenţă directă asupra aspectului estetic și optic al tabloului: preparaţiile colorate 
modifică efectele cromatice iniţiale ale tabloului prin efectul de transparenţă care se produce cu 
trecerea timpului la nivelul peliculei de culoare. 


Unele degradări sunt specifice naturii liantului sau pigmentului: 
* preparaţiile apoase sunt mult mai sensibile la climat (fenomene de umflare și 
contractare, atacuri biologice); 
+ preparaţiile grase accelerează procesele de îmbătrânire chimică a pânzei şi se 
caracterizează printr-un aspect casant; 
* preparaţiile ce conţin alb de titan sub formă cristalină anatas sau unele pământuri vor 
fi susceptibile de pierdere de coeziune a lor. 

O Variaţiile de microclimat (U.R., temperatura și lumina) duc la: fisuri, cracluri, pierderea 
puterii colante, desprinderi, pierderi; 


O Degradările biologice (mucegaiuri, insecte) duc la: pierderi locale, prăbușiri, slăbirea 
aderenţei; 


O Degradări transmise de la suport: fisuri, cracluri, pierderi; 


O Manipulările defectuoase (zgârieturi, pierderi locale, deformări, înrămări deficitare) duc 
la: pierderea preparaţiei și a stratului de culoare; 


O Intervenţiile necorespunzătoare în timp (schimbarea suporturilor, dublări pe 
suporturi neadecvate, folosirea unor adezivi incompatibili) duc la: desprinderi, 
pierderi, alterarea compoziţiei preparaţiei. 


Stratul de culoare 


O Deficienţele de tehnică (nerespectarea regulii de suprapunere a straturilor, folosirea 
unor mediumuri improprii, necunoașterea relaţiei dintre medium și pigment, folosirea unui 
medium foarte sicativ, folosirea unor pigmenţi instabili) duc la: rețele de cracluri, desprinderi 
între straturi, îmbrunări, decolorări, matizări, pierderea puterii de acoperire; 

O Variaţiile de microclimat (U.R., lumina și temperatura): umiditatea relativă mare 
cauzează degradarea fizică a filmului de culoare (albire), lumina contribuie la degradarea 
foto-chimică a mediumului și decolorarea unor pigmenți instabili, iar temperatura ridicată 
distruge mediumurile cu Tg scăzut; 


O Degradările biologice (mucegaiuri, insecte) duc la: pierderi locale, prăbușiri, slăbirea 
aderenţei; 


O Degradări transmise de la suport sau substrat: fisuri, cracluri, pierderi; 


O Manipulările defectuoase duc la: zgârieturi, desprinderi, pierderi; 


INSTITUTUL NAȚIONAL 


PENTRU CERCETARE ȘI FORMARE CULTURALĂ culturadata.ro 


RESTAURATOR BUNURI CULTURALE (Suport de curs) 199| 


O Intervenţiile necorespunzătoare în timp (curățări, consolidări, repictări) duc la: eroziuni, 
schimbarea culorii locale (îngălbeniri, întunecări, albiri); 


Vernis 


O Deficienţele de tehnică (aplicarea inegală a unor vernis-uri necorespunzătoare -— rășini 
naturale inferioare, amestecul cu uleiuri foarte sicative, rășini sintetice care devin insolubile 
în timp) duc la: întunecarea tablourilor, schimbarea cromaticii și luminozității iniţiale, rețele 
de cracluri specifice, pătarea suprafeţei tabloului, opacizări; 


O Variaţiile de microclimat (U.R., lumină): umiditatea relativă ridicată cauzează degradarea 
fizică a peliculei de vernis (albire), lumina contribuie la degradarea foto-chimică (îmbrunare); 

O Degradările biologice (mucegaiuri, insecte) duc la: opacizări, matizări; 
O Degradări transmise de la suport sau substrat: fisuri, cracluri, pierderi; 
O Manipulările defectuoase duc la: zgârieturi, eroziuni; 


O Intervenţiile necorespunzătoare în timp (curăţări inegale, consolidări, repictări) duc la: 
schimbarea cromaticii și a luminozității iniţiale, matizări, pătarea suprafeţei picturii. 


Scurtă enumerare a operațiunilor de restaurare la suporturile de lemn și pânză 


Suport de lemn: 


O Consolidări generale 


O Consolidări locale 

O Dezinsecţie 


O Îndepărtarea intervențiilor 
necorespunzătoare 


Suportul de pânză: 


O Îndepărtarea intervențiilor 
necorespunzătoare 

O Consolidări locale 


O Consolidări generale 
(dublare) 

O Completări 2 


O Îndepărtarea deformărilor 


O Tensionări corecte 

Restaurarea lemnului 


Autor: dr. Laurenţiu Dragomir 


>» Studiul lemnului. 

> Esenţele lemnului. 

> Noţiuni de conservare preventivă și activă a lemnului. 

>» Tratarea lemnului. 

> Investigații fizico-chimice asupra bunurilor culturale din lemn. 
> Investigații biologice. 

>» Metodologii de restaurare specifice. 


» Conservare lemn arheologic. 


Lemnul a reprezentat întotdeauna principalul material de construcţie al românilor, din acest 
punct de vedere civilizaţia românească a lemnului, cum a fost denumită, integrându-se perfect în 
arhitectura europeană a lemnului. 


Lemnul este constituit din substanţe organice ce au la bază carbonul (49,5%), oxigenul (43,2%), 
hidrogenul (6,3%), azotul (0,1%) și din substanţe anorganice compuse din diferiți oxizi (oxid de 
potasiu, oxid de calciu, pentaoxid de fosfor etc.). 

Substanțele organice se împart în: 

* - componenți principali: celuloză, hemiceluloză și lignină, care au o pondere ridicată în 
compoziţia chimică a lemnului (95%); 

e - componenți secundari: rășini, uleiuri eterice, substanțe tanante, gume, coloranți, acizi 
organici, acizi grași, alcaloizi etc., care se găsesc în cantități mai mici în compoziţia 
chimică a lemnului. 

Lemnul este un material anizotrop și un produs al vieţii vegetale, proprietăţile sale fizico- 
mecanice depinzând de structura sa, conţinutul de apă, defectele interioare. 


Culoarea lemnului variază de la o specie la alta de la alb la negru și poate fi uniformă sau 
variată. 


Textura este specifică fiecărei esențe de lemn și poate fi: foarte fină (la lemnul de tisă, mahon), 
fină (nuc, paltin), semifină (mesteacăn, anin) sau aspră (stejar, ulm, frasin). 


Densitatea lemnului, care diferă de la o specie la alta, este raportul între masa și volumul 
acestuia, determinate la aceeași valoare a umidității de echilibru, adică 15%. 


Din punctul de vedere al densităţii avem următoarele clase de lemn: 


* lemn foarte greu, ce are densitatea aparentă mai mare de 0,8 g/cm: (stejar brumăriu, 
ulm, corn, jugastru de Banat, abanos, lămâi, măslin); 

* lemn greu, cu densitatea aparentă între 0,71-0,8 g/cm3 (stejar, carpen, salcâm, 
palisandru, santal); 


* lemn semigreu, cu densitatea aparentă cuprinsă în intervalul 0,61-0,7 g/cm3 
(mesteacăn, nuc, fag, frasin, tisă, mahon american, tec); 


* lemn semiușor, cu densitatea aparentă cuprinsă în intervalul 0,51-0,6 g/cm3 (tei, 
castan, arin, nuc american); 


* lemn uşor, având densitatea aparentă cuprinsă în intervalul 0,41-0,5 g/cm3 (brad, 
molid, plop, salcie); 


+ lemn foarte ușor, având densitatea aparentă sub 0,4 g/cm3 (balsa, plopul negru). 


Umiditatea lemnului la tăierea acestuia are valori cuprinse între 70 și 100%. Umiditatea, 
în funcţie de esenţă, este neuniform repartizată în masa lemnului, fiind mai ridicată în partea 
superioară a trunchiului. 


Lemnul care are umiditatea peste 30% este considerat lemn verde, care pierde ulterior toată 
apa liberă, ajungând să conţină doar apa de higroscopicitate și apa legată chimic, ajungând la 
punctul de saturație al fibrelor lemnoase. Lăsat timp îndelungat în aer liber, cu umiditatea relativă 
și temperatura constante, lemnul pierde în continuare o parte din apa de higroscopicitate, până 
când se stabilește o umiditate de echilibru a lemnului cu umiditatea din atmosferă, aceasta fiind 
de 15% pentru condiţiile climatice din România, pentru toate speciile de lemn. 


Contragerea și umilarea lemnului diferă în funcţie de esenţă. Astfel, nucul și plopul au lemn care 
are contragere mică. Contragere medie are lemnul de rășinoase, iar contragere mare au stejarul, 
fagul şi frasinul. Contragerea și umflarea provoacă deformarea și crăparea lemnului. 


Dilatarea termică și conductibilitatea termică a lemnului este redusă, iar conductibilitatea 
electrică a lemnului depinde în special de umiditatea sa. 


Duritatea lemnului este prezentată în tabelul de mai jos: 


Durabilitatea diferitelor esențe de lemn, utilizat în aer liber și în încăperi închise, la umiditate 
constantă și variabilă (în ani): 


Specia A i În aer și În uscăciune În umiditate 
b Inaerventilat , .  ..-.. 3 = 
lemnoasă încăperi închise permanentă permanentă 
Stejar 120 200 1800 700 
Larice 90 150 1800 600 
Ulm 100 180 1500 1000 
Carpen - 30 1000 750 
Arţar 10 5 1000 10 
Pin 80 120 1000 500 
Molid 50 25 900 70 
Brad 45 20 900 60 
Frasin 20 3 500 10 
Fag 10 5 800 10 
Mesteacăn 5 3 500 10 
Salcie 5 4 600 20 
Plop tremurător 3 1 500 10 
Arin 5 2 100 800 

Specia lemnoasă 


În / pe pământ 


FOIOASE: 

Salcâm Mare Mare Mare 
Stejar Mare Mare Mare 
Gorun Mare Mare Mare 
Gârniţă Mare Mare Mijlocie 
Fag Mică Mijlocie Mică 
Frasin Mijlocie Mijlocie Mijlocie 
Ulm Mare Mare Mijlocie 
Arin Mică Mijlocie Foarte mică 
Plop Mare Mică Foarte mică 
RĂȘINOASE: 

Larice Mare Mare Mare 
Pin Mare Mare Mijlocie 
Molid Mijlocie Mijlocie Mijlocie 
Brad Mijlocie Mijlocie Mijlocie 


Evaluarea stării de conservare a artefactelor din lemn este prevăzută în standardul SR UNI 
11119:2004. Astfel, standardul stabileşte obiectivele, procedurile și criteriile pentru evaluarea stării 
de conservare şi estimarea performanţelor materialului lemnos aparținând patrimoniului cultural, 
prin realizarea de inspecții in situ și utilizarea unor tehnici și metodologii de testare nedistructive. 


Standardul SR UNI 11130:2004 definește principalii termeni privind deteriorarea materialului 
lemnos utilizat integral sau parțial la bunurile aparținând patrimoniului cultural. 


Acesta oferă definițiile aplicabile degradării în raport cu tipologiile și cauzele acesteia. 


Standardul SR UNI 11138:2004 tratează aspectele privind sistemele din lemn ce constituie 
structurile de rezistenţă ale unei clădiri de interes cultural, istoric și artistic. Conservarea acestor 
elemente din lemn constituie obiectivul principal al standardului. 


În acest sens și în acest context, trebuie întotdeauna avută în vedere obligaţia realizării 
concomitente, în prealabil, a următoarelor verificări și evaluări: 


* verificarea preliminară a compatibilităţii cu destinaţia de utilizare, în special între funcția 
clădirii sau părților acesteia și performanţa structurii; 

* evaluarea preliminară a stării de conservare și a condiţiilor de exploatare a fiecărui 
element ce constituie sistemul structural din lemn ce face obiectul eventualei intervenții; 

* evaluarea preliminară a condiţiilor complexului edilitar sau monumental care pot influența 
tipul și întinderea eventualei acţiuni de conservare asupra elementului din lemn. 

Standardul SR UNI 11162:2005 stabilește o terminologie unificată a părţilor constitutive ale 
suporturilor lemnoase pentru picturile pe lemn. 


Standardul SR UNI 11202:2007 precizează criteriile pentru descrierea și evaluarea condiţiilor 
termohigrometrice de mediu și dacă acestea sunt potrivite pentru conservarea anumitor tipuri de 
artefacte din lemn. Se folosește în diverse cazuri, cum ar fi: 

* evaluarea compatibilităţii mediului în care e plasat artefactul; 

evaluarea compatibilității mediului în care artefactul va fi transferat (temporar sau 
definitiv); 
+ definirea caracteristicilor unui mediu care va fi realizat (o construcţie nouă, instalaţii noi 
și / sau metode de condiţionare etc.). 


Criteriile pentru identificarea speciilor esenţelor lemnoase ale artefactelor sunt indicate în 
standardul SR UNI 11118:2004. 


În cazul artefactelor din lemn aparținând patrimoniului istoric, artistic și arheologic, posibilitatea 
de a ajunge la identificarea lemnului depinde de integritatea structurii microscopice originale a 
acestuia și condiţiile de realizare, care trebuie să fie accesibile, și cel puţin o porţiune a țesutului 
lemnos să poată fi observat la nivel macroscopic. 


În toate cazurile în care aceste condiţii sunt îndeplinite, trebuie să încercăm să ajungem la 
identificarea speciei de lemn. 


Identificarea trebuie să fie efectuată în etape începând cu examinarea macroscopică. Dacă 
se constată lipsa unui număr suficient de caractere anatomice pentru a asigura identificarea 
macroscopică, se procedează la identificarea microscopică. 


Din studiul efectuat în România la peste 120 de monumente din lemn", constatăm că părți din 
construcţie sunt realizate din diferite esențe de lemn, după cum urmează: 


* la tălpi s-a folosit lemnul de stejar și gorun (70%) și gorun (7%); 


* la bârnele din pereţi s-a folosit lemnul de stejar și gorun (62%), dar și lemn de brad sau 
molid (25%) sau amestec de esențe (rășinoase cu foioase); 


* pardoselile sunt realizate cu precădere din lemn de brad sau molid (70%), apoi stejar 
(10%) sau fag (8%); 

* planșeele sunt realizate din lemn de brad sau molid (80%), mai rar stejar (13%); 

+ elementele de șarpantă (cosoroabe, grinzi, căpriori) sunt construite din lemn de brad 
sau molid (59%), stejar (29%), mai rar din lemn de gorun (5%) sau pin (2%); 

* învelitorile din șindrilă, șiță sunt în principal confecţionate din lemn de rășinoase (91%), 
mai rar din lemn de stejar (5%) sau fag (4%). 


Lemnul de construcţie se pregătea cu mult timp înainte de începerea lucrărilor. 


Felul în care se selecționau copacii și cunoașterea locurilor „bune”, a timpului potrivit pentru 
tăiere, a perioadei și a condiţiilor de uscare erau cunoștințe ce reprezentau o moștenire acumulată 
prin experienţă repetată și care s-a transmis din generaţie în generaţie, până în zilele noastre. 


Meșterii știau că lemnul mai tare se găsește în porțiunile expuse la soare, pe pantele dinspre 
nord; de aceea, în zona de munte se tăiau copacii dinspre vârf sau de pe culmile unde erau pâlcuri 
de păduri care, datorită vânturilor, creșteau mai încet și astfel fibra era mai deasă și mai rezistentă.? 


1 Dr. Livia Bucșa, Dr. Corneliu Bucșa, Agenţi de biodegradare la monumentele istorice din România, Editura Alma 
Mater Sibiu, 2006, p. 38-39. 

2 Calitatea lemnului din Maramureș a fost foarte apreciată în Ungaria, prin urmare nu este surprinzător faptul că 
domnitorul George Râk6czi al Transilvaniei, în anul 1647, a ordonat pentru finalizarea palatului său în Sârospatak 
cumpărarea a 900 mc de cherestea, 8 braţe lungi și 100.000 care au fost transportate pe plute pe Tisa de la Sighet, în 
ASM, 1/786, Dercsenyi Dezs6, Historical monuments and their protection in Hungary, Budapesta, 1984, p. 24, apud 
Alexandru Baboș, Tracing a Sacred Building Tradition. Wooden Churches, Carpenters and Founders in Maramureș until 
the turn of the 18th Century, Department of Architectural History, Lund University, 2004, p. 54. 

Figura 1. Însemn de meșter 


Tăierea buștenilor pentru construcție se executa în sezonul rece, în perioada în care copacii 
conţin mai puţină sevă, de obicei din decembrie până la sfârșitul lunii februarie.* 


Analizele dendrocronologice efectuate la bârnele din lemn de la mai multe biserici din 
Maramureș confirmă în mod clar că bușştenii au fost tăiați în timpul acelui sezon.* 


La tăierile de vară, buștenii decojiți se crapă puternic favorizând provocarea albăstrelii, apariția 
ciupercilor și a insectelor xilofage.5 


3 În vechiul cod silvic bucovinean, dat în numele împăratului Iosif al II-lea în anul 1786 sub numele de „Orânduiala de 
pădure, rânduiala de codru sau pravila codrului”, tipărit pe două coloane în limba germană și română, se menţionează: „Este 
de obște cunoscut cum că în lucrurile de cari viaţa omenească are trebuinţă, unul din cele mai de dorinţă și mai blagoslovite 
folosuri întru o ţară este acela care firea au datu cu împărtășirea de păduri. Mai vârtos pădurile ce se află în Bucovina, unde 
târgurile și satele sânt mai peste tot de lemn făcute, și unde încă tot cu lemnu se zidește — sânt pădurile un odor, pentru a 
cărora ocrotirea și ţinerea în bună stare cu atâta mai vârtos trebuie să să poarte de grijă, cu cât la o lipsă de acestu lucru 
de trebuinţă, nu puţină nevoe ar căuta a să pricinui locului, atât pentru trebuința podanilor (unterhannen — supușilor), cum și 
pentru sporiul alișverișului, care cu nașterile locului (producta) să face (...) 

Mai întei de câtu toate trebuie în părţile acealea de păduri care sunt de tăiat, a să hotărî lemnul cel mai bun de chereste, de 
vase și de șindile, și apoi cel rămas de arsu să să facă în stângini (...) 

Să înțăleage sângur de sine că fiește care pădurariu trebue să știe vreamea anume, în care se tae lemnul; luna lui Dechemvrie, 
Ghenuarie și Fevruarie sunt anume vreamea în care lemnul de cherestea și de arsu poate să să tae — la ceale doao luni de 
întei poate lemnul cel de cherestea să să ae, iar în câteș-treale luni cel de arsu. Lăngă aciasta trebue osăbitu a ști cum că 
trebue cu cât s'a putut mai în grabă să să rădice totu lemnul din locul tăieturilor și așa tăiatul să să lase în pace (...) 

La ovorârea lemnului bun de chiristea, trebuiaște pe locu unde să tae a să și cureți trunchiul copacului de crengi, dar nici 
odinioară nu trebue iar acolo pe loc a-l jupui și de coajă, ci totdeauna este mai bine să-l jupească pe locu unde este să să 
facă ceva dintr însul, sau acolo unde s'a scoate lemnul, decât tocma acolo unde s'au tăiatu.” 

4  Eggertsson, Olafur și Baboş, Alexandru (2003): „Dendrochronological dating in Maramureș with special emphases on 
objects from the Maramureș Museum in Sighetul Marmaţiei, Romania”, Tradiţii și Patrimoniu, 2-3/2002, p. 40-49, Sighet. 
5  Kollmann, F, Technologie des Holzes, ed. II, vol. |, Berlin, 1951, p. 36-37, apud dr. ing. Eugen Vintilă, Protecţia 
lemnului, București, 1959, p. 122-123. 

În gospodărie, lemnul, curățat de coajă și crengi, se depozita cam un an de zile, înaintea 
începerii construcţiei, într-un loc aerisit și adăpostit de precipitaţii și soare. 


În unele cazuri, construcţia caselor începea la foarte puţin timp după tăierea lemnului din 
pădure.$ Conștienți de modificările structurale ale lemnului neuscat complet, meșterii lemnari 
din Maramureș lăsau spaţii libere între bârnele pereților introducând „găvoazde” (icuri) din lemn” 
care, odată ce lemnul din pereţi se zvântă, se scot pentru a lăsa structura din lemn a casei să 
se „așeze”, mai ales la îmbinările de la capete unde distanţa lăsată între bârne este calculată 
în funcţie de dimensiunile îmbinărilor, esenţa lemnului, dimensiunea clădirii, grosimea bârnelor, 
unghiul dintre pereţi și mai ales dacă lemnul a fost verde sau uscat. 


Înainte de a fi puse în construcție, trunchiurile care urmau să devină bârne pentru pereţi se tăiau 
cu barda pe două sau patru laturi și li se ciopleau lăcașurile pentru îmbinările de colţ, stabilindu-se, 
în același timp, lungimea peretelui. 


Pentru ca tăieturile de îmbinare să se facă la toate bârnele la fel, obținându-se aceeași lungime, 
lemnul se măsura cu pasul, cu cotul, latul de palmă sau palma?, cu coada securii și, mai târziu, 
cu metrul. 


Tălpile construcției se confecționau din lemn de esenţă tare (stejar), cioplite cu secţiunea mai 
lată decât a bârnelor din pereți. În anumite cazuri, a fost cioplită o bună parte din masa lemnoasă 
a bușteanului, inima lemnului fiind dezaxată spre partea superioară a secțiunii tălpii și având rolul 
de a rigidiza mai bine îmbinarea de la colţ. 


Bârnele de stejar din pereţi se fasonau dreptunghiular, spre deosebire de cele din brad, care 
erau folosite, în forma lor cea mai veche, sub formă de trunchiuri curățate de coajă, deci rămâneau 
de secțiune circulară. Ulterior și bradul se despică în două sau se ciopleşte pe patru laturi. 


Bârnele din lemn (cu grosimi variabile, în funcţie de destinaţia construcţiei, de 14 cm până 
spre 22 cm) se ciopleau păstrându-se inima lemnului în interior. Bârnele se așezau în rânduri 
suprapuse, iar acestea se fixau din loc în loc (la distanţă de 1,5 m între ele) cu cuie din lemn. 
Bârnele scurte, așezate între două goluri de fereastră sau ușă, erau prinse cu cel puţin două cuie 
de lemn de rândurile de deasupra și de dedesubt. La colţurile construcției și la intersecțiile pereților, 
meșterul prindea câte trei cuie de lemn pentru fiecare rând; deseori, cuiele de lemn sau cepurile 
erau înlocuite cu dornuri de lemn care treceau prin câte două-trei bârne de lemn, realizându-se 
o legătură mai bună. Cuiele de lemn se confecţionau prin cioplire, din diverse esențe (lemn de 
tisă). Pentru izolare, rosturile dintre bârne se umpleau cu pâslă, câlţi sau frânghie gudronată etc. 


Îmbinările cel mai des întâlnite ale lemnului sunt: 


6 Alexandru Baboș, Tracing a Sacred Building Tradition. Wooden Churches, Carpenters and Founders in Maramureş 
until the turn of the 18th Century, Department of Architectural History, Lund University, 2004, p. 55. O confruntare a 
rezultatelor dendrocronologice cu inscripțiile și documentele istorice indică o perioadă scurtă de timp de la tăiere până când 
construcția a fost gata. În timp ce bisericile din Bârsana și Budești-Josani au fost construite la scurt timp după ce lemnul 
a fost tăiat, structurile din lemn ale bisericilor din Giulești, Ferești și Slatina au fost ridicate după aproximativ un an. 

7  Dăncuș Mihai, Arhitectura vernaculară şi alte valori ale culturii populare în colecţiile Muzeului etnografic al 
Maramureșului, 2010, p. 37. 

8 Alexandru Baboș, Tracing a Sacred Building Tradition. Wooden Churches, Carpenters and Founders in Maramureş 
until the turn of the 18th Century, Department of Architectural History, Lund University, 2004, p. 118. 

9  Focșa, Gheorghe, Valori perene din creaţiile populare maramureșene, Revista Ethnos, nr. 2, 1992, p. 134-145, 
București. Gheorghe Focșa (1992, 141) a înregistrat în anul 1961 unităţi de măsură atât referitoare la sistemul austriac 
cât și mai vechi: „Într-un mod neașteptat, dar nu întâmplător, dulgherii care trăiesc în zonele rurale au salvat în practica 
lor unele unități vechi, care au supravieţuit celor două modificări radicale de sistem.” 

O îmbinarea în cupă, ce se realiza tăind, în dreptul locului de îmbinare, o scobitură cilindrică 
în formă de cupă; această tăietură se făcea la fiecare bârnă, în partea ei de jos, cuprinzând 
bârna din rândul de jos; 


Figura 2. îmbinarea în cupă 


O îmbinarea în cupă cu cep se executa pentru micșorarea trecerii curentului și a vântului prin 
cupe. Cepul se realiza la partea dinspre interiorul construcției, iar în bârna inferioară se 
făcea o bucea. Bârnele se prelungeau cu 20-30 cm dincolo de fața exterioară a pereților, 
împiedicând astfel desfacerea îmbinării; 


O îmbinarea în coadă de rândunică se realiza prin prelungirea capătului bârnei în formă de cub, 
ale cărui laturi se împart în opt părţi egale. După trasare, lemnul de prisos se îndepărta prin 
tăierea cu fierăstrăul, obținând coada de rândunică. 


—. —.—— - 


Figura 3. îmbinarea în coadă de rândunică 

O îmbinarea de colț a bârnelor se poate face la jumătatea lemnului sau cap la cap. 


Figura 4. îmbinarea de colț a bârnelor 


Ușile se lucrau din lemn de stejar (cele mai vechi) și erau dintr-o singură bucată sau din două tăblii. 


Figura 5. Ușilă din lemn de stejar 


Cuiele din lemn, pentru încheierea diverselor părți ale construcției și pentru fixarea șindrilei 
pe acoperiș, se ciopleau din lemn de tisă, stejar, ulm sau frasin, dimensiunile lor variind pentru 
diametru între 25 și 30 mm și pentru lungimi între 250 și 350 mm. 

Cuiele din lemn se realizează în mai multe variante: simple (fără cap), cu cap profilat, în special 
pentru zonele vizibile (pridvoare, parapete, foișoare), fixarea realizându-se prin batere și apoi prin 
blocarea cu pene de lemn. 


Figura 6. Cui de lemn 


Prelucrarea tradiţională a lemnului 


Toate operaţiunile de debitare a materialului primar, prelucrarea sau ajustarea elementelor 
din lemn pentru intervenţiile de restaurare monument se execută în întregime manual cu scule 
tradiţionale, chiar dacă randamentul de lucru este simţitor mai redus decât în cazul construcțiilor 
obișnuite." 


Tăierea lemnului cu toporul este o operaţiune care necesită multă muncă; toporul trebuie bine 
ascuțit și ținut cu ascuţișul curbat în afară. La tăiere, din prima lovitură de topor se face o crestătură 
perpendiculară pe fibre, fără să se desprindă așchii; lovitura următoare se dă sub un unghi mai 
mic de 90%, executând tăierea așchiei. Cu lovitura următoare, se taie o nouă așchie ș.a.m.d. La 
început, crestătura se face într-o parte a lemnului, până la jumătatea grosimii lui, iar pe urmă în 
partea opusă 


Cioplirea manuală a lemnului se face de asemenea cu toporul. Pentru a se da lemnului o 
stabilitate mai mare în timpul prelucrării, materialul este așezat pe tălpi prevăzute cu scobituri 
pentru fixarea lui. 


Găurirea lemnului se execută cu ajutorul diferitelor feluri de burghie și sfredele. 


Dulgheritul este unul dintre cele mai vechi și respectate meșteșuguri rurale, frecvent încă din 
cele mai primitive perioade ale omenirii, care necesită cunoștințe temeinice tehnice legate de 
starea lemnului, îmbinări, rezistenţă, în fiecare sat fiind două-trei echipe de meșteri specializați, 
care executau sau îndrumau. 


10 Operaţiuni prevăzute și în Ghidul de intervenții structurale și nestructurale la construcţii monumente istorice și 
indicator RM aprobat prin Ordinul MTCT nr. 741/19.04.2004, p. 156-157. 

Informaţii despre gradul de specializare și despre căutarea pe care o aveau meșterii români vin 
încă din Evul Mediu. Un registru din 1586-1587 precizează că la Chilia se aduceau scânduri, tălpi 
(de stejar) pentru temelia caselor, plute de bușteni și funii de tei. De asemenea, „Constantinopolul 
era un mare client al lemnăriei românești. Mai întâi pentru construcţia de locuinţe. Casele din 
Istanbul utilizau nu numai lemnăria obișnuită, necesară scheletului, acoperișului, pardoselilor, ușilor, 
ferestrelor, etc., dar avea și pereţii exteriori ca și casele americane din scânduri. Cum scândurile 
acestor pereți nu se vopseau cu vremea, ele căpătau o patină cenușie, sură, caracteristică. Cea 
mai mare parte a lemnăriei pentru casele constantinopolitane venea din ţinuturile noastre și anume 
în primul rând din Moldova, prin Galaţi, apoi din Dobrogea și Țara Românească." 


Meșterii lemnari înălțau construcţiile comunitare (obștești), în primul rând fiind vorba de biserici, 
cu planimetriile, elevaţiile și elementele decorative mai evoluate și mai dificil de realizat. 


Meșteri lemnari iscusiţi în înălțarea construcţiilor monumentale erau cei din Țara Maramureșului, 
Munţii Apuseni, Țara Lăpușului, Bucovina, Țara Gorjului sau cei din secuime. Dulgherii țărani care 
executau locuinţe și construcţii anexe din zonele din care aparțineau executau aceleași lucrări și pentru 
locuitori din zonele unde lemnul se procura mai greu, unii meșteri fiind chiar specializaţi în construcţiile 
de case din zonele mai joase, care aveau alt regim de înălțime atât al casei, cât și al acoperișului, 
aceștia fiind în primul rând cioplitori de materiale de construcții: grinzi, șipci, șinarile, draniţe etc. 


Figura 7. Tăierea buştenilor cu joagărul de mână şi cioplirea bârnelor 


Tot dulgherii mai lucrau și o parte din piesele de mobilier, realizat din scânduri sau scândurele 
cioplite cu securea sau cuţitoaia, încheiate în uluci, prinse în cuie de lemn de multe ori. 


Principalele unelte folosite în dulgheritul tradiţional și pe care restauratorul trebuie să le aibă 
în dotare sunt: 

* șuștacul — metrul, de obicei din lemn, pentru diferite măsurători; 

* scoabe de fier — folosite la fixarea butucilor în timpul fasonării; 

+ teuca — lemn scobit în care se păstrează culoarea (neagră) cu care se marchează 
stâlpii înainte de fasonare; 

* firul cu plumb — pentru verificarea direcţiei verticale a pieselor sau a elementelor de 
construcție; 


11 Constantin C. Giurescu - /storia pădurii româneşti, din cele mai vechi timpuri până astăzi, Editura Ceres, Bucureşti, 
1976, p.219 

* securea cu două mânuiri — utilizată pentru cioplirea și crăparea buștenilor; 


* fierăstrăul de crăpat (draici) — pentru tăiatul pe lung al butucilor și la confecționarea 
scândurilor; 


* joagărul (fierăstrăul de doi) — folosit la tăierea transversală a butucilor sau a lemnelor 
mai groase; 


* vinclu — utilizat pentru trasarea liniilor perpendiculare, necesare la fasonarea grinzilor 
și la tăiatul scândurilor; 


* barda mică — pentru finisarea lemnului cioplit; 
* rindeaua mare și rindeaua mică — pentru netezirea scândurilor, în funcţie de dimensiuni; 


+ sfederul mare şi mic, ciocanul și dăltița — utilizate împreună pentru ornamentarea 
lemnului; 


* isilăul mare și isilăul mic — dălţi covăţite la tais, cu care se realizează în special 
ornamentele în formă de unghie; 


* cuțitul pentru tăiatul draniţelor; 

* cuţitoiul — pentru strunjitul dranițelor (subţierea marginilor și fasonarea la capete); 
* securicea — pentru drăniţitul acoperișului (fixarea draniţelor cu ajutorul cuielor); 
* maiul — ciocan de lemn folosit la bătutul draniţelor; 

* fierăstrău de mână și fierăstrăul mic — pentru tăiatul scândurilor; 

* pile de diferite forme; 

* cleștele de scos cuiele; 

* cleștele patent; 

+ cheia cu șurub; 

+ ciocanele de lemn de diferite forme și dimensiuni; 

* șurubelniţele; 

„ tesla; 

+ toporașul sau securea; 

* ciocanul cu dispozitiv de scos cuie. 


Tratarea lemnului 


Spaţiul pentru carantină destinat bunurilor culturale sau elementelor componente ale 
monumentelor din lemn ce sunt strămutate din teren pe un nou amplasament este absolut necesar 
în procesul de restaurare, fiind util în vederea efectuării operațiunilor obligatorii de dezinfecţie a 
materialelor, de sortare manuală a pieselor din lemn, în funcţie de dimensiuni, esențe, caracteristici 
de rezistenţă și calitate. 


Într-un muzeu, spaţiul pentru carantină va fi organizat în spaţii care să fie izolate de zona 
depozitelor de patrimoniu, unde să se poată efectua în condiţii de siguranţă primirea, sortarea și 
antiseptizarea pieselor de lemn, care să aibă asigurată rețea de apă curentă, reţea de incendiu și 
hidranţi, canalizare, reţea electrică de iluminat, post de pază permanent. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 21 6| 


Elementele din lemn care prezintă atac biologic avansat sau care prezintă deteriorări structurale 
și care nu mai pot fi utilizate în restaurare se vor releva și fotografia în detaliu. 


îm Lp i pă ei a bree - Maia O a a i 


Figura 8. Lemn care prezintă atac de putregai cubic și insecte xilofage 


Figura 9. Atac activ de insecte xilofage 


Metodele de tratament utilizate în prezent pentru protecția lemnului se pot clasifica în 
următoarele tipuri: 


+ metode preventive — folosirea esenţelor de lemn corespunzătoare calitativ din punctul 
de vedere al umidității, al rezistenţei și al durabilităţii, execuţia lucrărilor de restaurare 
folosind metodele tradiționale de prelucrare a lemnului, reducerea efectului dăunător 
al umidității relative asupra obiectelor sau elementelor componente ale monumentelor 
din lemn, evitarea posibilităţilor de umezire a elementelor din lemn și metode chimice 
(prin folosirea substanţelor chimice cu rol preventiv de protecţie). 


* metode de combatere, care pot fi fizice (tratament prin anoxie, tratament termic cu 
aer cald, tratament cu microunde, tratament cu infraroșii, tratament cu unde sonore 
de înaltă frecvenţă, tratament cu raze X), chimice (tratamente cu substanţe chimice, 
tratament prin gazare sau fumigare) și biologice (prădători, paraziți, bacterii). 

Figura 10. Lemn infestat cu insecte xilofage. Eliminare larve de Hylotrupes bajulus 


În perioada 1971-1999, singura instituţie din domeniul muzeal care s-a implicat în elaborarea 
unor standarde referitoare la protecţia lemnului a fost Muzeul Satului din București. Astfel, au 
apărut o serie de standarde pentru tratarea și protecţia lemnului, în vigoare și astăzi (STAS 
9302/4-88 Protecţia lemnului — Tratamente de suprafață. Prescripții tehnice şi STAS 2925-86 
Protecția lemnului din construcții împotriva atacului ciupercilor și insectelor xilofage). 


Ordinul nr. 713/2015 pentru aprobarea reglementării tehnice „Specificaţie tehnică privind 
protecţia elementelor de construcţii din lemn împotriva agenţilor agresivi. Cerinţe, criterii de 
performanţă și măsuri de prevenire și combatere — Indicativ ST 049-2014”, reglementează atât 
tratamentul preventiv asupra lemnului, cât și cel de combatere a insectelor şi a ciupercilor xilofage. 


a i a? 2 


Figura 11. Tratament curativ prin anoxie la bunuri culturale din lemn 


e 


Figura 12. Tratament curativ la piese din lemn cu soluție insectofungicidă prin injectare 

Figura 13. Tratament cu soluție insectofungicidă prin pensulare 


Cercetare, investigaţii și analize 


Toate standardele, normele, recomandările și documentele naţionale și internaţionale se referă 
la etape foarte importante ale procesului de conservare-restaurare, și anume: anamneza și analiza, 
diagnosticul, terapia, controlul și prognoza. Din practică, atât în țara noastră, cât și în străinătate, 
atât pentru bunurile culturale, cât și pentru structurile din lemn ale monumentelor, această evaluare 
necesită expertize în mai multe domenii ale ingineriei și ale științelor. 


Documentarea istorică are mai multe obiective: cunoașterea perioadei istorice, a destinaţiei 
iniţiale a unui obiect, monument, componente artistice ale acestuia, a eventualelor utilizări ulterioare 
cu influenţele lor asupra acestuia atât ca uzură, cât și ca modificări posibile ale microclimatului 
interior; determinarea tehnicii și a materialelor componente. 


Pentru investigarea lemnului înglobat într-o structură de rezistență a unui monument se are 
în vedere aplicarea procedurilor de evaluare și investigare prevăzute detaliat în standardele UNI 
11119:2004 și UNI 11138:2004, preluate și de România în 2012, ca standarde române, după cum 
urmează: 


a. Realizarea descrierii generale și a studiului geometric, cu următoarele înregistrări în amănunt 
privind: 
* dimensiunea și forma elementului; 
* particularitățile geometrice (teșituri sau deformări); 
* particularitățile de creștere ale lemnului (neregularităţile de creștere, curbări etc.); 
* tipul principalelor defecte ale lemnului; 
* forme de degradare prezente (atac biologic: ciuperci, insecte xilofage); 


«+ zonele critice; 


* alte caracteristici care au o influenţă asupra capacităţii portante a structurii din lemn 
(prezenţa unor tratamente de suprafață insectofungicide sau ignifuge). 

b. Identificarea esenței de lemn prin efectuarea de analize optice sau cu lupa la fața locului și 
analize microscopice sau stereomicroscopice. 


Pe baza observaţiilor microscopice se pot utiliza câteva chei simple de identificare a celor mai 
importante tipuri de materiale lemnoase. 


Cheie de identificare a răşinoaselor 
şi a foioaselor 


TI 


Cheie de identificare a răşinoaselor 


Cheie de identificare a foioaselor 

c. Măsurarea umidității lemnului prin evaluarea cu ajutorul umidometrului a gradului de umiditate 
în diverse puncte ale elementului analizat. 


d. Stabilirea condiţiilor de mediu și a clasei de risc biologic, în conformitate cu specificaţiile din 
standardele SR EN 335-1:2007 și, respectiv, SR EN 335-2:2007. 


Astfel, durabilitatea lemnului este în strânsă legătură cu durabilitatea lucrărilor în lemn. Noţiunea 
de durabilitate este integrată conceptului de clase de serviciu ale lucrărilor, care se notează de la 
1 la 5, în funcţie de riscul cel mai mic până la cel mai mare al biodegradării: 

* clasa 1 cuprinde lucrările protejate de intemperii, în care structurile din lemn nu sunt 
expuse direct nici la apă, nici la vapori de apă (umiditatea lemnului întotdeauna sub 
18%); aici intră toate structurile interioare ale clădirilor; 

+ clasa 2 cuprinde lucrări parţial protejate de intemperii, în care structurile din lemn pot 
fi în contact în mod excepţional cu apa sau vaporii de apă; cazul șarpantelor din lemn; 

* clasa 3 cuprinde lucrările expuse apei de ploaie; de exemplu, piesele de lemn 
exterior verticale, supuse ploii, ferestre, balustrade; elemente de acoperiș, dar supuse 
atmosferei umede, condensului; 

+ clasa 4 cuprinde lucrările din lemn în contact cu solul (umiditatea lemnului permanent 
peste 20%); de exemplu, stâlpii pentru împrejmuiri, lemnul aflat în exterior în contact 
cu solul sau cu o umiditate permanentă sau prelungită; 

* clasa 5 cuprinde lucrările din lemn imersate în apă, ca cele ale piloților în mare sau 
elementele structurale ale podurilor etc. 


e. Determinarea dendrocronologică a lemnului se efectuează în conformitate cu standardul UNI 
11141: 2004, care stabilește criteriile pentru datarea lemnului, inclusiv a artefactelor din cadrul 
bunurilor culturale, cu ajutorul tehnicilor dendrocronologiei. 


f. Termografia în infraroșu este o tehnică de investigare ce poate fi utilizată pentru a obţine 
determinarea distribuţiei de umiditate pe o suprafață sau în straturi aflate sub această suprafaţă, 
în straturi de imagistică ce stau la baza suprafeței, dezvoltându-se deja protocoale de testare ce 
pot fi standardizate și adaptate la contexte diferite. Radiografia portabilă cu raze X poate oferi 
o prezentare generală a stării actuale în zona aflată în calea fasciculului, în special cu privire la 
amploarea reală a zonelor degradate. 


g. Identificarea și diagnosticul principalelor ciuperci și insecte xilofage ce degradează lemnul. 
Pentru elaborarea propunerii de intervenţie, o cauză importantă în deteriorarea lemnului o 
constituie biodegradarea, astfel încât corecta identificare a biodăunătorilor este esenţială în 
stabilirea tratamentului și a procentului de material lemnos ce trebuie îndepărtat. 


Biodăunătorii cei mai importanţi prezenţi în materialul lemnos al bunurilor culturale și structurii 
monumentelor sunt ciupercile și insectele, dar bineînţeles că nu se pot neglija și alte categorii cum 
ar fi bacteriile, ce acționează în special la lemnul aflat în apă permanent, algele verzi și lichenii, 
prin acţiunea favorizantă de a menţine umiditatea ridicată, mușchii, ce au același rol de a menţine 
umiditatea lemnului și de a-l descompune în faze avansate de degradare, și nu în ultimul rând 
păsările, prin excremente, prin construirea de cuiburi și prin putrezirea corpului după moarte. 


Simplificând mult modalităţile de identificare a ciupercilor, altfel precis enumerate în standardele 
de specialitate, trebuie spus că ciupercile își extrag din lemn substanţele necesare pentru creșterea 
lor și se diferenţiază ca ciuperci lignicole (ce utilizează conţinutul celular al lemnului) și ciuperci 
lignivore (ce utilizează constituenţii pereţilor celulari ai lemnului). 

Condiţiile optime pentru dezvoltarea ciupercilor sunt date de factorii biologici, ca durabilitatea 
naturală a lemnului și structura alburn / duramen, de factorii chimici, pH-ul, oxigenul, nutrienții și 
de factorii fizici: umiditatea (între 30% și 50%), temperatura (între 25 și 30 %C), lumina (pentru 
fructificare). Prezenţa ciupercilor iese în evidenţă când identificăm o coloratură anormală a 
lemnului, miros caracteristic, sunet gol la ciocănirea lemnului, prezența miceliului sau posibila 
prezenţă a insectelor xilofage. 


Ciupercile pot fi identificate pe categorii mari după aspect și degradările cauzate, precum 
și după condiţiile ce favorizează atacul. Astfel, există o categorie a ciupercilor de discolorare 
(modificarea culorii), în care lemnul nu are pierderi ale proprietăților mecanice și sunt superficiale 
(mucegaiuri) sau cu o discolorare iremediabilă și profundă (albăstreala — ciupercă de discolorare 
ce colonizează lemnul la suprafaţă, începând de la o umiditate de 30%, colorarea este definitivă, 
se hrănește cu substanțele de rezervă — amidon). Mai există și categoria mare a ciupercilor de 
putregai, caz în care lemnul are pierderi ale proprietăţilor mecanice iremediabile. Sunt identificate 
trei tipuri mari de ciuperci de putregai: putregaiul cubic — brun (ce atacă lemnul de rășinoase în 
special, degradează celuloza; umiditatea la care se dezvoltă este cuprinsă între 25 și 50% și un 
exemplu grav este ciuperca Merulius lacrymans sau Coniophora); putregai fibros — alb (ce atacă 
lemnul de foioase în special, degradează simultan lignina și celuloza, iar umiditatea necesară 
dezvoltării este peste 40%, exemplu Phellinus); putregaiul moale — mucilaginos (ce atacă foioasele 
și rășinoasele, degradează celuloza, se prezintă ca mici cuburi foarte regulate, dezvoltându-se la 
o umiditate foarte mare, de peste 60%). 


În privinţa atacurilor insectelor, în zona ţării noastre sunt prezente coleopterele, termitele 
nefiind specifice. Recunoașterea unui atac activ de insecte se realizează după orificiile de zbor, 
având forme şi diametre specifice, după prezența rumegușului, a larvelor sau a insectelor, după 
neregularitățile suprafeţei lemnului sau chiar după zgomote specifice în structura lemnului. 


Pentru o facilitare relativă a identificării principalelor insecte ce atacă lemnul, acestea sunt 
clasificate mai jos după materialul atacat, precum și după condiţiile și aspectul atacului: 


1. Hylotrupes bajulus (Capricornul de casă). Atacă lemnul de rășinoase. La speciile lemnoase 
cu duramen diferențiat, atacul se limitează la alburn; la cele cu duramen nediferenţiat, vizează 
toată secțiunea trunchiului. Cauzează daune grave lemnului de construcții. Identificare: rumeguș, 
cilindri, găuri de zbor ovale și peste 2 mm; larva: 25 mm (3-5 ani), adult: 10-20 mm (15-30 zile); 
ieșirea: perioada cuprinsă între jumătatea lunii iunie și jumătatea lunii august. 


2. Xestobium rufovillosum. Atacă alburnul de la esențe rășinoase și mai ales foioșii atacați deja 
de ciuperci. Identificare: găuri de zbor rotunde și diametru de peste 2 mm, rumeguș, lentile de 
1 mm; larva: 11 mm, adult: 5-7 mm; ieșire: perioada lunilor aprilie-mai; ciclul biologic: 3-10 ani. 


3. Sirex. Atacă lemnul de conifere doborât recent; săparea găurilor de zbor are loc uneori după 
ce materialul lemnos a fost pus în operă. Pagubele majore se întâlnesc la bradul alb. Galeriile sunt 
pline de rozătură puternic compactată. Identificare: găuri de zbor rotunde și peste 2 mm, rumeguș 
compactat în galerii; larva: 2-3 ani, adult: 10-50 mm; ieşirea: din luna iunie până la începutul lui 
octombrie. 


4. Albina de șarpantă (Xylocope). Sapă galerii în lemn numai pentru a construi cuib. Identificare: 
galerii diametru 10-15 mm, lungime 45 cm, rumeguș cu așchii aruncate în exterior; adult: 20-25 mm; 
ieșirea: la începutul sezonului cald. 

5. Anobium punctatum (De Geer). Atacă lemnul de rășinoase și de foioase, atât alburnul, cât și 
duramenul. Cauzează daune lemnului din construcții și mobilierului. Identificare: rumeguș galben 
alungit, găuri de zbor rotunde și mai mici de 2 mm; larva: 5-7 mm (2-4 ani), adult: 2,5-5 mm (3-4 
săptămâni); ieșire: perioada lunilor mai-septembrie. 


6. Lyctus linearis și brunnerus. Prezintă galerii cu diametru 1-2 mm, paralele cu fibra lemnului; 
rumegușul, foarte fin, rămâne îndesat în orificii; larva: cca 6 mm, adultul: 3-5 mm; ciclul de viaţă 
de cca 1 an; ieșire: mai-septembrie. 


Studiul lemnului 


Studiul dendrocronologic prevede studiul asupra unui obiect din lemn, iar în cazul în care 
avem elemente de structuri istorice din lemn, prelevarea de probe specifice, care pot fi: secțiuni 
transversale, secțiuni longitudinale, secțiuni în pană și carote. Secţiunile transversale și carotele 
sunt utilizate cel mai frecvent. 


Dintr-o secţiune transversală, în care avem inele complete, se pot observa vătămările din trecut 
și diverse defecte ale lemnului. 


Secţiunile transversale oferă cele mai multe informaţii despre viaţa unui arbore, dar nu pot fi 
prelevate decât din arbori morţi sau din bârnele unor construcţii vechi, formate din mai multe bârne 
sau grinzi care la margini au păstrat ultimul inel exterior (de multe ori chiar coaja), îmbunătăţind 
precizia datării. 


Figura 14. Secţiune transversală, inele complete 


Prelevarea carotelor se realizează cu ajutorul burghiului Pressler. 


În laborator, probele sunt depozitate în spaţii cu microclimat controlat, urmând a fi apoi 
prelucrate în vederea analizelor dendrocronologice. Prelucrarea fizică presupune fixarea acestora 
în menghine speciale și finisarea cu hârtie abrazivă de granulaţii cât mai fine, pentru a face vizibile 
inelele anuale, urmând a fi analizate cu microscopul binocular și ulterior scanate la o rezoluţie cât 
mai mare (min. 1200 dpi). 


Metode de cercetare și analiză dendrocronologică a probelor sunt compararea vizuală și 
prelucrarea automată a datelor cu programe specializate. 


Interdatarea prin compararea vizuală a probelor cu baza de date dendrocronologică a inelelor 
anuale este un procedeu de bază al oricărui studiu dendrocronologic. 

Rezultatele cercetării, ale analizelor și ale investigațiilor. 
Soluţii de intervenţie 
Constatările efectuate în urma investigaţiilor se vor consemna în raportul de inspecţie, ce va 
conţine cel puţin: 
+ datele de identificare ale structurii, ale beneficiarului și ale eventualilor raportori tehnici; 
* obiectivele specifice ale inspecției; 
* perioada de realizare a inspecției; 


+ descrierea eventualelor tehnici instrumentale utilizate pentru testele nedistructive și 
modalitățile de execuţie aferente (parametri de testare, număr și poziţie a testelor); 


* obținerea rezultatelor privind structura în ansamblul său (sau privind unităţile structurale) 
și fiecare element structural în parte, sub formă de tabele sau grafice; 


+ datele responsabilului de inspecţie. 
Pe baza tuturor analizelor, studiilor și cercetărilor prealabile, se întocmește documentaţia de 
restaurare propriu-zisă, ce trebuie să conţină: 
a. documentaţia generală, alcătuită din: 
* nota cu propunerea de restaurare, conţinând un memoriu justificativ asupra oportunității 
lucrărilor; 
* fișa analitică de evidenţă a obiectului / obiectivului; 
* documentaţia intervențiilor de restaurare anterioare; 


b. documentaţia tehnico-economică, alcătuită din: 


+ descrierea generală (amplasare, tipologie, destinaţie, dimensiuni esenţiale); 
+ beneficiarul investigaţiei; 


* raportul asupra stării generale de conservare a obiectivului înainte de începerea 
lucrărilor de restaurare, întocmit de conservatorul atestat al muzeului. 


+ executanții diverselor investigaţii (analiză istorică, analiză a materialelor, studii, analiză 
structurală); 


+ datele la care s-au realizat investigaţiile; 
* referat tehnic de specialitate pentru investigaţiile efectuate; 


„ criterii adoptate pentru analiza siguranţei și schematizări adoptate pentru analiza 
structurii; 


* siguranța elementului sau a structurii, cu raportare la criteriile adoptate; 
* descrieri geometrice ale fiecărui element de construcţie în parte; 
* relevee ale degradărilor; 


* proiectul de restaurare ce cuprinde toate intervenţiile prevăzute și materialele care 
urmează a fi utilizate; 


+ descrierea detaliată a etapelor de lucru pentru fiecare intervenţie; 
+ detalii semnificative (scară convenabilă — 1:10, 1:5, 1:1); 


+ documentaţia fotografică asupra obiectivului înainte de restaurare (fotografii de 
ansamblu înaintea execuţiei intervențiilor de restaurare, fotografii realizate la suprafeţe 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 224 
verticale, fotografii speciale, macrofotografii, detalii etc.); 


* documentaţia tehnico-economică (antemăsurătoare, extras de materiale, extras de 
manoperă, norme locale de consumuri, analize speciale de prețuri, deviz estimativ de 
lucrări); 

* program de întreţinere curentă și controale periodice ce trebuie efectuate în timpul 
lucrărilor de conservare-restaurare; 


* graficul de execuţie (pe operaţiuni) a lucrărilor de restaurare; 
* plan de sănătate și securitate în muncă și coordonare a locului de muncă; 
+ acte normative de referinţă. 


După încheierea cercetării și determinarea diagnosticului și a tratamentului, documentaţia 
de restaurare se prezintă spre aprobare Comisiei de restaurare a muzeului și se înaintează 
spre avizare Comisiei Naţionale a Muzeelor și Colecţiilor în cazul bunurilor culturale clasate, 
Comisiei naționale sau comisiilor zonale ale monumentelor istorice, în cazul monumentelor sau 
componentelor artistice ale acestora. 


Conservarea lemnului arheologic 


Metodologia pentru recuperarea și conservarea lemnului arheologic este specificată de 
standardul român SR 13568 adoptat în anul 2013, care indică criteriile ce trebuie aplicate în timpul 
operaţiilor de recuperare a lemnului de interes arheologic și arheobotanic, parametrii ce trebuie 
cunoscuţi în vederea asigurării unei conservări corecte în timp cât mai scurt, înaintea oricăror 
intervenții de restaurare. 


Lemnul arheologic, indiferent de contextul în care a fost identificat, în momentul descoperirii 
se află într-o condiţie de echilibru mai mult sau mai puţin stabilă cu mediul înconjurător care a 
permis conservarea lor, blocând sau încetinind procesele naturale de degradare. Orice modificare 
a condiţiilor de amplasament alterează acest echilibru, cauzând în lemn un stres indus de variaţia 
caracteristicilor chimice și fizice ale mediului înconjurător. De aceea trebuie să cunoaștem în 
prealabil efectele posibile ale noului mediu și trebuie luate măsurile corespunzătoare pentru 
încetinirea accelerării proceselor de degradare. Acestea nu vor putea fi oprite complet, dar factorii 
de risc ar putea fi reduși printr-o planificare structurată a efortului de recuperare ce trebuie să 
se realizeze cu rapiditate și care trebuie să prevadă amenajarea corespunzătoare a depozitării 
temporare și a transportului și organizarea fazelor succesive de tratament în laborator. 


Odată identificată prezenţa lemnului, atunci când nu este absolut necesar, este oportun să se 
treacă la recuperare numai în cazul în care au fost asigurate condiţiile optime pentru protecția sa. În 
prealabil trebuie să se verifice posibilităţile economice și tehnice reale pentru realizarea în timp util 
a următoarelor operaţii: caracterizarea sitului în care e așezat, depozitarea în condiţii de microclimat 
controlate, caracterizarea lemnului, restaurarea, evaluarea în mostre temporare și / sau de utilizare 
muzeală. În cazul în care resursele sunt insuficiente, intervenția de recuperare trebuie amânată și 
limitată doar la documentare și la actualizarea măsurilor de protecţie și tutelă temporară. 


Ca alternativă, lemnul trebuie să facă obiectul unei reîngropări sau acoperiri. Doar dacă, în 
funcţie de importanţa arheologică și documentară, este prevăzută o recuperare ulterioară, este 
necesar să se verifice resursele și să se treacă la caracterizarea contextuală a sitului. 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 225 
Alegerea metodologiei de restaurare 


Restauratorul de lemn va trebui să stabilească metodologia de restaurare specifică pentru 
bunul cultural la care va interveni, în funcţie de planul de restaurare al muzeului. 


În general, nu există o metodologie standard care să fie aplicată tuturor artefactelor din lemn. 
Numai după o bună stăpânire atât a normelor, a standardelor, a legislaţiei, a materialelor, a 
diverselor esențe de lemn și a caracteristicilor acestora, a cunoștințelor de istorie, istoria artei, 
cât și a deprinderilor meșteșugurilor tradiţionale și având o experienţă proprie în domeniul vast al 
protecției patrimoniului, restauratorul va putea să ajungă la un nivel de a întocmi un proiect complet 
de conservare-restaurare, să aprecieze complexitatea stării de sănătate a obiectului. 


Intervenţiile care se propun pentru conservarea și restaurarea bunurilor culturale și a 
componentelor din lemn au la bază în general următoarele operaţiuni: demontarea (pentru piese 
mari sau componente), ambalarea și transportul acestora iniţial în spaţiul de carantină și apoi 
în laboratorul de restaurare, unde au loc operaţiuni specifice de conservare curativă, curăţare, 
consolidare, tratament preventiv sau curativ insectofungicid, completări cu material nou stabilizat 
de aceeași esenţă, realizarea de replici în cazul lacunelor anumitor ornamente, chituiri, reasamblări 
ale diverselor piese componente, încleieri folosind același material de încleiere original, aplicare 
strat de finisaj protector, conform culorii identificate prin sondaje, vernisare finală etc. 


Restauratorul trebuie să nu uite că are o responsabilitate faţă de artefactele asupra cărora 
va interveni. A nu face rău obiectului, aplicarea minimei intervenţii și a face tot posibilul pentru 
restaurarea acestuia sunt elemente care trebuie să fie definitorii în activitatea viitorului restaurator. 


Colaborarea cu ceilalți specialiști restauratori, muzeografi, conservatori, istorici, fizicieni, 
chimiști, biologi din rețeaua muzeală este importantă. Restauratorul poate invita să participe în 
comisiile de restaurare specialişti din afara muzeului, pentru stabilirea unei metodologii cât mai 
bune pentru bunul cultural. 

Restaurare carte veche 


Autor: Expert restaurator Cristina Petcu 


|. Principiile generale ale restaurării 
un ghid în activitatea restauratorului, ajutându-l să soluţioneze și să abordeze 
problemele restaurării obiectelor. 


A. 


Primum non nocere — niciun bun cultural nu trebuie să fie afectat în cursul restaurării 
sale. Pentru prevenirea efectelor secundare se vor folosi materiale și substanțe care nu 
vor produce efecte negative asupra stării de sănătate a obiectului, imediat sau în timp. 


. Restaurarea bunurilor culturale trebuie făcută de către specialiști pregătiţi, atestaţi într-o 


formă de învățământ agreată oficial, restaurarea efectuându-se în laboratoare acreditate 
echipate și amenajate în acest scop. 


„ Respectarea integrităţii obiectului, și anume intervenţia se va efectua astfel încât să nu 


înlăture, să nu diminueze sau să nu falsifice valoarea obiectului sau părţi ale acestuia. 
Se vor folosi substanţe și tehnici testate. Tratamentul drastic, care ar duce la eliminarea 
patinei, se acceptă doar în cazul în care nu există alternativă pentru îndepărtarea 
substanţelor pătrunse în patina obiectului și a cărui păstrare ar pune în pericol starea de 
conservare a obiectului. 


. Tratarea diferențiată a intervențiilor pentru completarea lacunelor, la obiectele cu lacune 


mari. Restaurarea nu-și propune să creeze un obiect nou, să refacă arbitrar ce s-a mai 
păstrat. Reîntregirea și completarea se vor aplica diferențiat. Restaurarea încetează 
acolo unde începe ipoteza. Se pot completa obiectele din care s-a păstrat cel puţin 50% 
din original. Obiectele cu lacune mai mari de 50% vor fi tratate, stabilizate, conservate și 
expuse, fără a încerca întregirea lor. 


„ Lizibilitatea intervenţiei. Intervenţia restauratorului să fie vizibilă în comparaţie cu părţile 


originale. Se vor evita stridențele cromatice. 


„Vor fi utilizate materiale similare celor originale sau materiale care să aibă proprietăţi 


fizico-mecanice cât mai apropiate de original. 


. Materialele folosite în restaurare trebuie să fie supuse unor teste experimentale 


riguroase unde să se urmărească comportarea lor, cunoașterea proprietăților fizico- 
mecanice ale celor două tipuri de materiale. Se stabilesc cât mai exact compatibilităţile 
și incompatibilitățile dintre materialul original și materialele propuse pentru efectuarea 
completărilor sau integrărilor cromatice. 


. Folosirea de substanţe și materiale reversibile. Materialele reversibile sunt substanţele 


ce se pot înlătura ușor din locul unde au fost introduse cu prilejul lucrărilor de restaurare 
efectuate. 


„ Principiul întocmirii, păstrării și accesibilităţii documentaţiei tehnice de restaurare — 
întocmirea și păstrarea dosarului de restaurare. 

II. Funcţiile restaurării 


RESTAURAREA — Este disciplina care se ocupă de restabilirea semnificației originale a lucrării, 
pierdută parţial sau estompată în timp, și de consolidarea structurii suportului. 


Restaurarea presupune păstrarea concepției originare a lucrării asupra căreia au loc intervenții 
de restaurare. 


Definiţie: Restaurarea este o intervenţie completă cu mijloace adecvate cu scopul de a stopa 
procesele de deteriorare, de a păstra cât mai mult originalul și semnificaţia iniţială a obiectului pe 
care se intervine. 


Conform Hotărârii 1546/2003, art. 2, următorii termeni reprezintă: 


a) Conservarea preventivă — un ansamblu de activităţi cu caracter permanent, având ca 
scop contracararea acţiunii tuturor factorilor care intervin în mecanismul proceselor de 
deteriorare sau de distrugere a bunurilor culturale mobile, care pot fi efectuate de un 
conservator acreditat; 


b) Conservarea curativă — un ansamblu de măsuri menite să contracareze efectele 
degradărilor fizice, chimice și biologice asupra bunurilor culturale mobile, care pot fi 
efectuate numai de un restaurator acreditat; 


c) Restaurarea este definită ca o intervenţie competentă cu mijloace adecvate asupra unui 
bun cultural mobil, cu scopul de a stopa procesele de deteriorare, de a păstra cât mai 
mult posibil din original și din semnificaţia iniţială a obiectului asupra căruia se intervine. 


Conservatorii-restauratori lucrează în muzee, în servicii oficiale de protejare a patrimoniului, 
în antreprize de conservare private sau în mod independent. Sarcina lor este de a înțelege 
aspectul material al obiectelor care deţin o semnificaţie istorică și artistică în scopul de a le preveni 
degradarea, favorizând inteligibilitatea care să permită distincţia între ceea ce este original și ceea 
ce este fals. (București, materiale de Istorie și Muzeografie XIII Extras, București, 1999) 


III. Întocmirea documentaţiei de restaurare 


Dosarul de restaurare va fi compus din următoarele: 


v Fișa analitică a obiectului; aceasta se va primi odată cu obiectul care urmează a fi 
restaurat; 
v Fișa de conservare și anexa cu toate elementele informative. 
Restauratorul trebuie să continue întocmirea documentaţiei, dar numai după studierea atentă 
a obiectului, observaţia fiind elementul esenţial. 


v Descrierea stării obiectului — aceasta se va efectua independent de fișa de conservare, 
efectuându-se o descriere mai detaliată a stării obiectului; 

v Analize de laborator, efectuate de către chimist, fizician și / sau biolog; 

v Fotografii — acestea trebuie efectuate în starea iniţială a obiectului; se vor efectua fotografii 
în detaliu și de ansamblu al obiectului. Numărul fotografiilor diferă de starea de conservare 
a obiectului. Se vor executa microfotografii, macrofotografii și fotografii în lumină razantă; 

v Stabilirea intervențiilor pe care le va efectua restauratorul — substanţe, materiale și tot ce 
are nevoie restauratorul pentru intervenţia de restaurare; 

v Restauratorul întocmește Fișa de restaurare și pregătește dosarul complet pentru a fi 
prezentat comisiei de restaurare care va fi informată cât mai în detaliu; 

v Consemnarea propunerilor de tratament și intervenții pe care vrea să le efectueze; 

v Consemnarea materialelor și substanţelor pe care le va folosi, inclusiv concentrațiile 
necesare; 

Y Dosarul complet va fi prezentat comisiei de restaurare care va fi formată din: un restaurator 
de aceeași specializare, un chimist, un muzeograf de specialitate, directorul Muzeului sau 
al Instituţiei. 


IV. Suportul de scriere 


Confecţionare — Compoziție 


De-a lungul timpului, au fost experimentate și practicate numeroase posibilităţi pe diverse 
suporturi, și anume: materiale minerale brute, piatră și argilă, tăblițe, materiale minerale prelucrate 
(ceramica şi metalele), materiale de origine biologică în stare naturală (frunzele de palmier, scoarța 
de arbori, lemnul, cornul animal, osul, pielea animală neprelucrată), precum și materiale de origine 
biologică la care s-a practicat un grad superior de prelucrare, cum ar fi papirusul, pergamentul și 
hârtia, acestea din urmă făcând o adevărată carieră în istorie. 


Papirusul 


A constituit în Egiptul Antic material pentru scriere, fiind exportat în tot Orientul Apropiat și 
în bazinul mediteraneean până în Grecia și Roma. În Imperiul Persan, papirusul era folosit în 
mod curent la curtea regală. Papirusul se obținea din planta Cyperus papyrus numită și „trestia 
de hârtie”. Planta crește din belșug în Delta Nilului și a fost folosită din timpuri străvechi pentru 
obținerea frânghiilor, a plaselor, pentru executarea bărcilor etc. Papirusul se scria pe o singură 
parte. În mod obișnuit, coala se păstra rulată cu textul spre interior. Când erau texte lungi de scris, 
se montau mai multe coli pe o pânză de in, astfel încât se puteau obţine cărţi rulate de până la 14 
metri, uneori chiar mai mult. Papirusul s-a folosit pentru scriere încă din anul 3000 î. Hr. până în 
sec. IX — X d. Hr. când a fost înlocuit de pergament. 


Pergamentul 


După papirus, pergamentul este al doilea suport grafic important, de origine biologică, romanii 
numindu-l membrana sau charta pergamena. Pergamentul este o piele animală netăbăcită. 
Din punct de vedere chimic, pergamentul are o structură formată din fibre de colagen, foarte 
numeroase și bogat întrețesute. Pielea animală era folosită din timpuri străvechi pentru utilizări 
multiple, inclusiv pentru scriere. Pentru prepararea pergamentului se urma un ciclu de operații 
prin care pieile erau prelevate cu grijă de pe animale anume alese și sacrificate, erau degresate, 
depărate și curățate cu scule speciale, astfel încât din pielea brută se înlătura părul sau blana, 
epiderma și hipodermul, rămânând numai derma, respectiv stratul mijlociu al pielii, care are o mare 
densitate de fibre de colagen. Calitatea pergamentului era apreciată după aspectul suprafeţei, 
după grosime și după mărimea colii. Pergamentului are două fețe: cea pe care s-a aflat blana, 
denumită grain, și o față cărnoasă, denumită flesh. Trebuia ca ambele fețe să fie foarte netede 

deoarece scribul sau grămăticul alegea faţa de scriere în funcţie de cerneala folosită, uneori 
scriind chiar pe ambele feţe. Foarte apreciate erau pergamentele mai subțiri, ceea ce a condus la 
sacrificarea de animale mici sau a puilor acestora sau, uneori, la sacrificarea animalelor femele, 
gestante în ultimul stadiu, pentru a se procura pielea puiului nenăscut, asemenea pergament 
numindu-se vellum. Un sortiment special îl constituie vellumul transparent, care apare în Evul 
Mediu, când servea ca înlocuitor de sticlă la fereastră, dar el s-a folosit uneori și la realizarea unor 
manuscrise. Pergamentul continuă să fie produs și în prezent pentru a fi utilizat la elaborarea unor 
documente solemne. Pergamentul a avut o largă răspândire în Orient și în Europa, dar el a rămas 
un material scump. Pentru scrierea unei cărți se consumau piei de la câteva zeci sau poate sute 
de oi. Din cauza aceasta, în unele epoci, pergamentele scrise cu mai mult timp în urmă au fost 
șterse prin răzuire și au fost reutilizate pentru noi scrieri (palimpseste sau rescripte). În patrimoniul 
cultural al ţării noastre există numeroase cărți manuscrise și documente realizate pe pergament. 
Acestea sunt cărţi de cult, acte de cancelarie ale voievozilor și mari ierarhi ai bisericii. 


Hârtia veche 


Este suportul de scriere care a cunoscut cea mai largă utilizare. Cea mai veche menţiune 
privind utilizarea hârtiei ne trimite la chinezul Ts'ai Lun, care prepara acest material în anii 104-105 
d. Hr. Cea mai veche hârtie a fost descoperită în Marele Zid Chinezesc. În acea vreme, hârtia se 
prepara din scoarța unui arbore care se numește Broussonetia papyrifera, numit și dudul de hârtie, 
care crește în flora spontană din China, Japonia și sud-estul asiatic. Ca și în cazul mătăsii, chinezii 
au păstrat cu strășnicie secretul fabricării hârtiei. În Japonia, hârtia era fabricată din deșeuri de 
bumbac și mătase. Japonezii au început s-o fabrice după anul 610 d. Hr. Prin anul 793 a ajuns la 
Bagdad, iar șapte ani mai târziu era adusă în Egipt. În Spania se pomenește de hârtie abia în anul 
950. Pentru că hârtia era asociată cu lumea arabă, Occidentul creştin o privea cu neîncredere. 
Prima utilizare a hârtiei într-o ţară creștină s-a petrecut în anul 1109 în Sicilia. În Germania, hârtia 
a fost folosită în jurul anului 1228, iar în Anglia abia prin anul 1309. 


Compoziţia hârtiei: hârtia orientală era fabricată din materiale textile și din coajă de copac, pe 
când hârtia europeană folosea numai materiale textile, mai ales din in, iută, bumbac, cânepa fiind 
utilizată mai târziu. Lemnul a devenit principala sursă abia pe la începutul secolului al XIX-lea. 


Materialele textile erau adunate și sortate după culoare și calitate, apoi erau tăiate în bucăţi mai 
mici pentru înmuiere și macerare. Macerarea era necesară pentru a da suplețe deșeurilor și pentru 
a le pregăti pentru defibrare. Din sec. XV-XVI, pentru a accelera macerarea se adăuga adeseori 
var, care ajuta ca bază la tamponarea hârtiei împotriva deteriorării ei de către acizi. Defibrarea 
materialului fibros se realiza cu ajutorul morilor cu ciocane. La sfârșitul sec. al XVII-lea, moara cu 
ciocane a fost înlocuită cu holendrul. Holendrul, sau moara olandeză, era format dintr-o cadă de 
lemn alungită în care se învârtea un cilindru mare confecţionat din trunchiul unui copac gros pe 
care erau fixate aproximativ 30 de cuțite din oţel. Foaia de hârtie se obținea pe o formă într-o cuvă 
mare, pasta era amestecată cu apă călduţă nu mai mult de 2% fibre în raport cu apa; lucrătorul 
stătea pe o platformă în fața cuvei ţinând forma între cele două laturi înguste, împrejurul formei 
se afla o ramă detașabilă care funcţiona în maniera unui grilaj scund de jur împrejurul muchiilor 
sale, iar peste ramă era întinsă bine o sită foarte deasă din sârmă; apoi, lucrătorul cufunda forma 
la un unghi perpendicular în lichid și când forma era bine afundată o întorcea cu faţa în sus și o 
ridica orizontal din cuvă. Prin această acţiune forma este acoperită uniform cu pastă, fibrele se 
împâslesc formând o rețea care permite apei să se scurgă ca printr-o sită. Existau două tipuri de 

rețele de sârmă, folosite pentru forme cablate și țesute. Cea cablată era făcută dintr-o reţea deasă 
de sârmă constituită din fibre orizontale întinse foarte dese și fire mai groase verticale din sârmă 
de lanţ. Acest tip de formă a fost perfecţionat abia prin anul 1480, când a fost inventată trefilarea 
sârmei. În sec. al XVII-lea, fibrele orizontale au ajuns să fie suficient de subțiri pentru a putea fi 
răsucite în jurul celor verticale. 


Al doilea tip de sită din sârmă a fost forma țesută, cea care s-a introdus după 1757. După ce 
se lăsa forma să se scurgă, era trecută celui de-al doilea muncitor din echipa de trei care lucrau 
la fabricarea hârtiei. Storcătorul răsturna forma cu fața în jos și presa stratul de pâslă pe un 
așternut de pâslă, făcând aceasta printr-o mișcare de rostogolire, hârtia fiind depusă pe pâslă. 
Se forma o stivă de aproximativ 140 de foi de hârtie intercalate cu bucăţi de pâslă. Stiva era dusă 
la o presă unde era stoarsă apa în exces. Al treilea membru al echipei, stivuitorul, separa hârtia 
de pâslă înainte de a le stivui și o presa după un șablon. Hârtia ușor umedă putea fi presată și 
rotită de multe ori timp de două zile în funcţie de tipul de suprafaţă dorit pentru hârtie, înainte să 
fie atârnată în uscător. Hârtia era agățată să se usuce, pe funii groase din păr, apoi era lăsată în 
stive să se matureze. Procesul de maturare era foarte important pentru calitatea hârtiei, ajungând 
la reducerea deformărilor. În acest stadiu, hârtia era cunoscută sub denumirea de foaie de apă, 
adică nu era nici încleiată, nici tratată. Hârtia era încleiată prin scufundarea întregii foi într-o soluție 
fierbinte de gelatină. Mai târziu, pentru a grăbi operaţia de încleiere și pentru a crește rezistența 
hârtiei, se adăuga în soluţia de încleiere alaun. După uscare, suprafața hârtiei putea fi finisată 
pentru a o face mai netedă sau pentru a-i conferi un satinaj. La început erau folosite pietrele și 
ciocanele pentru satinare, dar mai târziu a fost introdus calandrul. Elementul determinant pentru 
identificarea hârtiei este filigranul, care este marca de fabricare, fundamentală pentru diferenţierea 
fabricilor între ele. Filigranul era format de un fir metalic care conturează un anumit desen, fiind 
plasat puţin mai sus faţă de împletitura formei astfel încât în timpul curgerii pastei, aceasta se 
subțiază în dreptul desenului, permiţând vizualizarea acestuia în transparenţă. 


Factorii distructivi ai hârtiei 
Fenomenele de degradare sunt foarte complexe și variate: 


1. Oxidare lentă, prin contactul cu oxigenul din atmosferă; 

2. Distrugere lentă internă, datorată acizilor constituenți de pastă de hârtie sau introduși în 
timpul fabricării ei; 

3. Distrugeri datorate radiaţiei ultraviolete; 

4. Deprecieri cauzate de microorganisme și insecte. 


Pentru determinarea gradului de încleiere este de ajuns să se aplice o picătură de apă pe 
suprafaţa hârtiei. Pe o hârtie bine încleiată picătura va rămâne la suprafaţă câteva zeci de 
secunde, până la un minut. Dacă hârtia a fost depreciată într-o proporție foarte mare de bioxidul 
de sulf din atmosferă, aplicarea unei picături de apă în centrul paginii și a alteia la marginea paginii 
va arăta destul de clar dacă marginea expusă mai intens contactului cu exteriorul a fost atacată. 
Dacă hârtia a fost depreciată, porțiunea respectivă va absorbi apa ca o sugativă și la cea mai 
mică solicitare se va rupe ușor. 


Hârtia cu pete de foxing va avea un aspect poros, sfărâmicios, asemănător cu hârtia atacată 
de un acid. 

Pentru analiza cernelurilor, se poate picura o picătură de apă în locurile unde nu se pot produce 
stricăciuni, le lăsăm câteva zeci de secunde, absorbind cu hârtie de filtru (determină gradul de 
solubilitate a cernelurilor). 


Diferite exemple de tipuri de degradare a hârtiei: 


i. A 

pe frf rtaă psi 
î  eae 

Figura 2. Îmbruniri 


Figura 3. Rupturi marginale Figura 4. Murdărie aderentă 


Figura 5. Plieri Figura 6. Pete de mucegai 

Figura 7. Pete de foxing Figura 8. Halouri de apă 


a: 


Figura 9. Rupturi şi plieri Figura 10. Depuneri de praf 


Pielea 


Pielea tăbăcită — pielea neprelucrată nu este un material stabil, putând fi atacată și distrusă 
de agenți biologici și de umiditate excesivă. Această instabilitate poate fi însă remediată aplicând 
pieii diverse tratamente, cel mai răspândit fiind tăbăcirea cu alaun, ulei și tananţi. Totuşi, pielea 
rămâne în continuare expusă atacurilor agenţilor biologici și variațiilor umidității. 


Tratamentul pieilor casante — când au fost expuse timp îndelungat în încăperi cu atmosferă 
uscată (sub 40% umiditate relativă), pieile au tendinţa de a-și pierde suplețea și devin rigide și 
casante. Pentru a reda pieii elasticitatea sa inițială, mai ales când e vorba de legătura în piele a 
cărții, se întrebuințează un amestec de lanolină și ceară; lanolina pătrunde în profunzimea pieii și 
înmoaie fibrele de colagen, în timp ce ceara rămâne la suprafață și consolidează pielea friabilă. 
Amestecul trebuie să fie aplicat sub formă fluidă care să permită o aplicare facilă fără a fi necesară 
o solicitare mecanică puternică. 

Figura 11. Ondulări Figura 12. Curăţarea învelitorii 


Figura 13. Spălare şi emoliere Figura 14. Croirea peticelor 


Figura 15. Petic de piele Figura 16. Învelitoare la final 


V. Adezivi 


IV.1. Adezivi de origine vegetală 


Adezivii de origine vegetală mai sunt cunoscuți sub numele de cleiuri sau agenţi de încleiere. 
Aceștia sunt cei mai vechi și folosiţi cel mai frecvent. 


Pasta de făină (papul) — este cunoscută din cele mai vechi timpuri și a fost folosită pe scară 
largă la numeroase tipuri de montaje lipite. Se prepară ușor amestecând 100-200 g de făină de 
grâu cu 1.000 ml apă. Se fierbe aproximativ 20-30 de minute. 


Guma arabică — este un produs obținut prin evaporarea apei din lichidul vâscos secretat de 
mai multe specii de Acacia. Adezivul se prepară amestecând o cantitate de bulgări într-o cantitate 

dublă de apă, rezultând o soluţie vâscoasă cu o mare capacitate de lipire. A fost utilizată vreme 
îndelungată la montajele de hârtie și la prepararea cernelurilor. 


IV. 2. Adezivi de origine animală 


Se împart în două categorii: cleiuri și răşini. Cei mai cunoscuţi sunt: cleiul de oase, cleiul de 
pește, cazeina și gălbenușul de ou. Cleiurile animale sunt de natură proteică, ele pot fi făcute 
impermeabile prin adăugarea unui tanant, cum ar fi formalina. 


VI. Cerneluri și pigmenţi 


Orice tip de cerneală este un amestec de ingrediente în care se disting componente principale 
(de bază) și componente secundare. Componentele de bază sunt colorantul sau pigmentul. 
Componentele secundare sunt un grup de substanţe care corectează caracteristicile cernelurilor. 


Clasificarea cernelurilor: 


* Durabilitate 

* Culoare 

+ Procedura de aplicare 
Sortimente de cerneluri: 


O Cerneală neagră de carbon, sau cerneala de funingine, este cel mai vechi tip de cerneală 
cunoscut. Se prepară din funingine dispersată în apă, la care se adaugă o substanţă cu 
rol de liant (clei vegetal, clei de pește sau gelatină) (Tușul de China -— utilizat în desenul 
tehnic). 


O Cerneala fero-galică este o cerneală neagră; inventarea sa a fost strâns legată de 
pergament. Cerneala de carbon nu avea o bună aderenţă pe suprafața pergamentului, 
era sensibilă la apă, era ușor detașabilă prin mânuirea sau rularea colii de pergament. 
Cerneala fero-galică are la bază reacţia dintre două substanţe, și anume sulfatul feros 
și acidul galic. Din amestecul acestor două substanţe în apă rezultă un compus, la 
început incolor, dar care devine negru intens prin expunere la aer, datorită oxidării. Pentru 
prepararea acestui tip de cerneală era nevoie de colectarea galelor sau gogoșilor de ristic 
(care se dezvoltă pe dosul frunzelor de stejar). Galele au aspectul unor nuci compacte. 
Se uscau până la răscoacere, se pisau (pulbere) și se amestecau în diferite proporții în 
apă sau vin cu un material mineral numit Calaican (floare de cupru), numit în unele epoci 
și vitriol, care era de fapt sulfatul feros în stare naturală, la care se adăuga o anumită 
cantitate de gumă arabică sau alt clei vegetal. Proporţiile trebuiau respectate și cunoscute 
între gale și calaican, deoarece în cazul în care se folosea în exces calaican se forma 
în timp acid sulfuric ce provoca o coroziune severă atât a suportului de scriere, cât și a 
instrumentelor de scriere. 


O Cerneala de anilină a fost descoperită în anul 1834, începând să fie utilizată prin anii 1855- 
1856. Este o cerneală roșie sau violetă, cu o durabilitate slabă de-a lungul timpului. 


O Cerneala sepia este un colorant cafeniu închis care s-a obţinut din viscerele unei moluște 
cefalopode (Sepia officinalis) sau chimic. 

Cerneluri pentru miniatură: se foloseau cerneluri preparate după reţeta generală, unde 
cantitatea de lichid era mai redusă și liantul era adăugat în cantitate mai mare. Rezulta un 
compus mai vâscos. Pigmenţii utilizaţi erau de o largă variabilitate. Chinovarul (cinabru sau 
vermillon) s-a folosit mult în Evul Mediu pentru decorarea manuscriselor și a documentelor. 
Se scriau titlurile, inițialele majuscule (letrine), numele de persoane și fragmente de text. 
Pentru culoarea roșie s-au mai folosit și alți pigmenţi: minium de plumb, alizarină, purpurină, 
acid carminic, coșenilă (extrasă din insecta coșenila din Mexic — Dactylopius coccus). 


Pentru culoarea albastră s-au folosit: azurit (cupru), lapis lazuli, indigo (pigment organic). 
Galbenul s-a preparat din ocru (fier), litargă (plumb), orpiment (arsen). 
Pentru maro a fost utilizat ocru sau zeamă de scoarță de stejar. 


Verdele s-a obținut din malahit (carbonat de cupru) sau a fost preparat ca vert-de-gris 
(verdigris, acetat bazic de cupru) prin ţinerea aramei sau a produsului numit cocleală în 
bazine cu oțet. 


Albul a fost preparat din calcit, ceruză (alb de plumb). 


O Au fost utilizate destul de frecvent pulberi de aur sau argint, uneori din alte metale, pentru 


prepararea de cerneluri folosite la aurirea miniaturilor sau chiar se scria întregul text cu 
asemenea cerneluri (ex.: Codex Aureus, sec. IX d .Hr.). 

După apariţia tiparului, miniaturile manuale au fost înlocuite cu forme tipărite, folosindu-se tipare 
realizate de gravori iscusiţi. 


Cerneluri de tipar 


Primele cerneluri de tipar se preparau din funingine (negru de fum) şi serveau la încărcarea cu 
colorant a plăcilor de lemn. Acestea erau cerneluri xilografice, iar folosirea lor datează din vremuri 
străvechi, fiind menţionate în sec. IX în China și Japonia. 


Cernelurile pălite reprezintă întotdeauna o problemă gravă. Cerneala de carbon (negru de 
fum) devenită ilizibilă poate fi de regulă descifrată cu ajutorul razelor infraroșii, ultraviolete sau 
cu o lampă de sodiu. Cernelurile slabe de cărbune și cele fero-galice se pot citi mult mai ușor cu 
ajutorul unui microscop. 


Pentru reînvierea cernelurilor fero-galice se practică vaporii de sulfură de amoniu, dar acest 
mod nu este prea durabil deoarece sulfura feroasă se oxidează și deteriorează hârtia. 

VII. Etiopatologia 


Etiopatologia este o știință a cauzelor și un studiu al simptomelor. Factorii de degradare se 
împart în două categorii: interni și externi. 

Factorii interni (endogeni) — sunt materialele din care e făcut obiectul cultural, atât suportul, cât 
și tehnica. Sunt tehnici care degradează suportul (atacul se vede pe spate). Tușurile moderne sau 
o neutralizare prost făcută pot fi degradanţi pentru hârtie. 

Hârtia de calc se confecționează prin pastefierea hârtiei, se formează un gel, și anume gelul 
de celuloză. Hârtia modernă poate imita liniile de apă prin uscare pe o pâslă. Toate acele linii de 
apă sunt perfecte la presare. 

Factorii externi (exogeni) — vin din exteriorul obiectului și ţin de mediile de păstrare neprotejate. 
Acţiunea acestor cauze este întotdeauna legată de receptivitatea, sensibilitatea și de predispoziția 
materialelor la acţiunea exogenă. 

Factorii fizici: Efectele nedorite ale temperaturii, umidității și luminii. 


Figura 17. Factori fizici 


Factorii chimici: Nivelul de poluare a mediului de păstrare. 
Factorii biologici: Acţiunea microorganismelor (bacterii și ciuperci) insecte și rozătoare. 


Figura 18. Atac xilofag 

Factorii sociali: Omul și comunitățile umane care acţionează asupra cărții și documentelor cu 
regim de păstrare permanentă prin manipulare improprie a bunurilor culturale. Factorii distructivi, 
indiferent de natura lor, își exercită acțiunea în forme mai grave sau mai puţin grave în funcţie de 
rezistența structurală pe care o au materialele. 


[ 


Figura 19. Factorul uman 


Catastrofe: inundaţii, incendii, cutremure. 
Lumina este foarte nocivă în special de la vizibil spre UV, are o energie mare, rupe lanţul de 
celuloză. 


Umiditatea — celuloza este foarte higroscopică, fungii se instalează și apar bacterii. 
Temperatura grăbește reacțiile care sunt în curs. Suportul papetar fiind supus degradării. 


Poluarea — gazele pot interacționa cu anumiţi radicali din hârtie. Prin scăderea temperaturii 
apare dezinfecţia, iar prin congelare bruscă, stoparea bruscă. 


Biologice — microorganisme - bacteriile și fungii descompun materia pentru a se hrăni. 
Insectele — muștele, moliile, carii, gândacii, peștișorul de argint mănâncă din hârtie sau îşi lasă 
excrementele. Carii apar și la hârtie. Șoarecii rod din material și își lasă dejecţiile pe cărți. 


Figura 20. Spori de mucegai 

Simptome și metode de a le depista: 


O Prin observații directe — nedistructive; analiză vizuală; 


O Observăm modificări ale unui stadiu iniţial: 


1. Cromatice (de culoare) — la suport (îngălbenire până la îmbrunare), îngălbenire 
generală, locală; colorări sau decolorări; modificări apărute asupra tehnicii, păliri ale 
unor culori; 


2. Dimensionale. La suport avem: ondulări, tensionări, plieri, modificări dimensionale ale 
tehnicii, băşicări, exfolieri, diferențe de comportament între tehnică și suport; 


3. Omogenitate. La suport: integritatea foii, rupturi, lacune, urmări asupra rezistenţei, 
degradările biologice. Apariţia pulverulentă, situaţia de coroziune (foarte pufos); 

O Analiza tactilă: 

* modificări de granulaţie: netezire, scămoșare; 

* modificări de structură: moliciune sau rigiditate; 

« analiză auditivă. 
O Teste simple. Testul cu picătura de apă (observăm gradul de încleiere a hârtiei); teste cu 

diverși solvenţi; foarte utilă poate fi fișa de restaurare; 


O Două tipuri de fișă de restaurare — cele de uz curent și cea de provenienţă artistică. 


Observații utile: 


* Sugativa este hârtia neîncleiată. 

* Un mictest trebuie făcut chiar și la tipăriturile colorate, hărți, gravuri. 
+ Cleiurile sunt trecute la efectele fizico-chimice. 

+ Diagnosticul consemnat în fișa de restaurare. 


* Propuneri de restaurare. 


+ Diverse cleiuri, solvenţi pot avea influenţă asupra hârtiei. 

VIII. Factori de degradare a suportului: hârtia 


Factorii de degradare 


Îmbătrânirea oricărui material de natură organică reprezintă viteza de degradare și este 
influențată de mai mulţi factori, interni și externi. 


VIII.I. Factorii interni de degradare a hârtiei 


Factorii interni de degradare sunt cauzați, cel mai mult, de materia primă improprie folosită la 
realizarea hârtiei, dar și de tehnologia propriu-zisă de producere. Acești factori sunt: 


O Materiile prime folosite (celuloza extrasă din lemn are conţinut de lignină și este acidă; 
materialele de încleiere neadecvate, colofoniu și alaun, sunt acide); 


Tehnologia de fabricare a hârtiei — tăierea fibrelor de celuloză scade rezistenţa hârtiei; 
Folosirea apei cu reziduuri metalice crește aciditatea; 


Prezenţa în pastă a unor reziduuri metalice creşte aciditatea; 


O O O O 


Procesul chimic de tratare a hârtiei moderne. 


VIII.II. Eactorii externi de degradare a hârtiei 


O Aciditatea indusă de cernelurile fero-galice 


O Umiditatea relativă U.R. mai mare de 65% și mai mică de 50% 


Hârtia este material de natură organică, fiind foarte higroscopică. Hârtia tinde continuu să intre 
în echilibru cu ambientul. Dacă U.R. este mare, hârtia absoarbe umiditate, caz în care se umflă. 
La U.R. scăzută, cedează umiditate, astfel că se usucă, fibrele contractându-se. 


Higroscopicitatea este capacitatea unui material de a ceda sau de a absorbi apă, în funcţie de 
umiditatea relativă a mediului respectiv, până ce intră în echilibru cu acesta. Această proprietate 
a hârtiei depinde de capacitatea de adsorbție, determinată de structura și compoziția hârtiei, și de 
umiditatea relativă a mediului. 


VIII.II.1. Temperatura produce modificări importante în structura hârtiei. Temperatura determină 
două efecte extrem de dăunătoare: oscilaţiile U.R. și deficitul U.R. Dilatarea-contractarea poate 
provoca modificări ale stării de sănătate a bunurilor. Temperatura este un factor de activare, nu 
se combină chimic, dar asigură energia, este mai slabă decât sursele de iluminat, este un factor 
secundar, dar deloc de neglijat. Cerinţele conservării solicită temperaturi cât mai mici. Teoria 
cinetico-moleculară ne-a demonstrat că atomii și moleculele sunt într-o continuă mișcare. În funcție 
de temperatură, crește sau scade rata proceselor chimice. Încălzirea intermitentă stă la baza 
oscilaţiilor de temperatură și umiditate. 

Umiditatea şi temperatura ce vor fi asigurate în depozite şi săli de expoziţie: 


Depozit Expoziţie 
U.R. = 30-40% materiale vulnerabile U.R. = 40-50% materiale vulnerabile 
T = 1-3 *C T = 15-18 *C 


VIII.I1.2. Iluminatul — Toate tipurile de iluminat emit toate cele șapte radiaţii monocromatice. 
Lumina este unul dintre cei mai importanţi factori ai mediului ambiant implicaţi în procesele 
de degradare a bunurilor culturale. Lumina este energie. Energia unui fascicul de lumină este 
concentrată în cantităţi discrete care se numesc cuante de lumină sau fotoni. 


* Lumina naturală: 6000-24.000 K 
* Lumina fluorescentă: 3000-6500 K 
* Lumina incandescentă: 2500-3000 K 
Dacă o sursă are o valoare energetică mare servește la o multitudine de procese chimice. 
Trebuie să folosim o sursă care în condiţiile ideale să aibă un impact cât mai mic asupra obiectelor. 
Cea mai potrivită sursă de iluminat rămâne lumina incandescentă. 
Măsuri împotriva efectelor negative deteriorante ale iluminatului: 

1. Alegerea sursei cu cea mai mică energie de activare, adică cea incandescentă, dar care 
continuă să fie dăunătoare; 

2. Reducerea expunerii totale. O sursă de iluminat este dăunătoare și atunci când un obiect 
este expus o perioadă mai mare de timp la o sursă de iluminat; 

3. Reducerea intensității. Intensitatea este numărul de fotoni care cade pe o suprafaţă. 
Pentru materiale vulnerabile sunt necesari 50 de lucși; pentru materiale mai puţin 
vulnerabile sunt necesari 150 de lucşi; 

4. lluminatul strict local. Pentru sălile de expoziţie se va opta pentru o lumină discretă, iar la 
vitrine, pentru montarea celulelor foto-electrice; 


5. Programe de vizitare reduse; dacă nu mai sunt vizitatori, se vor stinge luminile; 
6. Expunere temporară de scurtă durată; 


7. Am putea executa copii, facsimile după documente și se vor putea expune copiile. Grafica 
nu va putea fi expusă mai mult de o lună de zile. 


VIII.II.3. Umiditatea este cantitatea de molecule de apă sub formă de gaz aflate în aer. 
Condensarea capilară duce la scăderea sau creşterea umidității și apoi la nașterea procesului de 
condens. Umiditatea relativă este foarte variabilă, calculându-se cu formula: U.R.= p/Px100(t). 


Materialele bunurilor culturale Bunurile culturale organice isi modifică dimensiunile datorate 
creșterii sau descreșterii conţinutului de umiditate higroscopică adsorb umiditatea din mediul în 
care se află și rămân în compoziţia lui. Materialele organice sunt higroscopice (absorb sau cedează 
din umiditatea mediului ambiant). Adsorbţia se oprește la un moment dat; atunci spunem că 
documentul a intrat în echilibru cu U.R. ambientală, dacă se păstrează 30% din U.R. În momentul 
în care aerul se usucă, umiditatea scade. U.R. este instrumentul de bază al conservatorilor. 


Materia are capacitatea de adaptare, cu condiţia să aibă creșteri sau descreșteri lente. U.R. se 

modifică datorită surselor de umiditate. Între U.R. și temperatură este un raport invers: când crește 
temperatura, scade umiditatea și când scade temperatura, creşte umiditatea. La temperatură 
constantă, orice modificare a U.A. (umiditatea absolută) determină modificarea U.R. Umiditatea 
absolută și umiditatea relativă se află în raport direct: crește U.A., crește și U.R. și invers. 


Măsuri de prevenire a U.R. și a temperaturii excesive: 


O Izolarea termică 

O Controlul surselor de căldură (să funcţioneze tot timpul iarna) 
O Aparate de dezumidificat aerul 

O Izolarea ferestrelor cu material termoizolant pe interior 


O Folosirea materialelor tampon — silicagelul 


Silicagelul se folosește pentru toate tipurile de bunuri culturale, are o capacitate de depozitare 
a umidității mai mare decât oricare materiale higroscopice, cu o capacitate de adsorbție de 40% 
din greutatea lui, are o capacitate de reacţie la modificările de umiditate mai mare decât toate 
materialele și este tampon împotriva variațiilor (se folosesc în spaţii închise etanș). Silicagelul 
trebuie condiționat să ajungă la un conţinut de apă în echilibru cu ambientala. 


Factorii fizico-chimici ai mediului ambiant acţionează prin intermediul a două clase: procesul 
chimic și procesul fizic, factorul chimic având cel mai mare rol de degradare. 


I grupă — Materiale Vulnerabile: 


+ Grafica 

* Documentul 
+ Cartea 

+ Pielea 

+ Pergamentul 


Aceste materiale sunt cele mai sensibile. 


Procesele prin care factorii transformă starea de sănătate a obiectelor: 
Spontane — au loc doar dacă există factori de reacţie; 

Invizibile — se dezvoltă la nivel molecular; 

De suprafaţă; 


Continue — nu se opresc niciodată, sunt conglomerate de procese chimice; 


GA APE CEE i 


lreversibile — sunt transformări care nu mai revin la starea anterioară. 


Cauze: Tendinţa materiei este spre descompunere: hârtia de ziar, mătasea, grafica. 


Efecte: descompunerea lentă; modificarea de culoare; fragilizarea structurală; fisurări; crăpări; 
clivaje. 

Factorii fizico-chimici: > — Umiditatea 
De reacţie: > Oxigenul 
De activare: > Gazele poluante 
> Temperatura 
> Lumina 
Umani: 
Biologici: > Micromicetele, macromicetele, 
rozătoarele 
Calamităţi: > Cutremure, inundații, foc, furtuni 


IX. Tratamente de restaurare a hârtiei: 
dezinfecția — dezinsecţia — fixarea cernelurilor — neutralizarea — curățarea 


IX.1. Dezinfecţia — Dezinsecţia 


Cele mai multe obiecte care intră în laboratorul de restaurare prezintă un grad mare de 
contaminare microbiologică și de infestare entomologică. Prin urmare, sunt necesare tratamente 
de dezinfecție și dezinsecţie. Acestea se vor efectua în camera de carantină a laboratorului, în 
funcție de posibilităţile de dotare a laboratorului. 


IX.2. Neutralizarea 


Tratamentul de neutralizare (deacidifiere) este curativ, dar și preventiv. Pentru un laborator cu 
posibilități limitate se recomandă tratament de deacidifiere apoasă cu Ca(OH), sau bicarbonat 
de Mg. 


Observaţii: 
1. Înainte de deacidifiere este necesar testul de solubilitate în apă. 
2. Foile se imersează una câte una, punând între ele site din material hidrostatic. 
3. Hârtiile slab încleiate vor sta în baie 20 de minute, iar celelalte, 40 de minute. 
4. Se scot și se usucă pe hârtie de filtru. 
5. Înainte de neutralizare, hârtiile vor fi spălate. 
6. În cazul unor documente foarte deteriorate care nu ar rezista unui tratament prelungit 


în soluție apoasă, se recomandă ca deacidifierea să se efectueze concomitent cu 
reîncleierea; soluţia se aplică prin pulverizare. 

IX.3. Fixarea cernelurilor 


Cernelurile afectate necesită tratamente de fixare. În funcţie de scop, consolidarea poate să 
fie fixare temporară sau fixare permanentă. 


Fixarea temporară se efectuează pentru prevenirea accidentelor în timpul curățării umede a 
suportului și se aplică tuturor cernelurilor sensibile. 


Fixarea permanentă se aplică cu scopul de conservare permanentă; se referă la fixarea 
cernelurilor care se macină sau la fixarea scrierii cu creion negru de grafit. 
Substante pentru fixarea cernelurilor: 
1. Metilceluloza în concentraţie de 2-4%; 
2. Carboximetilceluloza în concentraţie de 4%; 
3. Gelatina în concentraţie de 4-5%. 


REIES! 


Figura 21. Fixarea cernelurilor Figura 22. Fixarea ștampilelor 


Curătarea hârtiei 


Este un tratament de restaurare prin care se urmărește recuperarea și curățarea unui obiect 
de patrimoniu prin îndepărtarea unor materiale depuse pe suprafața hârtiei, cum ar fi: depozite 
de ceară, cleiuri, petice aplicate empiric, pulberi sau impurități care au alterat starea sau structura 
obiectului. 


X. Restaurarea propriu-zisă a hârtiei 


Orice tratament de restaurare începe prin efectuarea investigaţiilor. Acestea sunt fizico- 
chimice și biologice. Investigaţiile microscopice se efectuează de către chimist sau fizician prin 
prelevare de probe prin diferite metode. Consultarea expertului investigator este foarte importantă 
pentru recomandările pe care le face asupra compatibilității materialelor, durabilitatea și eficiența 
tratamentului la care este supus obiectul. De asemenea, rolul biologului în activitatea restauratorului 
și a conservatorului este importantă, deoarece acesta ia decizii cu privire la păstrarea stării de 
sănătate a obiectelor din punct de vedere biologic. 

Operații curente: 


Curăţarea uscată — se efectuează prin mijloace neapoase fizice și mecanice. Are ca scop 
înlăturarea murdăriei aderente şi neaderente, redarea cromaticii, stoparea unor degradări. Efecte 
conexe: evitarea colmatării foilor la spălare, ca urmare a pătrunderii murdăriei în fibra hârtiei, 
denaturări ale informației. Mijloace: curățarea de suprafață mecanică și curățare de profunzime 
în solvenţi neapoși. Ca materiale de folosire sunt cele de ștergere sau de solvatare. 


Dotare: platane (plăci rigide plexiglas), plăci de sticlă, planșete din lemn. Acestea constituie 
suport pentru tratament: materiale impermeabile, foi de melinex, netex (împâsliri din fibre sintetice), 
foi de transport, hârtie de filtru. Pe gravuri sau acuarelă se folosește praful de gumă (se rade 
guma). Bisturie cu vârful ascuţit, pensule (pensule de frizerie), bidinele cu păr mare și dens (ține 
loc de gumă în unele situaţii), mănuși chirurgicale, măști (utile la tratamentele cu solvenţi), tase 
sau bazin, materiale absorbante (pâsla, hârtia de filtru), nișă cu exhaustare, microaspiratoare, 
microcompresor cu aerograf (și împrăștie, și absoarbe, foarte util pentru curățare). 


Curăţarea uscată este foarte importantă, dar nu trebuie să pună în pericol lucrarea. Hârtia se va 
curăța și pe față, și pe verso. Dacă curăţarea uscată nu este efectuată riscăm ca hârtia să rămână 
cu o tentă grizată, praful rămânând în hârtie, fiind un factor nociv. 


Figura 23. Ștergerea cu guma Figura 24. Desprăfuire cu pensula 


Curăţarea umedă — se efectuează în prealabil testul de solubilitate al cernelurilor și pigmenţilor 
folosiţi în special la manuscrise și însemnări manuscrise pe tipărituri. 


Curăţarea cu ajutorul apei cu eventuale substanţe ajutătoare are ca scop înlăturarea 
substanţelor nocive hidrosolubile. Efecte conexe: rehidratarea celulozei și a unor cleiuri existente, 
reîmpâslirea hârtiei, regenerarea cleiurilor. Cu ajutorul apei, hârtia își reface fibrele, lanţurile, 
legăturile dintre fibrile. Umflarea fibrei de celuloză duce la schimbarea dimensiunii; se produce 
fenomenul de reîmpâslire. Cleiurile din hârtie se regenerează, redobândesc o anumită coerenţă, 
își refac legăturile, iar efectul este că hârtia își schimbă gradul de încleiere, devine impermeabilă 
și mult mai puternică după spălare. Spălările pot fi: locale prin tamponare cu comprese sau 
generale. Spălare generală poate fi prin contact, prin plutire sau prin imersie. Spălările locale sunt 
periculoase, se vor efectua cu mare atenţie (mai ales la cantitatea de apă). Compresa de CMC 
(Carboximetilceluloză) poate fi aplicată ca o compresă pe o pată și se poate înlătura cu ajutorul 
bisturiului. Spălarea se va efectua de obicei prin imersie, bineînţeles dacă obiectul ne permite. 

Folosirea tehnicii de spălare prin plutire este destul de periculoasă, pentru că riscăm ca mizeria 
să coboare înapoi în hârtie. Spălarea prin contact se efectuează pe un pat umed pe un material 
din Goretex sau pe un strat de hârtie de filtru, hârtia netezindu-se cu ajutorul unui trafalet. 


Materiale și dotare necesare: suporţi, platane rezistente la apă, tase, bazine, folii portante 
impermeabile și permeabile, pulverizatoare de relaxare, rastele de uscare. 


După spălarea prin imersie, se va efectua o clătire îndelungată, la care vom efectua și 
neutralizarea. Neutralizarea se efectuează cu hidroxid de calciu (Ca(OH),), prin imersie în apa de 
clătire a filelor sau prin pensulare, tamponare sau pulverizare locală. 


O 


Figura 25. Curăţare umedă prin imersie 


Completarea lacunelor 


Completarea lacunelor înseamnă eliminarea zonelor lipsă; fragmentele trebuie așezate la 
locul lor, numai unde rămâne gol se va efectua completarea. Scopul completării este de a reda 
integritatea suportului structural și estetic. 


Ca mijloace vom folosi foi de hârtie japoneză, adezivi compatibili: pap, glutofix (CMC), 
metilceluloza, clei de amidon, amidon de orez. 


Completări cu hârtie japoneză 


Prin metoda „la simplu”: se subțiază marginea rupturii, se subţiază ușor și hârtia cu care 
efectuăm completarea, pentru a avea aceeași grosime la marginea completărilor, se vor suprapune 
1-2 mm una peste cealaltă. Hârtiile vor fi la fel de uscate sau umede. Se vor usca sub o pâslă și 
sub greutate de marmură sau presă metalică. 


Prin metoda „la dublu”: Este necesar să se aleagă o hârtie pentru completare care, pusă în 
două, să se apropie de grosimea și textura hârtiei cărţii. Hârtia japoneză fabricată manual este 
considerată cea mai bună din lume. Se aplică CMC în concentraţie de 2% pe marginea părților 
lipsă, se așază suprafaţa de restaurat cu porțiunea lipsă între două hârtii japoneze, astfel încât 
fibrele hârtiei japoneze să aibă aceeași direcţie cu hârtia filei pe care o completăm. Se aplică CMC 
între cele două hârtii japoneze, apoi se netezește cu fălțuitorul de os. După uscare, se înlătură 
surplusul de hârtie japoneză cu ajutorul bisturiului, lăsându-i o margine de 1-2 mm peste marginea 
hârtiei, în cazul în care ruptura nu este în zona informaţională; dacă ruptura se află în acea zonă 
(cu informaţie), surplusul de hârtie japoneză va fi îndepărtat cât mai aproape de linia rupturii. După 
completare, punem filele completate între pâslă și platane. După uscarea filelor, se vor așeza filele 
între hârtie de filtru şi se vor păstra până la finalizarea completărilor tuturor filelor. 

Figura 26. Completări cu hârtie japoneză Figura 27. Completări cu hârtie japoneză 


OBSERVAȚII: 


Operații de restaurare mai puţin obișnuite: 


O Albirea — un tratament care nu se mai practică, e periculos, este un atac asupra hârtiei. 
Putem folosi cea mai veche metodă: albirea hârtiei la soare. Această metodă se practică 
cu succes la lucrările de gravură, documente. Pentru albirea la soare, hârtia se umezește 
bine și se lasă la soare; trebuie ca hârtia să fie umedă tot timpul cât realizăm tratamentul 
de albire. Pentru o albire ușoară ne putem ajuta și de soluţiile de neutralizare. 


O Retușul — integrarea cromatică — se pot folosi culori de tip pastel, acuarelă, solubile în 
apă. Retușul poate fi aplicat la finalul lucrării, dar dacă avem retuș umed va trebui atenţie 
la schimbarea nuanțţei retușului. 


O Dezinfecţia — pentru dezinfecţie se folosea pe vremuri fumigaţia cu formalină, cu multă 
grijă dacă aveam de-a face cu materiale organice (o zi sau două). De asemenea, se 
mai folosea refrigerarea. Foarte discutată în prezent este iradierea cu raze gamma, care 
s-a observat că are următoarele efecte negative asupra hârtiei: fragilizare accentuată, 
modificarea cromaticii. Ce mai bun tratament pentru dezinfecţie, nedistructiv, rămâne 
congelarea bruscă a hârtiilor, a cărţilor sau a documentelor infectate. 


O După tratamentul de dezinfecţie va urma o curăţare specială. Sporii de mucegai pot fi 
activi; avem nevoie de un spaţiu bine controlat, cu materiale care pot fi schimbate. 

XI. Principalele tehnici ale restaurării unei cărți 


XI.I. Principalele tehnici ale restaurării filelor unei cărți: 


* Întocmirea oglinzii (consemnarea fasciculelor) 

+ Desfacerea corpului cărții pe fascicule 

«+ Desfacerea filă cu filă 

* Desprăfuirea generală cu ajutorul unei pensule moi din păr de animal 


+ Tratamente de curățare uscată detaliată și anume: desprăfuire, ștergerea cu guma a 
depunerilor de murdărie aderentă, îndepărtarea depozitelor de ceară 


+ Tratamente de curățare umedă: spălarea filelor prin imersie, pe pat de hârtie de filtru 
sau spălări locale 


+ Consolidarea filelor fragile prin reîncleiere cu o soluţie de carboximetilceluloză 
+ Fixarea cernelurilor cu gelatină în concentraţie de 5% (după caz) 
« Consolidarea filelor extrem de fragile cu văl japonez 


+ Completarea părților lipsă (lacunelor) din file cu hârtie japoneză prin metodele „la 
simplu” sau „la dublu”, în funcţie de cerința filelor cărţii sau de grosimea filei originale 


+ Completarea părţilor lipsă din file cu hârtie japoneză combinată cu văl japonez 
* Ancorarea marginilor 

« Consolidarea fisurilor 

* Presare intermediară 

* Îndepărtarea surplusului de hârtie japoneză 

+ Presarea finală 

* Recompunerea blocului de carte (colaţionarea) 

+ Așezarea filelor în fascicule 

« Ordonarea fasciculelor 


XI.II. Principalele tehnici ale restaurării legăturii unei cărţi: 


+ Recompunerea în corpul cărţii a fasciculelor 

* Marcarea punctelor de coasere pe cotorul interior 
+ Fixarea nervurilor pe gherghef 

+ Coaserea filelor cu ajutorul gherghefului 


+ Lipirea primelor două fascicule și a ultimelor două fascicule începând din interior spre 
exterior 


+ Presarea, încleierea și rotunjirea cotorului interior 
+ Coaserea capitalbandurilor 
+ Căptușirea cotorului interior cu pânză de bumbac și hârtie japoneză 


+ Defibrarea nervurilor și fixarea / atașarea scoarțelor la corpul cărţii cu ajutorul capetelor 
nervurilor (lipirea acestora pe interiorul scoarțelor) 

+ Restaurarea scoarţelor din carton sau a tăblițelor din lemn 
«+ Restaurarea învelitorii din piele 


+ Păstrarea, curățarea și emolierea învelitorii vechi 


Confecţionarea noilor bucăţi de piele folosite pentru reîntregirea învelitorii din piele 
(eventual confecţionarea unor tipare din hârtie în prealabil) 

* Șerfuirea și integrarea cromatică a acestor bucăţi de piele (se vor integra cromatic 
într-o nuanţă cât mai apropiată de cea a învelitorii originale) 


Lipirea cu pap (amidon de făină) a noilor bucăţi din piele pe zonele lacunare 

+ Restaurarea cotorului exterior din piele, a capișoanelor și a articulaţiilor externe (se va 
folosi aceeași modalitate de lucru ca la restaurarea învelitorii din piele) 

+ Lipirea pe interiorul scoarțelor a bucăţilor de pânză folosite la căptușirea cotorului 

interior 


Confecţionarea forzaţurilor, dacă acestea lipsesc, sau atașarea celor originale la corpul 
cărţii, după restaurarea lor 


Lipirea părţilor fixe ale forzaţurilor pe interiorul scoarțelor 


Emolierea finală a pieii 


Confecţionarea unei casete de protecţie a cărţii restaurate 


OBSERVAȚII: 


Nicio operaţiune de restaurare nu este obligatorie, sunt situaţii în care nu trebuie realizată 
curățarea umedă (spălarea) sau scoaterea petelor. Trebuie efectuat numai ce se poate efectua. 


Figura 28. Căptușirea cotorului interior 

XII. Componentele cărții 


XII.I. Componenţa unei cărți: scoarțe din lemn sau din carton, cotorul exterior, corpul cărții, 
tranșa laterală, tranşa de la capul și de la piciorul cărţii, capitalband cu rol de a proteja blocul cărții, 
forzaț, deasupra capitalbandului este capișonul, care are rolul de a proteja capitalbandul. Nervurile 
sau bindurile care apar pe cotor au rolul de a forma legătura, dar și rol estetic. 


Blocul cărţii este întotdeauna mai mic decât scoarțele; diferența se numește cant. Filele din 
blocul cărţii sunt grupate în fascicule care sunt formate din 4, 8, 12 file. E foarte important să aflăm 
câte file are un fascicul. Aceasta se va afla în momentul desfacerii volumului sau deschizând 
cartea și ne văzând unde este mijlocul (unde se vede aţa cusăturii). 


XII.II. Tipuri de legătură: sunt două tipuri de cusătură, și anume: 


* cusătura continuă; 
* cusătura pe sărite. 


Cusătura continuă se realizează astfel: se străpunge fiecare fascicul de la cap spre cotor, se 
îmbracă nervura şi se străpunge prin lănţișor. Operația se realizează cu ajutorul gherghefului. 


Cusătura pe sărite se realizează astfel: acul nu mai străpunge fiecare fascicul, ci sare de la 
un fascicul la altul. Prin această metodă de coasere se elimină grosimea excesivă. Se aplică la 
cărţile care sunt foarte mari, și anume au multe fascicule. Pe lângă cusătura continuă și cea pe 
sărite mai putem găsi și cusătura franceză, aceasta fiind aplicată pe toate cărţile care au nevoie 
de coasere și care nu necesită coaserea pe gherghef. 


Nervurile se pot realiza din sfoară de cânepă, fâșii de pergament, fâșii de piele și bandă de 
pânză. Proeminenţele care se pot observa pe cotorul exterior poartă denumirea de nervuri. 


Cusătura pe nervuri și modul în care acestea sunt aplicate pe carte: 


O Nervuri profilate — binduri profilate — sfoara se coase pe cotorul interior; sunt cele mai 
frumoase; 


O Nervuri îngropate -— în fascicul se face o crestătură în care va intra sfoara în momentul 
coaserii. 


[ 


Figura 29. Nervuri profilate 

Clasificarea nervurilor: 


+ Simple (o sfoară, o bandă, o fâșie de pergament etc.) 


+ Geminate (atunci când fiecare nervură este realizată din două sfori sau fâșii de material; 
în timpul coaserii, bucla aţei poate îmbrăca fiecare sfoară din care este constituită 
nervura sau poate îmbrăca nervura în ansamblu ei. 


Tipuri de legături în funcţie de învelitori: 
* În piele 
* În pergament 
* În materiale textile (catifea, pânză) 
+ În piele la cotor și colţuri 
* Cu ferecătură 
* Complet sau parțial în argint-aurit, în special pe material textil-catifea sau piele 


Cotorul: partea din stânga a cărții, în poziţie de citit, după aplicarea scoarțelor și a învelitorilor 
din piele, poartă denumirea de cotor exterior. 


Forma cotorului o dă de obicei grosimea cărții: 


+ Dreaptă, la cartea subțire; 


* Rotundă, la o carte groasă — i se dă o formă rotunjită pentru că o carte care are un 
cotor rotund sau semi-rotund e mai rezistentă; 


* Semi-rotunjită — o grosime medie a cărții, dar care are nevoie de rezistenţă. 


Modul de îmbrăcare a cotorului: 


+ Cotor cu învelitoarea lipită direct pe fascicule; 


« Cotor căptușit cu pânză sau cu fâșii de pânză între nervuri (cu denumirea de onglet), 
învelitoarea fiind lipită peste acestea; 


* Cotor cu tub, la care învelitorile din piele nu sunt lipite la cotor. 


Scoarţe: 

* Din lemn; 

* Din carton; 

Din foi de hârtie suprapuse și lipite între ele. 
Scoarţele au rol de protecţie a volumului și rol decorativ. 


Sisteme de prindere a scoarțelor la corpul cărții: 


+ Atașarea scoarțelor cu ajutorul prelungirii nervurilor, prin lipirea acestora pe interiorul 
scoarțelor; 

+ Atașarea scoarțelor cu ajutorul prelungirii nervurilor, prin lipirea acestora pe exteriorul 
scoarțelor; 


+ Atașarea scoarțelor cu ajutorul prelungirii nervurilor, prin realizarea unor orificii în 
scoarţe și introducerea nervurilor în ele. 

Stabilim dacă legătura pe care o găsim este legătura originală (de obicei, suntem atenţi la 
corpul cărții unde apar tăieturi ale tranșelor neegale). Se vor verifica dacă există mai multe orificii 
în fascicule. 


Figura 30. Scoarţe din carton Figura 31. Scoarţe din lemn 


Capitalband -— protejarea fasciculelor. 
Clasificarea capitalbandurilor. 


Împletirea și coaserea capital-bandurilor reprezintă o știință proprie a fiecărui legător, iar în 
cazul cărților deteriorate, a fiecărui restaurator. 


Mod de prindere: cusut pe fascicule; lipit pe fascicule — acestea două se cos de către restaurator 
de obicei cu aţă în două culori sau numai cu o culoare, depinde de cum a fost cartea cusută iniţial 
(dacă se mai păstrează un fragment din cel original). Mai există capitalbandul mecanic — acesta 
se va monta doar la cărțile moderne. Capitalbandul este un miez din sfoară sau din piele care se 
lucrează cu două ace, o atașare prin coasere prin fiecare fascicul. O altă modalitate mai simplă 
este doar prin lipire și cusătura efectuată pe o pânză. Capitalbandurile realizate manual pot fi 
împletite cu aţă de bumbac sau cu aţă de mătase naturală. Poate fi împletit pe un singur miez, pe 
două sau pe trei miezuri. De-a lungul timpului, au fost practicate peste 100 de tipuri de capitalband, 
din care cel mai des folosit este capitalbandul împletit (cusut) cu feston simplu. 


Figura 32. Capitalband cusut Figura 33. Capitalband final 

Forzaţul sau foaia de gardă este un alt element al cărţii. Executat dintr-o hârtie rezistentă, 
acesta are rolul de a fixa blocul de carte la scoarţe, de a conferi o mai mare rezistenţă cărții legate, 
reprezentând câteodată și un element decorativ (forzaţuri marmorate, colorate, din mătase). O 
parte a forzaţului este lipită de scoarţe, iar cealaltă parte rămâne mobilă. 


ii 


Figura 34. Forzaţ din hârtie japoneză 


XIII. Materiale folosite pentru restaurarea legăturilor de carte 


XIII.I. Pielea. În trecut, pieile de animal erau utilizate pentru legarea cărţilor. Pieile de vițel 
erau des folosite atât pentru coperte de carte, cât și ca materiale folosite în restaurarea acestora. 
Calitatea acestor piei era dată de hrana animalelor. Viţeii hrăniţi cu lapte dau piei cu gren neted. 
Spre exemplu în Europa, pielea de vițel de calitate superioară se obținea de la animalele sacrificate 
în lunile aprilie-iunie, care nu au apucat să se hrănească singure. 


Pielea tăbăcită cu tanini de natură vegetală se folosește la restaurarea legăturilor, deoarece are 
o perfectă compatibilitate cu pielea veche. Toate cărțile legate în piele până în secolul al XIX-lea 
prezintă învelitori din piele tăbăcită cu tanini vegetali. Aceasta poate fi folosită pentru restaurarea 
învelitorilor fără descoaserea volumelor. După o înmuiere bună, se poate întinde și modela în cele 
mai variate forme, după care se stabilizează prin uscare uşoară. În ceea ce privește legătura de 
carte, pielea tăbăcită vegetal, spre deosebire de cea tăbăcită mineral, se poate mânui în stare 
umedă, mulându-se astfel după forma scoarțelor și a nervurilor cărții. În cazul completărilor cu 
piele nouă tăbăcită cu tanini vegetali, se pot efectua cu ușurință integrări cromatice. Vopsirea 
pieilor noi tăbăcite cu tanini vegetali se poate efectua cu coloranţi naturali extrași din plante, 
aproape în același fel ca taninul, cum era coaja de rodie sau lacul de garanţă, cu materii colorate 
folosite în fabricile moderne. Se poate ornamenta cu ușurință, atât la rece, cât și cu prese la cald, 
în sec sau prin aurire, fiind necesare la refacerea elementelor decorative. 


Cele mai utilizate tipuri de piei necesare pentru restaurarea cărţilor vechi sunt: de vițel, de oaie, 
de miel, de capră și de ied. Acestea vor fi piei tăbăcite cu tanini vegetali. Pielea folosită pentru 
completarea lacunelor trebuie să aibă, pe cât posibil, aceleași proprietăţi cu pielea originală. 

XIII.II. Materiale textile de legătorie: 


a) Pânza de îmbrăcat scoarțele sau de căptușit cotorul cărților poate fi: pânza de in sau de 
cânepă, pânza de bumbac, catifeaua și pânza obișnuită de legătorie; 


b) Sforile de cânepă -— se vor folosi sfori de cânepă de diferite grosimi. Fiecare tip de sfoară 
trebuie să se potrivească cerinţelor fiecărui tip de legătură. Aceste sfori sunt folosite pentru 
confecționarea nervurilor din sfoară sau pentru consolidarea și completarea nervurilor 
rupte sau degradate, în cazul restaurării pe volum nedesfăcut. Alegerea grosimii optime 
se va realiza în funcţie de grosimea vechilor nervuri (nervurilor originale); 


c) Ata de bumbac și aţa de mătase se folosesc pentru împletirea-coaserea capitalbandului 


sau pentru consolidarea şi completarea vechiului capitalband degradat, în cazul restaurării 
pe volum nedesfăcut, în funcţie de culoarea și modelul iniţial. 


XIIL.III. Lemn necesar pentru restaurarea scoarțelor 


a) Lemn vechi — pentru restaurarea legăturilor de carte este necesară procurarea de 
lemn vechi, de diferite esențe, stabil, uscat. Acesta este necesar pentru efectuarea 
următoarelor operaţii de restaurare a scoarțelor: completarea scoarțelor care prezintă 
lacune și confecţionarea de scoarțe din lemn în situaţia în care volumele aduse la 
restaurat au prezentat scoarţe din lemn, din care se păstrează doar urme sau care sunt 
foarte degradate și nu-și mai pot îndeplini funcţia și rolul de protecţie a blocului de carte; 


b) Rumeguș — este necesar pentru formarea unei paste cu care se vor umple găurile 
provenite dintr-un atac xilofag. 


XIII.IV. Hârtia folosită în legătorie 


Hârtia pentru executarea forzațurilor se poate folosi în funcţie de fiecare caz în parte. Se 
folosește o hârtie mai rezistentă, albă sau colorată. 


Hârtia care se folosește la căptușirea cotoarelor, pentru îndreptarea suprafeţei scoarțelor va fi 
o hârtie mai subțire. 


Hârtia decorativă va fi utilizată pentru realizarea de învelitori sau pentru forzaţuri. Acestea pot 
fi: marmorate manual, marmorate cu tipare sau hârtii marmorate prin tehnica Ebru. Acestea pot fi 
procurate de la firme specializate sau pot fi realizate în laboratorul sau atelierul de restaurare de 
către restaurator. 


XIII.V. Cartonul de legătorie și mucavaua — sunt necesare pentru realizarea de scoarțe, atunci 
când se impune înlocuirea scoarțelor pierdute. Cartonul se găsește sub diferite sortimente, se 
recomandă folosirea cartonului cu pH neutru. 

XIV. Restaurarea pe volum nedesfăcut 


Deteriorări frecvente și modalităţi de remediere: 


Fascicule care se desprind din corpul cărţii — se vor reintroduce prin coasere cu ajutorul unui 
ac rotund sau clasic. 


Ligamente (nervuri) de cânepă rupte — șnurul din cânepă se răzuiește pierdut, se umezește cu 
un clei apos (pap), se răsucește pentru a forma un vârf ascuțit și se lasă să se usuce. Lăcașurile 
de ce cotor unde s-au rupt nervurile se încleiază și se lasă la uscat. Se deschide un orificiu îngust 
și oblic și se petrece prin el vârful încleiat al ligamentului din cânepă. 


Ligamente (nervuri) din piele sau pergament rupte — se repară prin adaos de piele sau 
pergament nou. Când situaţia o permite, cartea se va recoase, deoarece aceste consolidări nu 
sunt rezistente. 


Cotoare de piele rigide, rupte — pielea de pe cotor se scoate, pe cât posibil pe cale mecanică, 
învelitoarea de piele de pe scoarțe se dezlipește circa 3 cm de-a lungul cotorului cărții. Cotorul 
rigid se consolidează prin căptușire, în mai multe straturi pe întreaga suprafaţă; dacă avem nervuri 
profilate, căptușirea se va efectua între nervuri. Pielea pentru noul cotor se croieşte mai lată și mai 
lungă cu 3 cm și se șerfuiește uniform de-a lungul laturilor. Pielea se subțiază și în zona nervurilor, 
apoi se va încleia bine. Pielea astfel pregătită se prinde bine pe cotor şi pe nervuri şi se fasonează 
capișonul. Părţile din pielea desprinsă de pe scoarţe se vor subția ușor pe verso, pierdut. În cazul 
aplicării acestei intervenţii, pielea veche nu mai trebuie să treacă peste articulaţie, se încleiază, 
se lasă să se înmoaie, apoi se va monta peste cotorul nou croit. 


Colţuri din piele rupte și deformate -— colţurile din carton deformate se vor încleia din nou în 
straturi, se vor nivela prin baterea lor cu ciocanul, se vor presa și apoi se vor lăsa la uscat sub 
presă. Pielea se va cresta și pe partea din afară, și pe partea dinăuntru a scoarţei, dinspre colţ 
spre mijlocul scoarţei. Se ridică pielea din faţă pe o lungime de 3-5 cm; la fel se va proceda și cu 
pielea dinspre interior. Noile colţuri din piele vor fi șerfuite și lipite cu pap. Vechile colțuri din piele 
vor fi netezite cu grijă, subțiate, emoliate și se vor monta peste colțurile nou croite. 


Completarea micilor lacune din piele — în situația efectuării unei restaurări pe volum nedesfăcut, 
iar pielea prezintă mici lacune, cum ar fi galerii ale insectelor xilofage, se poate prepara un chit 
format din resturi de piele mărunțţite amestecate cu un adeziv. Lacunele mici pot fi umplute cu 
această pastă, după care se vor netezi cu ajutorul fălţuitorului din os. 


XV. Fluxul tehnologic în cazul restaurării cu desfacerea 
volumului 


1. Fotografierea cărţii înainte de a începe restaurarea. Fotografiile se vor efectua pe 
parcursul tuturor intervențiilor de restaurare, acestea fiind un martor indubitabil la 
starea de conservare a cărţii înainte de a intra în procesul de restaurare. Fotografiile 
vin în completarea documentaţiei efectuate de către restaurator cu privire la descrierea 
elementelor constitutive. 


2. Întocmirea dosarului de restaurare care trebuie să conțină: fișa analitică de evidenţă 
a cărţii care intră în restaurare; fișa de conservare -— cu fotografia obiectului; fișa de 

restaurare care este compusă din: 


Buletinul lucrării, care conţine date referitoare la titlu, anul apariţiei, locul, deţinătorul 
și numele restauratorului; 

Descrierea morfologică a cărţii — descrierea obiectului, dimensiuni, forma cotorului, 
descrierea cusăturii, nervurile, descrierea capitalbandului, consemnarea eventualelor 
urme de tăiere a tranșelor, descrierea scoarțelor și evidenţierea modului de ancorare 
la corpul cărţii, descrierea învelitorilor cu toate elementele specifice, descrierea 
forzaţurilor, precizarea elementelor decorative; 

Deteriorările fizico-mecanice, chimice și biologice ale blocului cărţii, ale cusăturii, ale 
nervurilor, ale capitalbandului, ale învelitorilor din piele, ale scoarțelor, ale cotorului 
etc.; 

Diagnosticul — care trebuie să fie o prezentare rezumativă a degradărilor și a 
cauzelor în care s-au produs; 

Tratamentul propus pentru restaurare; 

Tratamentul aplicat; 

Lista cu materialele folosite; 

Fotografii. 


3. Întrunirea comisiei de restaurare și prezentarea propunerilor. 


261 


4. Descoaserea volumului cu notarea tuturor elementelor caracteristice și efectuarea 
fotografiilor. 


5. Restaurarea corpului cărţii prin desfacerea filelor din fascicule, numerotarea filelor cu 
creion negru, curățarea uscată, curățarea umedă, completarea lacunelor și închiderea 
sfâșierilor, îndreptarea colţurilor și restaurarea lor (aceste operaţiuni se vor efectua în 
funcţie de fiecare caz în parte, ce operaţiuni sunt necesare). După finalizarea procesului 
de restaurare a corpului de carte, etapele parcurse pentru restaurarea legăturii sunt 
următoarele: 


PENTRU CERCETARE ȘI FORMARE CULTURALĂ 


Verificarea paginaţiei — operaţia are drept scop evitarea strecurării unor erori în 
timpul restaurării corpului cărţii sau la recompunerea fasciculelor; 

Confecţionarea forzaţurilor noi din hârtie japoneză unde este cazul; acest lucru se 
efectuează doar în situația în care vechile forzaţuri au fost pierdute; dacă acestea 
se păstrează, vor fi restaurate și se vor refolosi; 

Recoaserea volumului pe gherghef, după modelul cusăturii iniţiale; 

După caz, se va efectua sau nu rotunjirea cotorului, care se execută cu ajutorul unui 
ciocan din lemn, cu cartea fixată în presa pentru cotor; 

Încleierea cotorului se va efectua cu pastă de amidon, în care se va adăuga o 
substanţă antifungică (Preventol); 


Căptușirea cotorului este o operaţiune care se execută cu scopul de a atenua 
eventuale denivelări ale cotorului și pentru consolidarea lui; 


Împletirea (coaserea) capitalbandului se va efectua aproximativ identic cu originalul, 
respectând pe cât posibil același model și aceleași tehnici; dacă capitalbandul 
original se află într-o stare bună de conservare poate fi refolosit aplicându-i mici 
intervenții de curăţare și consolidare; 

+ Confecţionarea unor scoarțe noi, numai acolo unde este cazul, doar când vechile 
scoarţe sunt foarte degradate sau chiar lipsesc. Scoarţele noi se pot confecţiona din: 
a) carton neutru — vor trebui respectate grosimea, teșiturile, dimensiunea, forma 
colțurilor și maniera de prindere la corpul cărții; 


b) scoarțe din lemn sănătos, foarte bine uscat, respectându-se forma, 
dimensiunea și modul de prindere la corpul cărţii conform cu originalul; 


* Reutilizarea vechilor scoarțe din lemn, restaurarea, consolidarea și completarea 
lor. Aceasta este situaţia cea mai ușoară și mai fericită, în felul acesta putându-se 
păstra cât mai multe elemente originale; 


+ Fixarea scoarțelor la corpul cărții cu ajutorul prelungirii nervurilor, după ce în prealabil 
capetele nervurilor au fost destrămate, pentru a nu fi vizibile; 


* Croirea unor învelitori noi din piele, dacă învelitorile au fost distruse, pierdute sau 
nu-și mai îndeplinesc rolul de apărare; 


* Tratamentul de curăţare, rehidratare și emoliere a învelitorilor din piele vechi. 
Tratamentul de emoliere se va efectua doar după încheierea operaţiunilor de 
restaurare, deoarece dacă le efectuăm înainte, pielea nu va mai putea fi lipită. 


OBSERVAȚII: 
+ Nicio operaţiune de restaurare nu este obligatorie, sunt situaţii în care nu trebuie 
curățare umedă (spălare) sau scoaterea petelor. 
* Trebuie efectuat numai ce se poate efectua. 


* Sunt trei tipuri de operaţii: operaţii care se efectuează curent, operaţii ocazionale şi 
operaţii de urgență. 


Operații curente: 


* - Curâăţările uscate, umede 

+ - Neutralizările 

+ - Completare 

+ - Consolidare 

+ - Presare 

* - Montare 
Operații ocazionale: 

* Albirile 

* Retușul 
Operații de urgenţă: 

+ Dezinfecții 

* Emolieri 


* Curăţări 


* Uscări 

DEGRADĂRILE CĂRŢILOR (câteva exemple); 


> Pete diferite: de ceară, de cerneală, pete de apă (halouri), pete cauzate de mucegaiuri 
> Colonii de mucegaiuri 

Perforaţii în urma unui atac xilofag 

Eroziuni mecanice 

Foxing 

Deformări remanente 

Îndoituri, plieri 

Fenomenul de bloc (în urma unei inundaţii, mai ales în cazul hârtiilor cretate) 
Migrarea liantului 

Brunificarea 

Ștergerea cernelurilor 

Dantelarea textului 

Scămoșarea hârtiei 


Patina funcţională (murdăria aderentă, depuneri masive mai ales în zona colțurilor) 


YY PY Y YYYV Y Y Y Y yYvyY 


Oxidări specifice ale elementelor metalice prezente uneori la legăturile cărţilor 


XVI. Instrumente și utilaje necesare pentru restaurarea de 
carte veche 


1. Masa de lucru: pot fi mese obișnuite, cu suprafață netedă cu echilibru perfect, acoperită 
cu o placă din plastic pentru a putea fi curățată ușor. Înălțimea mesei trebuie să fie de 
aproximativ 80-85 cm. 


2. Masă luminoasă: pe aceasta se vor efectua completările. 
3. Scaunul: trebuie să aibă o înălțime care să permită așezarea comodă a coatelor pe masă. 


4. Rafturi: cu polițe drepte sau înclinate — servesc la păstrarea diferitelor instrumente și 
materiale. Vor fi așezate în apropierea meselor de lucru. 


5. Cuţite: se folosesc pentru tăierea pieii, a hârtiilor, a cartonului, a pânzei etc. 


6. Foarfeci: sunt folosite în legătorie, utile pentru operaţii speciale; mai poate fi folosită și 
foarfeca mică. 


7. Ciocan din metal și din lemn. 


8. Clește: este indicat să avem mai multe tipuri de clești, unul pentru scoaterea cuielor şi 
unul pentru modelarea nervurilor. 

9. Acele se folosesc pentru coaserea fasciculelor; trebuie să alegem ace subțiri și lungi: 
subțiri pentru a nu lăsa urme pronunţate, să nu spargem cotorul, iar lungi pentru a 
străpunge cu ușurință fasciculul. 


10.Rigla de plastic sau metal servește la măsurarea diverselor materiale pentru tăiere. 


11.Echerul servește la tăierea și însemnarea în unghi drept a materialelor. 

12.Fălţuiala din os se aseamănă cu un cuţit de tăiat filele cărții; serveşte la plierea, îndoirea 
hârtiei, la netezirea diferitelor materiale, la operaţii de finisaj. 


13.Compas -— se poate folosi un compas obișnuit; folosește la măsurarea diferitelor 
dimensiuni. 


14.Platanele pentru presat şi cartoane, confecționate din lemn de fag sau esențe de lemn 
mai tari; grosimea, lungimea și lățimea sunt variabile, în funcţie de necesități. 


15.Greutăţile pentru presare se pot executa din plumb, marmură sau cărămidă îmbrăcate 
în hârtie groasă; una dintre suprafeţe trebuie să fie plană; se folosesc la operaţiunile ce 
implică presarea locală. 


16.Ghergheful este compus dintr-un postament din lemn, o placă din lemn, două braţe 
verticale în părţile laterale și o bară orizontală în partea superioară. Bara superioară 
trebuie să aibă o tăietură pe mijloc pentru fixarea sforilor; în partea inferioară, suportul 
este prevăzut cu o tăietură identică. De-a lungul tăieturii superioare se vor fixa sforile pe 
care se cos fasciculele cărții. 

17.Foarfeca mecanică (papșer) este un dispozitiv format din două cuțite cu profil puţin curbat. 
Cuţitul mobil basculant se ascute în unghi de 45*. Postamentul foarfecii mecanice trebuie 
să aibă o lungime destul de mare, pentru ca mucavaua sau cartonul să se taie drept; se 
fixează în vincluri mobile care ușurează tăierea cartonului sau a hârtiei la dimensiunile 
necesare. Este asemănător cu dispozitivul de tăiat fotografii, diferă dimensiunile. 

18.Prese de legătorie pentru prelucrarea cotoarelor — se folosesc pentru fixarea cărții în 
vederea încleierii și baterii cotoarelor; sunt realizate din două plăci înguste din lemn unite 
între ele prin două distanţiere din lemn, prevăzute cu șuruburi, care permit strângerea 
presei. 

19.Prese de legătorie, de diferite mărimi, cu putere mare de presare — se folosesc pentru 
diferite operaţiuni din timpul procesului de restaurare. 


20.Ștanţe și rulouri de diferite forme și modele — se folosesc la executarea ornamentelor. 

21.Vas pentru prepararea adezivilor. 

22.Vase pentru prepararea culorilor: se folosesc culori pentru integrare cromatică a hârtiei 
sau a pieii. 

23.Pensule de diferite mărimi, late sau subțiri, de desprăfuit (gen bidinea) etc. 


24.Cântar electronic, pentru măsurarea și stabilirea concentraţiilor diverselor materiale 
folosite. 


25.Aparat de măsurare a pH-ului, preferabil electronic, pentru măsurarea pH-ului diferitelor 
materiale necesare restaurării. 

XVII. Amenajarea laboratorului de restaurare 


Spaţiul este cel mai pretenţios — sunt necesare date precise pentru fiecare laborator în parte. 
Laboratoarele trebuie să fie compacte, unele lângă celelalte. Fiecare laborator trebuie să aibă de 
la două la cinci încăperi, depinde de necesitatea fiecăruia. 


Trebuie să fie salubru și luminos, trebuie să aibă lumină naturală, să fie curat și uscat. Este 
foarte important ca lumina să fie bună. Trebuie dotat cu bazin pentru spălare cu dimensiuni de 
aproximativ 90x120 cm; bazinul poate fi mobil sau zidit și faianţat cu pantă. Este necesar un spațiu 
de lucru faianțat, necesar pentru lucrările ude. Trebuie să avem delimitat spaţiul umed de cel uscat. 
Mai este necesar să avem o masă centrală cu acces la ea pe toate laturile, mai multe mese mai 
mici, dulapuri, spaţii de depozitare a platanelor, a plexiglasurilor, a hârtiei japoneze, a hârtiei de 
filtru, a cartoanelor etc. și un loc pentru instrumentar. Instalaţia electrică, cea termică și cea de 
gaz trebuie prevăzute în ce încăperi avem nevoie de apă, bazine etc. Trebuie prevăzută poziția 
prizelor. Trebuie avută în vedere instalaţia de ventilaţie, instalaţia trifazică și locurile mașinilor care 
trepidează și fac zgomot. Trebuie prevăzută nișă unde se lucrează cu substanţe. 


Trebuie precizate luminile necesare pentru laborator. Iluminatul local este obligatoriu. 
Laboratorul mai are nevoie de un spaţiu unde se depozitează substanţele cu care se lucrează, 
de preferat dulap metalic. 

Restaurare textile 


Autor: dr. lolanda Turcu 


1. Fibrele textile (materiale care intră în componența 
obiectelor textile) 


Istoria materialelor textile 


Textilele au jucat un rol deosebit în cadrul diferitelor civilizații, având și o anumită semnificaţie 
socială sau religioasă. Obiectele textile se prezintă într-o infinitate de forme și dimensiuni. În mod 
accidental, s-au păstrat până azi fragmente textile din timpuri străvechi. Mărturiile arheologice 
semnalate în literatura de specialitate argumentează folosirea în paleoliticul superior și apoi în 
neolitic a materiilor prime textile și a tehnologiilor de prelucrare a acestora." 


Începând din cele mai vechi timpuri și până în epoca modernă, baza de materii prime textile a 
fost formată din fibre naturale, ca acelea din lână, bumbac, in, cânepă. Prezenţa inului ca plantă 
textilă este atestată înainte de anul 5000 î. Hr. de numeroase mărturii arheologice.? Inul este 
considerat a fi cea mai veche fibră textilă. Era principala fibră utilizată în Egiptul Antic și materia 
primă a industriei textile în Evul Mediu European. Este o fibră naturală, celulozică, obținută din 
tulpină. 


O altă plantă importantă în realizarea produselor textile o reprezintă cânepa. Aceasta este 
semnalată, prin menţiunile privind descoperirea semințelor de cânepă, în siturile neolitice din 
Germania, Elveţia, România, Ucraina şi până în estul Asiei (Tibet, China).* 


Figura 1. Fire din cânepă 


1 Carmen Marian, Meșteșuguri textile în cultura Cucuteni, laşi, 2009, p. 5-6. 
2 Ibidem, p. 16. 
3 Florica Zaharia, Textile tradiționale din Transilvania. Tehnologie și estetică, Suceava, 2008, p. 87. 

Una dintre fibrele clasice utilizate la fabricarea textilelor este lâna. Lâna este o fibră naturală, 
proteică, obținută din părul animalelor, în special oi, dar și capre sau cămile. 


“A 


Figura 2. Lâna de oaie Figura 3. Păr de cămilă 


Bumbacul se presupune că a fost cultivat prima dată în India, apoi în Egipt. Cele mai timpurii 
culturi se estimează că datează între 3000 și 5000 î. Hr. Începând cu secolul al XIX-lea începe să 
devină una dintre fibrele cel mai des utilizate și una dintre fibrele textile care a produs o revoluție 
în industria textilă. Este o fibră naturală celulozică care se obţine din capsula fructului de bumbac. 


Figura 4. Capsula fructului de bumbac 


Mătasea a fost descoperită în China în anul 3000 î. Hr., fiind fibra clasică a Extremului 


Orient. Este o fibră naturală, proteică, de cultură domestică, sursa fiind viermele de mătase. 

Figura 5. Viermii și „gogoșile” din care se obține mătasea 


Utilizarea firelor metalice pentru decorarea unor obiecte textile își are originea în Antichitate. 
Cele mai importante metale sunt aurul și argintul; mai recent s-au folosit aliaje de cupru. Aurul și 
argintul sunt suficient de maleabile pentru a fi bătute sau trase în fire. Tragerea metalului în fire 
se face din bara de argint, care este întâi aurit, apoi tras prin găuri de diferite dimensiuni până 
când se formează un fir care poate fi înfășurat pe suport sau folosit ca atare. Firele metalice sunt 
în marea lor majoritate răsucite în jurul unui miez textil din mătase. 


Un alt tip special de fir folosit pentru țesere este hârtia, des utilizată în textilele Extremului 
Orient. 


cărora se obțin fibrele textile. Firele sunt produse textile obținute prin răsucirea mai multor fibre. 


În procesul de toarcere, fibrele sunt trase dintr-un caier și răsucite ca să se formeze un fir 
continuu. Răsucirea poate fi spre stânga („S”) sau spre dreapta („Z”). 


Figura 6. Răsucirea firelor 


Succesiv apar și uneltele necesare pentru prelucrarea acestor materii prime, mai întâi fusul, 
fusaiolele, roata de tors și primul dispozitiv de țesere (primul război de țesut a fost vertical, apoi 
a apărut și cel orizontal). Toate războaiele de țesut au în comun o caracteristică fundamentală, și 
anume asigurarea tensionării firelor de urzeală. 


Războaiele verticale au fost folosite mai ales pentru tapiserii și covoare cu noduri. 

Treptat, războiul vertical a fost înlocuit cu cel orizontal, care se diferenţiază prin orientarea 
firelor de urzeală. Pe acest tip de război este posibilă obținerea unor țesături cu lungimi mai mari. 


De la toarcerea fibrelor cu rolul de a se obţine întinderea și răsucirea firelor și continuând cu 
obținerea unor țesături de uz curent, s-a ajuns la realizarea unor obiecte decorative sau de lux 
într-o infinitate de forme, produse ale expresiei artistice izvorâte din spiritul creativităţii umane. 


Clasificarea fibrelor textile 


Fibre naturale — provin de la animale, vegetale și minerale. În general, conţin proteine, celuloză, 
respectiv materiale azbest (sticlă). 


Fibre naturale de origine animală — mătasea (de producţie glandulară) și lâna (cu structură 
celulară) sunt constituite din aminoacizi uniți în polipeptide care sunt reunite, formând împreună 
proteina. Lâna este alcătuită, în principal, din cheratină. 


Fibre naturale de origine vegetală — bumbac, in, cânepă, iută, manila, sisal, cocos (din fruct). 
În compoziția chimică intră celuloza. 


Fibrele naturale de origine minerală — azbestul și fibra de sticlă sunt fibrele minerale cele mai 
cunoscute. Azbestul este cunoscut pentru abilitatea sa de a rezista la temperaturi foarte ridicate. 
Fibra de sticlă este, de fapt, fabricată de om și este rezultatul amestecării de silicat și piatră de 
var cu alte componente. 


Fibre obținute pe cale chimică din substanţe naturale cu structură macromoleculară (viscoza, 
cupro, acetat, fibrele de cazeină) și cele din substanțe sintetice cu structură macromoleculară 
(poliamidice, poliesterice, poliuretanice). 


Principalele fibre și proprietăţile lor 


Mătasea este o fibră textilă de origine animală, de secreție glandulară, produsă de viermele 
Bombyx mori. 
Compoziţia chimică a gogoșii: apă 64,3%, crisalidă 19%, fibră continuă utilizabilă 14%, ţesut 
fibros din care se mai pot extrage fibre 2%, puf exterior de mătase 0,7%. 
Materialul fibros este dispus pe gogoașă în 35-50 de straturi, compuse din trei părți: 
* stratul exterior al gogoșii (0,7%) — puful exterior de mătase este foarte bogat în sericină 
și nu se poate prelucra; 
* stratul de mijloc (14,3%) — se numește grej sau bava (echivalent cu fibra continuă); 
* stratul interior (85%) — se numește căptușeală sau patul crisalidei. 


Fibra, așa cum este produsă de insectă, se compune din două filamente de proteine, şi anume 
fibroina, cimentată și înconjurată de o altă proteină, denumită sericină. Sericina formează o reţea 
în jurul fibroinei. Conţinutul de sericină și fibroină variază dacă fibra este la începutul, mijlocul sau 
sfârșitul gogoșii. 


Proprietăţi chimice: fibra de mătase conţine fibroină 72% şi sericină 26% — substanţe chimice, 
de natură organică, alcătuite din proteine. 

Fibra de pe gogoașă conţine fibroină, insolubilă în apă, și sericină, solubilă în apă, săruri 
minerale, pigmenți, tipuri diferite de ceară. Fibroina și sericina trebuie separate prin degomare 
(fierberea gogoșilor în soluție apoasă, slab alcalină). 


Soluţii concentrate de hidroxid de sodiu (NaOH) și de potasiu (KOH) dizolvă complet mătasea 
cu degajare de amoniac; hidroxidul de bariu (BaOH) și hidroxidul de calciu (CaOH) au acțiune 
foarte slabă asupra mătăsii. 


Reacţiile cu acizii: 
O Acidul clorhidric (HCI) dizolvă mătasea; 
O Acidul azotic (HNO3) diluat atacă mătasea, dacă e concentrat o dizolvă; 
O Acidul sulfuric (H2SO4) concentrat are aceeași reacție; 


O Acidul cromic (HCr2) diluat la rece e absorbit de fibră și o colorează în galben. 


Reacţiile cu oxizii: mătasea este extrem de sensibilă la orice substanţă care conţine oxizi 
(oxidanţi), indiferent cât de mică este concentrația acestora. Nu se folosesc soluții de albire. 


Proprietăţi fizice: 
Y Luciu — cea mai lucioasă dintre toate fibrele textile naturale. 
v Culoare — indiferent de culoarea gogoșii, după degomare, firul de mătase este alb. 
v Higroscopicitate — mai puţin higroscopică decât lâna, dar mai higroscopică decât 
bumbacul. Prin umezire se umflă și se contractă. 


Mătasea arde lent, cu gămălie. 


Studiul la microscop, printr-o secţiune transversală de fir de mătase nedegomat, prezintă două 
secţiuni triunghiulare ale firului de bază (fibroina) și un strat de sericină, între cele două forme 
triunghiulare și de jur împrejurul lor. Sericina nu este distribuită uniform pe suprafaţă. 


Lâna este o fibră naturală de origine animală, din grupa părurilor, cu structură celulară şi 
conţinut proteic. Lâna provenită de la oaie poate fi de calitate superioară (merinos), inferioară 
(țurcană) sau de calitate intermediară. 


Din punct de vedere chimic și morfologic, fibra de lână are structura cea mai complexă, fiind 
policelulară, cu celule dispuse în trei straturi: cuticular (în exterior are aspect solzos caracteristic 
și este format din celule fără nucleu), cortical (stratul intermediar, partea cea mai importantă a 
fibrei, formată din celule eliptice, cu nucleu central) și medular (interior). 


Proprietăţi chimice: lâna are o compoziţie chimică foarte complicată datorită structurii sale 
policelulare, stratificate, cu o multitudine de nuclee. Substanţa chimică de bază este un produs 
organic, cheratina. 

Reacţiile cu acizii: 

+ Lâna reacţionează bine cu acizii, care sunt utilizați în scopul vopsirii; 
* Acidul acetic, și în general orice acid organic, în proporţie de până la 5%, nu atacă lâna; 
+ Imersia în acid azotic (HNO3) concentrat colorează lâna în galben, o umilă și o distruge; 


* Acidul sulfuros (H2S03) nu distruge lâna în concentraţie mică, dar distruge pigmenții. 

Reacţiile cu oxidanții: prin acţiunea combinată, permanentă și concentrată a oxigenului din 
aer și a luminii solare, lâna se îngălbenește, își micșorează rezistenţa și se împâsleşte; de aceea, 
lâna se vopsește. 


Apa oxigenată se foloseşte în industria casnică pentru albirea lânii, deoarece atacă pigmenţi, 
decolorându-i fără să deterioreze fibra. 


Reacţiile cu săruri: sărurile de fier, cupru sau crom sunt utilizate ca mordant în baia de vopsire, 
lâna fixând stabil oxizii acestor metale. Lâna este fibra textilă naturală cu cea mai mare afinitate la 
vopsire, putându-se colora cu coloranți direcţi, bazici sau acizi, în funcţie de substanța adăugată 
în baia de vopsire. 


Proprietăţi fizice: 


v Culoare — determinată de rasa animalului și calitatea pășunii (iarba grasă dă culoarea 
albă, terenurile uscate dau culoarea alb-gălbuie). 

Y Luciu — consecinţa reflectării luminii pe suprafaţa fibrei. Calitatea luciului este diferită 
astfel: merinosul (luciu clar), metișii (luciu sticlos, mătăsos) și ţurcana (fără luciu). 

Y Higroscopicitatea — proprietatea oricărei fibre naturale de a absorbi o anumită cantitate de 
apă din mediul înconjurător. Lâna este cea mai higroscopică dintre toate fibrele naturale 
existente. Fibrele textile pot absorbi o cantitate de apă reprezentând până la 40% din 
masa lor. 


Lâna suferă modificări dimensionale la schimbări bruște de temperatură ale băii de spălare. 


Din punctul de vedere al restauratorului, higroscopicitatea este proprietatea principală a fibrelor 
textile, deoarece gradul de absorbţie a apei din aer de către o fibră îmbătrânită și impregnată cu 
murdărie solidă și aderentă ridică probleme specifice referitoare la curăţarea ei și la rehidratare. 


Lâna arde cu fum, timp îndelungat și degajă un miros specific de unghie arsă. 
Lâna este cea mai ușoară dintre toate fibrele textile. 


Bumbacul este o fibră naturală de origine vegetală cu structură monocelulară. Fibrele sunt 
prelungiri epidermice, unicelulare ale seminţelor de bumbac. În secţiune transversală, fibra de 
bumbac are următoarele elemente: cuticula (este o membrană necelulozică, care acoperă fibra 
de bumbac), peretele primar (format din două straturi de fibrile), peretele secundar (format din 
lamele concentrice, alcătuite din mănunchiuri de fibrile) și lumenul sau canalul central (închis la 
capătul exterior și deschis la cel de pe sămânță). 

Proprietăți chimice: în compoziţia chimică intră celuloza 96,7%, grăsimi și ceară 0,6%, săruri 
minerale și substanţe proteice. 

Reacţiile cu acizii: 

* Acizii distrug fibra de bumbac dacă sunt utilizaţi într-o concentraţie mare; 
* Acidul sulfuric concentrat (H2S04), la temperatură, distruge rapid bumbacul; 


* Acizii organici (lactic, formic) nu atacă bumbacul dacă sunt folosiţi în concentraţii mici. 


Reacții cu baze sau alcali: față de baze, bumbacul rezistă într-o mare măsură, în funcție de 
concentraţie și temperatură. 

Reacţii cu oxidanții: în soluţii diluate, de până la 1%, oxidanţii atacă foarte puţin celuloza, 
dar distrug pigmenţii și substanțele adiacente. În soluţie concentrată, degradează bumbacul, 
distrugându-i structura. 


Proprietăţi fizice: 


Y Culoare — variază de la alb la crem. 
v Higroscopicitatea — sub acţiunea apei se umflă și crește în diametru. După uscare revine 
la dimensiunile inițiale. Se produc tensiuni deosebite, mai ales pentru obiectele fragilizate. 


La expunerea îndelungată la soare și aer, rezistența bumbacului scade. 
Bumbacul arde repede, cu flacără, degajând miros de hârtie arsă. 


La microscop, fibra de bumbac are aspectul unei panglici răsucite. Caracteristica de recunoaștere 
a bumbacului o reprezintă răsucirea în formă de spirală, care poate fi identificată chiar și la fibrele 
îmbătrânite. 


Inul este o fibră naturală de origine vegetală pluricelulară, alcătuită din mai multe celule 
ascuțite, care se întrepătrund la capete și au continuitate între ele. Este o fibră ce face parte din 
grupa fibrelor liberiene moi (lignina este substanţa care dă asprime fibrelor liberiene). Structura 
fibrei de in: stratul primar (format din două lamele de celuloză), stratul secundar (format din trei 
sau mai multe lamele de celuloză), stratul terțiar (format dintr-o lamelă de celuloză) și lumenul. 


Compoziţia chimică a inului: celuloză 65-67%, lignină 2,2%, ceruri, grăsimi și substanţe 
pectice. 


Proprietăţi chimice: în urma procesului de cotonizare (tratare cu alcali, urmată de o albire cu 
oxidanți) se dizolvă lamela mediană, firele devin mai albe, lucioase și rezistente. 


Faţă de reactivii chimici se comportă la fel ca bumbacul. 
Proprietăţi fizice: 


v Luciu — este mai lucios decât bumbacul și are rezistență mai mare. 
Y Higroscopicitatea — inul poate absorbi până la 30% din greutatea sa. 
În prezenţa unei umidităţi și a unei călduri excesive, putrezește. 


Inul arde cu flacără, lasă cenușă și degajă miros de hârtie arsă. 


La microscop, celula fibrei de in se prezintă cu pereţii groși, cu lumenul redus la o linie ascuțită 
și transparentă. În lungimea celulelor de in se văd striaţii longitudinale și transversale. Cele 
longitudinale sunt de multe ori în formă de x. În unele puncte, celulele de in prezintă noduri și 
deplasări din cauza ruperii peretelui în timpul prelucrării. În secţiune transversală, celulele de in 
au aspect poligonal, cu un punct central. Ele apar în colonii. 

2. Tehnici originale de realizare 


Obiectele textile pot fi definite ca bunuri culturale de natură organică create de mâna omului 
necesare satisfacerii unor cerințe de viaţă ca îmbrăcămintea și decorarea locuinţei. Realizarea 
textilelor reprezintă un meșteșug a cărui evoluție a avut loc pe parcursul miilor de ani. Dorinţa 
oamenilor de a înfrumuseţa tot ce se află în jurul lor a făcut ca acest meșteșug să evolueze și să 
se obțină adevărate opere de artă. 


În acest vast câmp de cercetare, textilele ar putea fi clasificate: 


O după tehnică: 
* împletituri 
* țesături 
* broderii 
O după aspect general: 


* bidimensionale (covoare, tapiserii, broderii) 
„ tridimensionale (costume, umbrele, paravane) 
+ fără formă (textilele arheologice) 


O după provenienţă: 
laică 
* religioasă 
O după zona geografică 
O după funcţionalitate: 


* etnografică 

* artă 

* religioasă 

„ instituționalizată (uniforme militare, steaguri) 
O după modalităţi de realizare: 


* manual 
* mecanic 
O după materiale 
O după deţinător: 
* colecţie 
* muzeu 
Din punctul de vedere al restauratorului, ceea ce interesează din această clasificare ar fi criteriul 


tehnicii, al materialelor și al istoricului piesei, deoarece acestea pot explica degradările sau starea 
de sănătate a pieselor. 


Clasificarea textilelor după tehnica de realizare: 
1. Împletituri: dantele, tricoturi, macrameuri 
2. Țesături: 

a) simple (kilim, tapiserii, scoarțe) 
b) mixte (covoarele cu noduri) 


c) compuse (țesături cu fir metalic, fără fir metalic, catifele) 

3. .Broderii: 
a) cu relief (în tehnica bizantină) 
b) lisă (cu decor foarte mic) 
c) cu aplicaţii vest-europene 
d) suzani (bouchara) 
e) pe fir numărat 
î) chinezească 


Tehnica este modul de execuţie a obiectului muzeal, în funcţie de materialul original utilizat. 
Textilele cunosc de-a lungul evoluţiei istorice mai multe tipuri de tehnici în care au fost realizate. 
Tehnicile de bază sunt considerate țeserea și împletirea; acestea se numără printre cele mai vechi 
îndeletniciri, iar țesutul poate fi considerat prima invenţie importantă a omului. 


Toate celelalte tehnici folosesc ca bază un material țesut sau împletit, dar circulă sau se 
influenţează unele pe altele. Paradoxal, aceste două tipuri de tehnici au produs o imensă varietate 
de textile. 


Țesătura este tehnica fundamentală textilă prin care se obţine un material continuu, 
bidimensional, care servește ca suport pentru alte tehnici textile. Se realizează prin încrucișarea 
în unghi drept a două sisteme de fire, unul vertical şi unul orizontal, în așa fel încât firele să treacă 
atât pe deasupra, cât și pe sub celelalte fire într-o anumită ordine repetitivă. 


Tehnicile prin care se obţin metraje sunt țeserea și împletirea, care constituie suportul 
principalelor tipuri de piese textile. Tehnica de ţesere poate fi asimilată împletirii, dar evoluția 
celor două în direcții separate a produs obiecte textile diferite. De-a lungul timpului, tehnologiile au 
fost transferate dintr-o zonă în alta, multe dintre piesele textile fiind înrudite tehnic. Fiecare dintre 
tehnicile cunoscute (țesătură, broderie, împletitură) comportă variaţii specifice; un singur obiect 
textil poate fi realizat în mai multe tehnici. 


În funcţie de calitatea materialelor, de regula de trecere a firelor, de perfecţionarea războiului 
de țesut, de moda timpului, de utilitatea obiectelor realizate, putem vorbi de următoarele tipuri de 
tehnici folosite la realizarea obiecte textile: 


Tehnica tapiseriei — o tehnică de ţesere simplă, manuală, cu contextură de pânză în care firele 
de urzeală și cele de băteală se încrucișează în unghi drept alternativ pentru fiecare rând de 
țesătură. Băteala este țţesută să corespundă construirii motivului decorativ și este rareori continuă, 
de la o imagine la alta, acoperind în totalitate firele de urzeală. Compoziţia și tematica erau pictate 
pe carton de artiști renumiţi. Cartonul reprezintă modelul în mărime naturală, iar ţesătorii transpun 
cu ajutorul firelor din lână, mătase și uneori fire metalice acest desen. Tapiseria se execută cu 
ajutorul războiului de ţesut vertical în tehnica haute-lisse sau cu cel orizontal în tehnica basse-lisse. 


Tehnica haute-lisse — caracteristica acestei tehnici este folosirea războiului de ţesut vertical: 
o ramă din lemn care susţine doi cilindri dispuși paralel pe care este rulată urzeala. Aceasta 
este divizată în două rânduri paralele de fire (pare și impare) cu ajutorul unor bare de separare. 
Țesătorul alege cu mâna stângă numărul de fire necesare executării motivului și trece firele de 
băteală, apoi trage rândul din spate, obținând astfel încrucișarea firelor; se procedează în același 
fel, dar de la stânga la dreapta, formându-se un rând care este presat sau bătut cu ajutorul unui 
pieptăn special din metal sau fildeș.“ 


4 Francis Paul Thomson, Tapestry mirror of history, New York, 1980. 

Repetând această operaţie se obține o țesătură densă, în care firul de urzeală este acoperit 
total de cel de băteală. Cartonul este așezat în spatele firelor de urzeală, iar țesătorul lucrează pe 
reversul tapiseriei, urmărind aspectul aversului cu ajutorul unor oglinzi. 


20 an să 


pri Trapa 


Figura 7. Război de țesut vertical (tehnica haute-lisse) 


Tehnica basse-lisse — caracteristica acestei tehnici este folosirea războiului de ţesut orizontal, 
astfel că firele de urzeală sunt așezate orizontal. Acţionarea pedalelor permite separarea firelor de 
urzeală, creând rostul pentru ca țesătorul să ridice cu mâna un număr oarecare de fire, conform 
desenului și să introducă firele de băteală. Cu ajutorul pedalelor, țesătorul inversează firele, 
obținând astfel încrucișarea lor. Cartonul este așezat sub firele de urzeală, iar țesătorul lucrează 
pe reversul tapiseriei. În atelierele manufacturii Gobelins, pe la 1750, s-a introdus hârtia de calc 
fixată sub urzeală pentru a evita decuparea cartoanelor.s 


Figura 8. Război de țesut orizontal (tehnica basse-lisse)' 


5 _http'/www.wikipedia.org/wiki/Loom 
6 Ibidem, p. 10-12. 
7 http'/www.wikipedia.org/wiki/Loom 

Tehnica tapiseriei copte — se execută după aceleași principii cu tapiseria medievală, dar textura 
țesăturii este mult mai fină. Se caracterizează prin contururi perfect rotunde. Pentru realizarea 
acestor detalii complicate, țesătorii copţi foloseau principiul „suveicii libere”, care trecea de la un 
fir la altul, construind forma dorită, fără scăzături. Tunicile erau țesute în maniera clasică și la un 
moment dat ţesătorul insera ornamente sub forma unor benzi lucrate în tehnica tapiseriei după care 
continua ţeserea obișnuită. Materialele utilizate pentru realizarea acestor tapiserii erau inul, lâna și, 
mai rar, mătasea. Copţii au fost faimoși pentru remarcabilele abilităţi de a ţese, textilele fiind unele 
dintre cele mai celebre arte practicate de aceștia. Un număr mare de fragmente de tapiserii s-au 
păstrat, demonstrând tehnici sofisticate de țesere și tranziţia spre tehnicile Evului Mediu. 


Tehnica kilim — sunt produse în același mod ca tapiseriile. Sunt covoare ţesute manual pe 
un război primitiv, folosit încă de triburile nomade, fiind ușor de transportat. Țesătura se obţine 
prin încrucișarea firelor de urzeală cu cele de băteală. Țesătorul introduce prin urzeală firele de 
băteală conform modelului corespunzător fiecărei culori în parte. Firele de băteală acoperă firele 
de urzeală, dând naștere unei țesături dense, cu suprafaţa striată. Caracteristicile kilimurilor sunt 
scăzăturile regulate geometrizate (acestea nu se cos ca la tapiserie) pentru a sublinia liniile dintre 
diferitele culori, franjurii obţinuţi din capetele firelor de urzeală și faptul că sunt lucrate cu două feţe. 


Tehnica covoarelor cu noduri — spre deosebire de kilimuri, care au în componenţă doar urzeala 
și băteala, covoarele cu noduri au și al treilea element — nodul. Sunt piese textile țesute în care 
apare inovaţia introducerii la un număr de fire din băteală a unor fire înnodate, colorate, așezate 
după o schemă grafică, rezultând un desen dinainte stabilit. Din aceste noduri rezultă plușul 
caracteristic, efectul de relief obținându-se prin tunderea cu o foarfecă specială. Este o tehnică 
derivată din țesătura simplă, presupunând însă o armătură în care la două-trei rânduri de băteală 
se realizează noduri (simple sau duble) cu lână sau mătase. Există forme variate de obţinere a 
nodurilor, specifice diferitelor regiuni, cele mai cunoscute fiind nodul ghiordez sau turcesc și cel 
sene sau persan. Numărul de noduri pe dm?, experienţa țesătorului, designul covorului, firele 
utilizate, dar și tunderea afectează calitatea covorului. 


Covoarele se realizau pe războaie de țesut verticale; la începerea și terminarea covorului se 
țesea o bordură cu rolul de a nu se destrăma țesătura. 


Figura 9. Nodul ghiordez (turcesc) / Nodul sene (persan) 


Tehnica șalului persan — iniţial, acestea au fost țesute în mod tradiţional; inovațiile războiului de 
țesut tip Jacquard au îmbunătăţit tehnica, aceasta fiind extrem de complexă și meticuloasă. Este 
utilizată tehnica „diagona!” pentru a ţese aceste șaluri. Desenele create sunt realizate cu ajutorul 
firelor de băteală de diferite culori; acestea sunt țesute pe zone mici pentru a crea modelul local, 


8  lbidem, p. 24-27. 

firul nu flotează pe reversul țesăturii pentru a face economie de material, dar și pentru a obţine o 
țesătură fină, moale și vaporoasă. Există aproximativ 50 de culori utilizate într-un șal. Se realizează 
dint-un singur tip de material, lâna de capră foarte fină, care creează aspectul unei suprafeţe fluide, 
în cazul pieselor originale de foarte bună calitate. 


Tehnica țesăturilor compuse — spre deosebire de ţesăturile simple, care sunt constituite din 
două sisteme de fire (urzeala și băteala), ţesăturile compuse pot avea două sau mai multe urzeli 
și mai multe băteli pe unele porţiuni sau pe toată lungimea și lățimea lor. 


Tehnica broderiei — este o tehnică textilă complexă, realizată pe materiale țesute, utilizând 
pentru decor fire de bumbac, mătase, fir metalic, mărgele, paiete. Există o varietate de tehnici de 
broderie: 


+ broderia cu relief (în tehnica bizantină) 
« broderia lisă (cu decor foarte mic) 

* broderia spartă tip dantelă 

+ broderia cu aplicaţii vest-europeană 

+ broderia bouchara 

+ broderia indiană 

+ broderia chinezească 


Broderia în tehnica bizantină — este cea mai complexă și mai rafinată tehnică de broderie; 
presupune utilizarea unor materiale eterogene: materiale textile organice de natură proteică și 
vegetală, materiale anorganice de tipul metalului. 


Se realiza astfel: pe un suport de in se lipea cu un adeziv pe bază de amidon sau clei de pește 
un alt suport din saten de mătase, în general de culoare roșie. Pe acest suport se desena conturul 
personajelor și al elementelor decorative. Acolo unde se dorea crearea unui relief, se montau fire 
de bumbac sau in, în mănunchiuri, urmărind linia contururilor. Peste acestea se broda cu fir metalic 
înfășurat pe miez textil; firul era prins din margine în margine numai pe avers. Chipul și mâinile 
erau realizate cu mătase colorată în punct couche (punct pictural). La final, piesa era dublată cu 
un material de calitate. 


Broderia aplicată vest-europeană — este specifică sec. XVII-XVIII; se caracterizează prin 
suprapunerea unor motive decorative brodate pe unul sau două suporturi, în general din mătase. 


Broderia indiană — se caracterizează printr-o decorare totală a ţesăturii, cu punct lănţișor sau 
punct în urma acului, pe suport foarte fin din bumbac sau mătase. 


Broderia bouchara — de origine asiatică, este specifică popoarelor mahomedane. Punctul de 
broderie este un feston dublu, iar culorile sunt negru, roșu, verde și albastru. 


Broderia chinezească — brodatul reprezintă una dintre artele meșteșugărești tradiţionale ale 
chinezilor. Arta brodatului s-a dezvoltat pe măsura apariției și dezvoltării produselor din mătase, 
fiind cunoscută pentru măiestria și stilul unic. Folosind tehnici inovatoare, realizau broderii 
cu fire de mătase și fire metalice pe un material din mătase și lână. Imaginile brodate sunt în 
principal dragoni, păsări, flori, munţi, râuri, figuri umane cu un design elegant, în culori puternice, 
contrastante. Broderiile chinezești erau strâns legate de arta caligrafică și pictura tradiţională. 


Tehnica dantelei — este o tehnică textilă specială ce presupune procedeul de împletire cu 
croșeta sau cu ciocănele a unui fir textil continuu. 

Dantela croșetată se execută manual, pornind de la un anou, de la care se dezvoltă motivul 
propriu-zis. 


Dantela cu ciocănele sau bobine: se produce prin încrucișarea, după anumite reguli, a mai 
multor fire de bumbac, fiecare răsucit pe câte o bobină. Firele sunt trecute de jur împrejurul unor 
ace care sunt fixate pe o pernă, după un anumit model. 


Figura 10. Sistem de realizare a dantelei cu ciocănele? 


3. Tipologia bunurilor culturale textile 


Textilele sunt produse ale artei și creativităţii umane ce reflectă un aspect esenţial al existenţei 
noastre, reprezentând una dintre cele mai complexe forme de manifestare a ingeniozității umane, 
însoțind omul încă din neolitic. Obiecte de uz curent, decorative sau de lux, textilele au o răspândire 
universală, reprezentând un anume specific de cultură și de civilizaţie. Acestea corespund unor 
zone geografice: Europa Occidentală dezvoltă tapiseria, Europa Răsăriteană produce broderii 
în tehnica bizantină, Asia Mică și Caucazul sunt producătoare de covoare, India produce șaluri, 
China şi Extremul Orient inventează firul de hârtie cu bolus roșu și aur. 


În funcție de moda timpului, de utilitatea obiectelor realizate, putem vorbi despre următoarele 
tipuri de obiecte textile de artă: 


Tapiseria europeană este specifică Europei Occidentale, primele ateliere de producţie fiind în 
Flandra, în Franţa. Un număr mare de tapiseri flamanzi, cunoscuţi prin înalta lor măiestrie, s-au 
stabilit în Anglia, Scoţia. Utilizată ca obiect cu funcție practică și decorativă, tapiseria a protejat 
de frig castelele nobiliare, principale reședințe ale clasei dominante ce nu dispuneau de surse 
de încălzire care să facă faţă dimensiunilor construcţiei. Obiect de mari dimensiuni, tapiseria 
prezintă peisaje, redă în suite istoria (legenda) familiei respective sau legende antice a căror 
desfășurare epică se făcea în serii de trei, cinci, uneori și opt piese. Multe dintre exponate au 
suferit deteriorări / degradări din cauza menţinerii lor la verticală de-a lungul zecilor de ani. Multe 
dintre ele au fost decupate pentru a se potrivi unor spaţii de dimensiuni mai mici. Un mare număr 
de piese degradate valoroase au fost decupate și utilizate fie pentru retapițarea mobilierului, fie 
pentru repararea altor tapiserii degradate. 


9 http;//ro.wikipedia.org/wiki/DantelYC4%83 

Figura 11. Detaliu expunere tapiserii Castelul Angers" 


Figura 12. Detaliu expunere tapiserii Muzeul Cluny” 


Kilim sunt piese textile produse în 
Răsăritul European și Orient, având 
funcţionalitate decorativă și practică. Sunt 
țesute în special de triburile nomade și 
au o utilitate extrem de variată: folosite 
pentru rugăciune, decorarea corturilor, 
pernuţe decorative, piese de îmbrăcăminte. 
Covoarele kilim sunt decorate cu motive 
geometrice de mare complexitate, oferind un 
decor impresionant. Multe piese produse în 
zonele limitrofe fostului Imperiu Otoman vor 
fi influențate de arta turcească etnografică. 
Tehnica karamaniu, de exemplu, este 
specifică și covoarelor oltenești, basarabene, 
sârbești. 


Figura 13. Kilim turcesc? 


10 http://en.wikipedia.org/wiki/Apocalypse_Tapestry 
11 http://www.lalicorne.nl/aaitsartwork/artdecluny.html 
12 http://en.wikipedia.org/wiki/File:Vintage_Turkish_Kilim_Geometric_Patterned_Rug.jpg 

Covoarele cu noduri — piese cu caracter iniţial religios, realizate în Asia Mică, Persia, Caucaz 
etc. Pătrund în spațiul european, probabil în jurul sec. XV, după cucerirea Constantinopolului, și 
se răspândesc ca obiecte cu funcţionalitate decorativă; ele apar în pictura europeană a unor mari 
artiști, începând cu Giotto, Domenico Ghirlandaio, Rubens, Lorenzo Lotto, Hans Holbein ca feţe de 
masă sau acoperind pardoseala, utilitate pe care n-au îndeplinit-o niciodată în ţara de producţie. 
Apoi încep să fie tot mai căutate, reprezentând un indiciu al luxului și al puterii financiare. Începând 
cu sec. XVIII-XIX, utilizarea lor ca obiecte de uz cotidian se generalizează, existând ateliere care 
produceau acest gen de obiecte. Ele au devenit obiecte de colecţie foarte căutate și prețul lor în 
unele cazuri este exorbitant. Se pare că primii care au practicat arta țesutului covoarelor au fost 
turcii Seljuk, iar această ocupaţie s-a dezvoltat rapid, începând din sec. al XIII-lea, principalele 
centre fiind Konya, Kayseri și Șivas, în Konya realizându-se primele covoare cu noduri. Acestea 
se recunosc datorită motivelor geometrice, cele mai întâlnite fiind liniile încrucișate, cârligele 
simetrice, stelele cu opt colţuri. Unele covoare au marginile împodobite cu litere, altele cu motive 
florale stilizate. Orașe din Anatolia ca Gordes, Kula, Ladik, Sivas, Kayseri, Kirsehir au fost centre 
renumite multe secole. Pentru palatele sultanilor, multe dintre covoare erau ţesute din mătase. 
În Persia, cele mai importante centre au fost la Tabriz, Keshan, Kerman, Herat. La Tabriz au fost 
realizate covoarele gemene din Ardabil, păstrate la Victoria and Albert Museum și Los Angeles 
County Museum of Art. 


Figura 14. Covor de rugăciune, Bursa, sec. XVI" 


Șalul persan — raritatea și originalitatea sunt cele care au crescut valoarea acestor piese, apogeul 
popularității fiind sec. XVII-XVIII, când au fost exportate, foarte multe fiind ţesute pentru aristocrație și 
regalitate. Napoleon a făcut cadou 17 șaluri de cașmir celei de-a doua soții, împărăteasa Eugenia. 
Erau extrem de scumpe din cauza materialului, dar și din cauza procesului laborios de realizare. 
După inventarea războiului Jacquard (1801) și creșterea influenţei franceze în India în sec. XIX, 
încep să fie copiate și își schimbă funcţionalitatea iniţială: din obiecte care marcau un grad militar, 
exclusiv apanajul bărbaţilor, ele devin obiecte de decor sau de îmbrăcăminte, aflate în uz până în 
zilele noastre. Frumusețea și moliciunea șalurilor au atras cumpărători și din Europa. 


13 http://en.wikipedia.org/wiki/Turkish_carpets 

Figura 15. Șal, sec. XIX' 


Țesături compuse: 


* mătăsuri și catifele executate în centrele italiene; ţesături cu fir de argint şi argint aurit 
de tipul drapi d'oro; motivele decorative sunt conturate cu catifea de mătase; țesături 
din mătase cu motive decorative damascate; 


* țesături din mătase cu fir metalic importate din Orientul Apropiat; acestea pătrund 
în cantităţi mari începând cu sec. al XV-lea în Moldova și Țara Românească prin 
intermediul negustorilor. Cele mai renumite țesături au fost atlasul, serasir (mătase 
țesută cu fir de argint și argint aurit), kamha (mătase broșată cu fir de argint și argint 
aurit); 

* după sec. al XVIII-lea pătrund țesăturile franțuzești (mătase broșată cu fir de argint și 
argint aurit). 

Brocarturile — inventate ca țesături de lux, cu fir metalic prețios, răspândite atât în Occidentul 
European, cât și în Imperiul Otoman și Asia Mică, constituie materialul textil cel mai scump al 
Evului Mediu, fiind exclusiv dreptul nobilimii de a-l purta. Produs probabil în Italia sec. XI-XII, 
ajunge să fie comercializat și la gurile Dunării în sec. XIII-XIV și constituie unul dintre obiectele de 
negoţ ale Europei. Multe fragmente din aceste materiale purtate de boieri sau domnitorii români 
au fost păstrate în lăcașurile de cult sub forma dverelor, acoperămintelor de altar, pocrovețelor 
/ procoveţelor, costumelor liturgice etc. Metrajele erau comandate la bucată, echivalent cu 
metrajul necesar croirii unui singur veșmânt. Acest lucru se explică prin valoarea foarte ridicată 
a materialului. 


Catifeaua — denumirea a fost împrumutată în limba română din turcă („kadife”). Cercetătorii 
nu sunt siguri de originea catifelei; se crede totuși că ea ar proveni dintr-un oraș din zona vechii 
Persii, numit în arabă „kathifet”. Este singura menționare care ar putea explica legătura catifelei 


14 http://www.textilemuseum.org/totm/kashmirindex.htm 

cu o zonă istorico-geografică recunoscută în istoria textilelor de artă. Se pare că, la început, 
catifeaua, fabricată undeva într-o localitate aflată pe ruta Drumul Mătăsii, era realizată exclusiv din 
mătase. Asta făcea să fie foarte apreciată și scumpă în schimburile comerciale din perioada Evului 
Mediu. Țesătura este caracterizată de prezenţa firelor foarte dese, perpendiculare pe suprafața 
materialului, care sunt mai scurte de un milimetru. Catifeaua se consideră că pătrunde în jurul 
anului 1200 în Europa prin Italia, acolo unde în republicile maritime Genova și Veneţia, dar și în 
orașele-state Florenţa și Lucca veneau negustorii din Orientul Mijlociu cu cele mai exotice mărfuri. 


Figura 16. Casulă, brocart, sec. XV (Sursa: Victoria and Albert Museum)'5 


Textilele arheologice - o categorie specială extrem de complexă o reprezintă piesele 
arheologice, fără formă, culoare, degradate și deshidratate, funcţionalitatea putând fi doar ghicită. 
Conservarea și restaurarea textilelor provenite din săpături arheologice pun întotdeauna probleme 
diferite de rezistenţă și aceasta deoarece, date fiind condiţiile specifice în care au stat în pământ, 
țesăturile suferă o modificare a structurii lor. Încă de la apariţie, textilele sunt supuse degradării 
prin îmbătrânirea materialelor din care sunt confecţionate, prin uzura funcţională sau prin acțiunea 
factorilor de mediu. Ajunse în sol, aceste obiecte suferă un prim șoc al schimbării mediului. Noile 
condiţii de microclimat vor accelera procesul de degradare. Scoaterea la suprafaţă a obiectelor 
produce al doilea șoc și pot apărea în timp scurt degradări grave sau chiar distrugeri definitive. 


Figura 17. Rochie, sec. XVII (Sursa: Complexul Muzeal „Bucovina”, Suceava)'e 


Broderia este forma de decorare a unui obiect textil ţesut, astfel încât suprafaţa țesută să 
fie total sau parţial acoperită cu decoruri realizate din fire textile colorate sau nu și diverse alte 
materiale considerate decorative sau simbolice: pietre semiprețioase, paiete, perle etc. Elementele 
de decor au creat diferite tipuri: broderia cu relief (bizantină), broderia lisă (un decor foarte mic), 


15 http:/Mww.vam.ac.uk/content/articles/i/english-embroidery-introduction/ 
16 http://clasate.cimec.ro/detaliu.asp?k=18894BA5B18D427A850C310CC6E1B8030 

broderia spartă tip dantelă, broderia cu aplicaţii. Costumul popular naţional românesc conservă și 
reproduce decorul pieselor bizantine și croiul veșmântului medieval, așa cum o atestă și frescele 
bisericilor pictate din nordul Moldovei sau cele de la Argeș, din Muntenia. Corina Nicolescu, în 
celebra sa lucrare „Istoria costumului de curte în Țările Române, sec. XIV-XVIII”, apărută în 1977, 
prezintă un studiu documentat în acest sens. Deși înrudită tehnic, cromatic și artistic cu broderia în 
tehnica bizantină, broderia populară se deosebește structural de aceasta prin tipologia materialelor 
utilizate, prin calitatea acestora, dar și prin funcţionalitatea diversă a pieselor pentru care a fost 
utilizată: costum, decor interior sau piese de uz curent. 


TIPURI DE BRODERII: relief, decupată, policromă, bizantină, bouchara 


Figura 18. Tipuri de broderii (Sursa: Complexul Muzeal „Bucovina”, Suceava)” 


Dantela — este o țesătură ajurată (cu goluri) cu caracter ornamental sau decorativ. 


Se presupune că dantela a fost inventată în Italia, deoarece dantelele cele mai vechi păstrate sunt în stil italian, iar 
primele cărți de modele au fost publicate la Veneţia pe la jumătatea sec. al XVI-lea. Acestea constituiau o importantă 
marfă de export, deosebit de apreciată în Anglia și Franța. Producţia dantelelor a înflorit în mod deosebit și în Flandra; 
printre orașele vestite în acest meșteșug se numără Bruxelles, Bruges, Antwerp. 


În sec. al XVII-lea, rolul dominant în producţia dantelelor revine Franţei; centre importante au funcţionat la Alengon, 
Arras, Reims. 


Figura 19. Dantele belgienei$ 


17 lolanda Turcu, Textilele muzeale — o posibilă abordare interdisciplinară, în Restitutio, Buletinul de Conservare- 
Restaurare, Muzeul Naţional al Satului „Dimitri Gusti”, nr. 3, 2010, p. 63. 
18  http://www.marlamallett.com/l-bobbin.htm 

Figura 20. Dantelă din mătase neagră (Chantilly)? 


Tipuri de colecţii textile în muzeele din România 


Iniţial, obiectele textile au fost privite simplist, ca obiecte cu caracter funcţional și utilitar și abia 
apoi ca obiecte de colecţie. Acestea au stârnit interesul și pasiunea unor colecționari și au reușit 
să pătrundă și în colecţiile unor muzee de artă, istorice și etnografice. Acest tip de obiecte și-au 
impus prezenţa în muzee atât prin calităţile lor artistice, tehnice, cât și datorită valorii istorico- 
documentare și semnificaţiilor simbolice. 


Muzeele românești deţin colecţii textile provenite din secularizarea averilor mănăstirești, 
prin naţionalizarea colecțiilor regale și ale altor colecţii particulare. Ulterior, patrimoniul textil s-a 
îmbogăţit prin achiziţii și, nu în ultimul rând, prin donaţii. De asemenea, săpăturile arheologice au 
constituit o sursă importantă de dezvoltare a colecţiilor textile. 


Cele mai cuprinzătoare colecţii de obiecte textile s-au constituit la mănăstiri. Aceste colecţii au 
contribuit la nașterea și dezvoltarea patrimoniului textil românesc. Majoritatea pieselor textile s-au 
lucrat în ateliere bine organizate care funcționau în cadrul marilor mănăstiri ale vremii: Bistriţa, 
Neamţ și apoi la Putna (cel mai important atelier de broderie românească). 


Unele piese se găsesc astăzi în colecţiile unor muzee și doar o mică parte se mai află în 
colecţiile mănăstirilor. Galeria de Artă Veche Românească de la Muzeul Naţional de Artă al 
României deţine o colecţie valoroasă de broderii în tehnica bizantină. 


Regele Carol | deţinea importante colecţii textile transferate către Muzeul Naţional de Artă. La 
Muzeul Naţional Peleș se află o colecţie importantă de textile care cuprinde aproximativ 300 de 
covoare orientale, 14 tapiserii lucrate în Belgia, Franţa și Italia, dar și dantele lucrate de Regina 
Elisabeta.2 


Patrimoniul Muzeului Colecţiilor de Artă este alcătuit prin (naţionalizarea) donarea unor colecții 
particulare și cuprinde piese textile prețioase: covoare turcești, caucaziene și de Transilvania, 
broderii orientale, șaluri de cașmir, upholstery, piese vestimentare, țesături. 


19  http://www.marlamallett.com/l-bobbin.htm 
20 http://peles.ro/colectia-de-textile/ 

Textilele și-au găsit locul în muzeele de artă care adăpostesc obiecte cu caracter decorativ, 
artistic, a căror valoare în sine este deosebită, acesteia adăugându-i-se valoare istorică, 
documentară, materială, organizate pe principiul tipologic. În muzeele istorice, patrimoniul textil 
este reprezentat de o serie de obiecte personale edificatoare pentru activităţile unor personalități 
(costume, uniforme, steaguri). În muzeele memoriale dedicate personalităţilor istorice, poeţilor, 
scriitorilor, artiştilor, oamenilor politici, se găsesc și obiecte textile, dar mai puţin numeroase. 


În muzeele etnografice, patrimoniul textil este cel mai bogat și reprezentat într-o gamă diversă 
de obiecte decorative, dar și de port popular tradițional românesc și al altor naţionalităţi. Acestea 
reprezintă evoluţia materiilor prime, a tehnicilor de ţesere și de brodare cu compoziţii ornamentale 
deosebite. Sub aspectul provenienţei, patrimoniul textil etnografic s-a constituit prin cercetare în 
teren și ample campanii de achiziţii în ţară și datorită unor donații. 


Patrimoniul textil etnografic a fost produs în industria casnică, dar și în ateliere meșteșugărești. 
Meșteșugul țesutului practicat iniţial în casele țărănești a evoluat și a contribuit la organizarea unor 
ateliere specializate. Acestea au fost organizate la Câmpulung Muscel, Tg. Jiu, Craiova, Tismana, 
Piatra Neamţ, București, Cluj, Făgăraș, Galaţi, Gherla, lași. Ateliere importante și cu tradiţie pentru 
țesutul covoarelor au funcţionat și la mănăstiri, cele mai vechi fiind cele de la Agapia, la Hurezi 
(Horezu), Văratec, Țigănești etc. 


Colecţii interesante s-au constituit și la Muzeul Militar Naţional „Regele Ferdinand !”. Uniformele 
militare românești provin din achiziţii sau donaţii de la veterani, participanţi la Primul sau la Al 
Doilea Război Mondial, din donaţii ale membrilor familiei regale sau sunt piese recuperate de la 
Teatrul Naţional, unde erau utilizate ca recuzită. Uniformele străine au fost obținute prin donații 
ale unor personalități militare străine (Henri Berthelot), atașați militari sau ofiţeri străini acreditați 
în România. 


De asemenea, într-un număr redus, piesele textile se regăsesc și în colecţii private. Un 
loc important îl constituie colecţiile bisericești, cele mănăstirești sau ale bisericilor catolice și 
evanghelice. 


Covoarele, după broderiile în tehnică bizantină, reprezintă unul dintre elementele de importanță 
majoră ale patrimoniului textil. 


Principalele colecții de covoare se află la Biserica Neagră din Brașov, la Muzeul Naţional 
Brukenthal din Sibiu, la Biserica Evanghelică C.A. din Sibiu, la Muzeul de Istorie a Transilvaniei 
și la Muzeul Naţional de Artă al României. 


Deși nu s-a făcut o inventariere a obiectelor textile aflate în muzeele din România, cele mai 
multe se află în patrimoniul muzeelor etnografice, în muzeele de artă și istorice, în colecţiile 
bisericilor şi ale mănăstirilor. Dar în afara colecţiilor instituționalizate există și colecții particulare 
de obiecte textile cu caracter etnografic și de artă, în special covoare, broderii, tapiserii, dantele, 
șaluri de cașmir, upholstery. 

4. Tipuri de degradări 


Cauzele / factorii și efectele degradării obiectelor textile 


Timpul își pune amprenta asupra bunurilor textile. Acestea, în raport cu starea lor iniţială, prezintă 
alterări sensibile ale morfologiei și ale aspectului, precum și serioase diminuări ale proprietăţilor 
fizice şi chimice, toate acestea exprimate printr-o stare de fragilizare generală, motiv pentru care 
ele trebuie protejate prin activităţi specifice. Textilele fac parte din categoria materialelor organice 
și sunt mai puţin rezistente, fragile și mult mai sensibile la acţiunea agenţilor externi. 


În general, cercetarea, restaurarea și cunoașterea profundă a tipologiei bunurilor culturale au 
stabilit grupe de agenţi agresivi responsabili de degradare, modalităţi de intervenţie și tehnici de 
protejare, verificate în decursul timpului. În cazul textilelor vechi, lumina, temperatura, umiditatea 
relativă, praful, tehnica originală de realizare, istoria proprie a obiectului, funcţionalitatea și 
constanţa în utilizare sunt factori care contribuie la degradarea lor treptată. 


Degradările sunt formele prin care se manifestă agresiuni asupra obiectului. Cauzele 
degradărilor sunt permanente, continue, constante ca manifestare, dar nu ca intensitate, și nu 
pot fi eliminate în totalitate, ci numai ameliorate. 


Cauzele și factorii de producere a degradărilor la textile sunt multiple și depind în primul rând 
de natura materialelor (cauze interne) și în al doilea rând de mediu (cauze externe). 


Factorii care produc degradări sunt fizico-mecanici, fizico-chimici și biologici. Aceștia se 
manifestă și acționează în toate etapele de existenţă ale obiectului textil: faza de prelucrare a 
materialelor constituente, execuţia obiectului, utilizarea lui, mergând până în faza includerii într-o 
colecție muzeală.?! 


Factorul uman a contribuit și el la degradarea bunurilor textile printr-o manevrare intensă a 
obiectelor produsă de organizarea expozițiilor, cercetare, fotografiere, în cadrul instituţiilor de profil. 
Războaiele, revoluțiile etc. au afectat clădirile de patrimoniu și colecţiile muzeale. 


Factorii fizico-mecanici se referă la distrucția structurii fizice a: 


* materialelor componente 
* tehnicii de realizare 


* obiectului finit. 


Materialele componente 


Textilele sunt realizate din materiale de natură organică care reacţionează cu mediul în 
funcţie de structura chimică / biologică internă. Ele se află într-un proces de echilibrare cu mediul 
prin schimbul vaporilor de apă și adaptarea la temperatură. Echilibrarea cu mediul înseamnă 
eliminarea sau absorbţia de vapori de apă în funcţie de temperatura spaţiului de depozitare astfel 
încât să existe o proporţie egală în fibră și în mediu. Procesul de eliminare / acceptare de vapori 
de apă se numește higroscopicitate. La materialele textile pregătite pentru procesul tehnologic, 
cantitatea de apă din fibră este echilibrată cu mediul. Dacă fibra este pregătită prin fierbere se 
elimină o parte a vaporilor de apă împreună cu cei din mediul de fierbere. Starea de sănătate a 
fibrei permite reechilibrarea relativă după uscare, dar procesul de degradare a structurii biologice 


21 Aurel Moldoveanu, op. cit., p. 340. 

începe. Prelucrarea fibrelor prin dărăcire (procedeu de îndepărtare a impurităților din lână prin 
pieptănare), degomare (îndepărtarea sericinei din materialele de mătase prin tratamente chimice 
controlate în mediu acid sau alcalin), mercerizare (tratament chimic cu soluţie de sodă caustică 
sau amoniac aplicat firelor din bumbac pentru strălucire, rezistenţă și îndepărtarea distorsiunilor 
naturale ale bumbacului) determină fragilizări prin tensiuni mecanice, fierbere sau adăugare de 
substanţe chimice. 


Pregătirea firelor prin vopsire înseamnă combinarea unor factori distructivi fizico-mecanici 
(eliminarea apei prin fierbere) și fizico-chimici (pătarea intenţionată a materialelor). Vopsirea poate 
afecta durabilitatea fibrei, modificându-i comportamentul la lumină. 


Pregătirea structurilor de ţesere prin tensionarea firelor de urzeală și presarea prin forţă a celor 
de băteală determină tensionări suplimentare care afectează structura în mod invizibil. Diversitatea 
tehnicilor de execuţie presupune îmbinarea materialului organic cu alte tipuri de materiale, de 
același fel sau diferite. Exemplu: broderia în tehnică bizantină, textilele indiene, broderiile asiatice 
îmbină mătasea cu metalul, perlele, penele, pielea, hârtia etc. 


Textilele care conțin și materiale anorganice (metal) dezvoltă factori de agresiune de natură 
chimică. Un mediu de păstrare umed poate dezvolta săruri de tipul clorurilor. Metalul se oxidează 
permanent în contact cu oxigenul din aer (patina verde de pe obiectele din bronz sau înnegrirea 
argintului). Oxigenul afectează aproape toate obiectele din metal, cu excepţia celor din aur. 
Calitatea aliajului metalic determină tipul de peliculă de oxid; în general, aliajele valoroase (aur, 
argint) dezvoltă patină nobilă cu funcţie protectoare. 


Obiectele textile pot avea decoruri atașate prin coasere sau lipire: paiete metalice, perle, 
materiale textile eterogene de tipul galoanelor metalice. Multitudinea materialelor organice și 
anorganice, combinaţiile eterogene și variațiile de tehnică determină multiplicarea formelor de 
manifestare a factorilor distructivi. Analiza cauzelor care determină distrucţia se face studiind 
fiecare material component în parte. 


Tehnica de execuţie a obiectului este sursă generatoare de degradare fizico-mecanică. Cu cât 
tehnica este mai complexă, cu atât cresc riscurile producerii degradărilor. Exemplificăm succint: 


În cazul covoarelor apar ondulări, deformări ale marginilor datorate tehnicii de realizare. 
Marginile pot fi ţesute separat și adăugate ulterior. 


Într-o tehnică cu materiale eterogene (brocart), greutatea firelor care conţin metal dezvoltă 
fracțiuni suplimentare care duc la distrugerea armături. 


În cazul țesăturilor tip lampas (Kessa), armătura deosebit de fragilă în care urzeala din mătase 
extrem de fină trebuie să susţină firele de băteală din metal și bumbac produce degradarea țesăturii. 


Împletiturile presupun fire continue care sunt tensionate diferit în funcţie de tehnica de execuție. 
Degradărilor din tehnică li se adaugă cele de la prelucrarea suplimentară prin vopsire. Materialele 
celulozice se degradează în prezenţa luminii excesive (se îngălbenesc), dantelele fiind în general 
supuse degradării fotochimice prin funcţionalitatea lor primară: obiecte de decor, vestimentaţie 
etc. Înlăturarea tentei de galben se făcea prin oxigenare, ceea ce poate afecta structura intimă a 
obiectului. Aspectul decupat al dantelelor este o sursă de degradare în sine prin agăţare. 


Dantelele sunt tehnici de împletire prin care un singur fir înnodat creează obiectul textil după un 
desen prestabilit (tehnica cu ciocănele). Degradările fizico-mecanice provin din înnodarea firului 
la distanţe foarte mici și fixarea nodului cu ace care distrug structura firului. 

Tricoturile sunt în general realizate tot dintr-un singur fir tensionat în timpul lucrului, structura 
fiind supusă ulterior deformărilor prin purtare, acestea fiind ireversibile. 


Țesăturile sunt produsele textile realizate manual sau la război, începând cu cea mai simplă 
pânză, până la tapiserii, covoare, mătăsuri cu fir metalic. Tehnica presupune tensionarea firului 
vertical (urzeala) pe ramă sau pe război și baterea celui orizontal (băteala) mai des sau mai rar, 
în funcţie de dorinţa ţesătorului. 


Tehnicile de croi ale țesăturilor echivalează cu retezări ale armăturilor, rezultând destrămări care 
sunt surse de degradare. În colecţiile bisericești există obiecte de cult bidimensionale obținute din 
textile laice tridimensionale. 


Tehnicile complexe de broderie și în special broderiile în relief (broderia în tehnică bizantină) 
suportă factori de agresivitate fizică enormă: greutatea reliefului broderiilor tensionează toată zona 
textilă din jur și o degradează ireversibil până la lacune de material. 


Obiectul finit 


Suportă agresiuni fizico-mecanice de două tipuri: 
+ accidentale (rupturi, agăţări); 
* permanente (frecări, rosături, lezări ale suprafeţelor firului până la structura internă). 


Utilizarea permanentă a obiectului textil finit și tratamentele de curăţare uzuale determină 
fragilizări constante, iar îmbătrânirea materialelor componente și deshidratarea duc la degradări. 
Radiația luminoasă și calorică afectează fibra în toate momentele sale prin distrugerea sau 
afectarea structurii celulare. Degradările constau în: decolorare, fragilizare, deshidratare. 


Suportă degradări și în colecţie instituționalizată prin: 
* depozitare incorectă (pliere, îndoire, suprapuneri de piese textile); 


* mediu de conservare impropriu; 


* mediu de expunere incorect (suspendare la verticală timp îndelungat sau în spaţii cu 
lumină naturală permanentă); 


+ transport fără sisteme de protecţie individuală pentru fiecare piesă. 


Factorii fizico-chimici: însoțesc procesele de degradare paralel cu cei fizico-mecanici și se 
manifestă prin pete de natură diversă care afectează estetic, dar și interior structura materialului. 
Vopsirea este o sursă de degradare fizico-chimică prin atașarea particulei de colorant pe fibră 
prin reacţie chimică sub influenţa căldurii. Praful, murdăria și petele fixate pe și în suportul textil 
reprezintă forme de degradare fizico-chimice. Petele accidentale pot fi înlăturate dacă nu au 
semnificaţii istorice, documentare sau religioase. Ceara reprezintă un tip de pată a cărei înlăturare 
se face prin aplicarea unei spatule încălzite prin strat de hârtie absorbantă. Aplicarea căldurii 
degradează fibra. 


Temperatura, umiditatea, lumina, poluarea influențează starea de sănătate a obiectelor textile: 


* lumina este un factor care, în ciuda faptului că poate pune în valoare un exponat, poate 
pricinui degradarea lui prin decolorarea fibrelor textile; 


* vopsirea poate afecta durabilitatea fibrei, modificându-i comportamentul la lumină; 


* decolorarea și slăbirea structurii fibrei sunt accelerate printr-un exces de umiditate; 

* praful sporește alterarea fibrelor și a culorilor; 
* uscăciunea antrenează o scădere a elasticităţii fibrelor, provocând ruperea în timp; 
* căldura excesivă produce uscare și fragilizare; 
+ oxidări ale firului metalic. 


Factorii biologici: sunt atacuri insectivore sau spori (ciuperci, mucegaiuri) care distrug structura 
fibrei (fibra reprezintă sursă de hrană - lâna este materialul cel mai vulnerabil la insecte, în timp 
ce bumbacul și celelalte fibre celulozice sunt mai vulnerabile la microorganisme). Degradările 
biologice sunt ireversibile și la rândul lor sunt surse de degradare fizico-mecanică, deoarece 
lacuna de material tinde să se mărească la orice manipulare a obiectului. 


Tipologia degradărilor pe tipuri de piese 


Cu cât complexitatea regulii de pășire este mai mare, cu atât factorii de degradare se multiplică 
exponențial, fiecare material aducând propriile probleme de degradare. La toate acestea se adaugă 
tehnicile suplimentare de vopsire fie a firului, fie a metrajului. Unele tehnici de vopsire presupun 
utilizarea unor mordanţi pe bază de fier care distrug suportul pe care sunt așezați, efectele fiind 
vizibile pentru brunuri şi roșuri, atât la kilimuri, cât și la tapiserie. Unele tipuri de degradări pot fi 
comune unor piese complet diferite ca origine, dar care au o tehnică de bază similară. 


Materialele componente, în general cele organice de natură proteică, suportă agresiunea 
factorilor biologici, în special atacul insectelor sau al rozătoarelor, astfel încât multe dintre obiectele 
textile cu funcţionalitate îndelungată sau conservate în medii improprii pot prezenta degradări, 
mergând de la rosături la lacune mari de material. 


Mătasea țesută într-o uriașă varietate de forme și culori este afectată fotochimic. Practica a 
demonstrat că aceste tipuri de obiecte nu pot fi expuse mai mult de trei luni, chiar în condiţii de 
microclimat strict controlat, fără afectarea lor ireversibilă. 


La broderii apar degradări complexe dictate de combinaţia firelor din suport și a celor de pe 
suport. Cu cât aplicaţiile sunt mai diverse sau în cantităţi mai mari, cu atât riscul degradărilor fizico- 
mecanice este mai mare. 


În practica restaurării / conservării este foarte importantă cunoașterea fenomenelor ce au loc 
în timp în structura intimă a fibrelor. 


O bună conservare presupune protejarea textilelor de orice riscuri ale mediului înconjurător: 
lumină, temperatură, umiditate, poluare, dar și utilizarea metodelor adecvate de depozitare și 
expunere. 


Generalizând, putem discuta despre o tipologie a formelor de degradare specifice obiectelor 
textile: 

* deshidratare 

* depuneri de praf 

* degradări atât din procesul tehnologic, cât și din manevrarea incorectă a piesei 
(deformări, sfâșieri) 

+ pete de natură biologică și cromatică (efectul razelor UV, care degradează colorantul 
din fibră, dar pot fi datorate și procedeului defectuos de vopsire) 


+ atacuri biologice (moliile produc lacune), apariţia ciupercilor (mucegaiurilor) în condiţii 

de umiditate excesivă 
* degradări produse de intervențiile incorecte ale omului 


* majoritatea textilelor au intervenţii de reparare, cu diferite grade de complexitate, de 
la cusături rudimentare la reconstituiri; acestea au fost reparate prin metode diferite: 
dublări, consolidări locale, transformări de piese laice cu modificarea funcţiei originale. 


Restauratorul de artă se confruntă cu intervenții de diferite calităţi, forme și tipuri pe majoritatea 
pieselor. 


Scoarţe, Kilimuri 


* deshidratare 

* decolorare 

* depuneri de praf și murdărie 

* rosături 

* pierderi ale firelor de băteală 

* deformări datorate tehnicii de realizare 


* uzură datorată funcţionalităţi piesei (urme de anouri, urme de presiune a mobilierului, 
degradare fotochimică inegală) 


* rupturi ale urzelii 

* lacune de material 

* atac biologic 

+ pete care duca rigidizarea firelor 
* posibile reduceri dimensionale 


* intervenții anterioare necorespunzătoare din punctul de vedere al materialelor folosite, 
de la reconstituiri în tehnica originală până la rețeseri grosiere sau mascarea lacunelor 
prin petice fixate pe revers 


* transformări în obiecte tridimensionale (perne). 
Tapiserii: 
* deshidratare 
* praf și murdărie aderente 
+ desprinderi de șlițuri 
* pierderi de material original (lacune) 
* pete de natură biologică și cromatică 
* atac biologic 
* reparare prin repictarea chipurilor 
* intervenţii anterioare: 
> incorecte tehnic 


> corecte tehnic, incorecte din punctul de vedere al naturii materialelor și al 
respectării desenului și culorilor 


> rețeseri grosiere care afectează estetic piesa 


> cu adăugare de materiale străine (lacuri, adezivi) 

> inserţii de petice sau fragmente țesute în tehnică, aplicate peste țesătura originală 
> posibile reduceri dimensionale. 


Covoare cu noduri: 


* depuneri de praf 
* murdărie 
* deshidratare 
* decolorare 
* uzură datorată funcţionalităţii piesei 
* rosături 
* pierderi de noduri 
* destrămări 
* deformări ale marginilor din cauza tehnicii de realizare 
* pierderi ale kilimului de la capete 
* atac biologic 
* pierderi de urzeală și băteală (lacune) 
* intervenții anterioare grosiere. 
Țesături: 
* deshidratare 
* fragilizare 
* decolorare 
* depuneri de praf 
* desprinderea firelor de băteală 
* rigidizare 
* lacune. 
Țesături cu fir metalic: 
* expunerile la verticală timp îndelungat pot provoca tensionări ale materialului cu pierderi 
semnificative de material constitutiv, în special urzeală 
* inserții de petice de diferite dimensiuni și contexturi 
* pete de natură diferită 
* praf și murdărie aderente 
* plieri care deformează firul metalic 
* intervenţii anterioare incorecte tehnic și din punctul de vedere al naturii materialului 
* oxidare. 
Șaluri: 
* deshidratare 
* fragilizare 


* depuneri de praf 


* rosături 

* rărituri ale materialului 
* lacune de material constitutiv 
* atac biologic 
* posibile reduceri dimensionale 
* intervenții anterioare prin adăugare de petice sau fragmente țesute în tehnică 
* decupare, schimbarea funcţionalităţi (feţe de masă, draperii). 


Costume: 
* deshidratare 


* fragilizare 

* decolorare 

* depuneri de praf 

- plieri 

* lacune de material. 


Textile arheologice: 
* deshidratare 


* fragilizare 

* rupturi 

* destrămări 

* plieri 

* depuneri de săruri, resturi humice 

* produși de descompunere 

* produși de coroziune ale firelor metalice. 


Broderii: 
* deshidratare 


* fragilizare 

* degradări ale materialului suport (sfâșieri, rupturi, franjurări, desfacerea cusăturilor) 
* degradări ale firului de broderie (decolorare și pierderi parţiale) 

* fragilizarea suportului în zonele de tensionare maximă. 


Broderia Suzani (Bouchara): 
* deshidratare 


* fragilizare 

* depuneri de praf și murdărie 

* decolorarea suportului din bumbac 

* lacune de material (suport), în special la colţuri, din cauza rolului funcţional-decorativ 
al piesei 

* degradarea firului de mătase folosit pentru brodare (decolorare, fragilizare, pierderi 
semnificative datorate tehnologiei de vopsire) 


* intervenţii anterioare necorespunzătoare (consolidarea lacunelor cu fragmente, 
provenind de la piese similare degradate; rețeseri vizibile incorecte din punctul de 
vedere al tehnicii și al materialelor utilizate). 

Broderia în tehnică bizantină: 
* deshidratarea suporturilor textile 


* depuneri de murdărie aderente 

* degradări ale materialului suport (sfâșieri, pierderi de material constitutiv) 

* pierderi ale firului metalic 

+ oxidarea firului metalic 

+ pete de natură biologică (transpiraţie, grăsime) datorate funcţionalităţii iniţiale 

* intervenţii anterioare prin atașare de decor cu galoane metalice și modificarea 
dimensiunilor iniţiale. 


5. Tehnologia restaurării (metodologia specifică restaurării 
obiectelor textile) 


Conservarea are un caracter continuu, presupune un control permanent și monitorizarea 
microclimatică conform standardelor, pregătind obiectele pentru depozitare, expoziții, investigații, 
restaurare, cercetare, fotografiere, tratamente preventive. 


Conservarea este disciplina care se ocupă cu etiopatologia, profilaxia și prevenirea degradărilor 
bunurilor de patrimoniu, păstrând obiectul în stare de echilibru, ferindu-l de transformări. 
Conservarea operează cu elemente exterioare obiectului, este o activitate permanentă și are trei 
forme de acţiune care, în funcţie de necesităţi, sunt în egală măsură importante. 


Conservarea preventivă acţionează pentru optimizarea condiţiilor de microclimat din expoziții, 
ambalare, transport, fotografiere, manipulare, așa încât să prevină apariţia degradărilor. 


Pentru elaborarea planului de conservare preventivă trebuie să se stabilească priorităţile și să 
se gândească întotdeauna pe termen lung la beneficiile acţiunilor întreprinse. Prin conservarea 
preventivă se reduc efectele tuturor factorilor care acţionează asupra unui obiect. Acest lucru 
impune o atenţie permanentă asupra modului în care obiectele din colecţii sunt depozitate, 
manevrate și expuse. 


Unele dintre cauzele degradărilor produse în muzee asupra bunurilor culturale sunt parametrii 
de microclimat fluctuanți, nivelul iluminării ridicat, manevrarea inutilă și incorectă, depozite greșit 
organizate, lipsa controlului asupra microclimatului. Toate acestea se combat prin reorganizarea 
corectă a depozitelor. Mobilierul folosit la depozitare și expunere trebuie să îndeplinească anumite 
condiţii, și anume trebuie să permită accesul la obiecte, păstrarea în stare de repaus, ferite de 
praf, spori, să aibă stabilitate și să fie construit din materiale neutre din punct de vedere chimic. 
Alţi factori care întârzie degradările produse în muzee: manevrarea corectă și doar atunci când 
este necesar a obiectelor, cu respectarea procedurilor aprobate, controlul microclimatului, filtrarea 
surselor de lumină, verificarea permanentă a instalaţiilor și existența unui plan și a unor măsuri 
clare de prevenire și intervenţie în situaţii excepţionale. 


Conservarea curativă urmărește aplicarea unor măsuri care să îmbunătăţească starea de 
conservare a bunului cultural. Activitatea de remediere constă în operaţiuni aplicate direct asupra 
unui obiect. Exemple: desprăfuirea obiectelor textile, desalinizarea ceramicii, stabilizarea metalelor 
corodate. 

Conservarea activă (restaurarea) presupune intervenţia invazivă în structura intimă a 
obiectului. Spre deosebire de celelalte tipuri de conservare, care sunt activități permanente, 


restaurarea ar trebui să devină o activitate ocazională impusă de starea de degradare a obiectului 
respectiv. 


În comparaţie cu conservarea, care acţionează cu mijloace exterioare obiectului, restaurarea 
acționează direct asupra obiectului, a materialelor sale componente, folosind metode, tehnici şi 
materiale specifice. Asemenea conservatorului, restauratorul trebuie să fie în același timp un 
cercetător format pentru înţelegerea bunurilor culturale sub aspectul materialelor și al tehnicii. 


Pentru păstrarea obiectelor cu un aspect cât mai apropiat de original este nevoie să fie 
cunoscute proprietăţile fizice, chimice și mecanice ale obiectului sau ale materialelor componente, 
pornind de la premisa că fiecare obiect se caracterizează printr-un anumit comportament și o 
anumită structură. Pe lângă aceste proprietăţi, este nevoie să se cunoască tehnicile, metodele și 
semnificaţia istorică a fiecăruia. 


Restaurarea percepută drept „conservare activă” este știința interdisciplinară care studiază 
bunul cultural din perspectiva materialelor, a tehnicilor și a tehnologiilor originale de fabricaţie, a 
cauzelor care determină deteriorările sau degradările, a stării de conservare pe baza diagnosticului 
stabilit prin investigaţie științifică, a tratamentului recuperator și de reechilibrare cu mediul și a 
condițiilor de microclimat în situaţii diverse. Este o știință pentru că are ca obiect de studiu bunul 
cultural, are legi de analiză și execuţie, impune cercetarea științifică și concluzionarea într-un 
domeniu specific, ce presupune interdisciplinaritate.2* Procesul de restaurare nu poate fi abordat 
în afara investigaţiei de laborator și a studiului analitic și comparat, restauratorul conlucrând cu 
specialiști în chimie, fizică, biologie, informatică, istorie, geologie, istoria artei etc. Cunoscând 
datele despre obiect prin studiu, apreciază tratamentul potrivit, fiind responsabil de decizie şi 
execuţie. Intervenţia de restaurare nu trebuie să modifice semnificaţia istorică, artistică sau tehnică 
a piesei în lucru. 


Uneori nu microclimatul este factorul distructiv cel mai periculos, ci omul cu complexa lui 
implicare socială sau nonimplicare. 


Caracterul aplicativ al restaurării rezultă din dorinţa cunoașterii fizico-chimice a obiectului, dar și 
din înțelegerea cauzelor deteriorării sale. Concluzia cercetării științifice în restaurare este esenţială 
pentru cunoașterea comportamentului în timp al materialului și a mediului. 


Restaurarea modernă funcţionează pe baza unor principii și tehnologii cu caracter științific. 


Primul și cel mai important principiu este „Primum non nocere” — „În primul rând să nu faci rău” 
(nicio intervenţie nu trebuie să dăuneze operei de artă). 


Consecința acestui principiu este „Minima intervenție”: intervenţia care creează cea mai mică 
traumă obiectului, dar produce efecte de recuperare și estetice mari. În epoca actuală, acesta a 
devenit principiul fundamental de lucru, fiind punctul de plecare în abordarea oricărei lucrări. 


Se va respecta principiul respectării integrităţii obiectului: dimensiuni, formă, concepţie artistică, 
caracteristici funcţionale etc. 


O Orice intervenţie trebuie să fie reversibilă, adică să permită revenirea la starea anterioară 


22 Cesare Brandi, Teoria restaurării, București, 1996, p. 30-45. 
23  lleana Bondoc-Creţu, Curs de etiopatologie textilă, Centrul pentru Formare, Educaţie Permanentă și Management 
în Domeniul Culturii, București, 1996, nepublicat. 

intervenţiei, fără efecte dăunătoare, prin proceduri relativ ușoare. Restaurarea nu-și 
propune să creeze un obiect nou, ci trebuie să-l aducă la starea de echilibru apropiată de 
cea iniţială, redobândindu-și aspectul și, parţial, funcţia avută iniţial. Principiul reversibilităţii 
este relativ, deoarece, în principiu, orice modificare a stării de echilibru parţial sau total în 
care ajunge un obiect produce modificări care, în esenţa lor, sunt ireversibile. De aceea 
vorbim de conexiunea dintre acest principiu şi cel al „minimei intervenții”, enunțat anterior. 


Materialele folosite trebuie să fie compatibile: în scopul evitării efectelor secundare, 
materialele folosite în procesul de restaurare trebuie să fie similare cu cele originale sau să 
aibă proprietăţi cât mai apropiate. 


Lizibilitatea intervenţiei — zona în care s-a făcut restaurarea trebuie să fie discret vizibilă.2 


Principii generale de restaurare sunt considerate în ultimii ani și respectarea timpului de muncă 
conform devizului sau permanenta cercetare interdisciplinară a obiectului, dictată chiar de cerinţele 
etapelor de studiu prin care trece obiectul: investigarea preliminară, apoi, succesiv, etape de 
curăţare, tratamente, consolidare, reconstituire și recomandări privind conservarea, ambalarea, 
transportul, depozitarea și expunerea. 


Fiind un demers complex, restaurarea operei de artă necesită o primă fază de cercetare a 
materialelor originale, a tehnicii de realizare și a stării de conservare pentru elaborarea unui 
diagnostic obiectiv pe baza căruia să poată fi întocmită o metodologie științifică de intervenţie. 
Obiectul care intră în laboratorul de specialitate urmează un itinerar consacrat. Procesul de 
restaurare implică mai multe etape: cercetarea obiectului; teste preliminare; analize fizico-chimice; 
propunerile de intervenții; intervenţia propriu-zisă; monitorizare post-restaurare. 


Cercetarea obiectului 


Orice bun cultural este arhivat, identificat, integrat într-o bază de date în care sunt menţionate 
datele de identificare exactă: numărul de inventar, denumirea, autorul sau proveniența, perioada 
de execuție, apartenenţa sau orice alte date privind istoria particulară a piesei, elemente de tehnică 
sau de semnificație simbolică. 


Prima etapă: cercetarea documentar-istorică și artistică iniţială (în cazul obiectelor de artă și 
istorie); fișa analitică cu care obiectul intră în laborator constituie punctul de plecare al analizei, 
punând la dispoziţia restauratorului sinteza datelor necesare pentru a determina încadrarea 
istorică, proveniența, tehnica etc. Acesta trebuie să cunoască și să înțeleagă semnificaţia generală 
și valoarea obiectului pentru a putea păstra nu numai simpla existență materială, ci şi toate 
informaţiile înglobate în el. 


A doua etapă se referă la etiopatologia piesei, în vederea stabilirii diagnosticului și a 
tratamentelor. 


Acţiunea de restaurare / conservare vizează înlăturarea cauzelor generale, ameliorarea cauzelor 
intrinseci şi încetinirea proceselor distructive fără posibilitatea stopării definitive. Restauratorul 
explicitează tehnica în toată complexitatea ei, istoricul de artă pune la dispoziție informaţiile legate 
de provenienţă, date, specific cultural, investigatorul chimist, fizician sau biolog explică mecanismul 


24 Norme de restaurare, Centrul pentru Formare, Educaţie Permanentă și Management în Domeniul Culturii, București, 
1995. 

reacțiilor, fenomenele sau cauzele răspunzătoare de formele de degradare. Echipa oferă soluțiile 
pentru protecția obiectului și pentru recuperarea lui prin restaurare. 


Fiecare obiect de muzeu prezintă un caz de degradare unic, care trebuie cunoscut în 
specificitatea lui. Activitatea de restaurare trebuie să se bazeze pe interpretarea corectă a datelor 
și alegerea tratamentului potrivit. În această etapă de studiu vor fi executate fotografii alb-negru, 
color și film video care păstrează dovada degradărilor în detaliu și ansamblu și a intervențiilor vechi 
sau noi și constituie martori pentru analiza viitoare a etapelor de intervenţie, dacă este necesară 
o reintervenţie de conservare.% Ele sunt documente și fac parte din arhiva de date științifice 
referitoare la obiect. Aceste fotografii consemnează starea obiectului înainte de restaurare, în 
diferitele faze ale procesului și după terminarea acestuia. 


În faza preliminară, documentaţia video și fotografia se completează cu relevee tehnice care au 
avantajul redării acelor aspecte care interesează într-o anumită etapă a procesului de restaurare: 
relevee de dimensionare, forme, părți corespondente, stare de degradare, tipul (variază în funcţie 
de necesităţile lucrării). 


Restauratorul solicită, paralel cu studiul artistic, istoric, dimensional al obiectului, și investigații 
de laborator, constând din natura materialelor compozite, reacţiile la mediu etc., utile în vederea 
stabilirii tratamentului adecvat, cu riscuri minime pentru obiect. În cazul textilelor, analizele vor 
preciza: natura fibrelor textile, compoziţia chimică a diferitelor materiale conţinute de țesătură, 
natura și caracteristicile coloranților, natura și caracteristicile murdăriei prezente etc. Corelarea 
rezultatelor privind structura și compoziția materialelor le oferă nu doar restauratorilor informații 
uneori inedite, imposibil de obţinut din alte surse, ci și celorlalți specialiști din domeniu: muzeografi, 
chimiști, cercetători în domeniul artei, al arheologiei, al istoriei etc. Rezultatele analizelor, releveele 
și documentaţia foto și video devin parte a proiectului de cercetare și formează anexele dosarului 
de restaurare; pe baza lor, restauratorul va propune spre avizare comisiei de restaurare tehnologia, 
materialele și substanţele pe care le va folosi. 


Toate operaţiile și intervenţiile în timpul restaurării trebuie consemnate în dosarul de restaurare 
care este purtător de informaţie științifică. Normele internaţionale consideră consemnarea 
tratamentelor ca singura modalitate de a controla activitatea de restaurare și evoluţia ulterioară a 
obiectelor restaurate și de a evalua oportunitatea aplicării unor tratamente sau metode de lucru. 
Dosarul de restaurare este singurul martor pe care restauratorul îl are la îndemână.% 


Tratamentele de curățare — hidratare 


Textilele au o structură specifică datorită modului de fabricare, proprietăţilor fibrelor constitutive 
și diverselor tratamente aplicate. Dacă sunt utilizate, expuse sau depozitate, aceste proprietăţi 
originale suportă transformări mai mult sau mai puţin vizibile, mai mult sau mai puţin profunde: 
pătare, îmbătrânire, rupere, rigidizare, decolorare. Cauzele care provoacă învechirea lentă și 
continuă a țesăturii sunt variate: acțiunea luminii, oscilaţiile de temperatură și de umiditate relativă 
a aerului, care provoacă mișcarea mecanică a fibrelor, contribuind la uzura lor prin frecare. Toate 
acestea modifică proprietăţile fizico-mecanice ale fibrelor, contribuind la distrugerea lor. Astfel, se 
alterează rezistenţa la rupere. Aceste procese acționează mult mai intens asupra unui țesut murdar 


25 Aurel Moldoveanu, op. cit, p. 347. 
26 Aurel Moldoveanu, op. cit, p. 347. 

decât asupra unuia curat. Murdăria este una dintre cauzele care stimulează distrugerea firelor. 
Prezența murdăriei degradează aspectul operelor de artă, schimbându-le culoarea. Murdăria și 
petele fixate pe și în suportul textil reprezintă forme de deteriorare fizico-chimică.2 


Textilele de artă din muzeu conţin materiale îmbătrânite, deteriorate, ale căror proprietăţi fizico- 
mecanice și chimice s-au modificat mai mult sau mai puţin sub acţiunea factorilor de degradare 
și a timpului. Ele sunt mai puţin rezistente, fragile, mult mai sensibile la acțiunea agenţilor externi. 
Acest fapt impune restauratorului o atenţie deosebită în alegerea și aplicarea tratamentului, fiind 
obligat să ţină seama de o serie de factori: natura materialelor conţinute, rezistenţa lor, natura și 
gradul deteriorării, posibilităţile și limitele de intervenţie. 


Curăţarea textilelor se poate face prin metode fizico-mecanice (îndepărtarea prafului, a 
diferitelor pete de ceară), prin metode chimice cu diferiţi solvenţi sau geluri, tratamentul fiind 
determinat de particularităţile fiecărei lucrări. 


În teoria contemporană a restaurării, această etapă de intervenţie este privită ca parte centrală 
a demersului și nu ca o simplă operaţie de cosmetizare; dacă procesul nu este suficient controlat, 
materialele insuficient testate sau cunoscute, distrugerea obiectului este iminentă și ireversibilă. 


Există situaţii în care tratamentul de curățare umedă ar trebui interzis: textilele chinezești cu fir 
aurit sunt realizate cu fire de hârtie încleiate, strat de bolus roșu și pigment de aur, care par să se 
distrugă complet în contact cu un mediu apos. 


Există și obiecte care, fără hidratare constantă, continuă și controlată, sunt pierdute: piese 
arheologice care și-au pierdut apa și care pot fi ajutate să-și completeze rezerva internă și să-și 
refacă, parţial, capacitatea higroscopică. 


În perioada contemporană, studiul diferitelor rețete de curățare și al detergenţilor naturali care 
pot contribui la eliminarea murdăriei de pe textilele de muzeu, cu afectarea minimă a obiectului, 
este considerată modul cel mai eficient de recuperare a capacităţilor fizico-chimice de reacţie cu 
mediul ale unui obiect textil. 


Procesul de spălare / curăţare are ca scop îndepărtarea impurităților de pe suprafața materialului 
cu ajutorul detergenţilor, conţinând substanţe tensioactive, prin care particulele de pe suprafaţa 
textilă se desprind, se dezintegrează sau se mențin în suspensie pentru a fi eliminate prin clătire.2 


Eficiența curăţării și protejarea textilei se realizează prin controlarea parametrilor băii de 
curățare: concentraţie, temperatură, timp de imersie, acţiuni mecanice ajutătoare executate asupra 
materialului, pH. 


Nu putem vorbi despre rețete standard, dar cercetările actuale, în care s-au remarcat și 
specialiștii Muzeului Naţional de Artă al României, au impus utilizarea unor decocturi naturale, 
având la bază plante utilizate tradiţional în satele românești pentru curățarea materialelor 
eterogene: cu fire organice și metal. Radix Saponaria, săpunărița, este folosită din 1975 în 
tratamentele de curățare pentru metal și mătase în muzeele românești; și-a găsit aplicabilitate în 
curățarea broderiei în tehnică bizantină românească sau pentru dantele cu fir de argint și argint 
aurit, fără să se semnaleze efecte secundare.? 


27 James W. Rice, Principiile științei curățării textilelor, Londra, 1964, p. 52-55 (material tradus pentru uzul intern al 
laboratorului). 

28 Ibidem, p. 58-61. 

29 Mihai Lupu & Ileana Creţu, Cleaning methodology in the National Museum of Art of Romania (1965-2012), 
Redemption in tapestry, Metropolitan Museum of Art Conference, New York, 2009. 

Consolidarea, etalarea şi conservarea 


Consolidarea este o etapă importantă a procesului de restaurare și își propune întărirea 
structurii unei piese textile degradate prin susţinerea pe un alt suport, prinderea firelor desprinse 
sau integrarea fragmentelor separate. Poate fi zonală, atunci când obiectul are o conservare bună 
și numai zone de degradare disparate, sau generală, atunci când obiectul are întreaga suprafaţă 
degradată. 


Materialul utilizat pentru consolidare trebuie să fie compatibil cu materialul constituent al piesei, 
iar punctul de consolidare se alege în funcţie de starea de conservare și tehnica de realizare. 
Tipurile de consolidare sunt puţin variate, dar importanţa deciziei de a opta pentru unul sau 
altul depinde de restaurator și de nivelul cunoștințelor sale privind rezistenţa și fenomenele de 
tensionare ale materialelor, modul de expunere finală, specificul obiectului și semnificaţia lui 
originală. 

Consolidarea și reconstituirea sunt aspecte ale aceleași etape de intervenţie pe piesă; ele nu 
se exclud, dar nici nu există obligatoriu pentru același obiect. Dacă este vorba despre un obiect 
tridimensional, demontarea și remontarea lui presupun reconstituirea, deci susținerea zonelor 
degradate prin consolidare. În teoria actuală se discută dacă este permisă demontarea obiectelor 
tridimensionale în vederea restaurării, aceasta presupunând eliminarea ireversibilă a materialelor 
originale și a tehnicii de prindere, inclusiv retensionarea părţilor componente la remontare. 


Consolidarea se poate face și prin laminare, vacuumare şi sandwich etc. Laminarea este o 
procedură larg răspândită în a doua jumătate a sec. XX datorită aspectului general elegant pe 
care-l conferă și timpului și costurilor reduse de intervenţie, care permit recuperarea și punerea 
în stare de expunere rapidă a unor obiecte. Era foarte uzitată în cazul degradărilor majore, atunci 
când fragmentele sunt prea mici pentru a fi prinse cu acul sau sunt prea degradate pentru a 
suporta înţepături, sau atunci când orice altă soluţie de rezolvare este imposibil de aplicat din 
motive care ţin de degradarea ireversibilă a obiectului. În România este folosită cu precădere la 
steaguri (Muzeul Naţional de Istorie al României). 


Astăzi, în locul laminării se preferă vacuumarea, prin care obiectul textil este așezat între două 
materiale speciale, transparente, neutre chimic, rezistente la șocuri. Prin scoaterea aerului dintre 
suprafeţe se creează o aderenţă completă, fără tensionare. În cazul unei soluții mai bune de 
restaurare descoperite ulterior, obiectul este perfect recuperabil, fără modificări, din cauza izolării 
complete de mediul exterior. Accesul la această tehnologie este, din nefericire, prohibit, din cauza 
costurilor aparaturii implicate. 


Reconstituirea — refacerea lacunelor pe baza unor repere existente, folosind materiale 
compatibile și aceeași tehnică de lucru. Aceste reîntregiri se realizează prin introducerea firelor 
de urzeală și reconstituirea modelului. 


Finalizarea prin consolidare sau reconstituire a unui obiect nu înseamnă finalizarea demersului 
unui restaurator profesionist. Zonele afectate, aversul și reversul, necesită protecţie, în special în 
cazul intervențiilor tradiţionale realizate prin coasere sau laminare. În cele mai multe dintre cazuri 
este solicitată dublarea piesei pentru a-i conferi protecţie față de suprafaţa de contact. Experienţa 
anilor anteriori a demonstrat că dublura, expunerea la verticală, liberă, fără protecţie, degradează 
reversibil sau ireversibil obiectul. Dublura poate deveni cauza mascării atacurilor biologice, creând 
un mediu propice pentru dezvoltarea moliilor sau a ciupercilor; prin punctele de coasere devine 
sursă de tensionare a originalului. S-au căutat puncte și tehnici variate de prindere: caroiere și linii 

paralele, lucrate pe plan orizontal, la prindere la verticală pentru a vedea și controla tensionarea. 
În timp, niciuna dintre metode nu s-a dovedit fezabilă, textila consolidată și expusă la verticală 
dezvoltând degradări în jurul zonelor afectate iniţial, dar și al celor sănătoase la data primei 
intervenţii. Minima tensionare a textilelor suspendate se poate realiza prin alegerea unor soluții 
de dublare și etalare care să asigure fie o solicitare mecanică minimă și uniformă, fie transferarea 
acestei solicitări pe un suport. Soluţiile optime de dublare implică alegerea adecvată atât a țesături 
suport, cât și a modalităţilor de coasere. 


Țesătura suport, în principiu, trebuie să fie cât mai ușoară și flexibilă, dar în același timp să fie 
destul de rezistentă pentru a-și îndeplini funcţia, pentru a putea prelua cât mai mult din greutatea 
textilei fără a o deforma. 


După terminarea procesului, obiectul va fi însoţit de recomandările speciale ale restauratorului 
în ceea ce privește conservarea, expunerea și transportul. În numeroase situații, restauratorul 
preia inclusiv sarcina proiectării modulelor de conservare. Tot el are obligaţia de-a verifica periodic 
dacă starea obiectului tratat prezintă modificări care-l pot altera și de a stabili demersurile necesare 
stopării eventualelor forme de degradare evolutivă semnalată. 


Problematica conservării / restaurării obiectelor textile de artă: modalități de 
rezolvare în situații diverse, tratamente greşit aplicate (cauze şi efecte) 


Laminarea este o procedură larg răspândită. Extinsă fără suficient discernământ poate produce 
ravagii, așa cum este cazul a 18 piese textile de la Voroneţ și Dragomirna în 1963 și tratate de 
doi restauratori polonezi; în timp, materialul textil laminat a înglobat în fibră adezivul, s-a desprins 
de pe terilen și a devenit insensibil la orice schimb de vapori de apă cu mediul, degradându-se 
ireversibil; au fost astfel compromise piese de costum din mătase și fir metalic datând din sec. XVI. 


Costumul Vornicului Gligorcea, descoperit la Mănăstirea Voroneţ, datat 1593 după inelul din 
săpătură, restaurat prin laminare pe terilen în anii 1965-1966, a prezentat degradări grave la 
sfârșitul sec. XX, necesitând un tratament de înlăturare a acestor intervenții. Lipsa informaţiilor 
privind substanţa folosită ca adeziv, cu excepţia indicativului său industrial și a consemnării 
procedurilor utilizate, a implicat investigaţii privind natura materialelor și substanțelor care pot 
îndepărta cleiul fără să afecteze preţiosul material (camha, mătase cu fir de argint). Costumul a 
putut fi salvat, restaurarea efectivă executată la Muzeul Naţional de Artă al României însumând 
șapte ani, dintre care peste cinci au fost dedicați numai hidratării în mediu controlat la orizontală. 


Un alt exemplu: în biserica de la Mirăuţi (Suceava), în mormântul dezvelit în 1977 a existat o 
pernă din mătase brodată cu fir metalic din care, la deshumare, nu a mai rămas aproape nimic, 
mătasea pulverizându-se în contact cu aerul. Documentaţia fotografică a fost elementul care a 
permis reconstituirea obiectului ca replică dimensională, formă, culoare, datorată restauratorului 
de textile. Tehnici grafice speciale au permis decalchierea desenului original, mergând pe urmele 
punctelor de înțepătură păstrate și refacerea decorului. 


Deși este un obiect cu totul nou, el conservă informaţia pe care textila distrusă în proporţie de 
95% ar fi pierdut-o. Decizia de a executa o replică are extrem de multe fațete și ea nu depinde 
numai de restaurator, ci de toţi factorii care concură la salvarea obiectelor muzeale. 


În cazul pieselor arheologice, reconstituirea este obligatorie, dacă obiectul o suportă, deși de 
cele mai multe ori ea presupune și un suport de lucru local sau general. Piesa este consolidată cu 
aspect de reconstituire. În cazul unor astfel de obiecte, posibilitatea demontării lor devine utopică, 

riscând degradare și pierdere de material constitutiv. Pentru piesele arheologice foarte degradate, 
restaurarea poate să însemne numai curăţarea lor și depozitarea fragmentelor individual, în cutii 
de protecţie, tipodimensionate, reconstituirea făcându-se numai digital. Au existat situaţii în care 
s-a recurs la o metodă ireversibilă de încastrare a fragmentelor în rășină epoxidică cu rolul de 
a le conserva, având în vedere unicitatea lor. Soluţia este preferată atunci când materialul textil 
nu răspunde tratamentelor de hidratare și se pulverizează astfel încât simpla sa atingere sau 
manevrare înseamnă distrugere. În aceste situaţii, din piese se recoltează mostre care servesc 
investigațiilor și care nu sunt conservate. 


Nu înseamnă că principiile de restaurare nu funcţionează în acest caz, ci că ele au limite și 
trebuie recunoscute, aplicate și dezvoltate în continuare, ceea ce demonstrează caracterul evolutiv 
al domeniului. 


Cea mai modernă soluție de expunere a textilelor la verticală, fără tensionare și fără aplicarea 
unor intervenţii de consolidare sau reconstituire, a fost dezvoltată de colectivul laboratorului 
de restaurare textile al Metropolitan Museum din New York: „presure mounting”. Tehnologia, 
răspândită astăzi în marile muzee ale lumii de unul dintre creatorii săi, doamna Florica Zaharia, 
presupune straturi succesive de materiale aderente așezate pe un suport fix, fără coasere, 
tipodimensionat, pe care se așază obiectul textil, ansamblul fiind fixat cu o ramă de plexi care 
îmbracă cele patru laturi și aversul astfel încât textila este „îngropată” în stratul organic, între geam 
și obiect creându-se un spaţiu minimal, fără presiune pe piesă. Sistemul, aplicat iniţial pieselor 
mici, se dezvoltă spre soluţii pentru obiecte mai mari. El servește drept soluţie permanentă pentru 
depozitare, transport și expunere, textila fiind perfect izolată de mediul exterior. Până în prezent, 
este cea mai bună aplicare practică a principiului „minimei intervenții”. 


Etalarea obiectelor textile 


Pe durata transportului și a expunerii, obiectele textile sunt supuse unor solicitări mecanice 
de natură diferită și cu intensităţi variabile. Datorită structurii textilelor, solicitările mecanice vor 
determina deformarea obiectelor și, implicit, inducerea unei tensiuni care, în anumite condiţii, 
poate fi dăunătoare. Aceste solicitări modifică proprietăţile mecanice ale textilelor, accelerând alte 
procese de degradare. Prin alegerea unor materiale și metode optime de etalare, se poate realiza 
un control al stării tensionale a obiectelor textile de patrimoniu. 


Modul de expunere al textilelor este determinat în primul rând de condiţia lor, apoi de specificul 
piesei, incluzând caracteristicile tehnologice și tipologice, și de concepția expoziţională. Modalitatea 
de etalare trebuie să asigure reducerea la minimum a stării tensionale a obiectului textil pe durata 
expunerii conform principiilor ştiinţifice. 

Tipurile principale includ expunerea verticală, pe plan înclinat și orizontal. 

Etalarea pieselor în plan vertical, prin suspendare, este adoptată doar în cazul textilelor cu 
rezistenţă foarte bună, care pot suporta solicitarea datorată propriei greutăţi. Nu se recomandă 


expunerea pieselor permanent, ci temporar, eventual pe plan înclinat sau pe un podium. Etalarea 
pe un suport înclinat se poate face prin fixarea piesei la partea superioară cu velcro. 


Expunerea obiectelor textile a căror stare de degradare este avansată poate fi realizată în plan 
orizontal; această etalare este de preferat, fiind cea mai puţin stresantă și care oferă un plus de 
stabilitate. 

În toate situaţiile, obiectele textile se izolează de perete sau de podium prin plasarea unei 
bariere, din carton neacid sau material textil, și se protejează cu cutii de plexiglas sau prin 
expunerea în vitrine cu microclimat controlat. 


Expunerea pieselor fără protecţie, cum ar fi tapiseriile, covoarele cu noduri, kilimurile, scoarțele, 
se face pe o perioadă de timp scurtă de trei-șase luni. 


Expunerea textilelor în galerii (expoziții permanente) este recomandată numai în interiorul 
vitrinelor sau a montajelor cu plexiglas. 


În cazul expunerii pieselor etnografice, majoritatea metodelor de expunere induc degradări 
importante; se expun piese textile neprotejate în contact direct cu lemnul, zugrăveala pereților sau 
prin agăţare. Deteriorarea se poate preveni prin folosirea unor metode de expunere specifice și 
crearea suportului necesar prin implementarea unui program de alternare (rulare) al pieselor pe 
o durată de timp scurtă şi controlul riguros al factorilor microclimatici. 


Depozitarea obiectelor textile 


Dimensiunea, forma textilei și tehnica de realizare impun tipurile de depozitare: orizontală, 
rulată sau la verticală. Depozitarea orizontală se recomandă pentru textilele fragile, acoperite cu 
huse (costume populare, ii, obiecte de vestimentaţie, broderii cu fir metalic). 


Modulii din depozite se pot compartimenta cu polițe reglabile pentru cojoace, încălțăminte, 
chimire, pălării, căciuli și alte tipuri de piese etnografice de port gros. În poziţie orizontală, așezate 
pe polițe se pot depozita lăicerele și păretarele împăturite lejer. 


Depozitarea textilelor prin rulare pe tuburi din carton neacid este specifică textilelor 
supradimensionate care nu pot fi depozitate orizontal și a căror condiţie permite rularea. Diametrul 
tubului pe care se face rularea se alege în funcţie de tehnica de execuţie și de starea piesei, putând 
varia de la 5 la 15 cm. Pentru obiectele precum covoarele, tapiseriile, kilimurile sau scoarțele se 
folosesc tuburi cu diametru mai mare. Cu cât diametrul tubului este mai mare, cu atât condiţia 
de depozitare se îmbunătățește, dar crește riscul și complexitatea manipulării și depozitării lui. 
Depozitarea tuburilor se face prin suspendarea în dulapuri. 


Tuburile cu diametru mic se folosesc pentru textilele subțiri; fiind ţesături mai fine care nu au 
putut fi așezate pe rafturi, se optează pentru rularea acestora și așezarea pe polițe unele lângă 
altele, protejate cu hârtie: șaluri, diferite broderii, catrințe, fote, ștergare. 


Depozitarea în poziţie verticală este posibilă în cazul în care piesa este stabilă și stresul fibrei 
este eliminat; se practică pentru obiectele tridimensionale (piesele de costum). 


În sertare se pot depozita bijuterii și obiecte de mici dimensiuni (dantele, marame). 

Restaurarea metalelor 
(noţiuni introductive) 


Autor: Edward Matei 


1. Principii de conservare-restaurare 


+ Principiul non nocere presupune păstrarea în totalitate a părţilor originale din operă; 
nicio intervenţie nu trebuie să înlăture, să diminueze sau să falsifice părţi ale operei. 

+ Principiul compatibilităţii materialelor cere să se folosească materiale apropiate de 
cele originale sau cel puţin cu aceleași caracteristici fizico-mecanice. 

* Utilizarea unor materiale sau substanțe care au fost testate în condiții controlate 
și suficient de riguroase pentru a fi concludente în determinarea incompatibilităţilor și 
efectelor secundare. 

+ Folosirea unor substanțe reversibile care pot fi îndepărtate ulterior fără a afecta starea 
subiectului, iar cele ireversibile se vor folosi doar în situaţii limită în care utilizarea lor 
este considerată ca singura modalitate de a salva obiectul. 

+ Principiul intervențiilor distinctive cere ca toate intervenţiile asupra obiectului (privind 
natura, poziționarea sau completarea zonelor lacunare) să se poată observa fie prin 
examinare directă, fie prin consultarea documentelor din dosarul de restaurare și să 
se ateste prin analize fizico-chimice specifice. 

+ Restaurarea se opreşte unde încep ipotezele, nu se vor face completări mai mult de 
50% din original. 


* Monitorizarea periodică pentru a urmări evoluţia stării obiectului restaurat. 


2. Extragerea, obținerea și clasificarea procedeelor de 
obţinere a metalelor 


Extragerea metalelor din minereuri 


Extragerea unui metal dintr-un minereu se face diferit în funcţie de natura chimică a combinației 
metalice. Când minereul este format din carbonaţi, el se supune în prealabil unei calcinări pentru 
îndepărtarea dioxidului de carbon; metalele rămân astfel sub formă de oxizi, care sunt trataţi 
mai departe ca minereurile de oxizi. În general, minereurile sulfuroase, sunt supuse unei prăjiri 
prealabile pentru îndepărtarea sulfului (sub formă de dioxid de sulf) și transformarea sulfurii în oxid. 


În principiu, procedeele de obţinere a metalelor se încadrează în trei metode: 


A. Reducerea pe cale chimică. 

B. Electroliza. 


C. Disocierea termică a unor combinații. 


Obținerea metalelor 


În natură, metalele se găsesc în pământ, însă numai puţine sunt în stare liberă, adică în stare 
nativă. Acestea sunt metalele cele mai puţin active: aurul, platina, argintul și mercurul. Toate 
celelalte metale se găsesc în stare combinată, sub formă de oxizi, sulfuri, sulfați, carbonaţi, cloruri, 
silicați etc. Combinaţiile metalelor existente în natură, sub formă mai mult sau mai puţin pură, se 
numesc minerale. 


Dintre oxizi, mai importanți sunt: Fe,O, — hematitul; Fe,O, — magnetitul; 2 Fe,0,*3H.0 — 
limonitul; Al,0,*2H,0 — bauxita;, SnO, — casieritul, MnO, — piroluzitul; FeO“Cr,O, — cromitul. 


Dintre sulfuri, mai importanți sunt: PbS — galena; ZnS - blenda, Fes, — pirita; Cus*Fes — 
calcopirita, HgS — cinabrul; Ag,S -— argentitul; Sb,S, — stibina. 


Dintre carbonați, mai importanți sunt: FeCO, — sideroza; CuCO,"Cu(OH), — malahitul; MgCoO, 
— megnezitul; BaCO3 — witHeritul. 


Când mineralele conţin o cantitate suficient de mare de metale (sau nemetale), încât extragerea 
lor să fie convenabilă din punct de vedere tehnico-economic, ele se numesc minereuri. De 
exemplu, minereul de fier trebuie să conţină cel puţin 30% Fe, fie în oxizi, fie în carbonați; minereul 
de cupru trebuie să conţină cel puţin 2% Cu în sulfuri sau oxizi. 


Uneori minereurile conţin mai multe metale a căror extracţie este convenabilă. Asemenea 
minereuri se numesc polimetalice (de exemplu, minereul de fier și vanadiu sau minereul de argint 
și plumb). Există și minereuri care, pe lângă metalul principal, conţin și nemetale, de obicei sub 
formă de combinaţii a căror extracție prezintă interes industrial. Asemenea minereuri se numesc 
minereuri complexe (de exemplu, minereul de fier cu fosfor). 


Procedeele de obținere a unui metal din minereu constituie metalurgia metalului respectiv. 
Ea cuprinde operaţiile de îmbogăţire a minereului (de exemplu, a metalelor din minereu) și de 
purificare a metalelor obţinute în stare brută (rafinare). 


Clasificarea procedeelor de obținere a metalelor 


După condiţiile în care au loc, procedeele metalurgice pentru obținerea metalelor se împart în 
trei grupe principale: pirometalurgie, hidrometalurgie și electrometalurgie. 


Procedeele pirometalurgice se caracterizează prin faptul că folosesc temperaturi înalte. 
Astfel, prăjirea și calcinarea sunt procedee metalurgice. 


Procedeele hidrometalurgice cuprind toate procedeele în care metalele se obţin prin 
prelucrarea minereurilor cu soluţii apoase de reactivi chimici. De exemplu, cuprul se poate extrage 
și din minereuri mai sărace de 2% Cu prin metode hidrometalurgice, cum este tratarea cu acid 
sulfuric; metalul trece în soluţie, de unde este apoi separat. 


Procedeele electrochimice folosesc curentul electric. Ele se împart la rândul lor în două 
categorii: procedee electrotermice, când curentul electric folosit servește drept sursă de căldură, și 
procedee electrochimice, când curentul electric are acțiune electrolitică asupra soluției sau topiturii. 

3. Metalele — proprietăți fizice 
+ Metalele au luciu caracteristic, numit /uciu metalic, datorită puterii lor de reflexie a 
luminii. 
* Sunt opace, chiar în strat subţire, deoarece undele luminoase care lovesc electronii 
mobili din metal sunt amortizate și nu sunt transmise mai departe. 


4. Metalele — proprietăţi mecanice 


+ Datorită stării metalice, metalele se caracterizează prin proprietăţi de plasticitate, 
maleabilitate, ducitilitate, tenacitate etc., care au o deosebită importanţă practică. 


5. Metalele — proprietăţi chimice 


«+ Comportarea chimică a atomilor de metal se caracterizează prin tendinţa de a ceda 
electroni (de a se oxida) și de a se transforma în cationi metalici, manifestând caracter 
reducător. 


+ Atomii metalelor au tendinţa să cedeze electronii din ultimele straturi și astfel trec în 
ioni cu sarcina pozitivă — caracter electropozitiv. 


6. Principalele metale — proprietăţi și aliaje 
a. Cuprul — Cu 
Proprietăți fizico-chimice: 
* Culoare roșiatică 
* Greu (densitate d=8,6 kg/m3) 
* Greu fuzibil (Ttop=1083 *C) 
+ Conductivitate termică și electrică mare 


+ Rezistă la coroziunea atmosferică, dar este atacat de sulf, clor, hidrogen. 
Aliajele de cupru sunt cunoscute sub denumirea de bronzuri şi alame. 


Alama 10-45% Zinc + diferența Cupru 
Alpaca 19-31% Zinc, 13-36% Nichel + diferenţa Cupru 
Bronzul 2-65% Staniu + diferența Cupru 
Tombacul 28-33% Staniu + diferența Cupru 
b. Argintul — Ag 


Proprietăți fizico-mecanice: 


* masa atomică 107,88 
+ densitatea la 20 “C este 10,5 g/cm* (la 1000 *C densitatea este de 9,3-9,6 g/cm5) 

+ temperatura de topire 960,5 *C 
* temperatura de fierbere 2195 *C. 
c. Aurul — Au 


Proprietăţi fizico-chimice: 


* Aurul pur este un metal moale maleabil și ductil 
* Temperatura de topire: 1063,9 *C 
* Are o culoare galben-intens și un luciu metalic puternic 


+ În stare pură, aurul este cel mai ductil și maleabil metal; el poate fi laminat în foite 
subțiri cu grosimea de 0,6 microni. 


Aliaje ale aurului 


Amalgamul 10% Aur + diferența Mercur 

Aur de 10K 46% Cu + 12-20% Ag + diferenţa Au 

Aur de 14K 12% Cu + 30% Ag + 58% Au 

Aur de 18K 10-20% Ag + 5-15% Cu + diferența Au 

Aur de 22K 3,1% Cu + 4,9% Ag + 92% Au 

Aur alb 6-14% Ni + 2-21% Cu + 3-10% Zn + 0-2,5 Ca + diferenţa Au 
d. Fierul — Fe 


Proprietăţi fizico-chimice: 


* Fierul pur este un metal de culoare cenușie, cu luciu albăstrui 
« Are densitatea 7,68 g/cm 
* Punctul de topire: 1528 *C 
+ Stare naturală: 
v suprafața compactă și aderentă 


v nuanţe cuprinse între negru albăstriu și maro închis 
+ Stare corodată: 
Y solzi mici în jurul obiectului 
v cavităţi mici la suprafață 
Y puncte orange în mijlocul cavităţilor. 
e. Aluminiu — Al 


Proprietăţi fizico-chimice: 


* Aluminiul în stare pură este un metal alb-argintiu cu greutate specifică mai mică de 2,7; 
se topește la 658 oC. Are o conductibilitate termică mare, fiind situat, din acest punct 
de vedere, după argint, cupru și aur. 


* Aliajele de aluminiu: 


v Prin alierea aluminiului cu diferite elemente se măresc unele caracteristici mecanice, 
rezistenţa la coroziune și prelucrabilitatea prin așchiere. 

v Din grupa aliajelor de aluminiu laminabile care se durifică prin tratament termic, cele 
mai importante sunt aliajele complexe ale aluminiului, cunoscute ca duraluminiu. 

7. Microclimat metale 


Umiditate relativă: între 0% și 40%. 

Temperatura: influenţă redusă asupra metalelor. 

Lumina: sensibilitate la o anumită cantitate de lumină. 
Metalele și aliajele nu prezintă nicio sensibilitate la infestări. 


Poluanții în stare solidă (praful) și poluanţii gazoși declanșează sau accelerează coroziunea. 


8. Tipuri de coroziune și factori implicaţi în procesul de 
coroziune 


Coroziunea metalelor și a aliajelor se definește ca fiind procesul de distrugere spontană a 
acestora, în urma interacțiunilor chimice, electrochimice și biochimice cu mediul de existenţă. 


În practică, fenomenele de coroziune sunt de obicei extrem de complexe și apar sub cele 
mai diferite forme, motiv pentru care o clasificare riguroasă a tuturor acestor fenomene nu este 
posibilă, între diferite clase existând întrepătrunderi. După mecanismul de desfășurare, se pot 
distinge două tipuri de coroziune: 


+ coroziunea chimică se referă la procesele de distrugere a metalelor și a aliajelor 
care se produc în gaze uscate, precum și în lichide fără conductibilitate electrică și în 
majoritatea substanţelor organice; 


* coroziunea electrochimică se referă la procesele de degradare a metalelor și a aliajelor 
în soluţii de electroliți, în prezenţa umidității, fiind însoţite de trecerea curentului electric 
prin metal. 


Atât coroziunea chimică, cât și cea electrochimică, fiind procese ce se desfășoară la interfața 
metal-gaz, fac parte din categoria reacţiilor eterogene și se supun legilor generale ale cineticii 
acestor reacții. 


După aspectul distrugerii, coroziunea poate fi clasificată în: coroziune continuă (când întreaga 
suprafață metalică a fost cuprinsă de acţiunea mediului agresiv) și coroziunea locală (când 
distrugerea se produce numai pe anumite porţiuni ale suprafeţei metalului sau a aliajului). 


Tipuri de atac coroziv 


1. Coroziunea uniformă -— când toată suprafața metalului este afectată de coroziune. 
Aceasta este cea mai cunoscută formă de coroziune. Deși atacul uniform generează 
cea mai mare distrugere de metal sub aspectul cantităţii, el nu este considerat periculos 
d.p.d.v. tehnic, deoarece durata de viață a echipamentului poate fi estimată destul de 
exact pe baza testelor de laborator. Coroziunea uniformă reprezintă aproximativ 30% din 
cazurile de coroziune. 


2. Coroziunea localizată — când atacul este limitat la arii specifice sau părţi ale unei 
structuri. Majoritatea formelor de coroziune localizată sunt dificil de prevăzut, iar odată 
iniţiat atacul, propagarea se face cu viteză mare, conducând la scoaterea prematură din 

uz a piesei metalice. De aceea, acest tip de atac este considerat periculos. Coroziunea 
localizată reprezintă aproximativ 70% din cazurile de coroziune. 


Forme de coroziune localizată: 


a) Coroziunea pitting (punctiformă) — când atacul se concentrează pe suprafeţe mici 
de 0,1-2 mm, distrugându-se intens metalul în adâncime și, în cazuri limită, cauzând 
perforarea peretelui metalic. Ex.: metale acoperite de un film protector (poate fi chiar un 
produs de coroziune) și care se desprinde pe o anumită zonă. 


b) Coroziunea galvanică — când două metale diferite se află în contact în mediul coroziv; 
se datorează tendinței diferite oxidare — cedare de electroni a metalelor respective. EX.: 
la suduri, diverse contacte (Ni-Cu, Cu-Al, oţel inox / oțel carbon etc.). 


c) Coroziunea termogalvanică — când o zonă a materialului metalic se află la o temperatură 
mai mare decât o zonă adiacentă (agentul coroziv va produce un atac localizat în zona 
gradientului de temperatură). 


d) Coroziunea selectivă — apare la aliaje, când unul dintre componenţii acestuia este mai 
susceptibil la atacul coroziv și se corodează preferenţial, fără modificarea aparentă a 
dimensiunilor piesei metalice, dar provocând apariţia unor zone poroase, deci o reducere 
drastică a proprietăţilor mecanice. Ex.: dezincarea alamei. 


e) Coroziunea intergranulară (intercristalină) — când atacul este localizat la limita dintre 
grăunţii cristalini ai metalului, având drept rezultat pierderea rezistenței mecanice și a 
ductilităţii, iar în cazuri limită, determinând dezagregarea aliajului. EX.: la aliajele de tip 
duraluminiu sau oțeluri inoxidabile datorită tratamentelor termice necorespunzătoare. 


f) Coroziunea prin curenţi de dispersie — când există un curent continuu rezidual care 
apare în anumite zone, fluxul de electroni corespunzător favorizează coroziunea. Ex.: 
curenţii de dispersie de la tramvai sau metrou afectează conductele sau alte piese 
metalice aflate în zonele de sol afectate. 

g) Coroziunea microbiană -— este generată de bacterii, mucegaiuri și ciuperci prin atac 
direct asupra metalului sau prin formare de produși acizi, sulf, hidrogen sulfurat sau 
amoniac. 

h) Coroziunea prin crevașă — când zone adiacente ale metalului se află în contact cu 
soluția corozivă în care există un gradient de concentraţie în componentul reactiv. Ex.: 
coroziunea în crevașă datorită aerării diferenţiale. 

i) Coroziunea prin acţiunea combinată a mediului de coroziune și a unor solicitări 
mecanice -— coroziunea fisurantă (fragilitate alcalină, oboseala corozivă, frecarea 
corozivă, cavitaţia corozivă). 


9. Mijloace de examinare, investigare, curăţare și restaurare a 
obiectelor din metal 


Principalele mijloace necesare în scopul examinării unui obiect sunt următoarele: observaţia 
vizuală (cu ochiul liber sau cu lupa binoculară), radiografie X şi analizele. 


La observaţia vizuală, o sculă cu vârf ascuţit și dur (de ex. bisturiu, lansetă) permite să judecăm 
consistenţa materialelor; radiografia X poate să aducă importante observații. 

Să ne amintim că imaginea obișnuită pe filmul X depinde de: 
+ obiect: compoziţie chimică și grosimea materiei; 
* fluxul razelor X: acesta este caracterizat de lungimea de undă a radiaţiilor, care depinde 


de tensiunea tubului (în kilovolţi) și prin doza de radiaţii, care depinde totodată de 
intensitatea și de durata de expunere (în min. sau sec.). 
Erorile de interpretare pot fi evitate amintindu-ne că imaginea radiografică este o proiecţie 
conică a obiectului pe un plan. 


Din aceasta rezultă că se produce o mărire a imaginii prin raport cu obiectul și apariţia unui 
plan geometric asupra contururilor sale, aceasta datorându-se distanţei dintre obiect și film în 
momentul înregistrării imaginii, în relaţie, între altele cu grosimea obiectului. 


Interpretarea radiografiei X, efectuată în prezenţa obiectului, cunoscând parametrii expunerii, 
poate oferi indicaţii asupra caracteristicilor următoare: 


Metale foarte corodate: 


* structura internă a obiectului; 
* prezența diferitelor materiale, dar nu și identificarea lor: fier, argint, cupru, aliaje; 


+ localizarea suprafeţei originare. Forma originară a obiectului este câteodată vizibilă 
datorită diferenţei de densitate între produșii de coroziune interni și externi; 


* starea de alterare: deformări, ridicături, fisurări. În schimb, este delicată repararea 
prezenței sau absenței metalului sănătos: densitatea imaginii (clară sau întunecată, 
este relativă la grosime și la parametrii radiaţiilor). 


Metale puțin corodate: 
În acest caz, în afara punctelor evocate mai sus, care sunt în general vizibile, este posibil, de 
asemenea, să reperăm: 
«+ omogenitatea sau eterogenitatea metalului sau a aliajelor; 
* tehnicile de fabricare: turnat plin sau gol (cu sau fără armături), defecte de turnare, 
ciocănire; 
* tehnici de asamblare: nituire; 
* tehnici de decor; 
* întinderea coroziunii, restaurări vechi sau recente. 
Mijloacele de examinare descrise mai sus permit o observare simplă a obiectului, deoarece nu 


ne este la îndemână să recurgem des la analize. 


Acestea nu sunt excluse pentru atâta lucru, ele sunt utile în cazul obiectelor complexe sau în 
vederea unui tratament special. 


De asemenea, putem recurge la analize în cazul punerii la punct a unei tehnici speciale. 


Ele stau, pe de altă parte, la baza înţelegerii mecanismelor de coroziune și permit ameliorarea 
pertinenţei observaţiilor vizuale. 


În ceea ce privește analizele compoziţiei metalului sau examenele metalografice, materialul 
diferă în funcţie de scopul urmărit: analize calitative, cantitative, cercetarea elementelor după starea 
urmelor, precizia și reproductibilitatea cerute, prelucrarea de eșantioane sau examenul direct etc. 

Analizele aduc mai ales precizări în cunoașterea obiectelor (metal, tehnici de fabricaţie). Sunt 
necesare precauţii pentru a nu compromite validitatea lor: trebuie câteodată evitat orice tratament 
preliminar, chiar și o simplă incesiune în apă distilată. 


Examinarea obiectului 
În ceea ce privește starea în care obiectul a intrat în laborator și materialul din care este 
confecţionat, examinarea științifică se va referi la determinarea precisă a compoziției materialului, 
a produșilor de degradare și a contaminanților veniţi din mediul în care a fost păstrat anterior: 
+ starea obiectului; 
+ caracterele obiectului. 
Starea fizico-chimică a obiectului 


+ care este natura materialelor constitutive (metale sau alte materiale); 
* cetip de coroziune este: uniformă, localizată sau generalizată; 
+ care sunt caracteristicile straturilor de coroziune. 
* culoarea: ea poate să dea indicaţii asupra naturii principalilor produși de coroziune. 


Acestea trebuie totuși considerate cu prudenţă (recunoaștere bazată numai pe variaţii de 
culoare sau diferenţe de culoare, prezenţa, frecvența mai multor produși de coroziune). 


* constituenți (grăunţe de nisip, elemente vegetale etc.) 
* coerenţă, porozitate, aderenţă, fisurare. 
* stratigrafie 


* obiectul este fragil (prezenţa de fisuri) 

« a mai rămas metal 

+ dacă se pot recunoaște semne de coroziune activă 

* care sunt ipotezele ce se pot propune pentru instalarea coroziunii 
Caracterele obiectului 


+ obiectul este complet sau incomplet? 
+ care sunt dimensiunile sale? Ne dau ele informaţii asupra identificării sale? 


+ care este situarea și orientarea elementelor organice eventuale sau urmele lor 
mineralizate? 


+ care este forma obiectului? Este el gol pe dinăuntru? 
* există un decor (gravură, oxidare, placare, emailare, incestaţii etc.)? 


* se regăsesc urmele de fabricaţie (foarte rar consemnate pe metale foarte corodate), 
reparații sau vechi restaurări? 


+ ce ipoteze se pot propune în ceea ce privește densitatea obiectului, funcţia sau 
utilizarea sa? 


+ se pot stabili paralele tipologice? 


Datorită observării anumitor indici și a radiografiei X, se încearcă apoi localizarea suprafeței 
originare printre stratigrafia straturilor de coroziune. 


Se pot distinge cinci cazuri principale: 

1. Suprafaţa originară corespunde cu suprafața actuală. 
2. Suprafaţa originară este disimulată prin dispoziţie provenind din mediul de facere. 
3. Suprafaţa originară corespunde interfeţei dintre două straturi de coroziune de natură 
fizico-chimică diferită. 
4. Suprafaţa originară este situată între două straturi de coroziune de aceeași compoziție 
și structură. 


5. Amprenta suprafeţei originare poate fi conservată de produșii de coroziune. 


Acest clasament în cinci cazuri dă o imagine simplificată a problemei localizării suprafeţei 
originare. 


De fapt, mai multe cazuri pot fi prezente pe un singur obiect. Câteodată nu se va putea localiza 
suprafaţa originară decât în mod fragmentar. 


Alegerea tratamentului 


Plecând de la diagnosticul stabilit referitor la starea de conservare a obiectului, rămân de 
determinat intervenţiile de efectuat (stabilizarea coroziunii, consolidare, curățare), tehnicile de pus 
în lucru și modul lor orientativ. 


Diagnosticul este etapa esenţială a tratamentului. Cum nu totdeauna este posibilă efectuarea 
unei observaţii, diagnosticul termic este mereu pus în discuţie. Toate observaţiile ulterioare 
efectuate în timpul tratamentului sunt supuse unui examen critic, permiţând să confirme, să 
precizeze sau chiar să infirme primul diagnostic. 


Ordinea intervențiilor este de asemenea un punct în alegerea tratamentului. Stabilizarea se 
poate efectua înainte sau după curăţare, de asemenea pentru consolidare. 


Curăţare - Consolidare — Lipire — Restaurare 


Am grupat aceste metode, deoarece ele participă la lizibilitatea obiectului. Dacă curăţarea 
îmbracă o importanţă cu totul specială în tratamentul metodelor arheologice, în general puţin 
lizibile în momentul exhumării, este adesea necesar să efectuăm operaţii conjugate de consolidare 
și lipire care favorizează buna clasificare, contribuind în același timp la lizibilitatea obiectului. 


După cum am văzut mai înainte, obiectivul curăţării este de a releva informaţiile al căror subiect 
material este obiectul și care sunt relevate parțial de suprafaţa originară. 


Curăţarea implică curățarea produșilor de coroziune externi, operațiile ghidate prin diverși indici 
permiţând localizarea suprafeţei originare. 


În cazul în care suprafața originară este deplasată sau dispărută, este vorba de a regăsi, când 
indiciile o permit, nivelul originar și de a restitui astfel forma originală a obiectului. 


Se cuvine să insistăm asupra caracterului irezistibil al curăţării, care poate sfârși prin pierderea 
iremediabilă de informaţii. Este deci important să descriem sau câteodată să conservăm 
constituenții (elemente organice sau altele) din produșii de coroziune și care vor fi eliminaţi în 
același timp cu ei. 


Plecând de la localizarea suprafeţei originare, se efectuează alegerea tipului de curăţare 
(mecanică, chimică, electrolitică) și a tehnicii de pus în lucru (microsablaj, complexanțţi, baie de 
electroliză). 

Dacă scopul oricărei curățări este de a sfârși la o degajare precisă, aceasta nu este avantajul 
unei tehnici particulare. Fiecare tehnică adaptată stării de conservare a obiectului și corect pusă 
în lucru poate să satisfacă această exigenţă. 


Înainte de a dezvolta marile tipuri de curățare, precizăm că tehnicile mecanice și chimice (cu 
câteva excepţii) nu permit eliminarea produșilor de coroziune activi. 


Curăţarea mecanică 


Principiul curățării mecanice este de a exercita o constrângere destinată să desolidarizeze sau 
să abrazeze produși de coroziune externi. 


Fără a avea pretenţia exhaustivităţii, este posibil să determinăm mai multe cazuri în care este 
necesară efectuarea unei curățări mecanice: 


+ Suprafaţa originară este acoperită de depozite puţin aderente. 


+ Suprafaţa originară este prinsă în șirul aceluiași strat de produși de coroziune (produșii 
de coroziune interni și externi sunt de aceeași natură și aceeași structură). 


O curăţare chimică ar risca eliminarea totalităţii stratului de coroziune și ar face astfel să dispară 
suprafaţa originală. 


* În cazul obiectelor compozite (metal și sticlă, emailuri, piatră dură), foarte adesea 
numai tehnicile mecanice pot permite eliminarea produșilor de coroziune fără să 
dăuneze celorlalte materiale. 


Dacă există cazuri care implică numai folosirea unei curățări mecanice, această metodă 
completează cel mai des curăţările chimice și electrolitice. 


Tehnicile de degajare mecanică sunt clasate după modul lor de activare (picaj, vibrații, abraziuni) 
ele trebuie selecționate în funcţie de starea fizică a produșilor de coroziune, de localizarea 
suprafeţei originare și de dimensiunile obiectului. Ele sunt neindicate, chiar proscrise, în cazul 
metalelor maleabile (plumb și aliaje). 


În scopul de a controla cu mai multă atenţie, degajarea și curățarea se pot efectua sub lupa 
binoculară, indiferent de tehnica folosită. 


Curăţarea prin picaj 


Prin intermediul unei lame de bisturiu sau al unui ac, forța exercitată perpendicular pe suprafața 
metalului pentru a nu o zgâria tinde să desolidarizeze produșii de coroziune în plăci. Este aici 
vorba despre un principiu general, care în practică variază în funcţie de straturile de coroziune și 
de operator. 


Curăţarea prin picaj este utilizată în cazul straturilor de coroziune nu prea groase și pentru 
obiecte de mici dimensiuni. 


Dacă această tehnică de curăţare pare uşor de pus în lucru, căci ea nu necesită un echipament 
costisitor, ea nu este lipsită de pericole. Într-adevăr, curățarea prin picaj tinde să exercite o presiune 
puternică asupra obiectului, cu riscul fisurărilor, chiar al fracturilor. În cazul în care produșii de 
coroziune care suportă suprafața originară sunt puţin aderenţi, forța exercitată poate să antreneze 
o dezlipire de fragmente, sfârșind printr-o pierdere punctiformă, dar iremediabilă a suprafeței 
originare. 

Curăţare prin vibrații 
Vibraţiile permit desolidizarea produșilor de coroziune, deoarece ele sunt transmise și în miezul 


obiectului. Este de preferat ca această metodă să nu se folosească asupra obiectelor prea fragile 
sau fisurate. 


Cu aparatul gravorului, vibraţiile sunt transmise unui vârf metalic, permiţând eliminarea 
produșilor de coroziune foarte denși. 


În curăţarea cu ultrasunete, vibraţiile sunt transmise obiectului prin intermediul unui lichid. La 
frecvenţă ultrasonică, depresiunile de aer se formează în lichid, iar dispariţia lor antrenează o 
mișcare rapidă a lichidului la suprafața obiectului: acest fenomen se numește cavitaţie. Această 
mișcare are o acțiune mecanică care permite desolidizarea produșilor de coroziune. 


Cavitronul permite o curăţare foarte localizată (punctată, pentru că este dotat cu un vârf). 


Cuva cu ultrasunete: obiectul este imersat într-o baie (apă sau alcool) în interiorul unui recipient, 
el însuși așezat pe fundul unei cuve conţinând apă. 


Această tehnică poate fi utilizată conjugat cu o curăţare chimică prin imersie într-o baie de 
tratament. Ea poate să releve foarte util pentru desolidizarea unui lot de obiecte amalgamate (de 
exemplu, monede). 


Pentru că această curăţare rămâne dificil de controlat, se va proceda la mai multe imersii de 
scurtă durată (câteva zeci de secunde) în scopul de a se asigura că este bine respectată suprafața 
originară a obiectului. 


Curăţarea chimică 
Principii generale 


Principiul curățării chimice este folosirea unui reactiv selectiv permite dizolvarea sau modificarea 
coerenţei produșilor de coroziune externi fără să atace produșii de coroziune interni sau metalul. 
Alegerea reactivului se efectuează în funcţie de natura chimică a produșilor de coroziune de 
eliminat. 


Care sunt cazurile susceptibile de a face obiectul unei curăţări chimice: 


* suprafaţa originară, metalică sau nu, este acoperită de depozite; 
* suprafața metalică asimilabilă suprafeţei originare este acoperită cu un strat fin de oxizi; 
+ suprafaţa originară corespunde cu interfața dintre două straturi de coroziune de natură 
diferită (de ex.: carbonaţi și oxizi de cupru). 
Diferiţi reactivi sunt puși în lucru pentru curăţarea chimică a metalelor arheologice: acizi, baze, 
săruri, complexanți. 


Principalii reactivi și modurile de acțiune specifice 
Aliaje cuproase 


Se folosesc aceiași reactivi fie pentru cupru, fie pentru aliajele sale (bronz, alamă). 


Hexometafosfat de sodiu (Na, (PO,),): acest complexant este un sechestrant care formează 
complecși cu cationii de Ca* și Ma”, de aceea este utilizat pentru eliminarea metalică de natură 
calcaroasă, fie pe o suprafaţă metalică, fie pe un strat de produși de coroziune. 

Săruri de EDTA: acest agent complexează ionii de Cu: și Cu?*. Este utilizat în soluție de 5-10% 
pentru a complexa carbonaţii, dar și oxizii de cupru (CuO și Cu,0). 


Sarea de Rochelle (tartrat de sodiu și potasiu): (- OOC - (CHOH),- COO-) căruia i se adaugă 
ionii de Na și de K. El poate fi folosit singur în soluție de 5-10% sau în mediu bazic (50g de NaOH), 
150 g de tartrat pentru un litru de apă. 


Acești doi reactivi sunt complexanți ai ionilor de Cu: și Cu** și sunt în mod special folosiți pentru 
disoluția oxizilor CuO și CuO,. 


Glicol alcalin: această soluţie (120 g de NaOH, 40 ml de glicol, 1 | de apă demineralizată) 
poate înlocui sarea de Rochelle. 


Acid citric: acest acid în soluţie apoasă de 5-10% provoacă o puternică disoluţie a produșilor 
de coroziune a cuprului, în special a oxizilor. 


În general se va prefera utilizarea acestui acid pentru dizoluţia reziduurilor importante din 
produșii de coroziune, în cazul obiectelor multicomponente, de exemplu, fiecare obiect fiind apoi 
curăţat individual după alte tehnici. 


Argint 


Problematica indicată de obiectele de argint este dublă. Acest metal este în general aliat cu 
cuprul în procente mai mult sau mai puţin importante. Este vorba deci de punerea în lucru a două 
categorii de reactivi, ionii acţionând asupra produșilor de coroziune a cuprului (carbonaţi de oxizi, 
în general) fără să dăuneze argintului, când acesta îi este aliat ceilalți acționând asupra produșilor 
de coroziune specifici argintului. 


Acidul formic (H COOH) permite dizolvarea produșilor de coroziune ai cuprului fără să 
dăuneze argintului. Este utilizat în soluţie apoasă de 5-10% în funcţie de rezistenţa aliajului. 


Tioureea (NH,), permite complexarea ionilor de Ag' conținuţi în produșii de coroziune ai 
argintului; ea se folosește în soluție de 5-15%. 


Triosulfatul de amoniu este un agent reducător al sulfurilor de argint în soluţie apoasă de 
5-15%. 


Ditionitul alcalin este un agent reducător al produșilor de coroziune ai argintului și în principal 
al sulfurilor: 40 g NaOH, 50 g Na,S,0, pentru un litru de soluție. 


Este de asemenea posibilă folosirea unei soluţii de acid formic și de tiouree (40 ml de acid 
pentru 84 g de tiouree într-un litru de apă demineralizată pentru eliminarea sulfurilor de argint). 


Fier 


Curăţarea chimică a obiectelor arheologice de fier pune probleme, deoarece aceste obiecte 
au în general un important strat de produși de coroziune, iar adesea suprafaţa originară este ea 
însăși un produs de coroziune de o natură puţin diferită de a produșilor de coroziune externi (oxizi 
și hidroxizi de fier). În cazul în care suprafaţa originară e metalică și acoperită cu un strat fin de 
oxid, este totuși posibilă punerea în lucru a unei curăţări chimice. 

Curăţări în băi acide: acid citric, oxalic, fosforic și ortofosforic pot fi de asemenea puși în lucru 


în concentrări slabe (5%). Fierul corodându-se în pH acid, adăugarea unui inhibitor de coroziune 
în soluție este indispensabilă: aldehide, benzenaţi (de la 0,5% la 1%). 


Unii dintre acești acizi, ca acidul fosforic, pot avea o acţiune pasivantă asupra metalului; astfel, 
acest acid sfârșește prin formarea unui fosfat de fier terțiar insolubil și stabil (Stanbulev, 1985). 


Cositor 


Obiectele arheologice din cositor sunt relativ puţin frecvente; în general se regăsesc obiecte 
alcătuite dintr-un aliaj de cositor și plumb. În acest caz, problematica curățării este aceea a 
obiectelor din plumb, în funcţie de conţinutul de plumb. Când obiecte din cositor pur sunt regăsite 
la săpături, poate fi necesară eliminarea depozitelor prin curăţare chimică. Se va folosi atunci o 
soluție apoasă de sare disodică de EDTA 5%. 


Este necesar totuși să ne asigurăm înainte de faptul că metalul nu este fisurat. 


Aur 


Deoarece aurul nu se corodează, numai depozitele pot fi eventual eliminate prin tehnici clasice 
(complexanţi de carbonațţi de Ca); în anumite cazuri, o simplă curăţare cu alcool este suficientă. 


În cazul aliajelor aur-argint sau aur-cupru, metalul cel mai puţin nobil fiind corodat preferenţial, 
curățarea se efectuează cu ajutorul reactivilor menţionaţi la metalul corespunzător. 


În concluzie, pentru a efectua o curăţare chimică selectivă, o determinare precisă a produșilor 
de coroziune prezenţi și o perfectă cunoaștere a reactivilor și a proprietăţilor lor sunt esenţiale. 


În ciuda unui diagnostic fin și a unei bune puneri în lucru a tehnicilor, curățarea chimică nu 
este lipsită de pericol. Într-adevăr, ea poate să antreneze o pierdere de coroziune, aceasta 
fiind câteodată notabilă în cazul aliajelor în care unul dintre constituenți a suferit o coroziune 
preferenţială. Curăţarea se va aplica în mod special produșilor de coroziune ai acestui constituent 
și astfel este riscată o pierdere de omogenitate a aliajului. 


Curăţarea electrolitică 


Deoarece curățarea electrochimică (formarea unei pile între două metale: cupru și zinc) este 
greu controlabilă, nu vom vorbi aici decât despre curăţarea electrolitică pentru care curentul 
electric este furnizat de un generator exterior. 


Curăţarea electrolitică poate fi pusă în lucru în următoarele cazuri: 


* corespunde unui strat conductor, fie metalul, fie un strat grafitizat; 


* în cazul obiectelor pentru care nu este posibil să declarăm indicii suprafeţei originare 
și care sunt degajate până la metalul sănătos. 


Punerea în lucru 


Obiectul (catodul) este imersat în electrolit și înconjurat de o sită de oţel inoxidabil (anod). 
Anodul este legat la polul „+” al generatorului. Generatorul furnizează un curent de intensitate 
constantă; un ampermetru este amplasat în serie în circuit. Se măsoară potenţialul catodic al 

obiectului cu ajutorul unui voltmetru de înaltă impedanţă legat pe de o parte la un obiect, pe de 
altă parte la un electrod de referință. 


Diferenţa de potențial dintre anod și catod se numeşte tensiune de celulă. 


Reacţii și parametri 


Punerea în lucru a unui tratament electrolitic se bazează pe diferite reacţii. Curentul electric 
circulă în metal sub forma electronilor și în electrolit sub forma ionilor (electroforeză); trecerea 
curentului din metal în soluţie este însoţită de reacţii electrochimice la suprafața metalului 
(electroliza). 


La suprafața stratului conductor al metalului plasată în chip de catod, sosirea electronilor 
provenind de la polul „—' provoacă o reducere electrolitică a cationilor prezenţi în produși de 
coroziune sau electrolit. Simultan, la anod se efectuează reacții de oxidare. 


Metodele de curăţare electrolitică prezintă numeroase avantaje, printre care se pot aminti 
o selectivitate în natura și locul reacţiilor, slabele constrângeri mecanice impuse obiectului și o 
manoperă redusă. 


În schimb, metodele nu se folosesc în principiu decât asupra obiectelor a căror suprafață 
originară corespunde unui strat conductor, precizia diagnosticului asupra stării de conservare 
fiind indisponibilă pentru reușita tratamentului. Aplicarea acestor tratamente este de asemenea 
limitată de o cunoaștere adesea incompletă a naturii chimice complexe a straturilor de coroziune. 


Consolidarea și lipirea 


Pentru curăţare și stabilizare, ordinea intervențiilor nu este imuabilă, dar este determinată de 
starea de conservare a obiectului însuși și de derularea altor operaţiuni. 


Astfel, în cazul unei „torque” — foarte fragilizată prin coroziune la îmbinările „forte a faux” — 
vom putea alege curăţarea individuală a fiecărui fragment, lipirea neintervenind decât la sfârșitul 
tratamentului. În cazul invers, se va lipi înaintea intervenţiei un obiect de fier care are produșii de 
coroziune denși, dar ale cărui spărturi proaspete ar risca să se înspumeze în cazul unui tratament 
mecanic (în mod special prin frezare) sau eventual în scopul unui tratament de stabilizare prin 
imersiune. 


Consolidare 


În cursul curățării mecanice sau chiar înainte de a începe, este adesea necesar să efectuăm 
o consolidare de suprafață a produșilor de coroziune suportând suprafaţa originară pe care vrem 
s-o degajăm sau suportând placajele (foaie de aur sau argint, care ar putea să deranjeze produșii 
de coroziune). 


Această consolidare se efectuează cu ajutorul rășinilor vinilice sau acrilice reversibile (de 
exemplu, Rhodopas M60 sau Paraloid B72) în soluţie de alcool sau acetonă la concentrații variind 
de la 3% la 10%. Aplicarea cu pensula sau prin pulverizare poate să fie reînnoită de câte ori este 
necesar. 


Este preferabil să consolidăm suprafeţele în prealabil curățate, în cazul invers fiind necesară 
eliminarea rășinii cu ajutorul unui solvent și, deci, fragilizarea obiectului pentru perfectarea curățării. 

Timpul de uscare a acestor rășini fiind relativ scurt (câteva minute necesare evaporării 
solventului) permite continuarea rapidă a curățării. 


În cazul obiectelor foarte fine / subţiri (de exemplu, tablă de alamă) și foarte corodate, poate fi 
necesară ungerea unei feţe a obiectelor cu o rășină epoxi cu două componente (Arladite AY 103 
sau AW 106); se va alege atunci faţa cea mai puţin vizibilă a obiectului: interiorul unui recipient, 
dosul unei plăci. 


Se poate completa consolidarea printr-o dublare. Importul dublării trebuie selecționat în funcţie 
de greutate, mărimea obiectului, rezistenţa pe care vrem să i-o conferim: hârtie japoneză, poliester 
nețesut de diferite gramaje, fibre de sticlă. 


În cazul unei consolidări temporare, aceste suporturi, lipite cu o rășină reversibilă, vor fi 
eliminate la sfârșitul curățării. 

Consolidarea în profunzime nu se diferenţiază prin natura rășinilor folosite, ci prin profunzimea 
penetrației în șirul straturilor de coroziune. Această parte poate fi ameliorată printr-o impregnaţie 
sub vid parţial. 

Pentru rășinile epoxi, scăderea vâscozităţii poate fi provocată prin: 


O acţiunea căldurii: obiectul este încălzit (50-90 *C) cel mai adesea sub infraroșii 
și impregnat de rășină, în zonele de slăbire (fisuri, ridicături). Căldura accelerează și 
ameliorează polimerizarea. 

În cazul obiectelor foarte subțiri, în prealabil consolidate la suprafață cu ajutorul unei rășini în 
soluţie, este bine să evităm o încălzire intensivă, care ar antrena o fisurare a obiectului. 


Această tehnică este folosită în cazul obiectelor de fier a căror densitate a produșilor de 
coroziune implică o curăţare prin frecare, în anumite cazuri numai răşinile epoxi oferind o rezistenţă 
mecanică suficientă pentru a permite o degajare de acest tip. 


O diluarea în alcool (soluţie de 20-50%): este de dorit ca obiectul să fie pus într-un mediu 
saturat cu vaporii solventului în timpul prizei(întăriri) rășinii epoxi, astfel consolidantul nu 
riscă astfel să fie antrenat la suprafaţa obiectului odată cu evaporarea rapidă a solventului. 


Umplerea lacunelor poate în anumite cazuri să amelioreze stabilitatea mecanică a obiectului. 

Consolidarea cu ajutorul rășinilor fiind cel mai adesea ireversibilă, este de dorit, de fiecare dată 
când acest lucru este posibil, închipuirea unei alternative. 

Lipirea 

După cum am văzut, lipirea temporară a fragmentelor se efectuează cu ajutorul rășinilor reversibile 


în soluţie (acrilice, vinilice, celulozice); din păcate, aceste rășini nu posedă întotdeauna calităţile 
mecanice cerute pentru o lipire definitivă. Este deci câteodată indispensabil să folosim rășini epoxi. 


După degresarea şi uscarea fragmentelor, lipirea se efectuează în doi timpi: 


* Punctare cu ajutorul unei rășini în soluţie sau a unei rășini cianoacrilice (cyanolit). 
Viscozitatea foarte redusă a acesteia din urmă permite o ajustare precisă a fragmentelor. 


Cianoacrilaţii sunt foarte sensibili la acizi care îmbibă polimerizarea lor. 


Clătirea obiectelor tratate în băi acide trebuie să fie perfectă, în scopul de a permite o bună 
lipire interioară. 

* Impregnarea îmbinării cu ajutorul unei rășini epoxidice sub acţiunea căldurii. 


Cianoacrilaţii pot să fie folosiți singuri, ca adezivi definitivi în cazul obiectelor mici, care nu sunt 
grele, cu spărturi fine. 


Restaurarea 
Vom trata aici diferite intervenţii vizând ameliorarea lizibilităţii obiectului. 


Polizarea constă într-o foarte fină abraziune a suprafeţei. Scopul său este de a pune în evidență 
anumite caracteristici ale obiectului însuși, cum ar fi strălucirea metalului, opoziția dintre două 
culori, prezenţa granurilor flăcărilor. 


Densitatea abrazivului trebuie adaptată în funcţie de densitatea suprafeţei de lustruit. Astfel, 
abrazivii utilizați pentru argint vor fi mai blânzi decât cei utilizaţi pentru fier și produșii săi de 
coroziune. 

Umplerea lacunelor permite ameliorarea lizibilităţii obiectului și asigurarea stabilităţii sale 


mecanice. În acest cadru, orice restituire a unei părţi lipsă necesită o perfectă înțelegere a 
obiectului și a deformărilor datorate utilizării sale. 


Rășinile de umplere sunt în general rășini epoxi poliester. Rășinile poliester prezintă o foarte 
bună rezistență mecanică. 


Se poate încorpora acestor rășini siliciul calcidal în scopul de a crește vâscozitatea lor. Aceste 
două rășini pot să fie colorate în masă (pigmenţi și coloranţi pentru epoxi, coloranţi poliester pentru 
celelalte) într-o tentă mai deschisă și mai puţin pură decât tenta generală a obiectului. 

Suporţii rășinii de-a lungul timpului de priză pot fi din plasticină, ecoră dentară sau bandă 
adezivă. Odată polimerizarea încheiată, excesele de rășină sunt eliminate prin frezare. 

Tratamentul final se face prin frezare și eventuale retușuri (culori acrilice sau pigmenţi vehiculaţi 


de o rășină în soluţie). Dacă ea a fost mult utilizată în trecut pentru restaurarea obiectelor metalice 
arheologice, repunerea în formă este totuși o tehnică de pus în lucru cu prudenţă. 


Într-adevăr, ea necesită o încălzire intensivă a obiectului, care poate modifica structura 
metodologică a metalului; am văzut mai sus restricţiile de care trebuie ţinut seama. 


Această tehnică cere imperativ prezența metalului: contrar produșilor de coroziune, numai 
acesta poate în anumite cazuri să fie suficient de maleabil pentru a putea fi repus în formă. 


Repunerea în formă se efectuează sub constrângere, după încălzire. Ea se potrivește mai des 
obiectelor cu grosime mică în aliaje cuproase,argint, cositor sau plumb. 


În sfârșit, câteodată este greu de distins cu certitudine între deformările intervenite în timpul 
facerii și cele produse de-a lungul „vieții istorice” a obiectului. 
Stabilizare — protecţie — stocaj 


Instabilitatea obiectelor metalice 


Obiectivul prioritar al conservării-restaurării metalelor arheologice este de a asigura conservarea 
lor pe termen lung. Aceasta implică încetinirea proceselor naturale de coroziune rezultând din 
acțiunea dintre metal și mediul înconjurător; trebuie deci acţionat fie asupra unuia sau a celuilalt 
dintre acești doi factori, fie asupra ambilor în mod conjugat. 

În ciuda unui mediu de stocaj adesea puţin agresiv, metalele arheologice continuă să se 
corodeze, căci ele poartă în ele factorii alterării lor. 


Există două cazuri de luat în considerare, după cum obiectul conţine încă metal sau nu. Această 
diferenţiere este, din păcate, greu de făcut. 


Problema conservării pe termen lung a obiectelor care nu mai comportă metal este considerabil 
simplificată de faptul că ele nu mai pot fi subiecte pentru coroziune. Ele deci nu mai necesită 
tratamente de stabilizare. În schimb, aceste obiecte sunt în general foarte fragile și pot necesita o 
consolidare sau un stocaj. Se remarcă uneori o degradare a acestor obiecte complet mineralizate. 


De fapt nu trebuie să confundăm aici atracțiile izvorâte din tratamentul metalului cu cele care pot 
fi observate pe obiectele complet mineralizate. Pe de o parte, anumiţi produși de coroziune sunt 
susceptibili de a se transforma în compuși mai stabili din punct de vedere termodinamic. Pe de altă 
parte, în cazul fierului, de exemplu, deshidratarea obiectului poate provoca cristalizarea anumitor 
compuși în șirul produșilor de coroziune, cristalizare care ar putea să conducă la explodarea obiectului. 


Este necesar să protejăm obiectul de acţiunea mediului înconjurător și de murdăririle datorate 
manipulărilor. 


Vom putea acţiona asupra metalului prin folosirea inhibitorilor; vom putea izola obiectul de 
mediul înconjurător în timpul stocajului. 


În prezenţa unei coroziuni active, viteza de coroziune este rapidă. Acesta poate fi cazul aliajelor 
pe bază de fier, cupru, plumb. 


În afara dezvoltării complete a metalului (soluție fatală pe care continuăm să o evităm!), oprirea 
sau încetinirea unui ciclu de coroziune activă poate fi cauzată de: 
+ absenţa oxigenului; 
+ absența umidității; 
+ extracția, transformarea sau izolarea in situ a compușilor chimici instabili responsabili 


de mecanismul ciclic; clorurile de fier (Fecil,, Fecl,, oxizi, FeOCI), clorurile de cupru 
(în mod special CuCl), acetaţii sau formaţii de plumb. 


Absența umidității și / sau a oxigenului permite întreruperea termporară a acestor procese de 
coroziune, dar acestea sunt întodeauna susceptibile de a reîncepe dacă se modifică condiţiile de 
stocaj. 


Acesta este obiectivul tratementelor de stabilizare. 


Stabilizarea și metalul arheologic 


Vom dezvolta aici în mod special problemele generale indicate de prezenţa clorurilor pe 
obiectele în aliaje feroase sau cuproase, stabilizarea plumbului și a aliajelor sale. 


În privinţa delicatei probleme a stabilizării aliajelor pe bază de aluminiu, actualmente se continuă 
studii asupra mecanismelor de coroziune și asupra punerii la punct a tratamentelor de stabilizare. 


Localizarea clorurilor 


Pentru eliminarea acestor compuși chimici instabili este necesar să cunoaștem localizarea lor. 
De fapt, clorurile pot fi prezente peste tot, în sânul produșilor de coroziune și pe lângă metal, dar 
trebuie să le distingem pe acelea care participă şi pe cele care nu participă (cloruri reactive). 

Acestea din urmă pot să nu participe la ciclul de coroziune fie doar din cauza localizării lor în 
straturile superioare ale produșilor de coroziune, fie și datorită naturii lor chimice. 


Într-adevăr, anumite cloruri de cupru sunt stabile și nu se descompun; astfel, straturile de 
coroziune compuse din aceste cloruri pot fi prezente pe un obiect fără ca în mod obligatoriu acesta 
să fie sediul unei coroziuni active. 


Clorurile active sunt localizate în produși de coroziune în apropierea interfeţei metal-strat de 
coroziune. 


În cazul aliajelor cuproase, clorurile CuCr constituie un strat mai mult sau mai puţin omogen 
de culoare gri care se găsește în interiorul craterelor sau în strat mai mult sau mai puţin continuu 
sub cuprit. 


În cazul aliajelor feroase, clorurile sunt incluse în rețeaua cristalină a unui hidroxid de fier, 
antracitul. 


Clorurile pot de asemenea să fie localizate în îmbinările dintre granule, care sunt zonele în mod 
prioritar atacate de coroziune. Se observă atunci între metalul sănătos și straturile de coroziune 
o zonă formată din moduli de metal corespunzând miezurilor grăunţelor înconjurate de produșii 
de coroziune. 


Clorurile active sunt deci situate sub diferite straturi de coroziune ale căror caracteristici depind 
de metal și de mediul de zacere (grosime, porozitate, fisurare, natura chimică a componentelor 
etc.). Toate aceste caracteristici condiționează accesibilitatea clorurilor și, deci, extragerea lor. 


Problema principală a stabilizării metalelor arheologice provine așadar din dificila accesibilitate 
a clorurilor. Orice tratament de stabilizare trebuie să permită extragerea sau izolarea clorurilor 
active prezentând integritatea straturilor de coroziune suportând suprafaţa originară. 


Caracteristicile fizico-chimice ale straturilor de coroziune au o influență asupra modului de 
acţiune a tratamentelor de stabilizare. Astfel, în cazul aliajelor feroase, permeabilitatea straturilor 
de oxid și omniprezenţa clorurilor în obiect implică extracția clorurilor. 


Punerea în lucru a metodelor de extracţie a clorurilor prin imersiune 
Punerea în lucru 


Metodele de extracţie a clorurilor feroase și cuproase prin imersie fiind foarte numeroase și în 
mod curent folosite, noi prezentăm aici câteva generalităţi folosite în ceea ce le privește. 


Mediul de tratament (natura soluției, tratament etc.) trebuie să permită o solubilizare sau o 
descompunere a clorurilor, dar nu trebuie să antreneze coroziunea metalelor prezente, decât cel 
mult într-o foarte mică măsură, nici să provoace prinderea produșilor de coroziune interni prin 
dizolvare sau dezagregare. 


Dezagregarea prealabilă a obiectului, adăugarea unui tensioactiv și impregnarea sub vid 
parțial ameliorează prezentarea soluţiei. Omogenizarea solubililor printr-o agitare lentă și regulată 
favorizează extracția clorurilor, reînnoind continuu soluţia în jurul obiectelor. 


Pentru a evalua eficacitatea tratamentului și a determina cu precizie sfârșitul său, ar fi necesar 
să cunoaștem concentraţia clorurilor active rămase în obiect în preajma interfeţei metal-straturi 
de coroziune. 

Din păcate, concentraţia clorurilor neextrase nu poate fi cunoscută decât printr-o prelevare de 
metal din obiect. 


În schimb, este posibil de urmărit cantitatea de cloruri extrase. Urmarea tratamentului este deci 
asigurată prin dozajul zilnic și apoi săptămânal al clorurilor în soluţie. 


În general, concentraţia de cloruri crește în mod regulat, apoi se stabilizează încet înainte de 
a atinge un palier după o durată ce variază cel mai adesea de la o săptămână la o lună. Când un 
palier este atins, soluţia trebuie să fie reînnoită şi aceasta până când nu mai există o difuziune a 
clorurilor unui obiect în soluție și până când concentraţia soluţiei este identică, rămâne identică cu 
a soluţiei de pornire sau concentraţia este slabă (de ex. inferioară valorii de 50 mg). 


Diferitele metode permit dozajul clorurilor: metoda nitratului de argint, metoda nitratului mercuric, 
potențiometria directă cu un electrod specific de ioni CI- și culometria. 


După băile de extracţie a clorurilor, obiectul este imersat în baia de apă distilată cu agitare timp 
de minimum două săptămâni. 


Alegerea metodei de stabilizare 


Tratamentul de stabilizare poate să intervină înainte sau după curăţare. Am văzut mai înainte 
că straturile de coroziune limitează accesibilitatea clorurilor. Curăţarea produșilor de coroziune 
externi, relevând suprafața originară, diminuează grosimea totală a straturilor. Această curăţare 
facilitează deci accesibilitatea clorurilor și poate de asemenea să aducă la lumina zilei locuri de 
coroziune activă acoperite de straturi compacte. Sub acest cuvânt, cazul aliajelor cuproase este 
exemplar: curățarea prealabilă completă sau incompletă contribuie cel mai adesea la ameliorarea 
eficacităţii stabilizării. Dar această curăţare nu este întotdeauna de închipuit înaintea stabilizării. 
Este frecvent cazul în care o consolidare este necesară înainte sau în timpul curăţării, mai ales în 
cazul curăţării mecanice a obiectelor feroase. 


Impregnarea cu un consolidant diminuează porozitatea straturilor de coroziune şi deci 
accesibilitatea clorurilor și poate să acopere locurile de coroziune activă. 


Eficacitatea tratamentelor este diminuată fără ca acestea să împiedice continuarea coroziunii 
active pe termen lung. 


Consolidarea obiectelor fisurate, foarte fragile, este totuși câteodată indispensabilă înaintea 
anumitor tratamente de stabilizare, în principal a acelora care antrenează o imersiune. Pentru a 
evita o impregnare, se poate recurge la o consolidare externă prin intermediul benzilor de filtru 
înfășurate în jurul obiectului. În cazurile externe, consolidarea prin impregnarea cu rășini diluate 
poate fi luată în considerare. 


Trebuie asigurată compatibilitatea rășinii cu tratamentul preconizat; trebuie aleasă concentraţia 
răşinii și natura solventului. Dar această consolidare va avea o influenţă asupra extracţiei clorurilor, 
de exemplu, o consolidare a obiectelor de fier prin impregnarea în vid parţial cu rășini epoxi. 


După diagnosticul stării de conservare a obiectului, metoda de stabilizare este aleasă în funcţie 
de: 


* situarea și întinderea coroziunii active; 


* natura produșilor de coroziune interni, eventuale urme de materiale organice și alte 
metale sau materiale prezente. 

Pe de altă parte, fiecare metodă de stabilizare poate fi considerată după: 


* modul său de acţiune (extracţie, transformare sau izolare în cloruri); 

* imunizarea sau pasivarea metalului în timpul tratamentului; 

+ conservarea sau transformarea diferiților produşi de coroziune; 

+ eficacitatea sa (extracția sau izolarea mai mult sau mai puţin completă a clorurilor, 
durata necesară a tratamentului); 

* suplețea utilizării, adică adaptarea sa la stări variate de conservare, la metale și 
materiale diferite; 

* posibilitatea unui tratament de masă; 

* prețul de cost (costul investiţiilor necesare, al condiţiilor de menţinere, al manoperei). 


Noi prezentăm în continuare metodele de stabilizare ce pot fi puse în lucru cu echipamente 
reduse. 


Aceasta nu prejudiciază în niciun fel nici interesul, nici complexitatea vizavi de alte metode, 
pentru care îl trimitem pe cititor la publicaţii mai detaliate. 


Stabilizarea aliajelor feroase 


După cum o mărturisește diversitatea metodelor propuse, extracția clorurilor de fier este o 
problemă ale cărei mecanisme nu sunt încă total cunoscute. 


Difuziunea clorurilor în șirul produșilor de coroziune este principalul factor limitativ al extracţiei 
clorurilor. Este deci necesară creșterea porozităţii straturilor de coroziune prin modificări fizico- 
chimice în vederea facilitării acestei difuziuni. 


Așa cum arta de a forja constă în ciocănirea suficientă a metalului pentru a-i crește rezistenţa, 
dar fără exces, pentru a nu-l fragiliza și a-l face casant, „arta de a extrage clorurile” depinde de 
două exigenţe contradictorii: 


* solubilizarea clorurilor și modificarea porozităţii straturilor de coroziune; 
* prezervarea produșilor de coroziune care suportă suprafaţa originară. 


Mai multe reacţii pot contribui la această creștere a porozităţii. De exemplu, solubilizarea 
anumitor produși de coroziune chiar în metal. În acest din caz, produșii de coroziune obținuți 
pot avea o densitate superioară, eliberând astfel spaţii și prin însuși acest fenomen realizând 
difuziunea soluției. 


Calitățile fizico-chimice ale straturilor de coroziune fiind foarte variabile, parametrii tratamentelor 
vor putea diferi în funcţie de obiecte și rezultatele lor vor fi câteodată inegale. 


Două mari tipuri de extracţie a clorurilor pot fi puse în lucru: prin imersie sau în mediu gazos 
(inclusiv în plasmă). 


Metoda cu sulfit alcalin consistă în imersia obiectelor într-o soluţie de sodă NaOH cu o concentraţie 
de 0,5 (20 g/l) și de sulfit de sodiu Na,SO, cu o concentrație de 0,5 (63 g/l) la o temperatură putând 
să urce până la 50 *C (North, Pearson, 1975, Rinuy, 1981, Gilberg Seuly 1982). 


Soda permite un mediu bazic favorabil pasivării fierului și stabilizării oxizilor sau sulfurilor de 
fier, pe când sulfitul de sodiu acţionează ca reducător chimic. 

Consumând oxigenul dizolvat în soluţie, sulfitul de sodiu permite de asemenea limitarea 
coroziunii fierului; obiectele pot fi astfel stocate sub rezerva unei supravegheri regulate a băii. 
Această metodă se aplică obiectelor cu stări de conservări foarte variate: prezența altor metale 
nu are caracter „restrictiv” — care se corodează ușor în mediu bazic cu excepţia plumbului. 


Electroliza poate fi avantajos aplicată în diferite cazuri. Pe de o parte, reducerile catodice, 
producându-se la interfața metal-strat de coroziune, deci la locul coroziunii active, facilitează 
dizolvarea clorurilor și permit modificarea porozităţii produșilor de coroziune. Pe de altă parte, 
câmpul electric stabilit între catod (obiect) și anod facilitează difuziunea clorurilor din interiorul 
straturilor de coroziune. Tratamentul se efectuează de obicei în mediu bazic (hidroxid de sodiu 
sau hidroxid de potasiu până la 1% concentraţie) la un potenţial catodic de -1,0 V în scopul de a 
asigura în mod egal inactivarea (imunitatea) metalului în timpul tratamentului. Se va avea în vedere 
limitarea degajării hidrogenului pentru a evita fragilizarea fierului. Durata acestor tratamente de 
stabilizare este de la cel puţin 100 de ore, putând atinge până la 2.500 de ore pentru obiecte de 
forme complexe sau piese mari de artilerie. 


Tratamentele în mediu gazos permit o bună extracţie a clorurilor, dar necesită echipamente 
importante (de exemplu: reducerea hidrogenului într-un furnal, la temperatură înaltă). În funcție 
de temperatură (t”), se pot produce modificări ale structurii metalografice. 


Reducerea în plasmă de hidrogen apare astăzi ca o metodă foarte promițătoare. Ea permite 
o reducere foarte eficientă a produșilor de coroziune, dar poate fi aplicată cu bune rezultate și la 
alte metale, fie pentru tratamente de stabilizare, fie pentru curăţare. 


Conservarea / Protejarea 

Protejarea unui obiect metalic constă în a izola metalul de mediul înconjurător cu ajutorul unei 
pelicule (film), fie realizat din reacția metalului cu un compus chimic, fie constituit dintr-o rășină 
sau dintr-o ceară microcristalină. 

Inhibitorii de coroziune 


Un inhibitor de coroziune este o substanţă care, adăugată într-o cantitate mică într-un mediu 
potenţial coroziv, reduce viteza de corodare, diminuând tendinţa metalului de a reacționa cu acest 
mediu. Mecanismele inhibării sunt variate și complexe; ele se bazează în principal fie pe formarea 
unui depozit pe zonele anodice și / sau catodice, fie pe o absorbţie pe aceleași zone. 


Aceste fenomene încetinesc sau împiedică desfășurarea reacţiilor electrochimice de coroziune. 
Inhibitorii se pot clasifica după mai multe criterii: 


a) zonele lor de acţiune: inhibitorii anodici împiedică reacţiile anodice (care se desfășoară la 
anod), inhibitorii catodici împiedică reacţiile catodice, iar inhibitorii micști împiedică toate reacțiile; 


b) după acţiunea lor oxidantă sau non-oxidantă; 


c) după modul lor de acţiune (formarea unui film sau absorbţie). 


Inhibitorii pot fi utilizaţi în soluţie, cu sau fără agent tensioactiv, în timpul unei depozitări 
temporar înaintea tratamentului sau în timpul unei curățări chimice destinate eliminării produșilor 
de coroziune; adăugaţi în baie, ei împiedică atacul metalului. 

Inhibitorii care formează un film sunt utilizaţi pentru protecţia finală a obiectului. 
Pentru toţi inhibitorii întrebuinţaţi sau aplicaţi în soluţie, o impregnare sub vid parţial este 


benefică. 


Spălările trebuie de asemenea să succeadă băilor de tratamente cu inhibitori. Dar inhibitorii nu 
sunt întotdeauna eficienţi în raport cu structura complexă a metalului arheologic care nu permite 
acțiunea normală a inhibitorului. 


Se pot utiliza și inhibitori în fază de vapori (V.P.I.) care nu sunt aplicaţi pe obiect, dar care 
difuzează într-un spaţiu de păstrare, depozitare, stocare, plecând de la hârtie sau textile 
impregnate cu asemenea inhibitori. Aceste produse sunt adesea toxice și trebuie să fie utilizate 
în spații închise. 


Aliaje feroase 


În soluţie: cromatul de sodiu până la 2,1 g/l. 


Rășinile reversibile întrebuințate sunt în principal cele acrilice, câteodată vinilice, totdeauna în 
stare fluidă. Nu este indicată întrebuinţarea produselor ireversibile. 


Calitățile filmului depind în egală măsură de concentraţia rășinii și de natura solventului. 
Alegerea solvenților este bineînţeles condiţionată de solubilitatea rășinii. Este preferabilă utilizarea 
solvenților a căror volatilitate este mare (alcool sau acetonă). Concentrația rășinii (3-10%) are de 
asemenea influenţă asupra strălucirii filmului de protecţie. 


Dintre rășinile acrilice, se pot recomanda pentru aliajele cu baza cupru Synocrilul sau Incralacul, 
care conţin B.T.A., și pentru aliaje feroase Synocrilul sau Paraloidul B48N sau B72. 


Reversibilitatea reală a acestor rășini pe termen lung nu a fost stabilită. 


Pretratamente cu silani au fost recent propuse cu scopul de a se îmbunătăţi aderenţa rășinilor 
acrilice pe obiecte din aliaje feroase. 


Staniul și argintul, foarte sensibile la înnegrire, pot fi protejate cu un film de Paraloid 872 (soluţie 
de 5% în acetonă). 


Pentru Pb (plumb) și aliajele sale, nicio protecţie nu este cu adevărat eficientă pe termen lung 
și este indispensabil să se sigure o depozitare optimă. 


Anumite lacuri din care Paraloid B72 pot totuși să protejeze obiectul în timpul manipulărilor. 


Cerurile utilizate sunt de origine minerală (ceruri microcristaline). Ele se întrebuințează fie la 
temperatura de 100 *C sau 120 *C (deasupra punctului de fierbere de ordinul 70-80 *C), fie în 
soluție (de exemplu, până la 10% concentraţie în white-spirit). 


Cât priveşte modul de aplicare, se semnalează că o staţionare prelungită la cald conduce la un 
depozit de o grosime insuficientă pentru o protecţie eficientă (mai mică de 1 um). 
Depozitarea (păstrarea după tratament) 


După tratament, toate metalele trebuie să fie depozitate într-o atmosferă uscată, la o umiditate 
relativă mai mică de 40%. 


Păstrarea (depozitarea) obiectelor de dimensiuni mici este uşor de realizat prin amplasarea lor 
într-o cutie ermetic închisă din material plastic cu gel de siliciu condiționat (Silicogel sau Actigel, 

albastru pentru că el conţine cu indicator colorat de saturare) în proporție de 20 kg/m3 de aer. În 
această cutie sau incintă, obiectele pot fi ambalate individual în celofan (hârtie cristal) cu inscripția 
lor. Trebuie să se evite contactul direct cu aluminiul, căci un proces de coroziune galvanic poate 
să se stabilească în prezenţa umidității și să conducă la dizolvarea aluminiului și mai ales la 
depozitarea lui sub formă de compuși pe obiect. 


În prezenţa hidrogenului sulfurat (H,S), argintul se acoperă cu un film brun-negru de sulfură de 
argint (Ag,S), fenomen cunoscut sub denumirea de înnegrirea argintului. La o umiditate mai mică 
de 20%, acest tip de coroziune devine mult mai puțin importantă. Prezent în aerul atmosferic, H,S 
își va mări concentraţia într-o nitrină prin prezenţa lânii, pieli sau cauciucului vulcanizat. Eliminarea 
H,S poate fi obținută prin amplasarea în vitrine a hârtiilor speciale impregnate cu o substanță 
ce reacționează cu ușurință cu H,S. Aplicarea de lacuri rămâne protecția cea mai sigură față de 
coroziune. 


Cuprul este susceptibil la coroziune în prezența H,S. Aplicarea unui lac concomitent cu un 
tratament cu B.T.A. oferă o protecţie satisfăcătoare. 


Staniul nu necesită nicio precauţie particulară. Se reamintește numai posibilitatea unei schimbări 
de structură cristalină cauzată de o temperatură prea scăzută. Aceste temperaturi scăzute sunt 
din nefericire prea frecvente în muzeu și ciuma staniului demarează fără probleme. 


Plumbul este foarte sensibil la vaporii de acizi organici, în principal acid acetic. Acești vapori 
pot proveni din degradarea anumitor componente ale lemnului natural (de exemplu, stejar sau 
castan) sau din oxidarea anumitor întăritori întrebuinţaţi în fabricarea adezivilor. Acești vapori 
sunt la originea unei coroziuni deosebit de grave a plumbului, conducând în final la o degradare 
totală a obiectului. Se cuvine a exclude total aceste materiale în prezenţa plumbului, fie că este în 
contact direct sau este depozitat într-o incintă cu astfel de materiale (exemplu: mobilier cu blaturi 
din stejar sau carton etc.). 


Plumbul trebuie să fie depozitat într-un mediu uscat, în cutii sau dulapuri de metal, sticlă sau 
diferite metale plastice (polietilenă sau plexiglas). 


În cazul în care prezenţa lemnului nu poate fi evitată, diferite lacuri aplicate pe lemn pot diminua 
difuzia acestor vapori, dar această soluţie nu pare eficientă 100% și este preferabil să se asigure 
o bună ventilaţie a locului de depozitare pentru a se evita o concentrare a vaporilor corozivi. 


În sfârșit, dacă acest lucru nu este posibil, se recomandă menţinerea unei umidităţi relativ 
scăzute, căci umiditatea își are rolul său în emiterea acestor vapori. Şi gelul de siliciu (silicagelul) 
are proprietatea de a absorbi parţial vapori de acizi. 


Într-o mai mică măsură, fierul este sensibil la vaporii de acizi organici degajaţi în incintă. 
Fierul nu presupune restricții de depozitare pe blaturi de lemn, în schimb un mediu uscat este 
indispensabil unei bune conservări. 

Restaurare ceramică, sticlă 


Autor: Oana Solomon 


1. Materiile prime — Argila comună. Faianţa. Gresia. Caolinul. 


Caracteristici, proprietăți. 


2. Ceramica. Materiale ceramice — Teracota. Faianţa. Gresia. 
Porţelanul. 


Caracteristici, proprietăți, temperaturi de ardere. 


Se folosește termenul generic de „ceramică” pentru a denumi toate obiectele utilitare sau 
decorative realizate din argilă arsă. 


Cele mai importante materii prime utilizate în producerea ceramicii sunt materialele argiloase. 
Argilele în amestec cu apa formează o pastă care poate fi modelată și care își păstrează forma 
după uscare și ardere. 


n AI,O, m SiO, x H,O 


este formula generală a tuturor hidro-silicaţilor de aluminiu din care sunt alcătuite materialele 
argiloase. 


Acestea se găsesc pe întreaga suprafaţă a globului pământesc și se întâlnesc sub formă de roci 
argiloase cu diferite compoziţii chimico-mineralogice. Se prezintă sub diverse aspecte: compacte, 
afânate sau pastă, iar prin ardere își pierd apa și primesc o rezistență mecanică asemănătoare 
pietrei. 


Materialele argiloase au în constituţia lor diferite minerale. Din acest punct de vedere, al naturii 
mineralelor, se împart în două categorii: materiale argiloase fibroase, cu cristalele în formă de fibre, 
și filitoase, cu cristalele în formă de solzi. Pentru obținerea produselor ceramice se folosesc cele 
din grupa materialele argiloase filitoase, care datorită structurii lor permit amestecul apei printre 
cristalele sub formă de solzi, obținându-se astfel o pastă plastică. 


Altă clasificare a materialele argiloase se face în funcţie de caracteristicile mineralogice ale lor 
și se împart în două mari grupe: argile şi caolinuri. Ambele au drept constituent principal caolinitul — 
AI,0,.2Si0,.2H,O. Acestea sunt materii prime plastice cărora li se adaugă materii prime neplastice 
precum nisipuri, cuarțuri, feldspaţi, calcare, dolomite. Aceste adaosuri se fac pentru a modifica 
plasticitatea prea mare a argilelor și a caolinurilor, în acest fel împiedicându-se deformarea și / 
sau fisurarea obiectelor în timpul uscării și arderii. 


Argilele sunt materiale formate prin sedimentare și au culori care pot fluctua între alb și brun 
închis, uneori ajungând până la negru. Această paletă largă de nuanţe este dată de impurităţile 

de natură organică sau anorganică care au fost înglobate în masa argiloasă pe parcursul 
drumului până la locul unde s-a format zăcământul. Culoarea finală a ceramicii este influenţată 

de substanțele anorganice, cele mai frecvente fiind compușii fierului, substanțele organice 
distrugându-se în timpul arderii. 


Caolinurile sunt mai curate, sunt alcătuite majoritar din caolinit, fără impurități, sărace în oxizi 
de fier, foarte deschise la culoare, mergând până la alb. Ele sunt mai puţin plastice în comparație 
cu argilele, având o structură pronunţat cristalină (China este singura ţară care posedă caolin 
plastic!). De formă tabulară, adesea cu piramide la vârf, cristalele de caolinit se lipesc între ele 
prin suprafețele paralele: 


Materie primă esenţială a obiectelor ceramice, argila, în general, este asociată cu alte substanțe 
minerale. Aceste amestecuri, numite „paste ceramice”, obțin după ardere texturi și proprietăți 
specifice determinate de compoziţia lor. 


În literatura de specialitate se regăsesc diferite denumiri pentru materialele ceramice, denumiri 
stabilite de tipul de patrimoniu deţinut, de specificul regiunii de provenienţă, de caracteristicile 
originare ale materialelor argiloase. Olăria comună sau teracota sunt denumiri ce definesc 
îndeosebi produsul, nu neapărat materialul, smalțul, emailul sau glazura indică fiecare același 
material ce conţine silice, Si02, obiecte din ceramică este de obicei denumirea dată celor 
arheologice sau etnografice, dar să nu uităm că orice produs din orice tip de argilă care a fost 
supus unui proces de ardere se numește CERAMICĂ. 


În urma acestor constatări, am ales ca punct de plecare în înțelegerea obţinerii produsului 
ceramic această clasificare generală a celor mai cunoscute și utilizate argile naturale și paste 
ceramice prezentate în tabelul 1.3 


TABELUL 1 
Material Caracteristici Temperatură de ardere (*C) Material Caracteristici 
argilos Biscuit Glazură ceramic 
Argile Foarte plastice, 750-1050 800-1100 | Teracota Culoare: de la 


comune se pot modela cu 
ușurință, conţin ap brun. Densitate 
Ss, e ceramică, ei 
silice, alumina şi Si „| scăzută, porozitate 
et i olăria comună) y 
cantități importante crescută 25%, cu 
de oxid de fier. textură granuloasă 
și rugoasă la 
atingere, poate 
prezenta în spărtură 
mici particule de 
diverse substanțe 
minerale de culori 
contrastante. 


(pământ ars ocru închis la roșu- 


1 Kenneth Clark, Le manuel du potier, ULISSE EDITION, 1992 

2  D. Popescu Haş, Tehnologia produselor ceramice, Editura Didactică și Pedagogică, București, 1964 

3 Susan Buys, Victoria Oakley, Conservation and restauration of Ceramics, Butterworth-Heinemann, 1993 
Eva Pascual, Entretenir et restaurer la ceramique, Editura Grund, 2006 
lleana Dalea, O istorie a artei ceramice, Editura Meridiane, București, 1987 

Material 


Caracteristici ] 


Temperatură de ardere (*C) 


| Material 


Caracteristici 


argilos 


Biscuit 


Glazură 


| ceramic 


Pasta de | Argile de culoare 850-1150 850-1050 | Faianţă Culoare: alb-gălbui, 
faianţă gri deschis sau ocru ocru deschis, ocru. 
deschis, conţinui Conţine impurități 
redus de oxid de (olăria moale | calcaroase și nu 
fier, sunt foarte cu smalţ este compactă, 
plastice și se pot stanifer, densitate scăzută, 
modela cu ușurință. majolica) porozitate crescută 
25%, opacă, fragile, 
moale, rugoasă la 
atingere. 
Pasta de | Amestecuri de 950-1000 1200-1300 | Gresie Culoare: de la gri- 
gresie argile plastice, ocru pal la gri-brun 
refractare feldspat închis cu particule 
și caolin; culoarea brune de șamotă în 
variază de la ocru- structură. Material 
cenușiu la gri- foarte dur, dens, 
brun, cu plasticitate greu, semi-vitrificat, 
redusă la modelare. cu porozitate 
redusă <5%, semi- 
impermeabil, 
rezistent la 
temperaturi înalte. 
În spărtură textura 
este densă, dar 
| granuloasă și aspră. 
Paste de | Amestec de 900-1000 125-1400 | Porţelan Culoare: alb; 
porțelan argile foarte pure material neporos, 
compuse din 50% (porțelali tare) vitrificat, 
caolin + 25% impermeabil, 
feldspat + 25% rezistent, translucid 
cuarț. Nu conţine în strat subțire, cu 
oxid de fier, de textură densă, fină și 
culoare gri-pal, netedă la atingere. 
plasticitate redusă. 
Amestecuri de 900-1000 900-1250 | Porţelan moale | Culoare ce variază 
argile fine, feldspat, / tandru de la alb translucid 
cuarț, silicați de (porțelan la galben, orange, 
aluminiu, culoare Medici, brun; porozitate mai 
albă. inanufzetuiile crescută faţă de 
Radei Sevres porțelanul tare, cu 
i "rezistenţă redusă, 
St. Cloud, auzi Sp 
vitrificat, dens și fin, 
Bow, Derby, dt 
Chelsea) cu aspect de zahăr 
în spărtură. 
Amestecuri de 1250 900-1100 | Porţelan de Culoare alb- 
cenușă de oase oase (bone translucid, mai fin 
50%, feldspat, china) decât porțelanul tare 
cuarţ, caolinit, de (Anglia sec. al | și mai durabil decât 
culoare alb-gri. XVIII-lea) cel tandru. 

Sticla — materiile prime. 


Caracteristici, proprietăți, temperatura de ardere. 


Sticla este un material anorganic, neporos, amorf (necristalizat), cu rezistență mecanică și 
duritate mare, cu coeficient de dilatare mic. Ea este transparentă sau opacă, incoloră sau colorată, 
lucioasă, dură și casantă, alcătuită dintr-un amestec de silicați și oxizi și obținută prin topire. 


Procesul de topire al sticlei este un proces complex în care au loc simultan reacții și transformări 
fizice și chimice, unde în anumite etape temperatura poate atinge sau chiar depăși 1500 *C. 
Împărţind în faze acest proces, se observă că sticla se formează în jurul temperaturii de 1200 <C, 
când rezultă o topitură transparentă cu conţinut ridicat de bule de gaze; urmează limpezirea ei, 
sau afinarea, care constă în eliminarea bulelor de gaze — acest lucru se produce la o temperatură 
de 1400-1500 *C; procesul se încheie cu omogenizarea sticlei. 


Materiile prime utilizate în obţinerea sticlei se împart în două mari categorii: materii prime 
principale şi materii prime auxiliare. 


În prima categorie se încadrează materialele care conţin oxizii principali, și anume oxizii acizi, 
alcalini și alcalino-teroși, și cei ai unor metale grele. Aceștia contribuie în mare măsură la formarea 
sticlei cu structură și proprietăţi fundamentale bine determinate. 


În cea de-a doua categorie se încadrează diferite substanțe care se introduc în cantităţi mici 
și care influențează procesul de topire și proprietăţile sticlei. Acestea sunt acceleratorii de topire, 
afinanțţii, opacizanţii, oxidanţii și reducătorii, coloranții și decoloranții. 


Din categoria materiilor prime principale, prezentăm câţiva dintre cei mai importanţi oxizi utilizaţi 
în producerea sticlelor. 


Oxizii acizi — sunt oxizii cu rol principal în realizarea structurii sticlei; sunt formatori de reţea și 
din acest motiv intră în componenţa sticlei în cantităţile cele mai mari. 


1. Bioxidul de siliciu — SiO,. Este foarte răspândit în natură; în stare pură se găsește sub 
formă de cuarţ și anume: cristal de stâncă, cuarțit și nisip cuarţos. Cel mai utilizat dintre 
acestea este nisipul cuarțos, fiind foarte răspândit și ieftin de prelucrat. 


2. Anhidrida borică* — B,0,. Este utilizată sub formă de acid boric — B(OH), — sau 
borax — Na,B,O, x 10H,0O. Acidul boric se obține din diferite minerale naturale precum 
colemanitul, pandermitul, borocalcitul, boronatrocalcitul și ascharitul. Se găsește sub 
formă de solzi sau cristale incolore, se dizolvă ușor în apă, iar prin ridicarea temperaturii 
se deshidratează și trece în anhidrida borică. Boraxul conţine în cantităţi diferite anhidridă 
borică și oxid de sodiu. Există în unele zone pe pământ ca mineral natural. Anhidrida 
borică este foarte volatilă, prezintă avantajul că aduce și oxidul de sodiu, unul dintre 
componenții principali ai sticlei, și îi conferă acesteia stabilitate termică și chimică ridicată, 
ameliorează proprietățile mecanice și optice și reduce tendinţa de devitrifiere.5 

3. Pentaoxidul de fier — P,O,. Este utilizat în cantități mai mici în comparație cu primele 
două, fiind constituentul principal al sticlelor fosfatice. În mod obișnuit este utilizat ca 
opacizant. 


4  Borula fost introdus în compoziţia oxidică a sticlei în jurul anului 1900, în producţia de sticlă tehnică și de laborator. 
5  devitrificăâre s. f. — Pierdere a transparenţei unui obiect de sticlă din cauza acţiunii prelungite a căldurii în timpul 
procesului de fabricaţie. - După fr. Devitrification. (www.dexonline.ro) 

4. Trioxidul de aluminiu — Al,O,. Are caracter amfoter, intră în componenţa unor diferite tipuri 
de sticle, având roluri diverse: element structural, ameliorator al proprietăţilor mecanice și 
chimice sau micșorează tendinţa de devitrifiere. Se utilizează diferite minerale naturale 
care conţin Al203, precum caolinul și feldspaţii alcalini. 

Oxizii alcalini — au un rol important în elaborarea sticlei și sunt consideraţi componenți cu rol 
de fondant. Unii dintre cei mai importanţi sunt: 


1. Oxidul de sodiu — cel mai utilizat oxid și; introdus sub formă de carbonat de sodiu și sulfat 
de sodiu. Carbonatul de sodiu se obține industrial și se prezintă sub formă hidratată (soda 
cristalizată) sau anhidră (soda calcinată). În obţinerea sticlei se folosește soda calcinată, 
care în trecut se obținea prin extracţie din cenușa unor plante cu conţinut bogat în sodă. 
Oxidul de sodiu poate fi introdus și prin intermediul feldspatului. 

2. Oxidul de potasiu — este al doilea oxid ca importanţă din componenţa sticlelor. Acesta 
reduce tendinţa de devitrifiere și îmbunătățește luciul și culorile sticlelor. 

Oxizii alcalino-teroși și oxizi ai unor metale grele — au un rol stabilizant în formarea sticlei. 
Oxizii fiind bivalenţi, ionii acestor metale se leagă de mai multe elemente ale carcasei sticlei, 
contribuind la rigidizarea structurii acesteia. Introducerea lor în sticlele alcaline duce la stabilitate 
chimică și îmbunătăţirea proprietăților mecanice și termice. 


1. Oxidul de calciu — este componentul de bază al multor sticle, împreună cu bioxidul de 
siliciu și oxidul de sodiu. Se introduce în sticlă sub formă de carbonat de calciu. Acesta 
se găsește în natură sub diferite forme: zăcăminte de marmură, calcar și cretă. Cel mai 
utilizat material este calcarul, fiind foarte răspândit. Oxidul de calciu poate fi introdus și 
sub formă de var sau var stins. 

2. Oxidul de plumb — este unul dintre oxizii larg utilizaţi pentru obținerea sticlei și se introduce 
sub formă de miniu de plumb, litargă sau alte substanţe. Sticlele care conţin oxid de 
plumb se topesc la temperaturi mai joase, au o duritate redusă, se șlefuiesc facil, dar se 
și zgârie ușor și sunt mai puţin stabile la acţiunea acizilor și a factorilor atmostferici. 

3. Oxidul de magneziu — are efectul de a reduce tendinţa de devitrifiere și ridică stabilitatea 
chimică și rezistența mecanică a sticlelor. Materii prime pentru MgO sunt zăcămintele de 
dolomită și magnezită și oxidul de magneziu fabricat industrial. 

4. Oxidul de bariu — se utilizează îndeosebi la fabricarea sticlelor optice și a sticlelor cristal. 
EI ridică indicele de refracție, dând astfel sticlei un luciu puternic. 


A doua categorie, cea a materiilor prime auxiliare, cuprinde: 


1. Afinanţii — au rol de înlesnire a limpezirii sticlei topite. 


2. Decoloranțţii — au rol de a înlătura culoarea imprimată sticlei de cantitățile mici de oxizi de 
fier, oxizi prezenţi întotdeauna în materiile prime. 


3. Acceleratorii de topire — intensifică reacţiile în stare solidă, scad temperatura de apariţie 
a fazei lichide și accelerează topirea silicei în masa de sticlă topită. 


4. Oxidanţii — se creează un mediu oxidant în sticla topită. 


5. Reducătorii — se creează în masa sticlei un mediu reducător. 


6. Coloranţii — sunt cei care dau culoarea sticlei și un număr foarte mare de substanțe au 
acest rol. De remarcat că fierul se poate afla în sticlă în trei concentraţii diferite și în 

funcţie de natura mediului, reducătoare sau oxidantă, dă culori și nuanţe diferite (albastru- 
verde, verde și galben). În opoziție, culoarea dată de oxidul de cobalt, albastru, nu este 
influențată de mediu. 


7. Opacizanţii — ajută la obţinerea unor sticle netransparente care difuzează lumina. 
Compușii fluorului și fosforului sunt utilizaţi în acest scop, ei separându-se în sticlă în 
microcristale de culoare albă și conferindu-i acesteia un aspect lăptos. 


Numeroase substanţe utilizate în procesul de producere al sticlei au o acțiune complexă, putând 
fi utilizate în mai multe moduri. 


Compoziţia chimică oxidică a sticlei a putut fi calculată și măsurată începând cu sec. al XIX- 
lea când, pe baza analizelor chimice, s-au putut stabili reţete și proporţii pentru a produce și a 
reproduce sticlă de aceeași calitate. Până atunci, în Antichitate și Evul Mediu, pentru a obţine sticlă 
era foarte importantă experienţa sticlarului. El era cel care cunoștea influențele materiilor prime 
(nisipul, cenușa și natronul) asupra procesului de topire și stabilea proporțiile necesare obţinerii 
unui amestec bun, care să se topească și din care să rezulte o sticlă. Practica și experienţa erau 
totul, drept pentru care această meserie avea secrete bine păstrate, care se transmiteau din tată 
în fiu, sticlarii fiind organizaţi în corporaţii sau bresle, subordonându-se unor legi foarte stricte 
(vezi legile existente în statul venețian în anul 1315 referitoare la producţia de sticlă, legi ce au 
durat secole$). 


Există studii, cercetări și analize efectuate care au stabilit că sticla produsă în Orient și în 
zonele de influenţă romană pe parcursul a trei milenii este o sticlă silico-calco-sodică, având ca 
materii prime de bază nisipul și soda, și este în general sticlă cavă. Sticla produsă în teritoriile 
france și germanice în perioada Evului Mediu este o sticlă silico-calco-potasică, utilizând ca materii 
prime nisipul și cenușa, și s-au produs mai mult sticle pentru geamuri. Colorarea sticlelor a fost la 
început întâmplătoare, mai apoi realizându-se deliberat prin adaosuri în masa de topitură. Același 
lucru este valabil și pentru decolorare, care s-a realizat în epoca modernă. Stabilitatea chimică a 
sticlelor din Antichitate și din Evul Mediu a depins de compoziţia lor chimică dar, și de mediul în 
care s-au păstrat.” 


6 A. Gasparetto, /lvitro di Murano, editura Neri Pozza, Veneţia, 1958, p. 34-73 
7  S. Barna, D. Țenţulescu, L. Țenţulescu, Sicla. Evoluție tehnică și dezvoltare pe teritoriul românesc, Institutul de cercetări și 


proiectări tehnologii sticlă și ceramică fină, București, 1990 

4. Metode de fabricare a obiectelor din material (1) ceramic și 
din (2) sticlă. 


5. Tipuri de decorare a obiectelor din material (1) ceramic și 
din (2) sticlă. 


4.1. Metode de fabricare a produselor ceramice 


1. Modelare în tehnica ridicării pereţilor. „Suluri” sau plăci din argilă erau suprapuse și 
lipite între ele cu barbotină. Obiectele modelate astfel prezintă asimetrii și grosimi diferite 
ale pereţilor, iar pe suprafață pot fi vizibile amprentele lăsate de mâna olarului sau de 
instrumente. 


2. Modelare la roata olarului. Obiectele cu ax de rotație sunt simetrice, grosimea pereților 
este controlată, suprafaţa la exterior este fină, iar la interior pot fi vizibile amprentele 
formate în procesul de ridicare / modelare pe roată. 


3. Presarea argilei în formă (tipar). Ceramica produsă astfel va avea pereții groși, la interior 
sunt vizibile amprentele de mână sau de instrumente; este o tehnică în care argila utilizată 
poate fi mai grosieră și prin care se obţin produse în serie (cahle, ornamente pentru 
arhitectură). 


4. Turnarea barbotinei în știclu. Este o tehnică prin care se obţin produse de ceramică 
fină, cu grosimi ale pereţilor care pot ajunge la 2-3 mm și cu suprafeţele exterioare şi 
interioare foarte fine. 


Obiectele fasonate din argilă se usucă treptat, în condiţii care să nu le provoace fisuri sau 
deformări; odată uscarea terminată, obiectele suferă o primă ardere, numită ardere la biscuit. 
Prin aceasta, obiectele primesc proprietăţi și caracteristici specifice fiecărui material ceramic și 
este asigurată rezistența mecanică. Ulterior, obiectele sunt decorate în diferite moduri și în funcţie 
de aceasta suferă încă una sau mai multe arderi. Respectarea etapelor de producţie, a timpilor 
necesari uscării și a temperaturilor de ardere, a rețetelor materialelor și a compatibilităţii lor sunt 
factori extrem de importanţi în obținerea unor produse care să nu prezinte defecte de fabricare, 
defecte care pot conduce la deteriorarea lor și astfel se favorizează apariţia unor degradări. 


5.1. Tehnici de decorare a obiectelor ceramice. 


De obicei, un obiect ceramic va întruni pe suprafața lui mai multe tehnici de decorare. Acestea 
se pot împărţi în două categorii: decoruri în volum și decoruri de culoare și aspect. 


Decorurile în volum sunt cele care intervin asupra formei și sunt inciziile și aplicaţiile (modelate 
din aceeași pastă de argilă) în relief (foto 1, 2). Ambele metode se realizează pe obiectul crud, 
neuscat, aplicaţiile fiind lipite de obiect cu barbotină. Inciziile pot fi foarte fine sau pot merge până 
la străpungerea completă a grosimii peretelui, devenind trafor (foto 3), iar aplicaţiile cuprind o 
gamă foarte largă de ornamente de diferite forme și dimensiuni, cu funcţii practice (toartele) și / 
sau decorative (foto 4, 5). 


Decorurile de culoare și aspect sunt realizate cu ajutorul oxizilor și al glazurilor. Sunt decoruri 
pictate cu oxizi sub sau peste glazură, decoruri cu angobe colorate și / sau glazuri transparente, 

opace, colorate, lucioase, mate sau sidefate, decoruri cu sărurile unor metale, prin serigrafie sau 
decalcomanie (foto 1-9). 


În funcție de modul de fabricare și de temperatura de ardere, un decor poate fi mai mult sau 
mai puţin rezistent la uzură. 


Decorurile în relief sau aplicaţiile sunt puţin rezistente, ele fiind susceptibile degradărilor prin 
lovire (foto 10) sau chiar desprindere. 


De asemenea, decorurile pictate peste glazură, fie ele cu oxizi sau cu săruri metalice (aur 
coloidal), și decalcomaniile sunt tipuri de decor nerezistente în timp la uzura mecanică (foto 11, 
12). 


4.2. Metode de fabricare a produselor din sticlă? 


1. Înfășurarea pastei de sticlă pe un miez din argilă amestecată cu nisip și materii organice, 
modelarea și aplicarea de mânere, picior și gură și apoi introducerea în cuptor. Astfel de 
obiecte au fost fabricate din perioada Egiptului târziu până în elenism și prezintă la interior 
un aspect rugos, cu depuneri din miezul de argilă (foto 13, 14). 


2. Turnarea în forme (tipare) deschise sau închise. Formele sunt alcătuite din mai multe 
elemente și pot fi din argile refractare, din lemn sau metal; elementele sunt montate 
lăsând-se o gură pentru turnarea sticlei. 

3. Tehnica mozaicului de sticlă (mozaicul roman), prin care vergele / bastoane subțiri din 
sticlă diferit colorate erau asamblate pentru a forma un motiv și erau încălzite până la 
fuzionarea bastonașelor. 

4. Tăierea, polizarea și șlefuirea masei de sticlă la rece. Sticla, pe scala Mohs, are o 
duritate cuprinsă între 4,5 și 6,5, în funcţie de compoziţia ei. 

5. Suflare. Invenţia țevii de suflat sticla a revoluţionat întreaga manufactură a produselor de 
sticlă. Există mai multe tehnici de suflare a sticlei: suflare liberă sau în tipar (foto 15-18). 

6. Laminare. Este o tehnică descoperită la începutul sec. XX și se utilizează pentru obţinerea 
produselor industriale din sticlă. 


5.2 Tehnici de decorare a obiectelor din sticlă? 


La sticlă, ca și la ceramică, putem clasifica decorurile în două categorii: realizate pe sticla 
fierbinte (la cald) și la rece. Mai putem face o clasificare, decorul în volum și decorul de culoare și 
aspect, ambele putând fi realizate și la cald, și la rece. 


Decorul în volum se realizează la cald prin tragere, modelare, aplicare (foto 15-17) sau la 
rece prin metode fizice și / sau chimice. 


Metodele fizice sunt tehnicile abrazive de tăiere și gravare cu ajutorul vârfului cu diamant și al 
discurilor abrazive, realizându-se incizii, excizii, reliefuri, faţetări, sablări (foto 19-21). 


8  S. Davison, Conservation and Restauration of Glass, Butterworth-Heinemann, 2003 
9 _Ibid. 

Metoda chimică de decorare a sticlei este gravarea prin atacarea suprafeţei cu acid 
fluorhidric (HF). Soluţia de HF are proprietatea de a dizolva silicea (foto 22). 


Obiectele din sticlă pot prezenta anumite tipuri de decor de aspect al suprafeței realizate la cald. 
Un exemplu de acest fel este aspectul de sticlă de gheaţă, craclată (sticla fierbinte se introduce 
scurt în apă rece, provocându-se mici fisuri superficiale ce conferă sticlei un aspect de gheaţă). 


În categoria decorurilor lucrate pe sticla rece intră emailurile, pictura cu lustre și aurirea (foto 
23-25). Emailurile sunt pudre de sticle colorate care se aplică pe suporturi din ceramică, sticlă sau 
metal și fuzionează la temperaturi relativ joase (500, 700, 900 *C). Culorile email sunt obținute 
din amestecul oxizilor metalici cu frita de sticlă într-un medium de ulei. Pictura cu lustre metalice 
este termenul dat procesului de aplicare a oxizilor metalici pe suprafaţa sticlei care este arsă în 
condiții reducătoare pentru a produce un efect metalic de iridescenţă. În tehnica de decorare cu 
aur se utiliza foița de aur, vopseaua de aur sau aur pudră. În acest proces, se aplica pe suprafaţa 
exterioară foița de aur sau aur pudră cu miere și acestea erau fixate prin ardere la o temperatură 
joasă, care îi asigura o rezistenţă rezonabilă în timp. 


O categorie aparte este sticlă utilizată în arhitectură: sticla pictată pentru ferestre (vitraliile) din 
timpurile medievale până azi (foto 26, 27), mozaicurile romane și opus sectile (foto 28) utilizate în 
decorarea clădirilor și sticla verzuie folosită pentru ochiurile de geam (foto 29). 


6. Factori care influențează apariția degradărilor. 
Cauze și efecte. 


Este în natura materialelor compozite ca degradările să înceapă din interior. Obiectele 
manufacturate din ceramică sau din sticlă sunt obiecte formate din mai multe materiale în procese 
complexe de fabricaţie. Degradările acestora sunt provocate de mai mulţi factori, unde principalul 
este factorul uman, care degradează prin intervenţie și manevrare. Alături de acesta avem factorii 
din mediul ambiant — umiditatea, lumina, gazele poluante, vibraţiile și temperatura, care la rândul 
lor pot provoca anumite tipuri de degradări obiectelor din ceramică și din sticlă. 


Intervențiile umane 1. Factorul major ce contribuie la deteriorarea lor (provocarea spărturilor, a 
(manipulare, restaurare) fisurilor, a ciobiturilor, a abraziunilor) 


2. Influenţează apariția degradărilor în ceramicile și sticlele care nu au 
stabilitate chimică internă (temperaturile de ardere și proporţiile amestecurilor 
Umiditatea de bază nu sunt respectate); pe obiectele ce au suferit intervenții de restaurare 
este influențată apariţia degradărilor materialelor higroscopice utilizate în 
restaurarea lor. La ceramică este favorizată apariția atacului biologic. 


3. Expunerea la lumină poate provoca degradări materialelor utilizate 


Lumina în restaurare sau celor de natură organică care fac parte din ansamblul 
obiectului. 

Vibraţiile 4. Provoacă apariția abraziunilor și a șocurilor mecanice. 

Băliâieă 5. În funcţie de natura poluantului, se pot cauza desfigurări temporare sau 


permanente. 

6. Extremele și fluctuațiile bruște de temperatură pot provoca degradări prin 


Temperatura ; : : Sa 
șocuri termice sau prin declanșarea unor defecte sau degradări existente. 


Suporturi adiționale (rame, cârlige din 


7. Degradări fizice precum ciobituri, fisuri, pete. 
lemn, metal), etichete. i, p 4 


7. Tipuri de degradări ale obiectelor din material ceramic şi 
din sticlă. 
Obiectele din ceramică și din sticlă prezintă următoarele tipuri de degradări, cu diferenţele 
specifice fiecărui material: 
* Degradări fizice 
* Desfigurări ale suprafeţei 
* Degradări chimice 


Ceramica și îndeosebi sticla sunt mai puţin predispuse atacului biologic. Degradările biologice 
sunt asimilate categoriei în care sunt prezentate desfigurările suprafeţei. 


Degradări fizice: 


. Defecte tehnologice 
„ Şoc mecanic 
.. Şoc termic 


Uzura mecanică 


LN SI SIE 


Intervenţii de restaurare anterioare 


1. Defectele tehnologice — sunt acele defecte din fabricație pe care le are obiectul și care 
în condiţii nepotrivite de depozitare, manevrare, expunere pot conduce la apariţia unor 
noi degradări. 

La ceramică pot fi prezente fisuri în material, între aplicaţiile în relief și corpul obiectului, 
la nivelul glazurii pot fi cracluri, exfolieri, bule de aer și lacune, iar la nivelul decorului pictat 
pot fi migrări ale pigmentului sub glazură (foto 30-33). 


Sticlele pot prezenta în masa lor mici impurități, striaţii sau bule de aer (foto 34). 
Obiectele cu un design nepractic sau formate din mai multe elemente sau cu ornamente 
ce ies mult în exteriorul formei de bază (foto 15) și cele care sunt foarte înalte sau au 
baza rotundă cu stabilitate precară de asemenea sunt susceptibile la lovituri și deteriorări 
accidentale. 

2. Șocul mecanic — este cea mai comună degradare a ceramicilor și a sticlelor. În urma 
acestuia, ele se sparg, se ciobesc, se fisurează și astfel apar fragmentele, fisurile, 
lacunele, ciobiturile, exfolierile (sticlă — foto 35-38; ceramică — foto 10, 39-45). 


3. Șocul termic — ceramicile expuse la exterior sunt supuse acțiunii fenomenului de îngheț- 
dezgheț, fenomen care provoacă fisuri, dislocări, exfolieri, mergând până la pulverulenţa 
suprafețelor cu pierderi masive de material. Sticlele și ceramicile care au fost incendiate 
pot prezenta spărturi, fisuri și pătări ale suprafeţelor. 


4. Uzura mecanică — din această categorie fac parte abraziunile de suprafaţă provocate de 
uzul zilnic al obiectelor și pierderile parțiale ale decorurilor fragile (foto 11, 12, 36). 


5. Intervenţii de conservare / restaurare anterioare — adezivi aplicaţi necorespunzător 
care au pătat originalul, asamblări cu capse metalice și pătări provocate de coroziunea 
metalului (originalul a fost găurit pentru a fi introduse capsele), abraziuni ale suprafețelor 
provocate în intervenţiile anterioare de curăţare și / sau chituire / completare, etichete, 
suporţi și materiale de conservare utilizate necorespunzător pe obiectele fragile (apariţia 
ciobiturilor marginale și a fisurilor) (foto 46-63). 


Desfigurări ale suprafeței: 


1. Deteriorări provocate de săruri solubile. 
2. Depuneri. 
3. Deteriorări provocate de acţiunea plantelor. 


1. Deteriorări provocate de săruri solubile — se manifestă asupra materialelor ceramice 
cu grad de porozitate crescut. Acestea sunt susceptibile degradării de către sărurile 
solubile din apă care sunt absorbite în corpul lor în condiţii de umiditate crescută și 
care recristalizează în timpul procesului de uscare. Recristalizarea provoacă degradarea, 
deoarece noile cristale formate ocupă un volum mai mare decât cel al soluţiei de săruri 
și exercită o presiune crescută asupra structurii interne a ceramicii. Acest fenomen duce 
de la provocarea de exfolieri de suprafață până la dezintegrarea obiectului. 


2. Depuneri — materiale străine din surse multiple se acumulează pe suprafeţele ceramicilor 
și sticlelor. Pot fi depuneri superficiale de praf, depuneri ancrasate și pătări. Acestea 
pot proveni din (i) uzul cotidian, (ii) săpături, (iii) acţiunea produșilor de coroziune ai 
metalului, (iv) tratamentele necorespunzătoare de conservare / restaurare și (v) poluarea 
atmosferică. 


(i) — pete și reziduuri rezultate din uz — ex.: resturi de mâncare, grăsimi animale, 
băuturi, medicamente, cerneală etc. (foto 47, 63-65) 


(ii) — încrustații de depozite de calciu de natură organică, sulfiţi de culoare neagră sau 
depuneri de carbonați (foto 98), sulfați și silicați. 


(iii) — formarea de pete pe obiectele arheologice îngropate în sol bogat în fier sau în 
proximitatea unor obiecte din metal. 


(iv) — excesul utilizării unor materiale de reparaţii / restaurare precum benzile adezive 
care după îndepărtare lasă pe suprafaţă resturi de adeziv sau pot provoca desprinderi 
pe suprafețele fragile. 


(v) — depunerile atmosferice provocate de apă sau vânt cu acumulări de particule, de 

agenţii de poluare proveniţi din combustia incompletă a carburanţilor asociaţi industriei 
sau traficului, din materialele de construcții. 


3. Deteriorări provocate de acţiunea plantelor — ceramicele care stau într-un sol de zacere 
umed devin fragile și pot fi degradate de acţiunea rădăcinilor plantelor, ajungându-se 
până la distrugerea completă a lor. Ceramicile ce fac parte din ornamentaţia exterioară 
a arhitecturilor sau sunt obiecte decorative expuse la exterior sunt supuse riscului de a fi 
atacate de plantele agăţătoare (iedera) care provoacă mici fisuri și dislocări în materialul 
ceramic, formându-se astfel premisele apariţiei de noi degradări (foto 66, 67). Asupra 
materialelor ceramice poroase și neglazurate care sunt păstrate în condiţii de temperatură 
și umiditate crescute se pot dezvolta mucegaiuri. 


Degradări chimice 


Degradările chimice la ceramică și la sticlă se produc în timp foarte îndelungat; forme minore 
sunt produse sub circumstanțele uzului zilnic, cele majore se regăsesc doar la obiectele care au 
stat în condiţii extreme. Asemenea condiţii sunt cele de zacere în mediu umed (de natură acidă 
sau alcalină), incendiile sau expunerea la tratamente agresive cu acizi sau alcalii puternice. 


Degradările chimice sunt rezultatul reacţiilor compușilor interni care sunt atacați la nivel 
molecular de forțe externe. Cel mai puternic agent de degradare al ceramicilor și sticlelor este 
apa. Ceramicile arse la temperaturi joase, în jur de 600 *C, se vor rehidrata în condiţii umede și, 
în consecinţă, particulele minerale conţinute se vor dizolva și se vor produce deformări. Sticlele 
în contact cu apa sau cu soluţii apoase vor dezvolta reacţii chimice la nivelul suprafeţei care 
vor progresa în corpul sticlelor. Sunt implicate două mecanisme: dezalcalinizarea și dizolvarea 
structurii sticlei. 


Alte degradări chimice sunt rezultatul unor atacuri de natură acidă (foto 69) sau alcalină asupra 
ceramicilor și sticlelor. În condiţii de mediu alcalin, degradările se produc mai rapid decât în cel de 
natură acidă. Sticlele și glazurile prezintă o degradare în care apare efectul de iridescenţă (foto 
68, 71), unde siliciul este dizolvat și în care lumina este reflectată de suprafața lamelară și, în final, 
culorile sunt modificate și straturile superficiale se exfoliază. Alte simptome vizibile de degradare 
ale sticlelor sunt pierderea clarităţii și a transparenţei, apariţia craclurilor spontane, depunerile de 
carbonați și de cruste provenite din poluarea atmosferică. Acestea două din urmă se regăsesc 
ca degradări și în ceramicile arheologice sau în cele care fac parte din ornamentaţia clădirilor." 


8. Analize de specialitate și aparatură de măsură și control al 
factorilor din mediul ambiant. 


În mod obișnuit, ceramicile și sticlele, materiale anorganice, sunt cercetate și analizate de către 
conservatori și restauratori prin examinarea vizuală sau prin microscopie optică. Cu ajutorul luminii 
UV, a radiografiilor cu raze X, a fotografiilor în IR se poate determina amploarea intervențiilor 
anterioare de restaurare. 


10 S. Davison / V. Oakley & S. Buys 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 340 


Analize științifice de cercetare a ceramicilor și sticlelor: 


Microscopie electronica SEM — se observă morfologia și structura suprafeţelor, din mici probe 
se determină compușii. 


Fluorescenţă de raze X — analiză generală non-distructivă a elementelor de compoziţie a 
suprafeţei. 


Difracţie de raze X — se pot determina aditivii chimici în substanţa cristalină. 
Termoluminescenţa — datarea ceramicilor. 


NAA - activarea neutronilor — determinarea masei elementelor chimice din compoziţia 
ceramicilor și a sticlelor. 


Aparatură de măsură a factorilor din mediul ambiant: 


. Lampă UV /IR 
. Higrometru — dispozitiv de testare portabil al umidității relative 
.. Luxmetru 


. pH-metru (pentru hârtie, carton, piele) 


a PU N = 


.. Termohigrometru portabil pentru măsurarea umidității relative și a temperaturii mediului 
înconjurător 


6. Termohigrograf 


9. Intervenţii de conservare-restaurare. 


Obiectele din ceramică și din sticlă care prezintă diferite tipuri de degradări vor fi supuse unor 
intervenţii de conservare-restaurare. Acestea, în urma examinării și a analizării obiectelor, vor 
fi propuse și efectuate de către restauratorul atestat (restauratorii în curs de atestare vor face 
propuneri și vor stabili metodologia de restaurare împreună cu coordonatorul). Toate operaţiunile 
vor fi consemnate într-un dosar de restaurare și vor fi efectuate fotografii de ansamblu și de 
detaliu pe întreg parcursul procesului de restaurare, cu exemplificări pentru fiecare etapă, acestea 
devenind martorii restaurării. 


Operațiunile specifice restaurării ceramicii și sticlei sunt: 


Curăţarea. Consolidarea / impregnarea. Asamblarea. Completarea / chituirea. Integrarea 
cromatică. 


Curăţarea 


Operaţiunea de curăţare presupune îndepărtarea oricărui material străin de pe suprafața 
obiectului ceramic sau din sticlă. Acestea pot fi depuneri de praf și materii grase, murdării aderente, 

pete de diferite naturi și proveniențe, depuneri de săruri și carbonaţi sau materiale utilizate în 
intervenții anterioare de restaurare. 


Metode de curăţare 


Curăţarea se poate realiza în mai multe moduri în funcţie de starea de conservare a obiectului 
și de natura materialului ce trebuie îndepărtat. 


Curăţarea uscată se realizează prin metode mecanice și se poate efectua prin desprăfuire 
(pensule), cu ajutorul instrumentarului de specialitate (tampoane de vată, bisturie, creion 
pneumatic) sau al materialelor abrazive (șmirghel cu granulaţii fine, creme abrazive, gume). 


Curăţarea umedă se realizează cu ajutorul soluţiilor. Se utilizează apa (distilată) sau aburul 
sub presiune, detergenții, solvențţii organici, acizii, enzimele (foto 72-84). 


Curăţarea cu ultrasunete și cea cu laser sunt alte două metode utilizate în restaurarea 
ceramicilor și a sticlelor în care depunerile sunt îndepărtate strat după strat. 


De obicei, metodele se combină pentru obținerea unui rezultat satisfăcător. Curăţarea se poate 
realiza prin aplicarea de comprese umede locale, prin imersie totală și îndepărtarea mecanică a 
materiilor străine sau cu ajutorul aburului sub presiune direcționat pe zonele ancrasate. 


Operaţiunea de curăţare trebuie abordată cu foarte mare atenţie pentru că în tendinţa de a 
„curăța bine” se pot accentua degradări existente, vizibile sau mascate, sau se pot provoca apariția 
altora noi. Spre exemplu, îndepărtarea depunerilor (carbonaţi / silicați) de pe suprafaţa unei sticle 
sau a unui obiect ceramic, fie el glazurat sau nu, poate antrena desprinderi din original sau poate 
expune mediului ambiant o zonă sensibilă. Unui obiect care prezintă fisuri superficiale pe suprafaţă 
sau exfolieri i se pot accentua aceste degradări prin acţiunea de curăţare la abur sub presiune. 


Consolidarea 


Este intervenţia prin care se introduce un material străin (consolidantul) pe / în corpul ceramicii 
sau sticlei pentru a forma legături chimice între particulele substratului sau pentru a forma o rețea 
mecanică care să susțină ansamblul. Este o intervenţie ireversibilă (indiferent de consolidantul 
ales) și care se efectuează doar atunci când există riscul ca obiectul să își piardă integritatea. De 
asemenea, există discuții asupra momentului când se face această intervenţie: înainte de curăţare, 
sau după? Firesc este ca după ce sunt îndepărtate murdăriile și depunerile să se procedeze la 
consolidarea obiectului. Uneori, apar situaţii când fragilitatea suprafeţei sau a întregului obiect nu 
permite curăţarea ca primă intervenţie. De aceea este bine ca ordinea intervențiilor să fie stabilită 
în funcţie de starea de conservare a fiecărui obiect. 


Alegerea consolidantului se va face în funcţie de următoarele caracteristici: capacitatea de a 
forma legături care să susțină substratul, fluiditatea — să aibă viteză de penetrare prin capilare și 
pori, să nu modifice aspectul estetic al obiectului (modificare cromatică și luciu). 


Aplicarea consolidantului se poate realiza în mai multe moduri în funcţie de starea de conservare 
a obiectului: cu pensula, cu pipeta, prin injectări, cu spray, prin imersie, prin impregnare în vid. 

Asamblarea 


Un obiect aflat în stare fragmentară trebuie să fie asamblat. Acest lucru este important din mai 
multe motive: în primul rând, se reduc riscurile de a se pierde din fragmente sau de a se ciobi 
marginile lor, se redă aspectul estetic și poate reintra în circuitul expozițional și, nu în ultimul rând, 
un obiect funcţional poate fi repus în uz. 


Asamblarea fragmentelor este o operaţiune care trebuie gândită foarte bine, ordinea asamblării 
lor fiind hotărâtă în funcţie de formă și mărime. Ca o regulă de bază, putem spune că asamblarea 
se face de la mic la mare și de la bază spre vârf, dar ca întotdeauna, deciziile se iau în funcţie 
de tipologia obiectului, de tipul de material, de tipul de spărtură, de posibilele fisuri apărute în 
fragmente etc. Din fragmente mici se formează fragmente mai mari care se asamblează între 
ele, formând întregul (foto 85, 86). Trebuie avut în vedere următorul lucru: cu cât sunt mai multe 
fragmente, cu atât mai mare este riscul apariţiei deformărilor la final. Acest lucru poate fi evitat prin 
atenţia și precizia cu care se realizează fiecare asamblare în parte și dozarea în cantităţi foarte 
mici a adezivului aplicat. Este fals că o cantitate multă de adeziv va crea o lipitură mai rezistentă! 


Pentru o asamblare corectă și eficientă, casurile fragmentelor trebuie curățate și adezivul ales 
trebuie să fie compatibil cu materialul original. 


Materialele cu porozitate redusă vor fi asamblate cu rășini epoxidice, iar pentru cele poroase 
se vor utiliza adezivii pe bază de solvent precum rășinile acrilice — Paraloid B72 — şi cele vinilice 
— polivinilacetat. 


Situaţii particulare 


În procesul de asamblare pot surveni situaţii particulare în ceea ce privește existența și 
tratamentul fisurilor. Apariţia lor poate produce dificultăţi în efectuarea asamblării și în obținerea 
rezistenței obiectului. În funcţie de lungime, de profunzime și de traiectorie, fisurile sunt mai ușor 
sau mai greu de tratat. Intervenţia asupra fisurilor se numește operaţiunea de impregnare. Gradul 
de porozitate al materialului original este cel mai important factor în posibilitatea de impregnare a 
lor. Această proprietate, porozitatea, favorizează sau reduce până la minimum posibilitatea de a 
interveni pe fisură. Materialele cu porozitate crescută care prezintă fisuri vor permite intervenţia 
asupra lor în opoziţie cu materialele neporoase sau vitrificate, care prin această lipsă de elasticitate 
cauzată de absenţa porilor din structura internă nu lasă acces restauratorului să intervină. Astfel, 
fisurile prezente în porţelanuri, gresii și sticle vor fi foarte greu de tratat. Dacă tipul și forma 
obiectului o permit, se va încerca o consolidare pe suprafaţă prin aplicarea unor benzi de fibră 
de sticlă cu adeziv (foto 89). Aceste obiecte vor fi fragile și susceptibile de a se sparge la cel mai 
mic șoc mecanic sau termic și necesită condiţii speciale de manevrare, depozitare și expunere. 


Pentru a putea fi impregnate cu adeziv, fisurile vor fi încălzite treptat, se vor deschide ușor prin 
mișcări delicate și adezivul va fi introdus cu pensula sau spatula. Prin mișcări repetate sus-jos, 
adezivul va trece de grosimea fisurii, după care fragmentul respectiv va fi supus unei presiuni 
constante până la uscarea / întărirea adezivului (foto 87, 88). Riscul posibil la această intervenţie 
este ca adezivul să pătrundă sub glazură sau pe suprafața poroasă și să păteze. Pentru a evita 
sau minimiza riscul, trebuie luată în considerare fluiditatea adezivului și capacitatea de absorbţie 
a materialului şi trebuie intervenit în așa fel încât să fie protejată suprafaţa vizibilă a obiectului; 
adezivul se va introduce dinspre partea mai puţin expusă privirilor, iar după aplicare și asigurarea 
presiunii constante, excesul de adeziv va fi îndepărtat. 

În cazul asamblării unor fragmente din material foarte poros, casurile lor vor fi impregnate 
înainte de asamblare (foto 90). Pe mijlocul lăţimii casurilor se va aplica cu pensula adezivul care 
va fi absorbit prin capilare și va forma o barieră pentru ca următoarea peliculă de adeziv să asigure 
lipitura fragmentelor. Asamblarea va fi efectuată după întărirea adezivului de pe casuri. 


Completarea și chituirea 


De multe ori, în urma diverselor tipuri de degradări pe care obiectele le suferă, o parte din 
materialul original se pierde, astfel formându-se lacunele. Acestea pot fi mai mici sau mai mari, 
cu pierdere parţială sau totală de material și apar în urma producerii exfolierilor, a fisurilor, a 
ciobiturilor sau în urma pierderii fragmentelor. Se pot face aprecieri despre raportul lacune / întreg 
la începutul procesului de restaurare, dar se vizualizează foarte bine forma, mărimea și localizarea 
lor după ce asamblarea este terminată (foto 85, 86). Conform principiului restaurarea se oprește 
unde începe ipoteza, dacă lipsește mai mult de jumătate din original sau dacă nu există martor 
pentru zona lacunară, completarea nu se execută. Există însă concepții și abordări diferite ale 
operaţiunii de completare, când, uneori, aceasta nu este efectuată chiar dacă există similitudine și 
lacunele sunt destul de vizibile. Se poate avea această abordare atunci când informaţia principală 
pe care o transmite obiectul nu este cea decorativă sau când lacuna nu afectează stabilitatea și 
rezistenţa acestuia. 


În restaurarea ceramicilor și a sticlelor, materialele cu care se completează lacunele nu sunt 
similare din punct de vedere fizico-chimic cu originalele. În primul rând, ceramicile și sticlele sunt 
materiale complexe compozite și analizarea și refacerea întocmai a lor este extrem de costisitoare 
și durează foarte mult timp; în al doilea rând, comportamentul pământurilor, al glazurilor şi al 
sticlelor în timpul arderii, ciclurile de dilatare şi contragere implicate și tendinţa lor de deformare 
fac imposibilă realizarea în volum a unei forme care să fie introdusă în zona lipsă. 


Materialele de completare vor fi alese având în vedere principiul compatibilităţii și în funcţie de 
următoarele proprietăţi: trebuie să fie ușor de modelat sau turnat, să poată permite adăugarea 
de armături și / sau pigmenţi în masa lor, să primească aplicarea altor straturi de materiale de 
restaurare, să fie apropiate de original ca rezistenţă și duritate, să fie durabile, să nu contamineze 
originalul, să fie reversibil, să nu se contracte în timp, să aibă coeficient de dilatare termică 
compatibil cu originalul (expunerea sau transportul în condiţii de temperaturi ridicate pot influența 
diferit materialul original faţă de materialul de completare) și să prezinte siguranţă în utilizare 
pentru restaurator. Ele pot fi opace sau transparente (rășina epoxidică), colorate sau incolore, cu 
timp de priză mai scurt sau îndelungat, mai dure sau mai slabe. 


Operaţiunea de completare se realizează cu ajutorul mulajelor luate de pe o zonă-martor; 
mulajele sunt realizate din materiale plastice care amprentează cu fidelitate originalul și sunt 
mobile pentru a fi transferate pe zona lacunară (foto 91-93). Plasticitatea mulajelor poate provoca 
neajunsuri (deformări, desprinderi) în momentul aplicării materialului de completare, fapt pentru 
care ele au nevoie de un suport rigid care să le susţină forma (foto 92). Se fixează cu clești de 
original peste lacună și se toarnă materialul de completare. Pentru materialele poroase, înainte 
de turnare se izolează casurile fragmentelor din jurul lacunei cu o emulsie de polivinilacetat 
sau cu o soluție de Paraloid B72 pentru a preveni și a reduce absorbţia sărurilor din materialul 
de completare în original și pentru a proteja marginile la o eventuală desprindere a completării 
(intervenţia de restaurare trebuie să fie mai puţin rezistentă decât originalul în cazul producerii 
unei noi degradări). 

După ce s-a uscat și s-a întărit materialul de completare, mulajul este îndepărtat și, dacă este 
nevoie, se finisează completarea cu ajutorul bisturielor, al discurilor abrazive sau al șmirghelurilor 
cu diferite granulaţii, de la grosier la foarte fin (foto 94-97, 99). 


Chituirea este ultima fază în acest proces al completării și se referă la operaţiunea de umplere 
a rosturilor dintre fragmente rezultate în urma asamblărilor, de aducere la nivel a micilor lacune 
și de finisare a completărilor mari. Chiturile sunt materiale cu structură foarte fină, pot fi opace 
sau transparente, albe sau colorate și se aplică în straturi subțiri în mod repetat cu pensula sau 
spatula. În funcţie de natura lor, chituirile se finisează cu șmirgheluri foarte fine (chiturile din 
rășini epoxidice) sau cu dop de plută (chiturile din praf de cretă purificat și clei de piele — doar la 
ceramică) (foto 100-104). 


Integrarea cromatică 


Integrarea cromatică este ultima operaţiune din procesul de restaurare a obiectelor din ceramică 
sau sticlă și prin aceasta aspectul estetic al pieselor este restaurat. Există diferite teorii despre 
retușul în ceramică și sticlă, despre necesitatea executării lui (în arheologie este preferată absenţa 
retușului pentru autenticitate și vizibilitatea informaţiei, cu atât mai mult cu cât există abordări în 
care este exclusă și completarea lacunelor), despre faptul că el este o intervenție de restaurare și 
nu de conservare așa cum sunt celelalte intervenții“. Cu toate acestea, dată fiind existenţa bogăției 
și a diversităţii ceramicilor și a sticlelor, un restaurator în acest domeniu trebuie să cunoască teoria 
culorilor și a amestecurilor cromatice și să învețe tehnicile de efectuare a retușului. 


Pe o completare / chituire efectuată pe aceste tipuri de obiecte este foarte dificil de realizat 
integrarea cromatică, pentru că încercarea de a imita aspectul original al ceramicilor, al glazurilor 
sau al sticlelor este efectuată cu materiale complet diferite, la rece. Transparenţele și adâncimile 
glazurilor și sticlelor, strălucirile culorilor, luciul, opacizările, matizările unei suprafeţe și reflexia 
luminii sunt foarte greu de realizat în așa fel încât la final intervenţia să fie lizibilă doar pentru 
un ochi avizat. Materialele utilizate ne ajută, dar foarte importantă este experienţa și abilitatea 
restauratorului (foto 105-109). 


La ceramică, abordarea integrării cromatice se va face în funcţie de tipul de material și de 
obiect. La fel vor fi alese și materialele de restaurare. La ceramica decorativă și etnografică, 
retușul va fi unul imitativ, ton în ton, cu culori și vernis-uri care să imite aspectul de suprafață. La 
ceramica arheologică sunt două tipuri de abordări: cea în care completarea este lăsată albă sau, 
dacă se realizează retuș, acesta va fi efectuat cu un ton mai deschis față de original, vizibil, dar 
fără a crea un contrast brutal între original și completare. 


Integrarea cromatică se poate executa cu ajutorul pensulei sau al aerografului. În anumite 
situaţii, s-au făcut completări cu materiale colorate în masă și în aceste cazuri nu s-a mai aplicat un 
retuș de culoare. Este de preferat să nu se procedeze astfel pentru că în cazul în care respectiva 
completare se zgârie sau se ciobește, va fi nevoie de o chituire a noii degradări. Aceasta va trebui 
făcută la culoarea completării, lucru foarte dificil de obținut. Este recomandat să se facă integrare 
cromatică aplicată peste completări / chituiri. 


La sticle, vorbind despre sticlele colorate, integrarea cromatică se poate face odată cu 
completarea sau chituirea, prin colorarea cu pigmenți în masă a rășinilor. O altă metodă de retuș 
este pictarea cu pensula sau aerograful cu culori care să respecte gradul de transparenţă și 
strălucire al sticlei. 

Ca un caz particular, amintim aici despre sticlele pictate cu emulsii și culori pe bază de apă sau 
ulei (icoanele sau pictură pe sticlă). Pentru obiectele de acest tip care prezintă degradări fizice 
la nivelul suportului și la cel al stratului pictural, propunerile de restaurare vor cuprinde intervenții 
specifice. Pelicula de culoare va fi protejată în timpul intervențiilor la suport de acțiunea solvenților 
și a adezivilor utilizaţi, restaurarea ei, consolidarea și retușul fiind realizate în tehnica originală 
(foto 110, 111). 


Odată retușul terminat, peste pelicula de culoare este aplicat un strat de vernis. Acesta este 
destinat protecţiei culorii de acţiunea de degradare a luminii (brunare sau decolorare). El poate fi 
lucios, transparent, mat sau opac și este ales în funcţie de aspectul de suprafaţă al originalului. 


Materialele utilizate în integrarea cromatică trebuie să îndeplinească următoarele condiții: 
trebuie să nu afecteze originalul și să fie complet reversibile, trebuie să adere foarte bine pe 
completare și să nu intre în reacţie cu aceasta, să reziste „îmbătrânirii”, să se poată aplica fie cu 
pensula, fie cu aerograful, să nu pună sănătatea restauratorului în pericol. 


Operațiunile de restaurare prezentate sunt acţiuni principale de abordare a procesului de 
restaurare. Obiectele ceramice și din sticlă sunt extrem de diverse, cu tipologii și materiale 
variate, cu provenienţe și din perioade diferite și care prezintă degradări distincte. Prin urmare, 
fiecare obiect în parte necesită analize, studii specifice și propuneri de restaurare particularizate. 
Cunoașterea operaţiunilor de restaurare a ceramicilor și sticlelor este doar un îndreptar în 
conceperea metodologiei de restaurare. 


10. Dosarul de restaurare. 


Dosarul de restaurare este compus din totalitatea documentelor care atestă necesitatea, 
oportunitatea și legalitatea intervenţiei asupra unui obiect și trebuie să cuprindă următoarele: 
Fișa de conservare (completată de conservatorul colecţiei) 

Fișa analitică (completată de muzeograf) 
Fotografii de ansamblu și de detalii efectuate înainte, în timpul și după restaurare* 
Buletin de analize (după caz) 


SI A e 


Fișa de restaurare care cuprinde: 


i— datele de identificare ale obiectului (denumirea obiectului, nr. inv., perioada, atelierul 
/ manufactura, materialul, tehnica de execuţie, dimensiunile, proveniența) 


ii — starea de conservare a obiectului înainte de restaurare (prezentarea detaliată) 
iii — diagnosticul (tipul de degradări) 

iv — propunerile de restaurare 

v — consemnarea fotografiilor efectuate / buletinelor de analiză / radiografii 

vi — descrierea lucrărilor de restaurare 

vii — consemnarea proceselor verbale de intrare / restaurare / recepţie 


viii — perioada în care a fost restaurat 


ix — numele restauratorului (după caz, și al coordonatorului). 


INSTITUTUL NAȚIONAL 


PENTRU CERCETARE ȘI FORMARE CULTURALĂ cultura data.ro 


RESTAURATOR BUNURI CULTURALE (Suport de curs) 346 


Obiectele care intră în laboratorul de restaurare vor fi consemnate într-un registru de intrări 
al laboratorului și se vor întocmi procese verbale de predare-primire atât la intrarea, cât și la 
ieșirea din laborator, un proces verbal de restaurare cu consemnarea datelor de identificare al / 
ale obiectului / obiectelor și propunerile de restaurare și, la final, un proces verbal de recepţie a 
lucrărilor de restaurare. 


Procedura de restaurare este o regulă internă a muzeelor sau a laboratoarelor private de 
restaurare. O evidență la zi și o consemnare detaliată a intrărilor și a ieșirilor bunurilor culturale 
mobile și a intervențiilor efectuate asupra lor vor contribui la buna organizare internă și la asigurarea 
unei arhive pentru viitor. 


* fotografiile imprimate pe hârtie vor avea inscrise pe spate datele de identificare ale obiectului 
și etapa de restaurare exemplificată. 


11. Laboratorul de restaurare — amenajare. Materiale și 
substanțe. Aparatură şi instrumentar de specialitate. 


Pentru amenajarea unui laborator de restaurare ceramică și sticlă trebuie să se ţină cont de 
specificul materialelor originale și de tipul operaţiunilor care se vor efectua. Este ideal ca spațiul 
să fie conceput pentru acest gen de activitate, dar de multe ori aceasta se desfășoară în spații 
care iniţial au avut altă destinaţie sau care prezintă grave deficienţe (situarea la subsol, infiltrații, 
absenţa luminii naturale etc). În acest caz, pe cât posibil, trebuie gândită o reconfigurare având 
în vedere cerințele specifice. Spaţiul laboratorului trebuie să aibă dimensiuni generoase (potrivite 
tipului de patrimoniu pe care îl deservește), să fie salubru, cu sursă de apă (cuvă din inox), luminos 
și bine ventilat; să fie împărţit în mai multe camere sau compartimentat pentru diferitele tipuri de 
tratamente — cameră de curăţiri umede, cameră cu nișă chimică pentru tratamentele cu solvenți 
și rășini, compartimentul de praf unde se realizează completările și finisările lor, zona de integrare 
cromatică și vernisare. Un laborator trebuie să dispună de un spaţiu pentru documentare și studiu 
/ cercetare (computer, minibibliotecă), de un spaţiu alocat executării fotografiilor și de o zonă în 
care se pot petrece pauzele de masă / discuţiile. 


Mobilierul trebuie să fie adecvat activităţii de restaurare și în relaţie cu numărul de restauratori 
care activează în laborator; mesele să fie stabile, rezistente, confecţionate din materiale inerte 
din punct de vedere chimic, scaunele confortabile. De asemenea, dulapurile de depozitare a 
obiectelor sau a materialelor trebuie să fie rezistente, ancorate în perete, cu uși care au sisteme 
de închidere. Dulapurile pentru obiecte vor avea destinaţii precise — pentru depozitarea obiectelor 
ce abia au intrat în laborator, pentru cele în lucru și pentru piesele la care procesul de restaurare 
a fost finalizat și urmează să fie predate beneficiarului. 


Materiale și substanțe necesare într-un laborator de restaurare ceramică și sticlă 


1. Materiale pentru curăţări — apă distilată, apă deionizată, apă oxigenată, detergenți 
neionici (C2000, Contrad), Complexon III (EDTA), acizi organici (citric, acetic, oxalic), 

acizi anorganici (clorhidric, fluorhidric, azotic — se utilizează cu foarte mare precauție 
și în soluţii slabe), baze (hidroxid de sodiu și de potasiu, bicarbonat de sodiu — se 
utilizează pentru neutralizarea acizilor și cu foarte mare precauţie), solvenţi organici 
(hidrocarburi — white-spirit, toluene), alcooli (etilic, isopropanol), acetonă, eteri, esteri 
(acetat de metil). 

2. Adezivi și consolidanți 
Rășini naturale — shellac 
Rășini sintetice — polivinilice (PVAC -— polivinilacetat, PVAL — polivinilalcool), acrilice 
(Paraloid B-72, B-67, B-44, cianoacrilaţi — superglue), epoxidice (Araldite AY 103// 
HY956, Araldite 2020, HXTAL NYL-1, Bison). 

3. Materiale de completare / chituire 
Ipsos de modelaj, ipsos dentar cu diferite granulaţii, praf de cretă purificat, clei de 
piele, gelatină industrială. Pentru sticlă și uneori pentru ceramică se utilizează rășinile 
epoxidice ca materiale de completare. 

4. Materiale de amprentare 
Cauciucuri siliconice (utilizate în stomatologie cu timpi de priză diferiţi, de la 5 min. la 1 
oră), ceară dentară, plastilină. 

5. Materiale pentru finisaje 
Hârtii abrazive cu diferite granulaţii, discuri diamantate, ceară microcristalină. 

6. Materiale pentru retuș 
Pigmenţi pudră, acuarele, culori acrilice, culori ceramice / sticlă, foiţă de aur, praf de 
bronz, pudre metalice. 

7. Materiale de birotică 
Hârtie A4, dosare, folii de plastic, bibliorafturi, pixuri, creioane, capsator și capse, DVD- 
uri, riglă, benzi adezive transparente / de hârtie etc. 

8. Materiale de protecţie 
Ochelari de protecţie, mască chimică și de praf, mănuși chirurgicale, din bumbac și 
antiacid, halat de protecţie. 


Aparatură și instrumentar de specialitate 


. Aparat cu abur sub presiune 

. Aparat cu ultrasunete 

. Etuvă 

„ Sistem de consolidare sub vid 
. Trusă Dremel 


. Microscop stereoscopic cu stativ de podea 
. Lupă de cap cu lumină 


1 
2 
3 
4 
5 
6. Creion pneumatic cu compresor 
7 
8 
9. Lampă de masă cu lentilă și lumină fluorescentă 
1 


O.Turnantă de masă (diam. 250-400 mm) 

11. Aparat de fotografiat cu trepied 
12.Lămpi mobile 
13.Computer cu imprimantă / scaner 


14.Bisturie, spatule, pensete, pile, pensule, palete, recipiente din sticlă / porțelan, mojare, 
recipiente din cauciuc (pentru ipsos), tăvi antiacid, lăzi cu capac. 


12. Glosar 


Angobă = argilă albă, foarte fină, diluată cu apă, utilizată pentru crearea unui fond sau decor pe 
un obiect ceramic; se aplică prin imersie, cu cornul sau cu pensula; pentru a obţine o angobă 
colorată se adaugă oxizi. 


Barbotină = amestec al pastei argiloase cu apă, cu o consistenţă vâscoasă; se utilizează în obținerea 
produselor ceramice prin tumare sau ca adjuvant în lipirile la crud ale obiectelor fasonate din 
argile. 


Biscuit / ardere la biscuit = obiectul ars fără glazură; este prima ardere. 


Casură = marginea (cantul) fragmentelor rezultate în urma spargerii unui obiect, pe care se aplică 
adezivul în vederea asamblării lor. 


Craclură = rețea fină de fisuri în stratul de glazură, provocate de un defect de fabricare (coeficienți 
de contracție diferiţi ai ceramicii cu cei ai glazurii), de un șoc mecanic sau termic; uneori pot fi 
create intenţionat pentru a obţine un efect decorativ. 


Decalcomanie = tehnică de decorare prin care un motiv imprimat pe suport de hârtie este transferat 
pe glazura arsă, ulterior fiind ars. 


Fasonare = a da unui obiect modelat din argilă o anumită formă. 
Feldspat = mineral care intră în compoziţia unor roci (silicat de potasiu, de sodiu, de calciu). 


Glazură = un strat din mai multe componente ce se aplică pe suprafața obiectului și prin ardere se 
transformă în sticlă; are trei funcţii — de întărire, de impermeabilizare și de decorare a obiectului 
ceramic; oxidul de siliciu este cel mai important material în formarea glazurii. 


Luster = sare metalică în suspensie care se utilizează pentru obținerea unui decor care este ars la 
temperatură joasa (400 *C) și are un aspect de metal irizat. 


Mulaj = amprenta unui volum, în negativ, realizat dintr-un material capabil să redea cu fidelitate toate 
caracteristicile acelui volum. 


Plasticitate = proprietatea unei argile de a fi modelată și de a păstra forma dată. 
Refractar = proprietatea unui material ceramic de a rezista la temperaturi ridicate. 


Serigrafie = tehnică de decorare; se folosește un tipar desenat pe un ecran de mătase sau din fibre 
sintetice pentru reproducerea imaginilor. 


Știclu = negativ, formă, tipar folosit pentru obţinerea produselor de serie din ceramică și din sticlă. 
Spre deosebire de alte tipuri de negative, știclurile nu se distrug. 


Vernis = soluţie transparentă, obţinută prin dizolvarea unor substanțe rășinoase într-un solvent, utilizat 
pentru protejarea peliculei de culoare. 


Vitrificare = stadiu al arderii când compușii din materialul argilos încep să se topească și să își piardă 
porozitatea. 

Foto 1. Decor incizat, colorat cu angobe și lustruit, 
decor aplicat în relief 


Foto 2. Efectul decorativ este obținut prin contrastul 
lucios - mat al suprafeţei. Luciu obţinut prin lustruire. 

Foto 4. Decor pictat sub și peste glazură cu oxizi și 
lustre metalice și decor aplicat în relief 

Foto 5. Ornament decorativ montat pe vas înlocuind 
toarta, cu glazură mată și aur 


Foto 7. Detaliu- pictură cu aur pe glazură verde mată 

Foto 8. Detaliu - decor pictat cu oxizi peste glazură 


Foto 9. Decor de glazură, cracluri obţinute 
intenționat pentru un efect decorativ 

Foto 10. Decorul în relief este ciobit pe zonele mai 
expuse lovirilor accidentale 


Foto 11. Detaliu, se observă degradarea decorului 
cu aur 

Foto 12. Detaliu, decor pictat peste glazură 
degradat 

Foto 13. Amfora de sticlă, atelier meditaraneean, 
fabricat pe miez de argilă 


Foto 14. Fragment sticlă, interior, se observă 


resturile de ergilă ramse de la miezul pe care a fost 
fabricat obiectul 

Foto 15. Sticlă venețiană, suflată, modelată, 
sec. XVIII şi sticlă romană Stuttgart 


Foto 16. Sticla romana decorata cu aplicatii 
serpuite albe, albastre si aurii 
| 


meu AAN! 


Foto 17. Sticla islamica, suflata si modellata 
sec IX dH. 

Foto 20. Sticla suflata, cu straturi de culori diferite 
suprepuse si sculptate, sec XIX 


Foto 21. Detaliu, sticlă Bohemia, sec. XIX, suflată 
în tipar și sculptată 

Foto 19. Vasul Portland, capodopera a artei sticlei. 
sticla romana sec | iH - | dH., tehnica camee 

Foto 26. Detaliu vitraliu(catedrala Sf. Petru 
- Roma) 

Foto 24. Detaliu decor cu aplicatii albe, albastre 
si aurii 


Foto 25. Detaliu, email pictat pe cupru, se observă 


o ciobitură și suportul de cupru Foto 27. Detaliu, vitraliu persan 

Foto 30. Detaliu, migrarea pigmentului 


Foto 31. Detaliu, lacune și bule de aer în glazură 

Foto 32. Detaliu, bule de aer în glazură 


Foto 33. Detaliu, se observă diferenţa dintre 


un defect tehnologic (lacună) și șoc mecanic 
(ciobitură) 


Foto 34. Detaliu, exfolierea glazurii 


Foto 35. Amforă sticlă, atelier mediteraneean, sec | 
î.Hr - 1 d.Hr, fragmente 

Foto 36. Pahar sticlă,decor în tehnica camee, 
decor pictat cu aur parţial degradat, ciobituri la 


gură, depuneri de praf. 


Foto 39. Fragmente, farfurie din porțelan 

Foto 37. Detaliu, ciobituri marginale 


Foto 41. E/a0inenit obiect de porțelan cu picior - din 
alamă 


Foto 38. Sticlă venețiană, fragmente desprinse 

Foto 42. Detaliu fragment, platou de faianţă cu 
decor prin serigrafie. Se observă cum s-a pătat 
masa de faianţă (ciobul) 


4 


Foto 43. Ciobitură marginală pe o teracotă neagră 
și detaliu, ciobitură și depuneri ancrasate pe 
traseul craclurilor glazurii ( degradare specifică 
vaselor de grăsime) 


Foto 44. Ciobitură în faianţă și detaliu, fisură și 
ciobituri 

Foto 45. Detaliu, exfolierea glazurii în urma unui 
defect tehnologic și a unui șoc mecanic; ciobituri 
marginale și lacune în porțelan și lacune în 
porțelan 

Foto 46. Obiect din faianță persană, asamblări 
defectuoase, completări și chituiri sub sau peste 
nivel, retuș depășit și modificat cromatic. 

Foto 47. ldem foto 46 și pete provocate de faptul 
că obiectul a fost utilizat ca depozitar de materiale 


Foto 48. Farfurie faianță, completare veche 
fragmentată și desprinsă, retuş modificat cromatic 


Foto 50. Farfurie porțelan, fisuri, murdărie 
aderentă și pete formate sub glazură, cu 
completare fisurată și retuș depășit și modificat 
cromatic. 


Foto 51. Obiect decorativ din faianță, asamblare 
veche desprinsă, se observă adezivul îngpțbenit și 
aplicat în exces. 


Foto 52. Vas de faianţă, cu restaurare pe întrega 
gură, se observă adezivul îngălbenit rămas peste 
original și lacune de diferite dimensiuni. 


Foto 49. dem foto 48, verso 

Foto 53. ldem foto 52, detaliu. 

Foto 54. Detaliu retuş depășit și modificat cromatic Foto 57. Fisură mascată de retuș efectuat peste 
original 


Foto 55. Detaliu, fisură acoperită cu retuș 


Foto 58. Chituire și retuș peste original 

Foto 56. Retuș peste original pentru a masca 
degradările existente 


Foto 59. Chituire și retuș peste original, 

Foto 60. Ciobitură probicată de sistemul inadecvat 
(sârmă metalică) de expunere 
Ce - x 


Foto 61. Consolidarea unei fisuri prin introducerea 
de agrafe metalice, chituire peste original 

Foto 62. Completare și integrare cromatica 
inadecvate 

Foto 63. Fisuri în porțelan, se observă petele 
formate sub glazură de-a lungul lor și Sticlă, 
resturare anterioară necorespunzătoare 

Foto 64. Depuneri de murdărie ancrasată pe 
rețeaua de cracluri ( specific vaselor de grăsime) 

Foto 65. Depuneri de praf și murdărie aderentă 

Foto 66. Detaliu, ornament ceramic exterior, se 
observă resturile de iederă 

Foto 67. Degradarea glazurii provocată de iederă. 

Foto 68. Detaliu, degradare chimică a glazurii 
- iridiscenţa 

Foto 69. Fotografie la microscop, glazura 
pulverulentă în urma unui atac acid 

Foto 70. Fotografie la microscop după realizarea 
operaţiunii de consolidare a glazurii cu Paraloid 
B72 


Foto 71. Sticlă romană, sec. I-lil 

Foto 72. Operaţiunea de curățare 
mea sal - 


Foto 74. 


Foto 75. 

Foto 78. Fragmente de porțelan, cu restaurare 
anterioară, înainte de curățare 


Foto 76. Teracotă înainte de curățare 

Foto 77. Teracotă după curățare 


Foto 80. Vas de porțelan înainte de curăţare 

RESTAURATOR BUNURI CULTURALE (Suport de curs) 


Foto 82. Porţelan biscuit, îninte de curăţare 

Foto 83. Porţelan biscuit după curăţare 


Foto 84. Îndepărtarea adezivului vechi de pe 
casura fragmentului 


Foto 85. Vas în stare fragmentară în urma unui 
șoc mecanic 

Foto 89. Asigurarea unei fisuri prin aplicarea cu 
adeziv a unei pânze din fibră de sticlă pe la interior 
- 


Foto 86. Vasul după asamblare 


Foto 90. Impregnarea casurilor în vederea 
asamblării (faianţă) 


Foto 87. Impregnarea unei fisuri, asigurarea unei 


presiuni constante 

Foto 91. Completarea unei lacune cu ajutorul unui 
mulaj de ceară 


Foto 88. Impregnarea unei fisuri, asigurarea unei 
presiuni constante 

Foto 92. Refacerea unui buton de capac după un 
martor geamăn; s-a utilizat cauciuc siliconic dentar 
și cămașa de ipsos 


Foto 95. Marcaj pe completarea din ipsoso dentar 
în vederea asamblării ei pe original 

Foto 96. Finisarea completării cu dremel-ul 


Foto 94. Confecţionare mulaj 


Foto 97. Probe pentru potrivirea completării înainte 
de asamblare 

Foto 99. Sticlă,atelier Murano, asamblată, 
completare cu rășină epoxi 


Foto 100. Detaliu, ciobitură marginală 


Foto 101. ldem 100 după completare 


INSTITUTUL NAȚIONAL _ 
PENTRU CERCETARE ȘI FORMARE CULTURALĂ 


Foto 102. Fotografie de ansamblu în etapa de 
completare și chituire 


Foto 103. Fotografie de detaliu. 

Foto 105. a - Fotografie în timpul operațiunii de 
integrare cromatică; b - Integrare cromatică. 

Foto 106.a;b 


. % 


Foto 107. a - detaliu obiect de porțelan, 
completare-chituire lacună și rosturi. Decor 
pictat peste glazură; b - detaliu după integrarea 
cromatică 

Foto 108. a - detaliu completare înainte de retuș; b - detaliu final după intergrarea cromatică 


Foto 109. a - Obiect din teracotă, turnat și colorat cu oxizi. Degradare fizică prin șoc mecanic; 
b - Fotografie în timpul operaţiunii de asamblare. S-au conturat lacunele și ciobiturile; c - Fotografie 
în timpul operaţiunii de completare și chituire A fost utilizat un material de completare colorat în masă 
pentru a susține cromatic intervenţia de retuș; d - Fotografie de final, după realizarea integrării cromatice. 

Foto 111. Pictură pe sticlă, fragmente desprinse- 
se observă adezivul în exces. 


Foto 110. Pictură pe sticlă, asamblare a 2 
fragmente, adeziv în exces pe stratul pictural 

